
Dengan nama Allah yang maha Pengasih dan maha Penyayang 

PENDAHULUAN 



Segala puji bagi Allah yang sentiasa berkata benar dan menunjukkan jalan yang lurus. Selawat 
dan salam ke atas nabi Muhammad serta ahli keluarga, para sahabatnya dan ke atas sesiapa 
sahaja yang mengikut jejak langkah mereka. 

Pihak Sekretariat Umum pertubuhan Rabitah AI-'Alam Al-lslami telah meminta dari saya untuk 
menulis satu kajian mengenai masalah-masalah yang berkaitan dengan hukum Fiqh bagi 
golongan minoriti Muslim di Barat untuk dibentangkan di persidangan Islam antarabangsa yang 
akan dianjurkan oleh Rabitah di Mekah. Adapun yang dimaksudkan dengan masalah-masalah 
yang berkaitan dengan Fiqh ialah masalah-masalah yang menuntut huraian dan rawatan dari 
Fiqh Islam di bawah petunjuk syariat Islamiah. 

Tidak syak lagi bahawa di sana terdapat pelbagai masalah yang dirasai oleh umat islam di 
pelbagai tempat, termasuk mereka yang berada di dalam negara Islam sendiri iaitu mereka yang 
hidup di tengah-tengah masyarakat Islam di dunia Islam. Sebahagian dari masalah-masalah ini 
bersifat masalah individu, sebahagiannya bersifat kekeluargaan, sebahagian bersifat 
kemasyarakatan dan sebahagian lain pula bersifat perekonomian. Oleh itu, tidaklah pelik jika 
golongam minoriti Muslim di negara-negara Barat juga mengadu apa yang diadu oleh golongan 
majoriti Muslim di negara-negara Islam sendiri. 

Adapun pelbagai masalah yang menyelimuti umat Islam di pelbagai tempat, ia bukanlah bahan 
perbincangan kami di dalam kajian ini. Perbincangan kami di sini ialah di sekitar masalah- 
masalah yang khusus berkaitan dengan golongan minoriti Muslim. Penumpuanini adalah 
disebabkan persekitaran mereka yang khusus atau kerana masalah-masalah berkenaan lebih 
mendesak daripada jika ia berlaku di dalam negara-negara Islam. 

Realiti berkenaan telah menjadikan umat Islam di negara-negara Barat, sejak mereka mula 
kembali kepada diri sendiri dan merasa akan identiti mereka, menganjurkan pelbagai sesi forum 
dan perbincangan untuk mengkaji penyelesaian-penyelesaian bagi masalah kehidupan mereka 
yang berkaitan dengan agama mengikut petunjuka syariat Islam. 

Sejak beberapa dekad yang lalu, dua forum telah dianjurkan di Perancis. Kedua-dua forum itu 
telah diatur dan diselia oleh Persekutuan Pertubuhan-pertubuhan Islam di Perancis. la telah 
menjemput beberapa ulama yang perihatin mengenai golongan minoriti Muslim serta masalah- 
masalah mereka dari sudut Fiqh dan amalan 1 . 

Tajuk kedua-dua forum pada ketika itu terhad masalah-masalah fiqh yang dihadapi oleh minoriti 
Muslim di Barat secara umum dan di Perancis secara khusus seperti masalah menetap di 
negara-negara Barat, memperolehi kerakyatan negara-negara ini, perkahwinan dengan 
perempuan Eropah bukan Muslim untuk mendapatkan kerakyatan, perkahwinan dengan wanita 
lain mengikut tradisi yang menyalahi undang-undang, lelaki yang menceraikan isteri mengikut 
undang-undang sivil yang berkahwin dengan perempuan itu semata-mata kerana iangin 
mendapatkan bantuannya, mengambil .... dari negara 

Forum-forum ini telah mengeluarkan beberapa fatwa dan keputusan yang penting setelah 
melakukan perbincangan yang mendalam. Malangnya, sepengetahuan saya, segala fatwa-fatwa 
dan keputusan-keputusan itu disebarkan sehingga kini. 



1 Di antara para ulama berkenaan ialah Ustaz Mustafa Az-Zarqa, Sheikh Abdul Fattah Abu Ghuddah, Dr. 
Sayyid Ad-Darsy, Sheikh Manna’ Al-Qattan, Sheikh Abdullah b. Biyyah, Sheikh Muhammad Al-'Ajalan, 
Dr. Nasir Al-Maiman, Sheikh Faisal Mawlawi, Dr. 'Isam Al-Basyir, beberapa sahabat yang berkerja di 
Barat serta penulis sendiri. 

Faktor yang sama juga telah mendorong mereka yang perihatin akan hal ehwal Islam di negara- 
negara berkenaan seperti Persekutuan Pertubuhan-pertubuhan Islam di Eropah untuk menyeru 
pembentukan Majlis Fatwa dan Kajian Eropah. Fungsi utamanya ialah untuk mengkaji dan 
memberi perhatian terhadap persoalan Fiqh Minoriti Muslim serta segala masalah yang 
memerlukan huraian mengikut petunjuk syariat Islam, sejajar dengan Fiqh Islam yang 
kontemporari yang memerhatikan aspek masa, tempat, adat dan keadaan. 

Majlis ini telah menganjurkan sebanyak 6 .... berkaitan dengan beberapa isu atau masalah- 
masalah yang dikemukakan kepadanya. Kajian-kajian telah dibentangkan di dalamnya. Ahli- 
ahlinya telah membincangkan isu-isu berkenaan secara bebas, terbuka dan mendalam. Pada 
kebanyakan pertemuan-pertemuan itu, ia mengeluarkan fatwa-fatwa dan ketetapan-ketetapan. 
Sebahagiannya dikeluarkan secara ijma’ (sepakat) dan sebahagian yang lain secara majoriti 
sebagaimana yang biasa berlaku dalam majlis-majlis akademik yang lain dan sebagaimana juga 
yang berlaku dalam perkara-perkara yang bersifat ijtihadi yang sukar, bahkan mungkin tidak 
boleh, untuk sesiapa pun bersepakat kerana mereka berbeza dari segi kecenderungan untuk 
melihat apa yang tersurat atau apa yang tersirat dan dari segi kecenderungan untuk ketata atau 
memudahkan. Hakikatnya, tiada apa-apa masalah bagi manusia untuk berbeza dalam perkara 
berkenaan kerana umat yang lebih baik dari mereka iaitu para sahabat dan tabi'in telah berbeza 
pendapat juga. Namun, hati-hati metreka atidak berselisih walau pun pendapat-pendapat mereka 
berbeza. Mereka saling memberi ruang antara satu sama lain dan saling bersolat di belakang 
satu sama lain. 

Beberapa sahabat di Amerika pada bulan November 1 999 juga telah menganjurkan satu 
persidangan para ulama syariah di sana. Saya amat gembira dapat menyertainya. Beberapa isu 
telah dikemukakan di dalamnya dan beberapa fatwa penting dapat dihasilkan di dalamnya. 

Kesemua ini menunjukkan bahawa umat Islam, walau pun mereka itu minoriti di sebahagian 
negara, namun mereka mula memperteguhkan identiti diri serta menonjolkannya dari segi kata- 
kata dan perbuatan, khususnya dari sudut kerja berorgansasi. Ini sememangnya merupakan 
berita gembira dan persiapan bagi hari esok yang lebih baik, insyaAllah. 

la sejajar dengan berita-berita baik bagi umat Islam yang dapat diceduk dari Al-Quran, Sunnah, 
sejarah, realiti dan sunnah Allah taala sebagaimana firmanNya yang bermaksud 

(At-Taubah : 32-33) 

Saya amat mengalu-alukan usaha penulisan dalam isu ini kerana saya amat yakin akan 
kepentingannya. Saya sendiri amat sibuk dengan isu ini sejak dulu lagi. Iaitu sejak saya 
memulakan lawatan ke Eropah, Amerika dan negara-negara Timur Jauh sejak lebih kurang suku 
abad yang lalu. Di dalam pelbagai persidangan, forum dan pertemuan yang saya sertai atau 
setelah ceramah-ceramah yang saya sampaikan, saya telah dikemukakan pelbagai soalan. 
Soalan-soalan itu telah membuka mata saya akan masalah-masalah yang dihadapi oleh 
masyarakat Muslim yang hidup di tengah-tengah masyarakat bukan Muslim sebagai golongan 
minoriti di pelbagai tempat. 

Saya menjadi perihatin terhadap masalah ini melalui pelbagai bentuk dan cara. 

Pertama kali masalah ini mula timbul dalam kitab saya Al-Halal Wa At-haram Fi Al-lslam (Halal 
dan Haram Dalam Islam). Para ulama kanan di Al-Azhar telah menugaskan saya untuk menulis 
buku ini bagi menjawab permintaan para pelajar Muslim di negara-negara Barat yang berkaitan 
30 tajuk. Mereka meminta agar ia ditulis dalam bahasa yang sesuai dengan mereka dan 
mengambilkira keadaan mereka. 

la juga timbul dalam kitab saya Fatawa Mu'asirah (Fatwa-fatwa Kontenmporari) yang sebanyak 3 
jilid. 

la juga timbul dalam program keagamaan saya di saluran tv, khususnya saluran Asy-Syariah Wa 
Al-Hayah (Syariat dan Kehidupan) yang di tayangkan melalui Al-Jazeerah di Qatr. la 
kemudiannya menjadi satu program yang amat popular dan mempunyai ramai penonton di 
merata dunia, la disiarkan pada setiap petang Ahad. 

Begitu juga dengan program Al-Muntada yang kemudiannya dinamakan dengan Al-Minbar di 
saluran tv Abu Dhabi dan disiarkan pada setiap petang Sabtu. 

la juga timbul dalam halaman Al-Qaradhawi di internet yang diselia oleh syarikat media Afaq di 
Qatr. 

Kemudian di halaman web Islam antarabangsa yang unik Islam Online yang mempunyai sesi 
soal jawab bersama golongan minoriti Muslim di Barat dan di Timur. 

Akhir sekali ia timbul dalam penglihatan saya di Majlis Kajian dan Fatwa Eropah yang mana para 
pengasasnya telah melantik saya sebagai pengerusai bagi majlis berkenaan. Tugas utama saya 
ialah untuk membangun keupayaan fiqh golongan minoriti Muslim, membimbing mereka, 
menjawab kemusykilan mereka dan berusaha untuk mewujudkan huraian-huraian bagi masalah- 
masalah mereka dalam bidang agama, kemasyarakatan, ekonomi, kebudayaan dan politik 
sejajar dengan petunjuk syariat Islam dan prinsip-prinsipnya. 

Majlis berkenaan telah mengeluarkan beberapa fatwa yang baik dalam bidang-bidang yang 
penting, la telah menjawab banyak soalan-soalan yang dilontarkan di benua Eropah yang sejak 
lama dahulu menanti jawabannya. 

Namun usaha ilmiah di sekitar persoalan golongan minoriti Muslim ini memerlukan tindakan yang 
mendasarkannya atas asas-asas syariat. Sehingga dengan itu, segala persoalan furu’ (cabang) 
di kembalikan kepada prinsip-prinsipnya. Perlulah juga meletakkan prinsip-prinsip yang tetap 
sebagai kerangka ilmiah bagi fiqh ini agar dapat meluruskan dan mengatur perjalanannya sejajar 
dengan dasar-dasar dan tujuan-tujuan syariat yang mengatur segala persoalan furu’ (cabang). 

Oleh itu, permintaan Rabitah Al- Alam Al- Islami merupakan satu peluang bagi menjelaskan 
manhaj (bagi fiqh minoriti Muslim, pent.) dan kerangka ilmiah bagi manhaj berkenaan. Semoga ia 
dapat diterima oleh para ilmuwan dan pemikir atau dapat mematangkannya lagi dengan kajian 
dan perbincangan tambahan. Semoga kajian pertama ini dapat membuka pintu bagi sesiap yang 
berhasrat untuk mendalaminya atau meluaskan ufuknya sehingga dapat menambah lagi 
perkembangan dan sinarnya. Diharapankan juga usaha ini dapat memberi maklumbalas yang 
bermanfaat dan membina. Sesungguhnya tiada seorang pun yang boleh dikatakan sebagai ulung 
dalam persoalan ilmu kerana di atas setiap seorangyang berilmu ada yang lebih berilmu darinya. 

Saya bermohon dari Allah taala agar menjadikan kita semua faham akan agama kita. Semoga 
Allah taala juga mengurniakan kita cahaya untuk kita berjalan di tengah kegelapan serta 
pembeza (furqan) yang membolehkan kita berhukum dalam perkara-perkara yang samar-samar. 
Semoga Allah taala juga menunjukkan kita semua apa yang benar itu sebagai satu kebenaran 
dan mengurniakan kekuatan untuk mengikutinya dan apa yang batil itu adalah kebatilan dan 
mengurniakan kekuatan untuk kita jauhi. 

Segala puji bagi Allah taala Tuhan sekalian alam. 

Doha, Rabiul Akhir 1422H - Julai 2001 M. 

Hamba yang fakir di sisi Tuhannya 

Yusuf Al-Qaradhawi 

MINORITI MUSLIM DAN MASALAH MEREKA DARI SUDUT HUKUM FIQH 



Pengertian Istilah Minoriti 

Apakah yang dimaksudkan dengan istilah ‘minoriti’ yang akan kami bincangkan di sini? 

Perkataan ini luas digunakan di zaman ini disebabkan telah berlaku banyak penghijrahan 
manusia dan keadaan dunia yang semakin ‘dekat’. 

Apa yang dimaksudkan dari perkataan ‘minoriti’ ialah sesuatu kelompok manusia di sebuah 
negara yang berbeza dari kebanyakan penduduk negara itu. Perbezaan itu mungkin dari sudut 
agama, ikutan mazhab, keturunan, bahasa dan lain-lain dari perkara-perkara asasi yang 
membezakan antara sekelompok manusia dengan kelompok yang lain. 

Sebagai contoh ialah kaum minoriti Muslim yang berada di tengah masyarakat Kristian di Barat 
atau yang berada di tengah masyarakat Hindu di India atau di tengah masyarakat Buddhist di 
Cina. Mereka berbeza dari kelompok majoriti dari segi aqidah dan agama. 

Contoh yang lain ialah kaum minoriti Kristian di Mesir, Syria, lraq dan yang seumpamanya. 

Begitu juga kaum minoriti Yahudi di Moroko, Iran, Turki dan sebagainya. Juga kaum minoriti 
Katolik di kebanyakan negara di dunia. 

Terdapat juga kaum minoriti disebabkan keturunan seperti kaum minoriti berketurunan Barbar di 
Algeria dan Moroko serta kaum minoriti berketurunan Kurdi di lraq, Iran, Turki dan Syria. 

Terdapat juga kaum minoriti disebabkan bahasa pertuturan seperti kaum minoriti yang bertutur 
dengan bahasa Perancis di Kanada (di Montreal dan sekitarannya). 

Namun kaum minoriti yang paling terserlah di dunia ialah kaum minoriti yang bersebabkan 
agama. Di kalangan kelompok-kelompok inilah yang tercetus pelbagai masalah di sini-sana. 

Di antara sifat umum kaum minoriti ialah selalunya, ia berada dalam posisi yang lemah di 
hadapan kaum majoriti. Umumnya jumlah yang banyak menunjukkan kekuatan dan jumlah yang 
sedikit menunjukkan kelemahan. 

Al-Quran menyebut jumlah yang banyak sebagai satu pemberian, peringatan dan nikmat. Seperti 
yang dinyatakan melalui lidah Syu'aib a. s ketika dia berkata kepada kaumnya; 

“Dan ingatlah pada ketika kamu dahulu sedikit lalu Dia menjadikan kamu ramai.” (Al-A'araf : 86) 

Demikian juga firman Allah taala mengenai pemberiannya kepada orang-orang Muhajirin setelah 
Perang Badr; 

“Dan ingatlah pada ketika kamu berjumlah sedikit dan tertindas di muka bumi (Mekah), kamu 
takut orang-orang (Mekah) akan menculik kamu, maka Allah memberi kamu tempat untuk 
menetap (Madinah) dan menjadikan kamu kuat dengan pertolonganNya.” (Al-Anfal : 26) 

Seorang penyair Arab dahulu berkata 

“Sesungguhnya kemuliaan itu untuk yang ramai.” 

Amru b. Kalsom dengan penuh bangga pula bercakap mengenai kaumnya yang ramai; 

“Kami memenuhi daratan sehingga ia menjadi sempit bagi kami 
Dan laut kami penuhi berkapal-kapal.” 

Samau'al pula berkata secara apologetik mengenai kaumnya yang sedikit; 

“la menghina kami kerana jumlah kami yang sedikit 
Lalu aku katakan kepadanya 
‘Sesungguhnya orang-orang yang mulia 
sememangnya amat sedikit’.” 

Sering kali jumlah yang sedikit menyebabkan kaum minoriti menghadapi kezaliman dan 
penindasan dari kaum manoriti. Khususnya apabila kaum majoriti dikuasai sifat fanatik dan 
sombong terhadap orang-orang lain. 

Oleh sebab itu, kita lihat orang-orang minoriti di pelbagai pelusuk dunia saling bersatu dan 
berganding bahu antara satu sama lain agar mereka dapat menjaga identiti mereka di hadapan 
kaum majoriti. 

Namun, minoriti Muslim adalah kelompok manusia yang paling sedikit usahanya untuk bersatu 
dan berganding bahu. Sedangkan ajaran agama mereka menyuruh mereka untuk saling 
menyokong, menguatkan ikatan dan bantu-membantu antara sesama mereka dalam perkara 
kebaikan dan ketakwaan, bukan dalam perkara dosa dan permusuhan. Ini berdasarkan konsep 
persaudaraan Islam yang mengikat antara mereka serta aqidah Islam yang menjadikan mereka 
seperti tubuh yang satu. 

Minoriti Muslim 

Jika di lihat dari sudut negara yang dihuni, kaum muslimin terbahagi kepada dua kelompok. 

Bahagian pertama ialah mereka yang hidup di negara yang dinamakan oleh ahli-ahli fiqh sebagai 
‘Darul Islam’. Dalam ungkapan kita hari ini ialah di dalam masyarakat Islam atau negara-negara 
Islam. 

laitu negara-negara yang majoriti penduduknya ialah orang-orang Islam yang mengumumkan 
keislaman mereka. Paling kurang, melaksanakan syi'ar-syi'ar agama mereka seperti 
melaungkan azan, mendirikan solat, berpuasa, membaca Al-Quran, mendirikan masjid, 
mempunyai keizinan untuk menunaikan haji dan yang seumpamanya. Mereka boleh 
mengamalkan undang-undang peribadi seperti undang-undang perkahwinan, perceraian dan 
lain-lain mengikut hukum agama mereka. 

Bahagian kedua ialah mereka yang hidup di luar ‘Darul Islam’ jauh dari masyarakat Islam atau 
dari dunia Islam. Bahagian ini pula terbahagi kepada dua jenis. 

Jenis pertama ialah penduduk asal sebuah negara yang menganut Islam sejak dahulu tetapi 
mereka dianggap kaum minoriti jika dibandingkan dengan penduduk asal lain yang bukan Islam. 
Kadangkala minoriti Muslim yang seperti ini berjumlah amat besar seperti minoriti Muslim India 
yang mencapai jumlah 150 juta. Ada pula yang berjumlah kurang dari itu. Bahkan sebahagian 
minoriti Muslim tidak mencapai jumlah lebih dari beberapa ribu sahaja. 

Termasuk dalam jenis pertama ini ialah beberapa juta minoriti Muslim di Amerika Utara yang 
berasal dari mereka yang di tawan dari Afrika dan diperhambakan. 

Begitu juga minoriti Muslim yang berjumlah beberapa juta di Eropah Timur seperti di Bulgaria dan 
lain-lain. 

Jenis kedua ialah kelompok yang datang dari negara-negara Islam tetapi berpindah ke negara- 
negara bukan Islam samada untuk bekerja di sana, berhijrah, belajar atau sebab-sebab lain yang 
dibenarkan oleh syara’. Mereka mendapat izin untuk menetap secara sah. Sebahagian dari 

mereka pula mendapat kerakyatan lalu memperoleh hak menetap dan mengundi serta hak-hak 
lain yang diperuntukkan oleh perlembagaan negara-negara itu. 

Minoriti Muslim Di Barat 

Di Barat terdapat minoriti Muslim di Eropah Barat dan Timur. Sebahagian dari mereka ialah 
penduduk asal seperti sebahagian rakyat Turki, rakyat Albania, Bosnia Herzegovina, Kosovo dan 
Macedonia. Sepatutnya mereka ini tidak dianggap sebagai minoriti Muslim kerana negara 
mereka sebenarnya adalah negara Islam. Begitu juga orang-orang Islam di Crotia, Serbia, 
Gunung Hitam (Black Mountain), Bulgaria dan lain-lain. Mereka semua adalah penduduk asal. 

Di sana juga terdapat kelompok dari kalangan penduduk Eropah Barat yang baru menganut 
Islam dan juga kelompok pendatang Moroko di Perancis. 

Di Perancis terdapat kelompok pendatang beragama Islam yang terbesar. Mereka berjumlah 
sekitar 5 juta. Sebahagian dari mereka telah mendapat kerakyatan Perancis dan yang lain 
menetap dengan izin sah serta memiliki hak-hak tertentu. 

Begitu juga kelompok pendatang beragama Islam di Jerman. Kebanyakan mereka dari orang- 
orang Turki. Mereka dianggarkan mencapai jumlah 3 juta orang dan dilahirkan di Jerman. 

Di Britain terdapat pula kelompok pendatang beragama Islam di Britain yang kebanyakannya 
datang dari negara-negara Komonwel seperti India, Pakistan, Bangladesh dan lain-lain. 

Terdapat juga orang-orang Islam di beberapa negara Eropah Barat - Belanda, Belgium, Austria, 
Itali, Sepanyol, negara-negara Skandinivia dan lain-lain. 

Sejak beberapa ketika dahulu, orang-orang Islam di Eropah sudah mula merasa akan jati diri 
mereka. Kebangkitan Islam juga telah mula melanda mereka, sehingga mereka mewujudkan 
pelbagai institusi keagamaan, kebudayaan, kemasyarakatan dan ekonomi untuk memelihara 
identiti mereka. Sebagai contoh masjid-masjid bagi melakukan solat, sekolah-sekolah bagi 
pendidikan anak-anak mereka dan pelbagai kuliyah serta universiti bagi melahirkan golongan 
pakar dari kalangan mereka. 

Di antara institusi yang disebut-sebut di kalangan pendatang Islam di Eropah ialah Kesatuan 
Pertubuhan-pertubuhan Islam (Federation of Islamic Organisations in Europe) dan Institut Eropah 
Bagi Pengajian Islam di Perancis - beberapa kumpulan telah lulus darinya - dan yang 
seumpamanya di Britain. Begitu juga Majlis Eropah Bagi Fatwa dan Kajian, la telah mengadakan 
sebanyak tujuh pertemuan dan mengeluarkan beberapa fatwa dan pesanan-pesanan yang 
penting untuk menghuraikan masalah-masalah orang-orang Islam mengikut panduan nas-nas 
dan tujuan-tujuan syara’. 

Terdapat juga institusi-institusi seperti Yayasan Islam (Islamic Foundation) dan Dar Ar-Ri'ayah 
Al-lslamiyah di Britain, Pusat Islam di London dan beberapa pusat-pusat Islam di Paris, Rome, 
Dublin, Ireland, Munich, Aachen, Cologne di Jerman, di Geneva dan lain-lain tempat di 
Switzerland serta di beberapa negara Barat yang lain. 

Di Amerika Utara dan Kanada juga terdapat orang-orang Islam. Jumlah mereka dianggarkan 
sekitar 7 juta orang. Kebanyakan mereka berasal dari Afrika. Mereka diculik dari negara-negara 
masing-masing dan dibawa dengan rantai perhambaan sedangkan mereka adalah manusia yang 
merdeka. Dahulu, mereka dikenakan pelbagai bentuk siksaan dan denda. Ramai diantara 
mereka terbunuh kerana penyakit atau siksaan. 

Ramai di antara mereka kembali kepada asal-usul mereka setelah penghambaan dimansukhkan. 
Mereka kemudian mendapat tahu bahawa asalnya, mereka adalah orang-orang Islam anak 
kepada orang Islam. Pada awalnya, kebanyakan mereka mengamalkan Islam yang 

menyeleweng dan terpesong. Namun Allah kemudian mengurniakan mereka dengan orang- 
orang baik yang membetulkan amalan agama mereka. Lalu mereka kembali mengamalkan Islam 
yang benar setelah terkeluar darinya. Mereka bergabung ke dalam kafilah Islam yang besar. 

Kemudian datang pula para pendatang baru dari negara-negara Arab dan Islam yang bergabung 
dengan mereka setelah mendapat kerakyatan Amerika dan Kanada serta kelompok yang 
mendapat izin menetap di sana. 

Mereka mempunyai pelbagai institusi keagamaan, pendidikan, kebudayaan, kemasyarakatan 
bahkan institusi politik yang sesuai dengan jumlah, aktiviti dan keperihatinan mereka. 

Minoriti Muslim Di Timur 

Antara yang tidak patut untuk kita lupakan mengenai persoalan minoriti dan pendatang Islam di 
seluruh dunia ialah minoriti Muslim di Timur. Sebahagian dari mereka merupakan kaum minoriti 
yang besar seperti minoriti Muslim di India yang dianggarkan berjumlah 1 50 juta umat Islam. 
Mereka mempunyai warisan sejarah, masjid-masjid, pusat-pusat pendidikan, kebudayaan dan 
keperibadian. Mereka terlibat langsung dalam pembinaan tamadun India. Bahkan kebanyakan 
kesan-kesan sejarah yang kerajaan India bergantung untuk menarik para pelancong dari seluruh 
dunia ialah kesan-kesan sejarah Islam. Begitu juga mereka mempunyai penglibatan yang kuat 
dan istimewa dalam perang kemerdekaan dan pertempuran pembebasan dari penjajahan 
Inggeris. 

Terdapat juga negara-negara Islam tulen yang sedikit masa dahulu dianggap sebagai negara 
minoriti Muslim iaitu negara-negara republik Islam di Asia; Uzbekistan, Tajikistan, Kazakhstan, 
Azerbaijan dan lain-lain. Pada zaman kewujudan Soviet Union, saya telah berkata 

“Sesungguhnya menganggap negara-negara republik ini sebagai minoriti Muslim adalah satu 
kezaliman yang nyata, la sebenarnya adalah republik Islam tulen, la telah digabungkan ke dalam 
Soviet Union secara kekerasan dan paksaan.” 

Di Russia pula terdapat sekitar 20 juta orang Islam yang terdiri dari kaum Caucass, Tatar dan 
pelbagai kaum lain. Di antara mereka ialah orang Chechnya yang sekarang ini masih lagi 
memerangi Russia untuk mendapatkan kemerdekaan mereka. Mereka tidak merasa apa-apa 
hubungan dengan orang-orang Rusia, baik dari segi keturunan, bahasa, negara, sejarah atau 
agama. 

Di China terdapat pula puluhan juta orang Islam. Para pegawai rasmi berusaha untuk 
mengurangkan jumlah mereka sedaya upaya. Dalam komentarnya yang masyhur terhadap buku 
‘Dunia Islam Hari Ini’ yang diterjemahkan oleh Prof. Ajaj Nuwaihid, Syakib Arsalan telah 
menyebut bahawa jumlah orang Islam di zaman itu sejak 70 tahun yang lalu tidak lebih dari 50 
juta. Tetapi jika kita hitung jumlah mereka sejajar dengan kadar pertumbuhan penduduk Islam di 
dunia sepanjang tahun-tahun itu, kita akan dapati bahawa jumlah mereka tidak kurang dari 150 
juta orang. 

Terdapat beberapa negara yang sebenarnya mempunyai majoriti umat Islam tetapi Barat tetap 
menganggap negara itu sebagai negara Kristian dan menjadikan orang-orang Islam sebagai 
minoriti, walau pun angka yang ada membohongi dakwaan mereka. Contoh yang jelas ialah 
Ethiopia, Eriteria dan Chad. 

Terdapat juga minoriti Muslim yang signifikan di negara-negara Asia dan Afrika seperti di 
Thailand, Burma, Singapura, Sri Lanka, Tanzania, Uganda, Kenya, Ghana, Kongo, Nigeria dan 
Afrika Utara dan lain-lain. 

Perkembangan Hubungan Minoriti Muslim Di Barat Dengan Islam 

Hubungan minoriti Muslim dengan agama Islam dari sudut pemikiran, perasaan dan tingkah laku 
telah melalui beberapa tahap dan peringkat, khususnya bagi golongan pendatang yang berasal 
dari negara-negara Islam. 

Pada peringkat pertama hubungan berkenaan boleh dikatakan sebagai hilang dan terputus. 

Tiada kesedaran dan keperihatinan yang mencukupi terhadap hubungan mereka dengan Islam 
dan identiti keislaman. 

Ini bermula setelah Perang Dunia Pertama, laitu pada ketika kerajaan khilafah Islam dikalahkan 
dan Pasukan Bersekutu menang. Dunia Barat ketika itu bersinar dengan tamadunnya. 

Sedangkan Dunia Islam terjerumus di bawah kekuasaan penjajahan yang sebelum ini belum 
pernah menjejakkan kaki ke negara itu. 

Minoriti Muslim atau boleh kita katakan golongan yang dianggap sebagai minoriti Muslim pada 
ketika itu terbahagi kepada dua golongan 

1 . Penduduk asal sebuah negara. 

2. Pendatang baru dari Dunia Islam. 

Kebanyakan Minoriti Muslim yang dikatakan sebagai penduduk asal berada di Eropah Timur dan 
di dalam negara Russia di bawah kekuasaan tukul besi pemerintah Komunis. Antara mereka 
ialah penduduk Bosnia Herzegovina, Kosova, Macedonia, Albania, Bulgaria dan lain-lain. 

Mereka ini telah menjauhkan diri dari Islam baik dari segi aqidah, syariah, akhlak dan 
kebudayaan sebagaimana mereka telah menjauhkan diri dari umat Islam keseluruhannya. 
Sehingga mereka menjadi satu bangsa yang jahil tentang Islam dari segi pemikiran dan jauh dari 
Islam dari segi kelakuan. Apa yang mengikat mereka dengan Islam hanyalah kalimah syahadah 
bahawa tiada Tuhan selain Allah dan Muhammad adalah Rasulullah, la disampaikan oleh ibu- 
bapa kepada anak-anak mereka tanpa mereka memahami maksudnya dan tuntutan-tuntutan 
terhadap mereka yang mengucapkan kalimah itu dari pelbagai kewajiban yang perlu ditunaikan 
dan larangan yang perlu dijauhi. 

Bersama dengan ucapan syahadah itu ialah perasaan keislaman yang samar-samar terhadap 
agama Islam, Rasulullah s. a. w, Al-Quran Al-Karim. Mereka mengenali mushaf Al-Quran, 
namanya dan tulisannya tetapi mereka tidak tahu membacanya. Mereka tidak memperolehi 
mushaf ini kecuali dengan penuh kepayahan. Sesiapa di kalangan mereka yang memperolehinya 
dengan sesuatu cara, seolah-olah dia telah terjumpa dengan harta karun yang banyak. 

Di zaman itu, minoriti Muslim di republik Islam di Asia yang berada di Soviet Union seperti 
Uzbekistan, Tajikistan, Kazakhstan, Azerbaijan dan lain-lain telah dikategorikan sebagai minoriti 
Muslim setelah kemasukan mereka secara paksa ke dalam Soviet Union lalu menjadi 
sebahagian entiti politiknya. Atas dasar itu, mereka dianggap sebagai golongan minoriti. Namun 
begitu, pada ketika itu saya berpendapat bahawa negara-negara ini adalah negara Islam. Sifat 
Islamnya tidak terlucut disebabkan kemasukannya ke dalam Soviet secara dengan kekerasan. 

Demikianlah keadaan minoriti Muslim dari kelompok penduduk asal. 

Adapun keadaan minoriti kelompok pendatang dari negara Arab dan Islam, dahulunya jumlah 
mereka adalah sedikit. Pada awalnya, golongan pendatang ini terdiri dari kalangan mereka yang 
tidak kuat pegangan agamanya. Mereka berhijrah kerana mencari rezeki dan kekayaan. 

Sebelum itu, mereka tidak kenal akan dunia Barat. Mereka berpindah dari sebuah negara yang 
kedudukan Islam berada dalam keadaan yang lemah. Mereka merupakan satu realiti yang 
khusus. Maka realiti masyarakat yang umum dan keadaan dunia Barat yang berada di puncak 
kekuasaan dan kemenangan telah menjadikan kaum pendatang ini tidak memikirkan akan identiti 

dan tuntutan agama mereka. Natijahnya, generasi pertama khususnya dan generasi kedua hilang 
serta cair sepenuhnya ke dalam masyarakat yang baru itu kerana ketiadaan aqidah dan 
kesedaran yang mendinding mereka dari kecairan. Ketika itu, tiada pula sesuatu yang dapat 
menjaga dan memelihara mereka. 

Contoh yang jelas ialah pada para pendatang awal ke Australia. Mereka datang dari bangsa 
Afghan dan kebanyakan mereka adalah buta huruf. Generasi pertama mereka membina masjid- 
masjid tetapi mereka berkahwin dengan wanita-wanita Australia dan membesarkan anak-anak 
mereka mengikut agama ibu-ibu mereka. Setelah itu masjid-masjid yang dibina tinggal sebagai 
bangunan sahaja. Tiada sesiapa yang memakmurkannya dengan solat, ibadat dan majlis ilmu. 

Demikian juga berlaku di Amerika Selatan khususnya di Argentina. Generasi pertama telah 
tenggelam ke dalam penduduk asal sehingga kita dapati ada di antara mereka yang menganut 
agama Kristian secara terang-terangan (seperti Carlos Mun'im 1 ) dan lain-lain. 

Kemudian para pendatang Muslim itu mula menghilangkan debu-debu kelalaian dari mata 
mereka. Mereka mula merasa cinta terhadap asal usul dan identiti keagamaan mereka; bahawa 
mereka dahulu mempunyai aqidah tersendiri dan risalah yang membezakan mereka dari yang 
lain. Mereka mula berhubungan dengan saudara-saudara seislam mereka di Dunia Islam untuk 
memohon bantuan dalam mendirikan masjid-masjid dan menghantar para ulama dan 
pendakwah. 

Kemungkinan kesedaran baru ini adalah buah dari anasir-anasir yang ada pada para pendatang 
yang lama. Anasir itu menghidupkan apa yang telah mati dalam diri mereka dan menggerakkan 
perasaan. Kemungkinan anasir itu ialah penindasan di negara asal mereka yang yang telah 
mendorong mereka untuk berhijrah. Mereka lalu berhijrah ke negara-negara berkenaan untuk 
menanam benih-benih baru yang Allah taala tumbuhkan darinya pelbagai jenis buah yang 
bermacam warna. (Disebabkan niat mereka untuk behirjrah adalah baik, Allah hidupkan kembali 
semangat Islam dalam diri generasi kemudian. Pent.) 

Firman Allah taala 

“Tidakkah kamu perhatikan bagaimana Allah telah membuat perumpamaan kalimat yang baik, 
seperti pohon yang baik, akarnya teguh dan cabangnya (menjulang) ke langit. Pohon itu 
memberikan buah pada setiap musim dengan seizin Tuhannya. Allah membuat perumpamaan- 
perumpamaan itu untuk manusia supaya mereka selalu beringat.” (Ibrahim : 24- 25) 

Dengan ini, bermulalah era baru bagi minoriti Muslim, khususnya di kalangan para pendatang. 
Zaman ini kemudiannya berkembang dari satu peringkat ke satu peringkat dan dari satu tahap ke 
satu tahap yang lebih kuat dan lebih teguh. Sehinggalah ia mencapai tahap yang dapat kita lihat 
dan alami di Eropah, dua Amerika, Australia, negara-negara Timur jauh dan Afrika hari ini. laitu 
suasana yang kita namakan sebagai zaman kebangkitan Islam. 

Kebangkitan Islam yang baru ini juga menghinggapi orang-orang Islam penduduk asal. Mereka 
bangkit dari keadaan yang koma dan mula menyertai gerombolan Islam yang bergerak dengan 
penuh semangat, walaupun ianya berbeza dari satu negara ke satu negara. 

Kita boleh membahagikan zaman baru bagi minoriti Muslim kepada peringkat-peringkat berikut; 

1 . Peringkat kesedaran terhadap identiti. 

2. Peringkat kebangkitan. 

3. Peringkat bergerak. 

4. Peringkat berkumpul. 



1 Calon yang dipilih sebagai Ketua Negara Republik Argentina. Asal usul beliau adalah beragama Islam 
sebagaimana jelas dilihat dari namanya. 

5. Peringkat pembinaan. 

6. Peringkat pemantapan. 

7. Peringkat interaksi. 

Hari ini kita berada di peringkat interaksi yang positif bersama masyarakat. Tiada ruang di 
peringkat ini untuk beruzlah, merasa berpada untuk diri sendiri dan berhati-hati untuk bersemuka 
dengan orang lain. Minoriti Muslim telah menjadi teguh di bumi mereka, mempunyai keyakinan 
diri, bangga dengan diri sendiri, berupaya untuk menyatakan identitinya, mempertahan entitinya 
serta menonjolkan sifat-sifat khusus mereka. Mereka juga berupaya untuk menyampaikan risalah 
kemanusiaan dan ketamadunan yang mereka miliki. 

Minoriti Muslim di peringkat sekarang ini berusaha untuk menyempurnakan institusi-institusi ilmu, 
pendidikan dan dakwah mereka. Suatu masa dahulu mereka terlalu mengambil berat tentang 
pembinaan masjid, dan sememangnya ia adalah penting kerana ia adalah institusi yang terutama 
dalam masyarakat Islam. Kemudian, mereka mula maju dan mengambil berat untuk mewujudkan 
sekolah-skeolah agar anak-anak Islam dapat belajar di dalamnya asas-asas agama mereka. 
Sebagaimana mereka dapat belajar kurikulum pendidikan yang telah ditetapkan untuk anak-anak 
sebaya mereka. 

Kemudian mereka terus berkembang lebih maju. Mereka menubuhkan pula institut-institut 
pengajian tinggi dan universiti yang mengkhusus dalam pengajian Islam, bagi melahirkan para 
imam dan pendakwah yang kontemporari, tenaga-tenaga pengajar yang kompeten dan 
kontemporari dan orang-orang yang alim dalam bidang kontemprari syariat, yang menguasai 
ilmu-ilmu Islam yang tradisional dan hidup di zamannya, bersama dengan tren-tren, ilmu-ilmu, 
masalah-masalah dan perkembangannya. Mereka berusaha untuk mengambil dari syariat apa 
yang dapat menyelesaikan masalah semasa. 

Masalah-masalah Fiqh Bagi Minoriti Muslim 

Minoriti Muslim, samada dari golongan penduduk asal atau golongan pendatang, sentiasa 
mengadukan berbagai masalah. 

Ada di antaranya adalah masalah dalam bidang politik dari berlakuanya ketidakadilan golongan 
majoriti ke atas hak-hak mereka dan tiada pemeliharaan terhadap keperluan-keperluan khusus 
keagamaan mereka. 

Antara masalah itu juga ialah dalam bidang ekonomi di mana kebanyakan golongan minoriti itu 
terdiri dari golongan miskin yang mempunyai pengaruh yang terhad. Mereka dikuasai oleh 
golongan majoriti yang berpengaruh. 

Antara masalah itu pula ialah dalam bidang kebudayaan yang timbul dari dominasi budaya 
golongan majoriti ke atas institusi pendidikan, media massa, pusat-pusat pendidikan awam dan 
kehidupan umum. Mereka itu jahil mengenai kebudayaan orang-orang Islam yang membezakan 
dan menyatakan kepercayaan, nilai dan identiti yang berbeza dari yang lain. 

Kebanyakan masalah masyarakat Islam mempunyai elemen fiqh. Hal ini timbul dari keinginan 
minoriti Muslim di negara-negara berkenaan untuk terus berpegang dengan identiti keagamaan, 
akidah Islam, syiar-syiar ibadah, hukum-hukum syara’ dalam perkahwinan, perceraian dan hal 
ehwal kekeluargaan. Mereka ingin mengetahui apa yang halal dan yang haram dalam persoalan 
makanan, minuman, pakaian, urusan perniagaan dan perhubungan dengan manusia, khususnya 
perhubungan dengan golongan bukan Islam. Adakah mereka menjauhi mereka atau berasimilasi 
dengan mereka? Pada kadar apa diharuskan asimilasi? 

Saya selalu ingat bahawa sejak saya mula menziarahi kaum muslimin di Eropah, Amerika dan 
Timur Jauh dari sekitar suku kurun atau lebih, saya akan selalu dihujani dengan pelbagai soalan 
apabila saya mendatangi sebuah bandar atau daerah, atau menyampaikan ceramah atau 

pelajaran. Kebanyakan soalan ini sama dan berulang-ulang, kerana kebanyakan mereka hidup 
dalam satu keadaan yang sama, memikul keprihatinan yang sama dan mengadukan masalah 
yang sama atau hampir sama. 

Bagi golongan pendatang khususnya, mereka selalu bermula dengan persoalan kewujudan 
mereka di dunia Barat. Adakah sejajar dengan syariat atau tidak? Dengan kata lain; adakah 
harus menetap di negara orang-orang bukan Islam atau tidak? Apakah maksud hadits-hadits 
yang melarang sedemikian, seperti hadits 

‘Aku berlepas diri dari setiap Muslim yang menetap di tengah-tengah orang-orang musyrik.” 

Dan hadits; 

“Sesiapa yang bercampur gaul dengan orang musyrik, maka dia menyerupainya.” 

Adakah hadits-hadits ini semuanya sahih? 

Apakah pula hukum bagi seorang Muslim menetap di situ jika dia takutkan kesejahteraan 
agamanya atau agama anak-anaknya hasil dari kehidupan di persekitaran bukan Islam dan tidak 
bermoral? 

Kemudian terdapat masalah yang lebih berat dari masalah menetap, laitu masalah mendapatkan 
kerakyatan dari negara-negara berkenaan, yang dapat memberi seorang Muslim kekuatan 
kebendaan dan psikologi, la memberikannya hak bermatautin seperti penduduk asal. Dengan itu, 
tiada sesiapa yang boleh membulinya sesuka hati. Dia mempunyai hak mengundi, menjadi calon 
dalam pilihanraya dan banyak lagi hak-hak lain yang penting. 

Jika pertubuhan Islam jika bersatu dan saling memahami dan bekerjasama untuk menjadi 
sebuah badan lobi politik, pelbagai parti politik dan kelompok mula berbicara dengan mereka dan 
mencuba untuk menarik ke pihak mereka. Dalam keadaan seperti ini, orang-orang Islam pasti 
akan dapat memainkan peranan yang penting dalam memilih antara pelbagai parti dan di antara 
pelbagai calon yang ada. Mereka dapat memilih siapa yang paling dekat dengan nilai-nilai 
mereka, lebih memelihara maslahat dan hak-hak mereka atau apa yang berkaitan dengan isu-isu 
umat Islam yang lebih besar. 

Namun kerakyatan ini kadangkala menatijahkan beberapa persoalan yang memerlukan 
penjelasan syariat iaitu lafaz sumpah yang perlu diucapkan oleh sesiapa yang menerima 
kerakyatan itu. Dalam lafaz itu, ia menyatakan penghormatannya terhadap perlembagaan atau 
undang-undang am. Adakah ini bercanggah dengan Islam atau tidak? 

Ini juga mungkin akan mendedahkan seorang Muslim kepada rekrutmen wajib ke dalam pasukan 
tentera negara itu. Pada asalnya ia adalah harus, kecuali jika negara berkenaan mengumumkan 
perang ke atas sebuah negara Islam. Apakah pendirian seorang Muslim dalam keadaan 
sedemikian? Adakah dia mengingkari negaranya atau memerangi saudara-saudaranya 
seagama? Sedangkan setiap Muslim dengan Muslim yang lain, haram darah, harta dan 
kehormatannya? 

Di antara soalan-soalan yang sering kali diajukan kepada orang alim yang menziarahi negara- 
negara itu ialah; 

• Apakah hukum daging-daging yang dijual di pasar-pasar dan dihidangkan di restoran- 

restoran. Sedangkan dia adalah dari sembelihan masyarakat berkenaan yang kita tidak tahu 
telah mencukupi syarat atau tidak? 

• Adakah wajib sembelihan-sembelihan ini memenuhi semua syarat sembelihan seorang 
Muslim atau diberi sedikit rukhsah pada sembelihan Ahli Kitab yang Allah taala telah 
haruskan makanan-makanan mereka untuk kita? 

• Adakah wajib bagi kita untuk menyelidik, bertanya atau menyiasat mengenai sembelihan 
itu? Atau apa yang tidak kita ketahui, tidak perlu kita bertanya mengenainya. Kita sebutkan 
nama Allah taala ke atasnya dan kita makan? 

• Apakah hukum makanan seperti y'e//ydan bukan makanan seperti sabun atau ubat gigi 
tertentu yang mungkin dibuat dari minyak babi asli tetapi telah berubah melalui proses kimia, 
seperti yang diungkapkan oleh para fuqaha ‘telah hilang sifat najisnya’. Adakah dikira bahan 
itu mengikut asalnya dari babi atau mengikut keadaannya yang telah berubah sekarang ini? 

• Apakah hukum keju yang mengandungi bahan rennet yang diambil dari perut binatang, yang 
mungkin datang dari babi atau binatang lain? Apakah hukumnya, jika terdapat sangkaan 
yang kuat bahawa ia diambil dari babi? 

• Jika kita simpulkan bahawa ia diambil dari babi, adakah ia najis atau tidak? Jika ia adalah 
najis, adakah kadarnya dalam pembuatan keju boleh digolongkan sebagai kadar yang tidak 
dapat dimaafkan atau termasuk pada kadar yang dimaafkan kerana jumlahnya yang sedikit. 

• Apa pula hukum bekerja di restoran-restoran yang menghidangkan daging bagi dan arak? 
Apa pula hukum makan di dalamnya? Walau pun jika tidak minum arak atau memakan 
babi? 

• Apa pula hukum pekerjaan seorang Muslim di tempat-tempat seperti kedai runcit dan 
supermarket yang menjual barang-barang yang kebanyakannya adalah halal tetapi terdapat 
di antaranya juga arak dan daging babi. 

• Adakah boleh bagi orang-orang Islam untuk membuka kedai-kedai seperti ini jika undang- 
undang mewajibkan mereka untuk menjual barang-barang yang diharamkan, walaupun 
jumlahnya sedikit? Atau seorang Muslim diharamkan sama sekali dari perniagaan seperti 
ini? 



• Apa hukumnya jika seorang Muslim dijemput ke majlis perkahwinan yang ada hidangan arak 
dan babi, walaupun makanan itu tidak dihidangkan kepadanya secara peribadi? Adakah dia 
memberi alasan untuk tidak menjawab jemputan dan hidup bersendirian dan terputus dari 
masyarakat sekelilingnya, sehingga ia menggambarkan imej yang negatif mengenai Islam? 
Atau pun dia menerimanya atas dasar berbudi bahasa dan berbaik-baik dalam kehidupan 
bersama. 

• Apa hukum memberi salam / ucapan ke atas orang-orang bukan Islam? Apa hukum berbudi 
bahasa dalam menghadiri majlis perkahwinannya dan meraikan kegembiraannya yang 
diakui syara’? Apa hukum mengucapkan tahniah terhadap hari-hari perayaannya? 
Khususnya, jika dia mengucapkan tahniah kepada orang-orang Islam di hari perayaan 
mereka. Terutama pula hari-hari perayaan yang berkaitan dengan agama seperti Hari 
Krismas. 

• Apa pula hukum perkahwinan yang dijalankan di negara-negara berkenaan melalui saluran 
rasmi? Adakah perkahwinan yang tidak dijalankan oleh seorang Muslim, sesuai dengan 
syara’ ? Atau mestikah ia diakadkan di masjid atau pusat Islam oleh salah seorang tokoh 
agama? Adakah yang seperti ini tidak memerlukan perakuan dari saluran rasmi? 

• Apa pula hukum perceraian jika disempurnakan melalui saluran rasmi tetapi ditolak oleh 
suami kerana ia adalah perceraian dari hakim yang bukan Islam? 

• Apa pula hukum seorang Muslim yang berkahwin dengan isteri kedua, secara adat, tetapi 
undang-undang tidak membenarkan sedemikian? 

• Siapa pula yang menjamin hak-hak si isteri jika dia berselisih dengan suaminya? Bolehkah 
seorang imam di pusat Islam menyalahi undang-undang dan mengakadkan perkahwinan 
seperti ini? 

• Bolehkah bagi seorang perempuan mengahwinkan dirinya sendiri tanpa wali jika keadaan 
yang susah menyebabkan dia terpaksa tinggal bersendirian di negara berkenaan? Atau 
mestikah ketua golongan pendatang atau imam pusat Islam yang menjadi wali baginya? 

• Apakah pula hukum berkahwin dengan wanita Barat? Adakah orang Barat hari ini dianggap 
sebagai Ahli Kitab atau golongan yang tidak beragama? Adakah terdapat syarat-syarat bagi 
perkahwinan seperti ini? 

• Apa pula hukum seorang wanita yang masuk Islam tetapi suaminya tidak menganut Islam 
bersamanya? Mestikah dipisahkan antara keduanya atau adakah huraian yang lain? 

• Apa pula hukum seorang Muslim yang bapanya atau ibunya yang bukan beragama Islam 
mati meninggalkan harta warisan. Mengikut undang-undang, dia mempunyai hak samada 
secara keseluruhan atau sebahagian terhadapnya. Adakah dia meninggalkan harta ini 
sedangkan dia amat memerlukannya untuk dirinya, keluarganya, saudara-saudaranya atau 
untuk dakwah Islamiah, kerana seorang Muslim tidak boleh mewarisi orang bukan Islam 
sebagaimana seorang bukan Islam tidak boleh mewarisi seorang Islam? Atau di sana 
terdapat rukhsah bagi si Muslim ini untuk mewarisi harta dari bapa atau ibunya? 

• Apa pula hukum berurusan dengan bank-bank riba’ dan syarikat-syarikat insuran di negara- 
negara ini sedangkan tiada yang lain darinya? 

• Adakah boleh kita menyimpan wang di dalamnya dalam keadaan terpaksa? Adakah boleh 
kita menyimpan wang kita dengan faedah bunga? Lalu kita ambil faedah bunganya untuk 
diberikan kepada fakir miskin atau badan-badan Islam tidak mendapat bantuan kewangan 
yang diperlukannya? 

• Apa pula hukum membeli rumah-rumah melalui pinjaman bank yang mengandungi riba’, bila 
seorang Muslim memerlukan rumah sendiri yang selesa keselesaan bagi keluarga dan 
tetamunya supaya dia tidak lagi dikuasai oleh pemilik rumah? Terutama sekali jika bayaran 
faedah bank dari faedah sama atau hampir sama dengan apa yang dia bayar dari sewa 
bulanan? 

• Apa pula hukum menyertai aktiviti-aktiviti politik di negara berkenaan melalui proses 
pilihanraya atau pencalonan, jika dibenarkan oleh undang-undang, dengan menyokong 
parti-parti tertentu, atau menyertai dan menganggotainya atau menyokong sebahagian 
calon-calon yang lebih banyak manfaatnya bagi orang-orang Islam? 

• Bolehkah orang Islam mewujudkan parti yang memperjuangkan tuntutan-tuntutan mereka? 

• Apa pula hukum beramal secara jama'i di antara orang Islam untuk mendirikan masjid, 
sekolah-sekolah, kelab-kelab, institusi-institusi kemasyarakatan, kebudayaan dan ekonomi? 

Dan banyak lagi soalan berkaitan pelbagai aspek kehidupan individu, keluarga, masyarakat, 

kebudayaan, ekonomi, politik dan kenegaraan yang ingin kita ketahui akan pendirian agama 

terhadapnya, serta pendirian seorang Muslim mengenainya, jika dia ingin beriltizam dengan 

hukum-hukum agamanya. 

Soalan-soalan ini tidak seharusnya mengganggu atau menggoyah kita. Bahkan sebaliknya, ia 
membuktikan kepada kita bahawa Islam terus mempunyai kesan yang kuat ke atas tingkah laku 
seorang Muslim dan pemikirannya, walaupun dia berada di luar negara Islam. Terasingnnya dari 
negara Islam, tidak menyebabkan dia lupa akan agama, Tuhan dan syariatnya. Bahkan dia 
sentiasa prihatin agar Allah taala sentiasa meredhainya dan agar dia tidak terkeluar dari 
agamanya dan hukum-hukum syariatnya. Allah taala berfirman yang bermaksud; 

“Dan bagi Allah, Timur dan Barat, ke mana pun dia berpaling, di situ terdapat wajah Allah.” (Al- 
Baqarah : 115) 

Rasulullah s. a. w bersabda yang bermaksud; 

“Bertakwalah kamu di mana pun kamu berada.” 2 

Ini adalah soalan-soalan yang dikemukakan oleh kumpulan minoriti dan pendatang Muslim di 
negara Barat dan yang seumpamanya, la menuntut jawapan dari para ulama syariat yang faham 
bahawa syariat sentiasa mencorak perbuatan orang-orang mukallaf di mana pun mereka berada 
- di Barat atau Timur, di negara Islam atau diluarnya. 

Kebanyakan soalan-soalan ini telah dijawab oleh para ulama. Namun jawapan mereka berbeza 
mengikut mazhab yang mereka ikuti atau mengikut kecenderungan mereka, samada 
kecenderungan untuk meluaskan atau menyempitkan, memudahkan atau menyulitkan. 

Di antara mereka ialah para ulama yang terkemuka, tetapi mereka kurang memahami realiti 
minoriti Muslim dan kesulitan mereka di tengah-tengah masyarakat bukan Islam. Sedangkan 
tidak memadai bagi sesuatu fatwa difatwakan hanya dengan membaca buku-buku, tanpa 
kefahaman terhadap realiti mereka dan kajian yang memadai terhadap keperluan-keperluan 
dharurat dan hajat mereka. 

Oleh itu, perlulah bagi kita untuk mempunyai fiqh yang mendalam, fiqh wag'/’ (realiti) dan fiqh 
mu 'asir (kontemporari) - satu bentuk fiqh yang bertolak dari nas-nas yang bersifat muhkamat 
dan kaedah-kaedah syara serta tujuan-tujuannya tetapi juga mengambilkira perubahan masa, 
tempat dan keadaan manusia. 

Inilah yang saya cuba dalam lembaran-lembaran ini, untuk mengutarakan beberapa perspektif 
mengenainya. 

Semoga Allah memberi taufiq dan pertolongan. 



2 Riwayat At-Turmuzi dari Abu Zar (1987). Dia berkata ‘Ini adalah hadits Hasan Sahih. Begitu juga 
diriwayatkanoleh Ahmad (5/153, 157, 177) dan Ad-Darimi. 

FIQH MINORITI MUSLIM 

OBJEKTIF, CIRI-CIRI KHUSUS DAN SUMBER-SUMBERNYA 

Cetakan pertama buku saya yang bertajuk Kedudukan Masyarakat Bukan Muslim Di Dalam 
Masyarakat Islam bertujuan untuk menangani isu penduduk asal minoriti bukan Muslim yang 
hidup di dalam negara-negara Islam, di bawah petunjuk syariat dan tujuan-tujuannya. 

la adalah satu isu yang cuba digunakan oleh pelbagai pihak luar untuk menghambat seruan 
kepada Islam, usaha mendaulatkan syariat Islam dan keberlangsungan hidup cara Islam yang 
sempurna. Mereka menganggap bahawa kewujudan golongan bukan Muslim sebagai satu 
alasan bagi menghambat tuntutan umat Islam untuk menegakkan Islam dan kembali memimpin 
masyarakat dan kehidupan dengannya. 

Melalui buku itu, saya cuba menjawab soalan-soalan penting berkaitan kedudukan golongan 
bukan Muslim, sebagai golongan minoriti, di dalam masyarakat Islam dan di bawah pemerintahan 
Islam. Namun saya teringat sebahagian saudara-saudara saya di Barat berkata kepada saya: 

“Kami telah membaca buku anda yang penting mengenai golongan bukan Muslim di dalam 
masyarakat Muslim. Kami telah mendapat manfaat darinya. Kami berhasrat untuk 
menterjemahkannya ke bahasa Inggeris. Namun, kami berharap agar anda menulis satu buku 
yang kami amat memeerlukan, iaitu mengenai umat Islam di dalam masyarakat bukan Muslim. 
Jika buku anda itu menangani persoalan fiqh bagi minoriti bukan Muslim di dalam masyarakat 
Islam, sesungguhnya kami pula amat memerlukan huraian bagi fiqh minoriti Muslim di dalam 
masyarakat bukan Muslim, iaitu yang berada di negara Barat dan negara-negara yang majoriti 
penduduknya bukan beragama Islam. ” 

Minoriti Muslim yang berada di luar negara Islam dan jauh dari masyarakat Muslim, amat 
memerlukan fiqh khas yang berdiri di atas ijtihad yang benar, la juga mesti mengambil kira 
tempat, masa dan persekitaran mereka yang khas, iaitu mereka tidak mempunyai upaya untuk 
menerapkan hukum-hukum Islam ke atas masyarakat di mana mereka berada. Mereka terpaksa 
berurusan mengikut peraturan dan undang-undang masyarakat berkenaan. Sebahagian dari 
peraturan dan undang-undang itu pula bercanggah dengan Islam. 

Mungkin keperluan dan pertimbangan inilah yang telah mendorong sebahagian saudara kita di 
Kesatuan Pertubuhan Islam Eropah, yang prihatin terhadap keadaan Islam, untuk berusaha 
menubuhkan satu institusi ilmiah dalam bidang fiqh Islam, la bertujuan untuk, mengisi 
kekosongan dan keperluan ini, serta menjawab persoalan masyarakat Islam di negara-negara 
berkenaan. Lalu ditubuhkanlah Majlis Eropah Bagi Fatwa dan Kajian. Para pengasasnya telah 
berkumpul di Britain dan memutuskan secara sebulat suara penubuhan majlis ini, dan telah pun 
dimaklumkan kelahirannya dan juga objektif, wasilah dan keanggotaannya. 

Beberapa Realiti Di Sekitar Fiqh Minoriti 

Di dalam perbicaraan mengenai Fiqh Minoriti Muslim, kami perlu ketengahkan beberapa realiti 
berikut: 

1. Sebuah masyarakat Islam tidak hidup hanya dengan fiqh semata-mata. 

Sebuah masyarakat Islam tidak hidup, menjadi kuat dan maju dengan fiqh semata-mata. Fiqh 
dalam penggunaan istilah yang lazim, merangkumi penerangan hukum kehidupan manusia yang 
zahir sahaja, la bukan sesuatu yang merangkumi asas-asas kehidupan batin; iaitu kehidupan 
kerohanian, keimanan dan akhlaq. Kesemua itu, dirangkumi oleh ilmu tingkah laku manusia, 
tasawuf dan pembersihan jiwa. Ilmu inilah yang sebenarnya menjadi asas kehidupan yang lurus 
dan bahagia di dunia, la juga merupakan asas bagi kejayaan dan untuk memperoleh keredhaan 
di Akhirat. 

Imam Al-Ghazali dalam bukunya Al-lhya’ menganggap bahawa Ilmu Fiqh adalah dari golongan 
ilmu dunia dan bukan ilmu akhirat. Kerana ia adalah ilmu yang membawa seseorang kepada 
jawatan kehakiman, fatwa, penyeliaan harta-harta wakaf, pembentukan majlis bagi penyelesaian 
perbalahan dan khilaf, dan lain-lain pertimbangan. Oleh itu, Al-Ghazali mengeluarkan Ilmu Fiqh 
dari ilmu akhirat. Sehinggakan apabila ia membincangkan ibadat, ia mementingkan persoalan 
bentuk, bukan rohnya dan persoalan zahir, bukan batin dan inti ibadat itu. 

Masyarakat Islam sememangnya amat memerlukan beberapa ahli Fiqh dan fatwa. Bahkan, 
mereka lebih memerlukan sejumlah ramai para pendakwah, pemberi petunjuk dan pendidik, yang 
dapat mengajar masyarakat Al-Fiqh Al-Akbar ( fiqh yang lebih besar), membersihkan dan 
mengajar mereka Al-Quran dan Sunnah. 

2. Minoriti Muslim adalah sebahagian dari umat Islam dan juga sebahagian dari masyarakat 
mereka. 

Minoriti Muslim adalah sebahagian dari umat Islam yang meliputi semua Muslim di seluruh dunia, 
tanpa kira kerakyatan, warna, bahasa pertuturan, negara atau kelas. Namun mereka juga, dari 
sudut lain, adalah sebahagian dari masyarakat di mana mereka hidup dan mereka bergabung di 
dalamnya. Oleh itu, perlulah kedua sudut ini diperhatikan secara saksama, sehingga setiap satu 
tidak menjejas yang lain, dan yang satu tidak perlu berkembang dengan mengorbankan yang 
lain. 

3. Fiqh Minoriti Muslim adalah fiqh khas di dalam Fiqh yang umum. 

Fiqh Minoriti Muslim yang dikehendaki tidak terkeluar dari sifatnya sebagai sebahagian dari Fiqh 
yang umum. Namun ia adalah satu bidang Fiqh yang mempunyai kekhususan, daerah 
keprihatinan dan masalahnya sendiri. Para fuqaha dahulu tidak memberinya nama yang berbeza 
kerana, di zaman itu mereka tidak mengetahui lagi akan terjadinya percampuran di antara 
sesama umat, perpindahan antara mereka dan keadaan negara yang semakin ‘dekat’ antara satu 
dengan yang lain, sehingga seolah-olah menjadi satu negara seperti yang berlaku hari ini. 

Hari ini kita ada sesuatu yang kita namakan sebagai Fiqh Tibbi (Kedoktoran) iaitu yang berkaitan 
dengan kesihatan, penyakit, perawatan penyakit dan masalah-masalah khusus berkaitan dengan 
ilmu perubatan dan perkembangannya. Kita juga mempunyai apa yang dinamakan sebagai Fiqh 
lqtisadi ( Perekonomian) iaitu yang berkaitan dengan persoalan harta, ekonomi, zakat, urus niaga, 
perbankan dan lain-lain - satu cabang fiqh yang berkembang luas hari ini dan pelbagai kajian 
mengenainya telah dijalankan. 

Kita juga mempunyai apa yang kita namakan sebagai Fiqh Siyasi (Politik) iaitu yang berkaitan 
dengan pembangunan negara Islam, institusi-institusi legislatif, kehakiman, eksekutif dan 
ketenteraan, serta pendirian terhadap demokrasi, pluralisme, golongan bukan Muslim, 
perdamaian, peperangan dan sebagainya. 

Jika kita pun telah ada pelbagai jenis fiqh hari ini, mengapakah kita tidak boleh mempunyai Fiqh 
Minoriti Muslim agar ia dapat fokus untuk menangani masalahnya dan menjawab persoalannya. 

Walaupun berbagai jenis fiqh telah pun wujud di dalam Fiqh Islam yang lalu, tetapi 
kewujudannya dalam keadaan tidak tersusun, tidak terperinci, kurang dan tidak sempurna, la 
juga hanya sesuai bagi masa dan persekitarannya, kerana demikianlah tabiat fiqh. Sukar untuk 
dibayangkan fiqh masa lalu dapat menangani isu-isu semasa yang tidak timbul di zamannya dan 
tidak tergambar oleh umat di zaman itu. 

4. Kewujudan Islam di Barat adalah satu kemestian. 

Saya ingin menengahkan satu realiti penting yang tidak boleh dilalaikan oleh kita sebagai 
Muslim. Adalah menjadi kewajiban ke atas orang-orang Muslim selaku umat pembawa risalah 



17 of 140 




yang universal untuk mempunyai pengaruh di negara Barat. Ini adalah kerana Barat hari ini 
memimpin dunia dan mencorak politik, ekonomi dan budayanya. Ini satu hakikat yang tidak dapat 
kita nafikan atau ingkari. 

Jika Islam tidak wujud di sana, wajib ke atas orang Islam untuk berusaha bersama untuk 
memastikan kewujudannya. Dengan kewujudan itu, dapat dipastikan 

• pembelaan para penduduk asal beragama Islam, 

• bantuan kebendaan dan moral, 

• penjagaan kelompok yang menganut Islam dari kalangan mereka, 

• layanan bagi para pendatang Islam, dan 

• penyaluran sokongan yang diperlukan mereka dalam bidang dakwah dan ilmu. 

Kewujudan ini menjadi lebih penting bagi tujuan penyebaran dakwah Islam di kalangan orang- 
orang bukan Muslim. 

Tidak wajar bagi kita membiarkan Barat yang kuat ini dipengaruhi oleh kuasa Yahudi sahaja, la 
menggunakan dan mencorakkannya untuk tujuan dan kehendaknya, la mempengaruhi politik, 
kebudayaan dan falsafahnya. Barat dibiarkan di bawah penyeliaan Yahudi. Sedangkan kita 
orang-orang Islam mengasingkan diri dari semua itu. Kita terpisah dan hanya berada di negara- 
negara kita sendiri. Kita membiarkan medan bagi orang lain. Pada waktu yang sama, kita 
beriman secara teori bahawa risalah kita untuk manusia dan alam seluruhnya. Kita membaca 
dalam Al-Quran; 

“Sesungguhnya Kami tidak mengutus kau (Muhammad) kecuali untuk menjadi rahmat bagi 
sekalian alam. ” (Al-Anbiya’ : 1 07) 

“Maha suci (Tuhan) yang menurunkan Al-Furqan ke atas hambaNya untuk menjadi peringatan 
bagi alam seluruhnya. ” (Al-Furqan : 1 ) 

Kita membaca dalam hadits nabi kita; 

“Nabi dahulu diutus kepada kaumnya sahaja. Aku pula diutus kepada manusia seluruhnya.” 
(Riwayat Al-Bukhari dan Muslim dari Jabir) 

Bertolak dari ini, tidak harus timbul soalan adakah boleh bagi Muslim menetap di bukan negara 
Islam atau di Darul Kufr sebagaimana yang diistilahkan oleh para fuqaha’. Jika kita melarang 
perkara ini sebagaimana perspektif sebahagian para ulama, bermakna kita menutup pintu 
dakwah dan penyebaran Islam di dunia. Jika begitu, Islam sejak zaman dahulu hanya terhad di 
Semenanjung Tanah Arab sahaja, dan tidak keluar darinya. 

Jika kita membaca sejarah dan mengamatinya baik-baik, kita akan dapati penyebaran Islam di 
sebahagian negara-negara yang dinamakan dunia Arab atau dunia Islam hari ini, berpunca dari 
pengaruh individu-individu Islam yang berhijrah dari negara mereka ke negara-negara berkenaan 
di Asia dan Afrika, samada sebagai peniaga, sheikh-sheikh tarikat atau sebagainya. 

Mereka bercampur dan berinteraksi dengan masyarakat di negara di mana mereka berhijrah. 
Orang ramai sukakan mereka kerana keindahan akhlaq dan keikhlasan mereka. Orang ramai 
suka kepada agama yang menanam sifat-sifat mulia yang ada pada diri mereka, lalu, orang 
ramai memasuki agama ini satu persatu atau berkelompok-kelompok. 

Adapun negara-negara yang dimasuki oleh tentera-tentera Islam, tujuan sebenar penguasaan itu 
ialah untuk menghilangkan halangan yang merintangi penyebaran Islam. Dengan itu, dakwah 
dapat sampai kepada pelbagai umat untuk membolehkan mereka membuat keputusan sendiri. 
Umat-umat berkenaan kemudian memilih agama ini dengan redha dan sukarela. Disebabkan 
jumlah yang masuk Islam begitu ramai, pada satu ketika, para penguasa Bani Umayyah di Mesir 

mewajibkan jizyah ke atas penduduk asal Mesir yang masuk Islam. Sehinggalah amalan itu 
dibatalkan oleh Umar b. Abdul Aziz. Dia berkata kepada gabenornya; 

“Sesungguhnya Allah mengutus nabi Muhammad sebagai pembawa hidayah bukan sebagai 
pengutip cukai. ” 

Objektif Fiqh Minoriti Muslim Yang Dikehendaki 

Fiqh yang dikehendaki bagi minoriti Muslim di seluruh alam, khususnya di Barat, mempunyai 
objektif dan tujuan, di dalam kerangka syariat dan kaedah-kaedahnya, seperti berikut: 

1. Menolong minoriti Muslim ini, samada individu, keluarga atau masyarakat, menjalani 
kehidupan dengan agama Islam dalam bentuk yang mudah - tidak menimbulkan kesulitan 
dalam urusan agama dan kegenjotan dalam urusan dunia. 

2. Membantu memelihara inti pati keperibadian Islam yang teristimewa dengan akidah, syiar, 
nilai, akhlaq, adab dan kefahamannya. Sehingga solat, ibadah, kehidupan dan mati mereka 
kerana Allah taala semata-mata dan zuriat mereka dapat membesar seperti itu juga. 

3. Mengupayakan kelompok umat Islam menunaikan kewajiban menyampaikan risalah Islam 
yang universal kepada mereka yang hidup di sekeliling mereka dengan bahasa yang 
difahami. Dengan keupayaan itu, umat Islam dapat menerangkan Islam kepada mereka, 
berdakwah kepada mereka dengan kejelasan dan berdialog dengan secara yang paling baik. 
Sebagaimana firman Allah taala; 

“Katakan inilah jalanku, aku seru kepada Allah atas kejelasan dan mereka yang mengikutku.” 
(Yusuf: 108) 

Sesungguhnya sesiapa yang mengikut nabi Muhammad s.a.w, dia adalah pendakwah di 
jalan Allah taala dengan kejelasan, khususnya mereka yang hidup di tengah golongan bukan 
Muslim. 

4. Membantu umat Islam mengamalkan keanjalan dan inklusifisme yang berdisiplin. Dengan itu 
mereka tidak rasa berkecamuk dalam diri dan tidak pula mengasingkan diri dari masyarakat. 
Bahkan mereka dapat berinteraksi dengan masyarakat itu secara positif. Mereka memberi 
yang terbaik dari apa yang ada pada diri mereka dan mengambil yang terbaik pula dari 
masyarakatnya berdasarkan ilmu dan kejelasan. Dengan sedemikian, kelompok Islam dapat 
mencapai keseimbangan - memelihara diri tanpa bersikap eksklusif, berintegrasi tanpa larut. 

5. Menyumbang pada pembangunan ilmu dan keprihatinan umat Islam. Dengan itu, mereka 
dapat menjaga hak-hak mereka, juga kebebasan agama, budaya, sosial, ekonomi dan politik 
yang dijamin oleh perlembagaan. Mereka menikmati hak-hak ini tanpa tekanan dan 
kekurangan. 

6. Membantu umat Islam menunaikan pelbagai kewajiban mereka, samada dari sudut agama, 
budaya, sosial dan lain-lain, tanpa penyelewengan, samada dalam bentuk pelampauan 
dalam agama atau berlebihan dalam urusan dunia, tanpa meremehkan apa yang telah Allah 
taala wajibkan atau melakukan apa yang telah Allah taala haramkan. Dengan ini, agama 
menjadi satu unsur pendorong dan dinamik bagi mereka, la menjadi petunjuk ditangan bukan 
belenggu di tengkok atau rantai di kaki mereka. 

7. Menjawab pelbagai soalan yang diajukan, la juga harus menangani masalah baru yang 
timbul dalam masyarakat bukan Muslim dan dalam persekitaran yang mempunyai 
kepercayaan, nilai, kefahaman dan tradisi yang khusus. Kesemua ini dengan berpandukan 
ijtihad baru yang sejajar dengan syara’, yang juga lahir dari masyarakat dan dari tempat 
berkenaan. 

Ciri-ciri Khusus Fiqh Minoriti Muslim Yang Di Kehendaki 

Fiqh Minoriti Muslim mempunyai ciri-ciri khusus yang perlu dipelihara sehingga ia dapat memberi 

hasil yang baik dan mencapai objektif-objektifnya. Ciri-ciri khususnya ialah : 

1 . la adalah fiqh yang melihat khazanah fiqh Islam dengan satu kanta mata dan melihat dengan 
kanta yang lain keadaan, tren dan masalah semasa, la tidak mengabaikan warisan yang 
telah dihasilkan oleh akal-akal agung sejak 14 kurun yang lalu. Namun ia juga tidak 
tenggelam dalam warisan berkenaan sehingga lupa akan zaman, tren dan hambatan- 
hambatan teori dan praktikal. Sekurang-kurangnya, ia hendaklah membuat kajian dan 
penelitian umum akan ilmu dan kecenderungan utama warisan berkenaan. Sesungguhnya 
satu kewajiban yang tidak boleh sempurna tanpa sesuatu perkara, maka perkara itu juga 
menjadi satu kewajiban. 

2. la menghubungkan sifat universal Islam dengan realiti masyarakat yang ia ubati, 
mendiagnos penyakitnya dan memberi preskripsi ubat dari farmasi syariat. Kita lihat 
Rasulullah s.a.w sentiasa memelihara tabiat pelbagai kaum dan tradisi mereka. Beliau 
berkata; 

” Sesungguhnya orang-orang Ansar suka kepada hiburan.” 

Sebagaimana juga beliau s.a.w mengizinkan orang-orang Habsyah untuk menari dengan 
tombak mereka di masjidnya. 

3. la mengimbangkan nas-nas syariat yang juz'ii (cabang) dengan tujuan-tujuannya yang kulli 
(umum), la tidak mencuaikan satu sudut kerana yang lain, la tidak mengabaikan nas-nas 
yang juz'ii (?) dari Al-Quran dan Sunnah dengan alasan menjaga ruh Islam dan tujuan 
syariat, la tidak mengabaikan penelitian tujuan-tujuan umum kerana berpegang dan beramal 
dengan erti zahir nas semata-mata. 

4. la mengembalikan perkara-perkara cabang kepada perkara usul, la menangani apa yang 
juz’ii di bawah petunjuk apa yang kulli dengan membuat pertimbangan di antara sesama 
maslahat, sesama mudarat atau antara maslahat dan mudarat, sekiranya yang satu 
bercanggah dengan yang lain, mengikut panduan fiqh Muwazanah (pertimbangan) dan fiqh 
Awlawiyat (keutamaan). 

5. la mengambil kira apa yang telah diputuskan oleh para ulama iaitu, fatwa boleh berubah 
mengikut perubahan tempat, zaman, keadaan, adat dan lain-lain. Tidak terdapat perbezaan 
antara satu zaman dengan yang lain seumpama perbezaan zaman kita hari ini dengan 
zaman-zaman yang telah berlalu. Begitu juga, tidak terdapat perbezaan antara satu tempat 
dengan yang lain seumpama perbezaan antara negara di mana Islam telah mantap di 
dalamnya, utuh tunggak-tunggaknya, tegak syi'ar-syi'arnya dan berakar masyarakatnya 
dibandingkan dengan negara di mana Islam itu asing dari segi aqidah, kefahaman, nilai, 
syi’ar dan tradisi 

6. la memelihara keseimbangan yang sukar dicapai - pemeliharaan ciri-ciri istimewa 
keperibadian Islam bagi individu dan masyarakat Islam, dan pada waktu yang sama, 
bersikap serius untuk berhubungan dengan masyarakat sekeliling, berintegrasi (or 
berinteraksi?) dengan mereka dan meninggalkan kesan keatas mereka melalui tingkah laku 
dan sumbangan. 

Sumber-sumber Fiqh Ini 

Kemungkinan ada yang akan bertanya “Apakah sumber-sumber fiqh ini? Adakah ia mempunyai 

sumber yang lain dari sumber figh yang umum?” 

Saya ingin menjawab dengan segera bahawa sumber Fiqh Minoriti Muslim ialah sumber yang 
sama bagi fiqh yang umum. Namun Fiqh Minoriti Muslim perlu mempunyai pendirian yang 
mentajdid (pemafahaman, pent) sumber-sumber ini. Kami telah sebut beberapa contoh mengenai 
hal ini dalam bahagian pertama buku kami yang bertajuk Taisir Al-Fiqh Li Al-Muslim Al-Mu'asir 
(Memudahkan Fiqh Bagi Muslim Masa Kini). 

Di antara pendirian-pendirian yang terpenting mengenai sumber-sumber berikut ialah: 

1 . Berpegang pada sumber pertama atau induk segala sumber, iaitu Al-Quran, bagi memastikan 
keaslian fiqh ini dan memacak asas-asasnya. Sehingga dengan itu, segala dasar atau sumber 
dikembalikan kepada Al-Quran. Hatta Sunnah Nabi sekali pun wajib difahami di bawah panduan 
Al-Quran, sebagaimana yang kami huraikan dalam buku kami Kaifa Nata'amalu Ma'a As-Sunnah 
(Bagaimana Kita Berinteraksi Dengan Sunnah Nabi). 

Sesungguhnya Al-Quran adalah perlembagaan perundangan dan induk kepada semua undang- 
undang dan hukum. Oleh itu, ia lebih memberi perhatian kepada peneguhan dasar dan prinsip 
umum dari menangani perkara-perkara cabang dan terperinci. Ini berbeza dengan Sunnah yang 
menangani masalah-masalah pada waktunya, keadaan-keadaan individu dan perkara-perkara 
keduniaan yang kadangkala tidak ada kaitan dengan agama, sebagaimana yang dinyatakan 
dalam sebuah hadits riwayat Muslim dari Aisyah dan Anas r. a; 

“Kamu lebih tahu mengenai urusan dunia kamu. ” 

Atas dasar inilah, para ulama telah memutuskan bahawa sebahagian Sunnah menjadi syariat 
dan sebahagian pula tidak. Sunnah yang menjadi syariat pula ada yang bersifat umum dan ada 
pula yang bersifat khusus, ada yang bersifat kekal dan ada pula yang bersifat sementara. Di 
antara Sunnah itu pula ada yang lahir dari Rasulullah s. a. w sebagai fatwa hukum dan 
penerangan dari Allah taala, dan ada pula yang lahir dari beliau selaku seorang ketua negara. 
Ada pula yang terbit bagi menangani perkara-perkara juz'ii atau hal ehwal individu tertentu. 

Dalam hal ini, para ulama berkata; 

“Sesungguhnya ia (Sunnah ini) hanya terbatas di tempatnya sahaja (bagi perkara atau individu 
berkenaan sahaja - pent) dan tidak menjadi hukum umum. ” 

Di sini perlulah diperhatikan bahawa sebahagian hadits itu tidak tsabit kesahihannya. Walaupun 
telah disepakati oleh para ulama bahawa hadits dha'if tidak boleh diamalkan dalam persoalan 
hukum, namun ada yang masih membina hukum di atasnya. 

Sebagai contoh ialah hadits; 

“Aku berlepas diri dari setiap Muslim yang menetap di tengah-tengah orang-orang musyrik. 1 ’’ 



1 Riwayat Abu Daud (2645) dari Jarir b. Abdillah. Uqbah berkata bahawa Hashim, Mu'ammar, 
Khalid Al-Wasati dan segolongan telah meriwayatkan ia tanpa menyebut Jarir. Al-Munziri berkata 
bahawa At-Turmuzi dan An-Nasa'ii telah meriwayatkannya. Abu Daud menyebut bahawa 
segolongan pula telah meriwayatkannya dalam keadaan Mursal. At-Turmuzi juga telah 
membawanya secara Mursal dan berkata bahawa ini yang paling sahih. Dia juga berkata bahawa 
kebanyakan teman-teman Ismail (Ibn Abi Khalid), tidak menyebut Jarir di dalam sanadnya. Al- 
Bukhari menyebut bahawa bahawa dia berkata “Yang benar, ia adalah hadits Mursal dan An- 
Nasa'ii tidak membawa hadits itu kecuali dalam keadaan Mursal.” Lihat buku Mukhtasar Sunan 
Abi Daud oleh Al-Munziri (3/437-438) bernombor 2530 yang dicetak bersama buku Ma'alim As- 
Sunan oleh Al-Khitabi dan Tahzib As-Sunan oleh Ibn Al-Qayyim yang ditahqiq oleh Sheikh Syakir 
dan Al-Faqi. Al-Albani juga menyebutnya dalam Sahih Sunan Ibn Daud bernombor 2304. 

Dan hadits; 



“Sesiapa yang bercampur gaul dengan orang Musyrik, maka dia menyerupainya. 2 ” 

Lagipun, hadits “Aku berlepas diri dari....” mempunyai penafsiran yang lain dari apa yang 
difahami secara zahir sahaja 3 . 

Perkataan Musyrik dalam istilah Al-Quran merujuk kepada penyembah berhala. Ahli Kitab tidak 
termasuk di dalamnya. Bagaimana mungkin Islam mengharamkan tinggal bersama seorang Ahli 
Kitab dalam satu rumah sedangkan ia mengharuskan bagi seorang Muslim mengahwini 
perempuan Ahli Kitab, untuk menjadi pengurus rumahnya? 

Di sini terdapat beberapa hadits sahih tetapi ia perlu ditakwilkan kerana percanggahannya 
dengan erti zahir Al-Quran seperti hadits : 

“Jangan kamu mulakan ucapan salam kepada orang Yahudi dan Nasrani. Jika kamu berjumpa 
dengan mereka di jalan raya, paksa mereka berjalan di celah-celah yang sempit. 4 ” 

Hadits ini bercanggah dengan ayat 

“Hendaklah kamu berlaku baik dan adil terhadap mereka. ” (Al-Mumtahanah : 8) 

Hadits berkenaan juga perlu ditakwilkan kerana pengertian umum dari firman Allah taala 

“Jika kamu diberi ucapan salam, maka berikanlah ucapan yang lebih baik darinya atau yang 
seumpamanya.” (An-Nisa’ : 86) 

Serta sabda Rasulullah s.a.w 

“Sebarkanlah ucapan salam. 5 ” 

Oleh itu, wajiblah ditakwilkan hadits ini bahawa ia khusus bagi kafir harbi yang memusuhi kaum 
Muslimin dan bukan kepada orang-orang bukan Muslim yang mempunyai perjanjian damai. 

Kita telah memperincikan pandangan mengenai hal ini di pelbagai tempat 6 . 



2 Riwayat Abu Daud (2787) dari Samurah b. Jundub. Sheikh Al-Albani berkata dalam buku Ai- 
Irwa’ “Sanadnya dha'if.”\a mempunyai jalan sanad lain yang lebih dha'if yang dibawa oleh Al- 
Hakim (2/141, 142). la berkata “Sahih mengikut syarat Ai-Bukhari!” dan Az-Zahabi bersetuju 
dengannya dalam buku At- Talkhis tetapi ia menyatakan “Sahih mengikut syarat Ai-Bukhari dan 
Muslim!”. Yang demikian itu adalah satu kelemahan bagi mereka berdua kerana di dalam sanad 
hadits terdapat lshaq b. Idris. Dia adalah seorang yang dikatakan sebagai pembohong. Az- 
Zahabi sendiri menulis bibliografi yang sangat buruk mengenai beliau. 

3 la membawa erti bahawa Rasulullah s.a.w berlepas diri dari diyah (wang pampasan kerana 
kesalahan membunuh, pent)ke atas orang yang hidup di kalangan orang-orang musyrik yang 
memerangi Islam, jika dia dibunuh oleh orang Islam secara tidak sengaja Hukum ke atas dirinya 
sama dengan hukum ke atas orang-orang Musyrik. Jika dia dibunuh secara tidak sengaja, 
Rasulullah dan orang-orang Muslim tidak akan menanggung diyah ke atas dirinya. 

4 Riwayat Muslim (2167) dari Abu Hurairah. 

5 Hadits ini sahih melalui Abdullah b Al-Harits, Abu Hurairah, Abu Musa, Al-Barra’, Abu Darda’, 
Ibn Umar, Abdullah b Salam dan lain-lain. Lihat kitab Sahih Al-Jami’ As-Saghir, hadits-hadits 
(1021) dan (1089). 

Yang penting ialah, penafsiran Sunnah mestilah dikembalikan kepada Al-Quran dan pelbagai 
Sunnah perlu dirujukkan antara satu sama lain. Sunnah juga hendaklah difahami bersama apa 
yang tersirat dan tujuan-tujuannya. Hendaklah juga dibezakan antara tujuan yang tetap dan 
wasilah yang berubah-ubah. 

2. Setelah Al-Quran dan Sunnah, terdapat pula Ijma’ (sebagai sumber hukum, pent.). Perlulah 
diperingatkan bahawa kebanyakan yang dikatakan Ijma, sebenarnya bukan. Bahkan yang benar 
adalah sebaliknya. Para pengkaji mendapati bahawa sebenarnya terdapat khilaf di dalam perkara 
berkenaan. Sebahagian dari Ijma’ pula dilaporkan berdiri atas maslahat sementara atau 'Urf 
(adat) yang berubah-ubah. Maka sepatutnya berubahlah hukum Ijma’ dengan berubahnya sebab 
hukum itu. 

Bahkan jika Ijma’ itu dibina atas nas, dan nas itu mengambil kira keadaan atau 'Drf (adat), kalau 
berubah 'Urf (adat) atau keadaan ini, maka perlulah hukum yang dibina di atasnya 
berubah. Sebagaimana yang telah kami nyatakan mengenai kewujudan dua nisab bagi zakat 
mata wang; nisab perak dan nisab emas. Sedangkan keduanya amat berbeza sekali. 

3. Setelah Ijma’, terdapat pula Qiyas (sebagai sumber hukum, pent.) dengan segala syarat dan 
peraturannya. Sesungguhnya syariat tidak membezakan antara dua benda yang sama 
sebagaimana ia tidak menyamakan dua benda yang berbeza. Seorang faqih dalam apa jua 
zaman pasti berhajat untuk menggunakan Qiyas jika jelas 'illah (faktor persamaan hukum) 
baginya dan tiada sifat yang membezakan antara perkara cabang dan perkara yang asal. 

4. Terdapat juga sumber-sumber atau dalil-dalil yang diperselisihkan iaitu Istislah (Beramal 
dengan maslahat) 7 , Istihsan, Sad Az-Zari' ah (Menutup pintu kerosakan), Syar'u Man Oablana 
(Syariat umat sebelum kita), 'Urf (Adat), Istishab , pendapat seorang sahabat dan lain-lain. 

Seorang faqih di zaman kita wajib memanfaatkan segala prinsip dan dalil yang ada. Dia 
hendaklah meletakkan ke semua itu di tempat yang sesuai. Dia hendaklah mendahulukan apa 
yang lebih kuat daripada apa yang lemah di bawah petunjuk peraturan yang telah diketahui, 
berkaitan percanggahan dan pentarjihan dalil. 



6 Yang paling terserlah ialah dalam tulisan kami di bahagian Al-Janib At-Tasyri'i Fi As-Sunnah 
(Sudut Perundangan Dalam Sunnah) dari buku kami As-Sunnah Masdaran Li Al-Ma'rifah Wa Al- 
Hadarah (Sunnah Sebagai Sumber Ilmu Pengetahuan dan Tamadun), edaran Dar Asy-Syuruq, 
Kaherah. 

7 Lihat apa yang kami tulis mengenai Al-Maslahat Al-Mursalah dalam buku kami As-Siyasah Asy- 
Syar'iah Baina Nusus Asy-Syari'ah Wa Maqasiduha (Siyasah Syar'iah : Antara Nas-nas Syara 
dan Tujuan-tujuannya), edaran Maktabah Wahbah, Kaherah. 

TUNGGAK-TUNGGAK ASAS BAGI FIQH MINORITI 



Fiqh moniriti yang dikehendaki berdiri di atas beberapa tunggak asas. Menjadi satu kewajiban 
untuk memelihara tunggak-tunggak ini lebih dari memeliharanya dalam bidang fiqh yang lain. 
Walau pun setiap jenis fiqh memerlukan pada tunggak-tunggak itu juga. 

1. Tiada fiqh tanpa melakukan ijtihad kontemporari yang mantap 

Bagi mencapai tujuan dan objektif yang dikaitkan dengan fiqh minoriti, tunggak pertama yang kita 
kehendaki ialah ia tidak akan tercapai kecuali melalui ijtihad yang betul yang lahir dari mereka 
yang pakar dalam bidangnya. 

Sekiranya kita mencanangkan pandangan bahawa pintu ijtihad telah tertutup dan kita berfikir 
dengan menggunakan akal-akal mereka yang telah mati dari golongan yang terdahulu, dan kita 
tidak berfikir dengan akal kita sendiri, nescaya fiqh tidak akan menyelesaikan apa jua masalah. 

Telah kita terangkan dalam apa yang telah kita tulis dahulu bahawa ijtihad adalah satu kewajiban 
dan kemestian. la adalah satu kewajiban yang diwajibkan oleh agama dan kemestian yang 
dimestikan oleh realiti semasa. Ijtihadlah yang menyerlahkan kesuburan syariat dan 
kesesuaiannya untuk dilaksanakan pada setiap zaman dan tempat. Dialah yang memelihara 
kehidupan umat dan penakatannya dalam keadaan berupaya untuk hidup dengan risalahnya dan 
untuk risalahnya. 

Ijtihad yang kita kehendaki ada yang bersifat tarjihidan intiaqa’ii dan ada yang bersifat ibda 'ii dan 
insya'ii. 

Adapun ijtihad intiqa'ii dan tarjihi ialah dengan memilih apa yang lebih berat pada neraca 
pertimbangan dan apa yang lebih menepati tujuan-tujuan syara dan maslahat-maslahat makhluk 
dari khazanah kita yang kaya, dari pelbagai pandangan dan pendapat para ulama. Apabila Ibn 
Oayyim menyebut sembilan pandangan mengenai perempuan yang memeluk Islam tetapi 
suaminya tidak memeluk Islam, maka ijtihad yang dituntut di sini ialah hendaklah kita memilih 
satu pandangan dari pandangan-pandangan ini yang kita dapati lebih mantap dan lebih 
menunjuk kepada jalan yang benar. 

Bukan maksudnya kita memilih apa jua pandangan secara buta tuli kemudian kita katakan “Ini 
apa yang kita pilih dan beratkan.’’ Bahkan perlulah kepada pertimbangan terhadap pandangan- 
pandangan itu dan dalil-dalilnya serta kesan-kesan dan implikasinya. Kemudian barulah kita 
memberatkannya dengan berpandukan prinsip-prinsip dan pertimbangan-pertimbangan syara, 
yang mana yang kuat dan mantap. 

Adapun ijtihad ibda'ii dan insya'ii, ia adalah apa yang berkaitan dengan perkara-perkara baru 
dalam persoalan kehidupan, yang hari ini telah memenuhi kehidupan kita dalam jumlah yang 
ratusan bahkan ribuan, yang terdiri dari masalah-masalah baru yang kita tidak dapat jawaban 
baginya secara langsung dalam khazanah fiqh kita yang agung. 

Sesunggunya ini adalah lumrah semulajadi kerana perkembangan yang berlaku di dunia kita hari 
ini adalah satu perkembangan yang amat hebat dari segi kuantiti dan kualiti. la adalah satu 
perkembangan yang tidak terlintas pada fikiran sesiapa pun dari kalangan para ulama dahulu, 
sehingga mereka dapat menggambarkan huraiannya. 

Sesungguhnya kita telah melihat perbezaan di antara Abu Hanifah dan dua sahabatnya. Sering 
kali perbezaan itu ditafsirkan oleh para ulama mazhab Hanafi dengan kata-kata “Ini adalah 
perbezaan masa dan zaman dan bukan perbezaan hujah dan dalil”, walau pun jangka masa 
antara Abu Hanifah dan dua sahabatnya adalah pendek. Abu Hanifah meninggal pada tahun 
1 50H. Abu Yusuf meninggal pada tahun 1 82H. Muhammad pula meninggal pada tahun 1 89H. 

Selain itu, Asy-Syafi'ii pula berpindah mazhabnya dari mazhab qadim (lama) kepada mazhab 
jadid (baru), sedangkan dia tidak hidup lebih dari 54 tahun hijrah. Beliau lahir tahun 1 50H dan 
meninggal pada tahun 204H). 

Jika kedua-dua jenis fiqh - intiqa'ii dan insya'ii- semuanya memerlukan kepada ijtihad, maka 
fiqh minoriti lebih lagi memerlukan kepada ijtihad disebabkan keadaan golongan minoriti yang 
hidup di tengah-tengah golongan majoriti yang berbeza dengan mereka dalam persoalan agama, 
begitu juga dalam banyak persoalan kefahaman, tingkah laku dan tradisi. 

Ijtihad ini sebenarnya adalah sebahagian dari tajdid (reformasi) yang Nabi telah nyatakan kepada 
kita dalam haditsnya 

“Sesungguhnya Allah akan membangkitkan bagi umat ini pada setiap seratus tahun, seorang 
yang akan mentajdid untuk mereka agama mereka. 1 ” 

Tajdid agama meliputi tajdid fiqh dalam agama, tajdid kefahaman terhadap agama, tajdid 
keimanan dengan agama, tajdid iltizam dengan ajarannya dan tajdid dakwah kepadanya dengan 
bahasa seuatu kaum dan bahasa sezaman sehingga menjadi jelas bagi mereka. Adapun fiqh dan 
kefahaman bagi agama ini, tidak akan dapat ditajdid kecuali dengan ijtihad kontemporari yang 
mantap 2 . 

2. Memelihara Kaedah-kaedah Fiqh yang umum 

Antara yang perlu dipelihara bagi fiqh dan ijtihad ialah dengan merujuk dan bersandar kepada 
Kaedah-kaedah Fiqh yang telah diasaskan oleh para fuhaqa, yang diambil dari Al-Quran dan 
Sunnah. Dari kaedah-kaedah ini, hendaklah sesuatu dalil diambil dan sesuatu hukum dibina di 
atasnya. Kaedah-kaedah ini amat banyak, la pula mempunyai pelaksanaan yang berbagai-bagai 
dalam pelbagai perkara-perkara cabang dan ranting yang bersifat amali. Contoh Kaedah-kaedah 
ini ialah; 

• Setiap perkara dinilai mengikut niat dan tujuannya. 

• Adat adalah sumber hukum. 

• Apabila satu kewajiban tidak sempurna kerana sesuatu perkara, maka perkara itu juga 
menjadi satu kewajiban. 

• Tidak boleh memudharatkan diri dan tidak boleh memudharatkan orang lain. 

• Mudharat itu dicegah seberapa yang mampu. 

• Mudharat itu dihilangkan seberapa yang mampu. 

• Mudharat tidak boleh dihilangkan dengan satu mudharat yang sama atau yang lebih besar. 

• Mudharat yang khusus boleh ditanggung untuk menolak mudharat yang umum. 

• Mudharat yang rendah boleh ditanggung untuk menolak mudharat yang lebih tinggi. 

• Boleh menanggung mudharat yang lebih ringan dari dua mudharat yang ada. 

• Menolak kerosakan lebih utama dari mengambil manfaat. 

• Kerosakan yang sedikit dimaafkan demi untuk mengambil maslahat yang besar. 

• Ditinggalkan maslahat yang lebih rendah dari dua maslahat yang ada. 

• Kesulitan akan mendatangkan kemudahan. 

• Jika sesuatu perkara menjadi sempit, ia sendiri akan menjadi luas. 

• Harus bagi yang mengikut apa yang tidak harus bagi yang asal. 



1 Riwayat Abu Daud, Hakim dan Al-Baihaqi dari Abu Hurairah dalam buku Ai-Ma'rifah dan 
disahihkan oleh ramai para ulama. 

2 Lihat petunjuk-petunjuk mengenai ijtihad ini dalam buku kami Al-ljtihad Fi Asy-Syariah Al- 
Islamiah’ (Ijtihad Dalam Syariat Islam) dan kitab Al-ljtihad Al-Mu'asir Baina Al-lndibat Wa Al- 
Infirat’ (Ijtihad Kontemporari Antara Ketelitian Dan Kecuaian). 

• Harus bagi sesuatu yang kekal dan berakhir apa yang tidak harus bagi sesuatu yang 
bermula. 

• Asal bagi segala sesuatu adalah harus. 

• Asal bagi segala persoalan kebiasaan dan muamalat, ialah melihat pada sebab dan 
maslahat. 

• Seseorang itu memikul tanggungjawab sendiri atas harta yang perlu dibayar olehnya 
sebagaimana dia berhak penuh atas harta yang diperolehinya. 

• Orang Islam terikat dengan syarat-syarat yang dipersetujui bersama. 

• Sesuatu yang telah diketahui secara adat adalah ibarat sesuatu yang telah disyaratkan 
sebagai satu syarat. 

• Tiada pertimbangan hukum bagi sesuatu yang jarang-jarang berlaku. 

• Sesuatu yang majoriti, mengambil hukum umum. 

• Hak-hak Allah dibina atas prinsip tolak ansur. Hak-hak manusia dibina atas prinsip berkira. 

• Hak umat didahulukan dari hak individu. 

• Fardhu 'Ain didahulukan dari Fardhu Kifayah. 

• Fardhu Kifayah yang belum dilaksanakan oleh sesiapa diutamakan atas Fardhu Kifayah 
yang telah dilaksanakan oleh sebahagian manusia. 

• Tidak diterima amal sunat kecuali telah ditunaikan amal yang fardhu. 

• Orang yang ketat / tegar, Allah akan bersifat ketat dengannya. 

• Penilaian itu ialah berdasarkan pada akhir-akhir satu perkara. 

• Amal hati lebih afdhal dari amal tubuh. 

• Kemunkaran tidak boleh dihilangkan dengan kemunkaran yang lebih besar. 

• Islam menghapuskan apa yang sebelumnya dan taubat menghapuskan juga apa yang 
sebelumnya. 

• Apa yang hampir sama dengan sesuatu perkara, maka diambil hukumnya. 

• Apa yang diasaskan atas kebatilan, maka ia juga adalah satu kebatilan. 

• Tiada dosa lagi setelah kekufuran. 

• Bid'ah lebih buruk dari maksiat. 

• Sesuatu yang zanni tidak boleh mengatasi ap ayang qat'ii, apatah lagi untuk 
mendahulukannya. 

• Sesuatu yang telah diyakini, tidak dihilangkan kerana keraguan. 

Dan lain-lain lagi dari kaedah-kaedah yang amat diperlukan oleh seorang mufti, hakim atau 
pengkaji dalam ilmu-ilmu syara’. 

3. Memberi perhatian terhadap fiqh waqi' (kefahaman terhadap realiti) yang ia berada di 
dalamnya. 

Ijtihad kontemporari yang diharapkan ini tidak akan mampu menunaikan tugasnya dan mencapai 
matlamatnya serta memberi buahnya kecuali jika kefahaman terhadap realiti bergabung dalam 
fiqh nusus dan dalil (kefahaman terhadap nas dan dalil). 

Seorang faqih adalah seperti seorang doktor, la tidak boleh membuat preskripsi ubat bagi 
pesakit kecuali jika ia melihat, memeriksa, bertanya dan mengetahui sejarah penyakitnya, tindak 
balas dan kadarnya. Dengan itu ia mampu untuk mendiagnos penyakit itu dan memberi 
preskripsi ubat yang sesuai. 

Dalam hal berkenaan, Imam Ibn Oayyim telaah berkata dalam bukunya Tilam At-Muwaqqi'in’\ 

“Seorang mufti dan hakim tidak akan mampu untuk memberi fatwa atau hukum dengan benar 
kecuali dengan dua bentuk kefahaman. Salah satunya ialah memahami realiti dan hukum fiqh 
bagi realiti itu. Lalu menghasilkan pengetahuan mengenai hakikat yang sejajar dengan tanda- 
tanda dan petunjuk-petunjuk yang ada, sehingga pengetahuan itu meliputi perkara berkenaan. 
Bentuk yang kedua ialah memahami kewajiban dalam berhadapan dengan realiti iaitu memahami 

hukum Allah yang ditetapkan dalam kitabNya atau melalui lidah RasulNya dalam realiti 
berkenaan, kemudian menerapkan salah satu (Al-Quran / Sunnah) pada yang lain. Sesiapa yang 
mengerahkan usaha dan upayanya yang sedemikian itu, tidak akan hilang darinya dua pahala 
atau satu pahala.” 

Seorang alim ialah seorang yang dapat mengetahui hukum Allah dan RasulNya dengan 
mengetahui dan faham realiti sebagaimana saksi Yusuf a. s mengetahui kesucian dan kebenaran 
Yusuf melalui pakaian yang koyak di belakang, sebagaimana juga Sulaiman a. s mengetahui ibu 
sebenar bagi seorang anak dengan kata-katanya 

“Berikan aku sebilah pisau agar aku belah dua anak ini untuk kamu berdua. 3 ” 

Di tempat lain, Ibn Qayyim mengatakan bahawa seorang faqih yang sebenar ialah yang 
mengahwinkan antara kewajiban dan realiti. Dia tidak hidup dengan apa yang wajib semata-mata 
tetapi juga hidup dengan realitinya. Dengan itu, ia mengetahui apa yang realiti semasa 
menentukan hukum-hukum. Sering kali dia menurunkan dirinya dari sesuatu yang ideal kepada 
realiti. 

Inilah yang menjadikan Ibn Qayyim menetapkan kewajiban perubahan fatwa dengan perubahan 
masa, tempat, adat dan keadaan. 

Sebelum itu, Imam Syihabuddin Al-Qarafi yang bermazhab Maliki telah pun menetapkan 
sedemikian. 

Sesudah mereka berdua, Ibn 'Abidin penulis buku yang masyhur ‘Rad Al-Muhtar 'Ala Ad-DurAI- 
Mukhtar’, salah seorang ulama terkemudian dari mazhab Hanafi. 

Sesungguhnya kewajiban seorang faqih ialah untuk mempelajari realiti secara ilmiyah dan 
objektif. Realiti yang meliputi segala aspek, unsur-unsur, pengaruh-pengaruh, apa yang positif, 
apa yang negatif, hak bagi realiti itu dan kewajiban ke atasnya. 

Yang kita kehendaki dari kajian terhadap realiti ialah kajian ke atas tabi'atnya bukan kajian atas 
kertas sahaja, tanpa sikap menakut-nakutkan dan tanpa sikap meringan-ringankan. Sesuatu 
yang amat besar dalam mempengaruhi kesejahteraan dalam penelitian ilmiyah ialah 
kecenderungan pada cara yang berlebih-lebihan dan membesar-besarkan sesuatu, sehingga 
menjadikan sesuatu sebesar biji menjadi seperti satu kubah, atau yang sekecil kucing menjadi 
seperti sebesar unta. Begitu juga cara yang sebaliknya, iaitu kecenderungan untuk 
memperkecilkan sesuatu atau meremehkannya, dan usaha untuk mengurangkan kepentingan 
sesuatu perkara, walau pun terdapat bahaya mengenainya. Yang sedemikian itu adalah 
sebagaimana yang kami tunjukkan dalam pendirian kami terhadap pemerintahan zionis Israel 
dan pendirian kami terhadap peradaban Barat. 

Kadang kala, kita membina sesuatu hukum fiqh atas pengetahuan kita terhadap realiti. Jika 
seorang faqih ingin memberi fatwa dalam masalah merokok, ia hendaklah membina fatwanya 
atas pandangan doktor dan analisa penganalisa. Jika seorang doktor berkata bahawa merokok 
itu satu mudharat bagi kesihatan dan berbahaya baginya, maka tidak harus bagi seorang faqih 
kecuali berkata bahawa ia adalah haram kerana tidak harus bagi seorang muslim untuk 
memudharatkan dirinya secara sengaja - tidak boleh melakukan mudharat (atas diri sendiri) dan 
menyebabkan mudharat (atas orang lain). Kemudharatan itu didapati melalui pandangan doktor, 
maka wajiblah memberi fatwa terhadap pengharaman rokok. 

Begitulah juga jika para pakar ilmu kemasyarakatan dan ekonomi berkata bahawa pemilikan 
rumah bagi tujuan tempat tinggal bagi keluarga Islam di Barat dianggap sebagai satu hajat yang 



3 l'ilam Al-Muwaqqi'iin {t /77, 78), cetakan As-Sa'aadah. 

penting bagi individu dan masyarakat. Namun tidak ada jalan untuk memiliki rumah-rumah ini 
bagi kebanyakan orang-orang Islam kecuali dengan membeli melalui bank. Dalam hal ini, tidak 
harus bagi seorang faqih yang muslim kecuali memberi fatwa akan keharusannya kerana hajat 
yang telah pun mengambil tempat dharurat. Penentuan hajat di sini bukan bagi para fuqaha’ 
tetapi bagi para pakar. 

Di antara kewajiban fiqh realiti ini atau ijtihad kontemporari, ialah mengetahui hakikat sebenar 
minoriti muslim yang untuk mereka dia memberi. Ini adalah kerana, minoriti muslim bertingkat- 
tingkat antara satu dengan yang lain dengan perbezaan tingkatan yang luas. 

Kaum minoriti yang kebanyakannya terdiri dari golongan pengungsi yang berhijrah, tidak sama 
dengan minoriti yang kebanyakannya terdiri dari pribumi dan penduduk asal. 

Kaum minoriti yang tertindas tidak sama dengan kaum minoriti yang berkemampuan, yang 
mempunyai harta, kemulian dan kedudukan kuasa. 

Kaum minoriti yang jumlahnya terhad tidak sama dengan kaum minoriti yang besar seperti kaum 
minoriti muslim di India (lebih dari 150 juta). 

Kaum minoriti yang baru wujud tidak sama dengan kaum minoriti yang telah berakar dan 
mempunyai sejarah ratusan tahun. 

Kaum minoriti di negara-negara yang liberal yang menikmati kebebasan dan hak-hak asasi 
manusia, tidak sama dengan kaum minoriti di negara bersistem diktator, yang tidak mengiktiraf 
bagi manusia hak dan kebebasan dan tidak memelihara bagi seorang mukmin hubungan kerabat 
dan perjanjian. 

Kaum minoriti yang bertebaran dan berselerak antara mereka, yang berbeza sesama mereka 
dari segi keturunan, keagamaan dan ideologi tidak sama dengan kaum minoriti yang utuh dan 
tersusun yang mempunyai kepimpinan dan institusi-institusi keagamaan, sosial, kebudayaan dan 
politik. 

Wajib bagi seorang faqih yang menghadapi realiti di bawah bimbingan syariat, untuk memelihara 
realiti yang berubah-ubah / berbeza-beza. Sesungguhnya bagi setiap realiti ada hukumnya. 

4. Memberi tumpuan kepada fiqh bagi orang ramai bukan hanya fiqh bagi individu 

Di antara perkara yang memberi sumbangan bagi mengarah fiqh minoriti ialah penumpuan 
terhadap kelompok minoriti atas pertimbangan mereka sebagai satu kelompok manusia yang 
unik, yang mempunyai identiti, matlamat dan keperibadiannya yang tidak boleh bagi mereka 
untuk mengabaikannya. Hendaklah bagi ahli-ahli fiqh untuk melihat kepada entiti berkelompok ini 
serta segala keperluan-keperluannya. Demikian juga segala apa yang bersifat dharurat dan hajat 
bagi kelompok ini. Kemudian bagaimana pula kelompok ini boleh hidup dengan agama Islam 
dalam keadaan kuat, teguh pegangan dan percaya pada pluralisme yang berasas atas kerangka 
kesatuan, dalam satu masyarakat bukan Islam. 

Saya dapati bahawa ahli-ahli fiqh biasanya apabila membicarakan mengenai perkara-perkara 
dharurat yang menghalalkan apa yang dilarang, dan mengenai perkara-perkara hajat yang 
mengambil kedudukan dharurat, mereka akan menumpukan pada dharurat dan hajat bagi 
seorang individu muslim tanpa memberi perhatian yang banyak terhadap dharurat dan hajat 
dalam konteks masyarakat Islam. 

Saya berkeyakinan bahawa di antara yang penting dan wajib bagi seorang faqih ialah 
mementingkan aspek kelompok dan segala perkara yang bersifat dharurat dan hajat dari segi 
kebendaan dan kerohanian, di hari ini atau masa hadapan agar dengan itu fatwanya berdasarkan 
kejelasan. Hendaklah dia tidak mengabaikan kesan segala dharurat dan hajat ini terhadap 

kehidupan kelompok, kekuatan ekonominya, keutuhan sosialnya, budi pekertinya, kemajuan ilmu 
dan kebudayaannya dan sebelum dari itu semua ialah identiti keimanannya. 

Al-Quran dan Sunnah amat mengambil berat terhadap kehidupan berkelompok. Oleh sebab itu, 
perutusan Al-Quran mengenai hukum-hukum Allah taala adalah perutusan kepada kelompok 
“Wahai orang-orang yang beriman”, samada berkaitan dengan taklif dalam beribadat; 

“Wahai orang-orangyang beriman, telah diwajibkan ke atas kamu berpuasa.” (Al-Baqarah : 183) 

atau yang berkaitan dengan mu'amalat; 

“Wahai orang-orang yang beriman jika kamu berhutang k esatu tempoh yang tertentu, hendaklah 
kamu menulisnya.” (Al-Baqarah : 282) 

atau yang berkaitan dengan urusan kekeluargaan; 

“Dan jika kamu menceraikan perempuan-perempuan, lalu mereka mendekati akhir iddahnya, 
maka rujukilah mereka dengan cara yang makruf atau ceraikanlah dengan cara yang makruf 
(pula). Janganlah kamu rujuki mereka untuk memberi kemudharatan.” (Al-Baqarah : 231) 

atau yang berkaitan dengan hukuman atau undang-undang jenayah; 

“Wahai orang-orang yang beriman, telah diwajibkan ke atas kamu qisas dalam pembunuhan.” 
(Al-Baqarah : 1 78) 

Bahkan apabila Al-Quran berbicara mengenai apa (tugas-tugas) yang dilakukan oleh para 
pemimpin dan ketua-ketua seperti penguatkuasaan perjanjian dengan musuh, penegakan hudud 
ke atas penjenayah, ia berbicara kepada kelompok atau umat keseluruhannya seperti firman 
Allah taala; 

“Kecuali mereka yang kamu mempunyai perjanjian dari kalangan orang-orang musyrik.” (At- 
Taubah : 4) 

firman Allah taala; 

“Dan pencuri lelaki dan pencuri perempuan, potonglah tangan kedua-duanya (sebagai) 
pembalasan bagi apa yang mereka kerjakan dan sebagai siksaan dari Allah.” (Al-Maidah : 38) 

Nas-nas ini dan yang selain darinya menguatkan akan kepentingan berkelompok dan 
tanggungjawab bersama dalam menegakkan syariat Allah dan melaksanakan hukum-hukumnya 
di dunia. 

Hadits-hadits Nabi banyak yang menyokong arah tuju ini dan menguatkannya lagi. Rasulullah 
s. a. w bersabda; 

“Tangan Allah bersama jemaah. Siapa yang mengasingkan diri, dia mengasingkan diri dalam 
neraka. ” 

Fiqh Islam juga memberkati kecenderungan ini dengan banyak hukum-hukum. Sebahagian 
darinya berkaitan dengan sudut kemasyarakatan, sebahagian pula berkaitan dengan sudut 
ekonomi dan sebahagian yang lain berkaitan dengan sudut politik. 

Cukuplah bagi kita (untuk memahami) bahawa hak kelompok diutamakan dari hak individu yang 
khusus. Sehingga apabila musuh menyerang sebuah kawasan, seluruk kelompok masyarakat 
dikerahkan untuk menentang. Anak keluar berperang tanpa izin dari ibu bapanya, isteri keluar 
tanpa izin suaminya, pengikut keluar tanpa izin ketuanya kerana tiada ketaatan kepada makhluk 

dalam melakukan maksiat kepada si Pencipta dan tiada hak bagi individu apabila berhadapan 
dengan kesucian kehormatan umat. 



Imam Al-Ghazali menyebutkan satu masalah mengenai ‘perisai manusia’ iaitu masalah musuh 
yang berperang menjadikan beberapa orang-orang Islam sebagai perisai bagi melindungi mereka 
dan meletakkan orang-orang Islam bagi menghadapi bahaya. Imam Al-Ghazali dan ramai para 
fuqaha’ selain darinya mengharuskan untuk mengorbankan mereka yang dijadikan sebagai 
perisai, jika dengan membiarkan yang sedemikian itu akan membahayakan masyarakat 
umumnya kerana kewujudan keseluruhan masyarakat lebih penting dari kewujudan sebahagian 
darinya. 

Oleh itu, fiqh yang dikehendaki di sini mestilah memelihara maslahat masyarakat Islam dan tidak 
menjadikan seluruh perhatiannya tertumpu pada maslahat-maslahat individu. Sesungguhnya 
individu itu adalah sedikit jika bersendiri dan ramai jika berkumpulan. 

Di antara hak masyarakat Islam di negara-negara Barat dan yang seumpamanya, hendaklah ada 
satu kumpulan yang kuat, utuh, mampu untuk memainkan peranannya, berpegang pada 
agamanya, memelihara identitinya, membina anak-anaknya dengan didikan Islam yang benar 
dan menyampaikan risalahnya kepada sesiapa yang berada di sekitarnya dengan bahasa 
zamannya. 

5. Penggunaan manhaj yang memudahkan 

Di antara ciri-ciri khusus fiqh minoriti ialah penggunaan manhaj yang memudahkan selama mana 
di sana ada jalan sebagai mengikuti petunjuk dari Nabi ketika dia mengutus Abu Musa dan Mu'az 
ke Yaman. Beliau s.a.w berpesan kepada mereka berdua dengan pesanan; 

“Permudahkanlah dan jangan persulitkan. Berikan berita gembira dan jangan menyebabkan 
orang lari. 4 ” 

Anas meriwayatkan dari Nabi s.a.w; 

“Permudahkanlah dan jangan persulitkan. Berikan berita gembira dan jangan menyebabkan 
orang lari. 5 ” 

Tidak syak bahawa sesungguhnya, manusia itu berbeza-beza tabiat mereka. Ada di antara 
mereka yang mudah secara tabi'ii dan ada pula yang tegar. Setiap pemudah adalah kerana apa 
yang dia itu diciptakan. Sesungguhnya warisan kita telah mengenali sifat tegar Ibn Umar dan juga 
sifat mudah Ibn 'Abbas. 

Sesungguhnya para sahabat telah dikenali secara umum sebagai golongan yang sangat 
memudahkan kepada murid-murid mereka dari kalangan para tabi'in. Sebagaimana para tabi'in 
adalah golongan yang memudahkan kepada golongan sesudah mereka. 

Para fuqaha’ di zaman sahabat dan selepas mereka, amat cenderung kepada mengambil yang 
paling mudah. Mereka yang datang sesudah merekalah yang cenderung untuk mengambil yang 
paling selamat. Setiap kali datang satu zaman ke zaman yang lain, semakin bertambah nilai apa 
yang lebih selamat. Jika yang lebih selamat semakin bertambah dan meningkat, ia akan 
membentuk pula beban dan belenggu. Sedangkan Nabi s.a.w diutuskan untuk melepaskan 
manusia dari itu semua. Allah taala berfirman; 



4 Riwayat Al-Bukhari & Muslim dari Abu Musa sebagaimana dalam buku ‘Al-Lu’lu 1/1/a Al-Marjan 
Fi Ma lttafaqa Alaihi Asy-Syaikhan\ hadits 1130. 

5 Riwayat Al-Bukhari & Muslim. Ibid, hadits 1131. 

“Dan membuang dari mereka segala beban dan belenggu yang ada pada mereka. ” (Al- A 'araf : 
157) 

Para sahabat memilih manhaj yang memudahkan dan meringankan kerana mereka mendapati ia 
adalah manhaj Al-Quran dan manhaj agama ini. Manhaj yang mensyariatkan rukhsah 
(keringanan) pada ketika sakit dan perlayaran, la mengharuskan memakan yang diharamkan 
ketika kelaparan dan dharurat. la mengharuskan tayammum bagi sesiapa yang tidak mendapati 
air dan banyak lagi dari hukum-hukum yang mengandungi keringanan sedemikian. Maka sebab 
itu sejurus ayat mengenai bersuci, Al-Quran mendatangkan firman Allah taala; 

" Allah tidak hendak menyulitkan kamu tetapi Dia hendak membersihkan kamu dan 
menyempurnakan nikmatNya bagimu, supaya kamu bersyukur. ” (Al-Maidah : 6) 

Sejurus ayat mengenai puasa, Al-Quran mendatangkan firman Allah taala; 

‘Allah mahukan bagi kamu kemudahan dan tidak mahukan bagi kamu kesulitan.” (Al-Baqarah : 
185) 

Sejurus ayat mengenai nikah, Al-Quran mendatangkan firman Allah taala; 

“Dan Allah memberikan keringanan bagi kamu dan manusia itu dijadikan lemah.” (An-Nisa’ : 28) 

Sebagaimana juga mereka dapati bahawa Rasul s. a. w adalah manusia yang paling 
memudahkan dan paling keras melawan pelampauan dan berlebih-lebihan dalam agama. Ibn 
Mas'ud meriwayatkan darinya s. a. w; 

“Binasalah mereka yang berlebih-lebihan. 6 ” Dia katakan sebanyak tiga kali. 

Ibn 'Abbas pula meriwayatkan darinya s. a. w; 

“Hendaklah kamu jauhi pelampauan dalam agama. Sesungguhnya kaum sebelum kamu telah 
musnah disebabkan pelampauan dalam agama. 7 ” 

Rasulullah membantah sesiapa yang cenderung kepada pelampauan dalam beribadat kerana 
mengikut cara kependetaan orang-orang Nasrani dan yang selainnya. Sebagaimana yang dia 
lakukan terhadap Abdullah b. 'Amru b. AI-'As dan para pelampau, yang mana salah seorang dari 
mereka berkata “Saya akan berpuasa dan tidak akan berbuka.” Yang kedua pula berkata “Saya 
akan bangun malam dan tidak akan tidur.” Yang ketiga pula berkata “Saya akan menjauhi 
perempuan dan tidak akan berkahwin selama-lamanya . ” 

Beliau s.a.w membantah Utsman b Maz'un yang ingin membujang 9 . Beliau s. a. w membantah ke 
atas Mu'az b. Jabal kerana memanjangkan solat bersama orang ramai. Beliau s.a.w bersabda; 



6 Riwayat Ahmad, Muslim dan Abu Daud dari Ibn Mas'ud. Hadits Sahih dari Ai-Jami' As-Saghir. 

7 Riwayat Ahmad, An-Nasa'ii, Ibn Majah dan Hakim dari Ibn Abbas. Hadits Sahih dari Ai-Jami’ 
As-Saghir. 

8 Rasulullah s.a.w berkata kepada mereka 

“Sesungguhnya badan kamu mempunyai hak ke atas kamu, mata kamu mempunyai hak ke 
atasa kamu dan keluarga kamu mempunyai hak atas kamu. ” 

Hadits riwayat Al-Bukhari dan Muslim sebagaimana dalam Al-Lu’lu’ Wa Al-Marjan, hadits 885. 

9 Riwayat Al-Bukhari dan Muslim. Ibid, hadits 886. 

“Adakah kau ingin menimbulkan fitnah, hai Mu'az? 10 ”, tiga kali. 

Beliau s.a.w memarahi Ubai B. Ka'ab dengan kemarahan yang amat sangat ketika sampai 
kepadanya cerita bahawa Ubai memanjangkan solatnya bersama orang ramai. Beliau s.a.w 
bersabada; 

“Sesungguhnya ada di antara kamu yang menjadikan orang ramai lari. Sesiapa yang 
mengimamkan orang ramai, hendaklah bersederhana. 11 ” 

Beliau s.a.w membantah sebahagian para sahabat yang memberi fatwa mengenai seorang lelaki 
yang mempunyai luka, sedangkan ia berjunub, agar bermandi hadats. Lalu lelaki itu mati 
kerananya. Rasulullah s.a.w lalu bersabda; 

“Mereka telah membunuhnya, nescaya Allah akan membunuh mereka. Mengapakah mereka 
tidak bertanya, jika tidak tahu. Sesungguhnya penawar bagi kejahilan ialah bertanya. 
Sesungguhnya cukup bagi dia hanya bertayammum sahaja. 12 ” 

Dari sini, para sahabat belajar akan sifat mempermudahkan. Mereka timba dari petunjuk Nabi 
s.a.w. 

Eloklah kita mendengar kata-kata Imam Sufyan b Sa'id Ats-Tsauri r. a; 

“Sesungguhnya fiqh yang mendalam ialah memberi rukhsah (keringanan) oleh seorang yang 
tsiqah. Adapun berkeras / tegar, semua orang boleh melakukannya. 13 ” 

Ini adalah kata-kata seseorang yang diberikan gelaran Imam dalam tiga bidang; 

• fiqh, yang mana dia mempunyai mazhab yang diikuti pada satu tempoh dahulu. 

• hadits, yang mana dia digelar sebagai Amirul Mukminin dalam bidang hadits. 

• wara’ dan zuhud, yang mana dia adalah di antara tokoh yang terawal dalam bidang ini. 

Elok juga bagi kita menyebutkan di sini apa yang para fuqaha zaman terkemudian sebut ketika 
mentarjihkan sesuatu pandangan dari yang lain, mereka berkata “Ini adalah pendapat yang lebih 
lunak bagi orang ramai. ” 

6. Memelihara kaedah ‘perubahan fatwa disebabkan perubahan sebab, faktor dan motif 
berkaitan fatwa itu’ 

Di antara sebesar-besar tuntutan keringanan dan mempermudahkan ialah, pada ketika orang 
yang meminta fatwa berada dalam keadaan lemah, keadaanya yang sedemikian diambil kira dan 
diringankan untuknya sekadar yang diperlukan. Maka sebab itu diringankan bagi orang yang 
sakit apa yang tidak diringankan bagi orang yang sihat, diringankan bagi orang yang bermusafir 



10 Riwayat Al-Bukhari dan yang lain. 

11 Riwayat Al-Bukhari dan yang lain. 

12 Riwayat Abu Daud dari Jabir. Riwayat Ahmad, Abu Daud dan Hakim dari Ibn 'Abbas. Hadits 
Sahih dari Al-Jami’ As-Saghir, hadits 4362, 4363. 

13 Riwayat Abu Nu'aim dalam Al-Hulliyyah (6 / 367), Ibn Abdil Bar dalam Jami’ Bayan Al-'llm (jld 
2, ms 26), Ibn Tahir dalam As-Sama’, ms 90 dan An-Nawawi dalam Muqaddimah Al-Majmu’ (1 / 
42) 

apa yang tidak diringankan bagi orang yang menetap, diringankan bagi orang yang menghadapi 
kesulitan apa yang tidak diringankan orang yang senang, diringankan orang yang terpaksa apa 
yang tidak diringankan orang yang bebas memilih, diringankan orang yang mempunyai hajat apa 
yang tidak diringankan bagi orang yang tidak berhajat, diringankan orang yang cacat (buta dan 
pincang) apa yang tidak diringankan bagi orang yang sejahtera tubuhnya. 

Kesemua ini mempunyai nas-nas dari syara’ dan kaedah-kaedahnya. 

Seorang muslim di dalam masyarakat bukan Islam pastinya lebih lemah dari seorang muslim di 
dalam masyarakat Islam. Maka sebab itu, ia memerlukan kepada keringanan dan kemudahan 
yang lebih banyak dari yang lain. 

Saya mempunyai tanggapan bahawa apa yang tidak berbeza antara kedua-dua muslim itu ialah 
bahawa fatwa berubah dengan perubahan tempat, masa dan adat. Ini adalah sebagaimana yang 
telah dikatakkan oleh Imam Ibn Qayyim Al-Hanbali dan diterangkan sebelumnya oleh Imam Al- 
Qarafi Al-Maliki dan dipertegaskan oleh Ibn 'Abidin, seorang alim bermazhab Hanafi zaman 
kemudian dalam risalahnya “Nasyr AI-'Arf Fi Bayan Anna Min Al-Ahkam Ma Buniya 'Ala Al-'Urf”. 

Di antaranya juga ialah apa yang diriwayatkan bahawa Umar b. Abdul Aziz mengadili hanya 
dengan seorang saksi berserta sumpah. Apabila beliau berada di Syam, beliau tidak menerima 
kecuali dua orang saksi, kerana beliau melihat perbezaan manusia di sana dari apa yang beliau 
dapati dari para penduduk Madinah. 

Beliau lah yang berkata dengan kata-kata yang masyhur; 

“Lakukan peradilan bagi manusia mengikut kadar apa yang mereka lakukan dari kejahatan. ” 

Di antara yang seperti itu juga ialah apa yang dinyatakan bahawa Abu Hanifah pernah 
mengharuskan pengadilan di zamannya berdasarkan seorang saksi yang tidak diketahui 
keadaannya, iaitu zaman tabi’ tabi'in. Beliau berasa cukup dengan sifat adil yang zahir sahaja. 
Namun di zaman kedua-dua sahabatnya, Abu Yusuf dan Muhammad, mereka melarang yang 
sedemikian itu kerana berleluasanya cakap bohong antara orang ramai. 

Ulama mazhab Hanafi berkata dalam persoalan khilaf seperti ini antara Imam Abu Hanifah dan 
dua sahabatnya; “Sesunnguhnya ia (perbezaan ini) adalah (kerana) perbezaan masa dan zaman, 
bukan perbezaan hujah dan dalil. ” 

Ramai para ulama yang terkemudian dari ulama mazhab Hanafi yang berbeza pandangan dalam 
pelbagai masalah dari apa yang telah ditetapkan oleh imam-imam mereka dan mereka yang 
terdahulu kerana perubahan zaman dan keadaan. Sheikh Ibn 'Abidin, seorang alim bermazhab 
Hanafi, telah mengarang dalam persoalan ini satu risalah yang masyhur bertajuk "Nasyr AI-'Arf’’. 
Beliau menyebutkan dalam risalah ini; 

“Bahawa kebanyakan dari hukum-hukum berbeza di sebabkan perbezaan zaman kerana 
perubahan adat manusia di zaman itu atau kerana wujudnya dharurat yang baru atau kerana 
kerosakan masyarakat zaman itu. Sehingga, jika sesuatu hukum itu kekal seperti yang awal, ia 
pasti akan menimbulkan kesusahan dan kemudharatan bagi manusia dan akan pasti juga 
menyalahi kaedah-kaedah syariat yang dibina atas prinsip keringanan dan mempermudahkan, 
menolak kemudharatan dan kerosakan. Maka sebab itu, kita lihat ramai tokoh-tokokh pelbagai 
mazhab yang berbeza pandangan dengan apa yang telah ditetapkan oleh imam mazhab mereka 
dalam banyak persoalan yang dibina atas apa yang ada pada zamannya dan kerana mereka 
mengetahui bahawa sekiranya para imam itu hidup di zaman mereka, nescaya mereka akan 
berpandangan yang sama kerana berpegang pada kaedah mazhab imam itu. 14 ” 



14 Majmu'ah Rasail , Ibn 'Abidin, jld 2, ms 125. 

Di dalam mazhab Maliki, kita dapati Imam Syihabuddin Al-Qarafi dalam kitabnya ‘Al-Furuq’ dan 
kitab Al-lhkam Fi Tamyiz Al-Fatawa Min Al-Ahkam’ mengingatkan akan wajibnya perubahan 
hukum jika ia dibina atas adat yang telah berubah atau tradisi yang tidak lagi berdiri. 

Dan di antara contoh-contoh yang disebut di sini ialah apa yang diceritakan dari Imam Abu 
Muhammad b. Abu Zaid Al-Qairawani (wafat tahun 386H), penulis Ar-Risalah’ yang masyhur 
dalam mazhab Maliki yang disyarahkan oleh ramai para ulama mazhab itu. 

Mereka telah meriwayatkan bahawa sebuah dinding telah roboh dari rumah beliau. Beliau ketika 
itu merasa takut dengan ancaman beberapa kelompok terhadap dirinya. Beliau lalu mengambil 
seekor anjing untuk tujuan berjaga. Beliau mengikat anjing itu di rumahnya. Apabila dikatakan 
kepadanya “Sesungguhnya Imam Malik membenci perbuatan ini. "Beliau berkata kepada orang 
yang bercakap kepadanya “Kalau Malik berjumpa dengan zaman kamu, nescaya di akan 
mengambil singa yang garang. 15 ’’ 

Kita akan dapati contoh seperti ini pada setiap mazhab, walau pun terdapat perbezaan tingkatan 
antara satu sama yang lain, yang mana ini menunjukkan kadar keluasan dan keanjalan yang 
Allah telah letakkan dalam syariat ini. Dengan itu, Dia telah menjadikan syariat ini sesuai bagi 
setiap zaman dan tempat. 

Tidak dipertikaikan lagi bahawa antara perkara besar yang menyebabkan perubahan tempat 
ialah perbezaan antara negara Islam dan negara bukan Islam. Ini adalah satu perbezaan yang 
amat dalam dan luas seperti perbezaan sebuah bandar dengan sebuah kampung, atau antara 
sebuah masyarakat bandar dengan masyarakat pedalaman, atau antara penduduk di utara 
dengan penduduk di selatan. 

Sebuah negara Islam walau pun mempunyai kekurangan dan juga penyelewengan, ia membantu 
seorang muslim untuk menunaikan kewajiban-kewajaiban Islam dan meninggalkan perkara- 
perkara yang diharamkan. Maka sebab itu, para fuqaha berpendapat bahawa kejahilan mengenai 
hukum dalam negara Islam tidak dianggap sebagai keuzuran bagi seseorang sebagai keringanan 
baginya kerana mudah untuk mempelajarinya di negara Islam bagi sesiapa yang mahu. Hal ini 
berbeza dengan kejahilan hukum di negara bukan Islam, la berkemungkinan menjadi keuzuran 
bagi sesiapa yang tidak tahu. 

7. Berperingkat-peringkat 

Fiqh minoriti hendaklah berdiri atas aturan berperingkat-peringkat kerana meraikan keadaan 
mereka dan pengasingan mereka dari masyarakat Islam. Sebagaimana yang kita tahu, 
berperingkat-peringkat adalah aturan alam ini dan juga aturan syariat. 

Meninjau berperingkat-peringkat sebagai aturan alam, sesungguhnya Allah taala telah mencipta 
manusia dari tanah. Kemudian Dia menjadikannya dalam bentuk mani di tempat yang utuh. 
Kemudian Dia menjadikan mani dalam bentuk segumpal darah. Kemudian Dia menjadikan 
segumpal darah dalam bentuk seketul daging. Kemudia Dia menjadikan seketul daging dalam 
bentuk yang bertulang. Kemudian Dia membungkus tulang-tulang itu dengan daging. Kemudian 
Dia mencipta satu makhluk yang lain. Ini adalah dalam hal membicarakan peringkat janin. 

Apabila ia dilahirkan, maka ia merupakan seorang bayi. Kemudian dia menjadi kanak-kanak. 
Kemudian dia menjadi budak. Kemudian menjadi seorang remaja. Kemudian dia menjadi 
seorang yang baligh. Kemudian dia menjadi belia. Kemudian dia menjadi orang dewasa. 
Kemudian dia menjadi seorang tua. 



15 Lihat Syarah AI-'Allamah Zauraq terhadap ‘Ar-Risalah’, jld 2, ms 414, Matba'ah Al-Jamaliyah, 
Mesir. 

Ini juga berlaku dalam alam flora dan fauna. 

Sebagaimana Allah taala juga mencipta langit dan bumi dalam tempoh enam hari, hanya Allah 
sahaja yang mengetahui akan hakikat sebenarnya. Dia tidak mencipta langit dan bumi sekelip 
mata, sebagai petunjuk akan aturan berperingkat-peringkat. 

Meninjau berperingkat-peringkat sebagai aturan syariat, sesungguhnya Allah taala 
mensyariatkan dalam Islam asas-asas aqidah dan dasar-dasar akhlak yang terpuji. Kemudian, 

Dia mensyariatkan ibadat-ibadat secara berperingkat-peringkat. Dia mensyariatkan solat pada 
awalnya dua rakaat-dua rakaat. Dia kemudian mengekalkan dua rakaat pada waktu musafir dan 
menambah pada waktu menetap, sebagaimana Aisyah r. a meriwayatkan mengenainya. 

Puasa pada mulanya disyariatkan sebagai satu pilihan. Allah taala berfirman; 

“Dan wajib bagi orang yang berat menjalankannya (jika mereka tidak berpuasa) membayar 
fidyah, (iaitu) memberi makan seorang miskin. Barangsiapa yang dengan kerelaan hati 
mengerjakan kebajikan. Dan berpuasa lebih baik bagimu jika kamu mengetahui. ” (Al-Baqarah : 

184 ) 

Kemudian datang pula perintah mewajibkan puasa. Allah taala berfirman; 

‘Barangsiapa di antara kamu yang melihat anak bulan, maka hendaklah berpuasa. ” (Ai-Baqarah : 

185 ) 

Banyak perkara-perkara yang haram diharamkan secara berperingkat-peringkat. 

Oleh itu, tiada halangan bagi kita untuk bertahap-tahap dalam interaksi kita dengan orang-orang 
Islam jika mereka mempunyai keadaan-keadaan yang tidak membantu. 

Elok untuk kita mengemukakan satu contoh di sini mengenai Umar b Abdul Aziz, Khulafa’ 

Rasyidin yang kelima. Dia adalah di antara mereka yang menjaga aturan ini dan mengambil berat 
mengenainya. 

Khalifah Umar telah muncul setelah berlaku penyelewengan pemerintahan, berleluasanya 
kezaliman dan apabila pelbagai keadaan yang merosakkan menjadi ikutan yang berterusan dan 
aturan yang kekal. 

Umar, selaku pemimpin yang beriman harus menghadapi kerosakan ini dengan melakukan 
pembaikan, dan menghadapi kerosakan dengan pelurusan semula, serta mengembalikan segala 
perkara kepada keadaan semasa pemerintahan Khulafa’ Rasyidin. 

Umar lantas terus mula menolak kezaliman dan menghapuskan kerosakan. Dia tidak takut pada 
celaan sesiapa pun kerana Allah tetapi dia melakukannya dengan strategi yang cerdik, jiwa yang 
tenang dan pemeringkatan yang bijaksana. Mungkin sahaja sesiapa yang bersemangat kuat atau 
yang ingin bersegera, menganggap perbuatannya sebagai satu bentuk bermudah-mudah dan 
meringan-ringankan dalam membersihkan negara dari kotoran kerosakan. Bahkan inilah yang 
berlaku kepada orang yang paling dekat dengan Umar sendiri, iaitu anaknya Abdul Malik b. 

Umar. Dia adalah seorang pemuda yang bertakwa dan soleh. Gelora mudanya dan kepanasan 
takwa dalam diri tidak membolehkannya untuk melihat dari sudut pandangan bapanya. Ibn Al- 
Jauzi menceritakan kepada kita akan dialog antara si anak dan si bapa. Si anak tidak mahu tidur 
sehingga siapa yang dizalimi diberikan haknya. Pada ketika itu pula terlalu ramai orang yang 
telah dizalimi. 

Atas sebab itu, dia membangunkan bapanya dari tidur siang dan berkata kepadanya “Apakah 
yang menyebabkan bapa berasa tenang dalam tidur sedangkan telah banyak kes-kes kezaliman 
yang tidak bapa hukumkan hak Allah di dalamnya. ” 

Si bapa menjawab sambil berkata “Wahai anakku, sesungguhnya jiwaku adalah ibarat 
kenderaanku. Jika aku tidak berlembut kepadanya, dia tidak akan membawaku ke tempat yang 
hendak dituju. Jika aku memenatkan diriku dan pembantu-pembantuku, aku tidak akan menjadi 
seperti itu kecuali sedikit sahaja. Aku gugur dan mereka juga akan gugur. Aku mengharapkan 
dari tidurku pahala sebagaimana yang aku harapkan pahala dari waktu aku berjaga. 
Sesungguhnya Allah taala, jika Dia mahu turunkan Al-Quran sekali gus, Dia akan lakukannya. 
Namun Dia menurunkannya satu ayat dan dua ayat sehingga iman menjadi mantap dalam diri 
mereka. 16 ’’ 

Alangkah indahnya jawaban itu yang lahir dari kefahaman yang mendalam dan luas terhadap 
manhaj Islam. 

Imam Asy-Syatibi menyebutkan dalam buku Al-Muwafaqat’ satu situasi yang sama, iaitu apabila 
si anak berkata pada satu hari kepada bapanya “Mengapakah bapa tidak laksanakan pelbagai 
tugas. Demi Allah, aku tidak peduli jika periuk akan bernyala untuk saya dan bapa demi 
kebenaran!” Umar berkata “Janganlah kau gopoh, wahai anakku. Sesungguhnya Allah mencela 
arak dua kali, kemudian baru mengharamkannya pada kali ketiga. Aku takut kalau aku bebankan 
kebenaran ke atas manusia sekali gus, sehingga menyebabkan mereka menolak kesemuanya 
sekali gus sehingga berlaku pula fitnah.” 

Sesungguhnya Umar mempunyai strategi yang bijaksana dalam melaksanakan apa yang dia 
hendak capai dari pengukuhan nilai-nilai agama. Umar berkata “Demi Allah, aku tidak dapat 
mengemukakan sesuatu kepada mereka dari agama kecuali diiring bersamanya sedikit dari 
dunia ini, agar aku dapat melembutkan hati mereka, kerana aku takut sebahagian dari mereka 
akan mengganyang aku dengan sesuatu yang tidak mampu untuk aku menanggungnya. 17 ” 

8. Mengakui akan keperluan dan hajat manusia 

Di antara noktah bagi fiqh minoriti, ialah ia berdiri di atas perspektif yang bersifat realistik dalam 
menangani masalah manusia, bukan perspektif yang bersifat idealistik yang terawang-awang di 
angkasa dan manusia tidak mampu untuk mencapainya. Perspektif ini sesuai dengan 
karakteristik syariat ini. Tidak syak lagi bahawa syariat ini adalah syariat yang realistik. 

Di antara contoh, sifat realistik syariat ini ialah pengakuannya terhadap dharurat yang datang 
dalam kehidupan manusia, samada dharurat bagi individu atau masyarakat. Lalu ia menjadikan 
hukum-hukum tertentu bagi setiap dharurat ini. la mengharuskan apa yang dilarang dari pelbagai 
makanan-makanan, minuman-minuman, pakaian-pakaian, kontrak dan muamalah pada situasi 
bukan terpaksa. Bahkan, dia membolehkan keperluan yang bersifat hajiyat mengambil hukum 
keperluan yang bersifat dharurat sebagai kemudahan bagi umat dan bagi menolak kesulitan dari 
mereka. 

Yang sedemikian itu, dasarnya ialah apa yang Al-Quran datangkan di empat tempat sejurus 
setelah menyebut makana-makanan yang diharamkan. Dalam ayat itu, Allah mengangkat dosa 
dari sesiapa yang memakan makanan itu kerana terpaksa dan dengan tidak berniat derhaka dan 
berlebihan. Allah taala berfirman; 



16 Sirah Umar b. Abdul Aziz, Ibn Al-Jauzi, ms 106. 

17 Al-Fawakih Al-Adidah Fi Al-Masail Al-Adidah, jld 2, ms 183. Lihat buku kami Madkhal Li 
Dirasat Asy-Sy ari' ah Al- Islamiah, ms 1 23 - 1 25. 

“Dan barangsiapa dalam keadaan yang terpaksa (memakannya), sedangkan dia tidak 
menginginkannya dan tidak (pula) melampaui batas, maka tiadalah baginya dosa. Sesungguhnya 
Allah maha Pengampun dan maha Penyayang. ” (Al-Baqarah : 1 73) 

Di dalam Sunnah juga terdapat pengiktirafan terhadap keperluan hajiyat dan keringanan sesuatu 
hukum di sebabkan keperluan itu. Ini adalah sebagaimana yang terdapat dalam sebuah hadits 
sahih bahawa selepas pengharaman memakai sutera ke atas orang-orang lelaki, Abdul Rahman 
b 'Auf dan Az-Zubair b. Awwam telah mengadu kepada Nabi s.a.w mengenai penyakit gatal-gatal 
pada kulit mereka, beliau lalu mengizinkan mereka untuk memakainya kerana mengambil kira 
akan keperluan ini. 

Di antara bukti sifat realistik syariat ini ialah ia mengakui perlantikan pemimpin yang kurang 
afdhal (elok) pada ketika wujud seorang pemimpin yang lebih afdhal (elok) kerana mengelakkan 
dari suasana yang porak peranda dan bagi memelihara maslahat umat. 

Syariat juga memerintahkan agar pemimpin ditaati walau pun ada padanya pelbagai kelemahan, 
demi untuk menjaga kesatuan umat dari dirobek dan untuk memelihara dari pertumpahan darah 
yang tidak diperlukan; ‘kecuali jika kamu melihat di sisi kamu kekufuran yang nyata dalam dirinya 
dengan bukti dari (syariat) Allah’. Tidak harus pula untuk keluar melakukan penentangan 
bersenjata ke atas pemimpin yang jahat atau fasiq, jika ia akan mencetus fitnah yang lebih besar. 
Harus pula mengekalkannya kerana menanggung mudharat yang lebih ringan dan menjauhi 
kerosakan yang lebih besar. 

Dengan itu, syariat membolehkan meninggalkan usaha untuk menghilangkan satu kemunkaran, 
jika berusaha untuk menghilangkannya akan menatijahkan kemunkaran yang lebih besar. Dalil 
yang menunjukkan pada yang sedemikian ialah hadits Aisyah r. a yang sahih dari Nabi s.a.w; 

“Jika tidak kerana kaum kau masih baru meninggalkan kepercayaan jahiiiyah, nescaya aku akan 
bangunkan Ka'bah di atas binaan Ibrahim.” 

Rasulullah s.a.w telah mengambil kira keadaan penduduk Mekah yang baru masuk Islam dan 
masih dekat dengan kesyirikan. Beliau bimbang kalau mereka akan lari (dari Islam), jika dia 
meruntuhkankan Ka'bah dan membinanya semula. Atas tujuan itu, beliau meninggalkan perkara 
itu. Termasuk dalam persoalan ini ialah pengakuan para fuqaha akan keharusan kepimpinan 
yang dipaksakan atas rakyat, walau pun pada asalnya kepimpinan hendaklah di atas keredaan 
dan pemilihan melalui syura dan bai'ah. 

Di antara pendapat Ibn Qayyim dalam bukunya ‘l'lam Al-Muwaqqi'iin’ 

“Jika seorang sultan tidak mendapat seseorang yang boleh dilantik sebagai hakim kecuali 
seorang yang kurang memenuhi syarat, hendaklah dia tidak membiarkan negara berjalan tanpa 
seorang hakim. Oleh itu, hendaklah dia melantik yang paling sesuai dan yang seterusnya.” 

Kes yang seumpama ini ialah 

“Dalam keadaan kefasiqan telah berleluasa di kalangan para penduduk sebuah negara, jika 
kesaksian sebahagian mereka terhadap yang lain dan kesaksian mereka terhadap diri sendiri 
tidak diterima, maka pasti akan terabai hak-hak manusia. Oleh itu, diterima kesaksian saksi yang 
paling elok dan yang seterusnya.” 

Kes lain yang seumpama juga ialah 

“Jika sebahagian kaum wanita telah menjadi saksi bagi yang lain dalam hak-hak tertentu yang 
berkaitan dengan diri, harta dan kehormatan. Mereka semua pula bersendirian sesama mereka, 
tanpa kewujudan orang lelaki seperti di bilik mandi awam atau majlis perkahwinan, maka diterima 
kesaksian yang paling sesuai dari kalangan mereka dan yang seterusnya. ” 

Allah dan RasulNya tidak akan sama sekali mengabaikan hak orang yang dizalimi dan 
menggenjotkan penegakan agama dalam situasi-situasi seperti ini. Bahkan Allah taala 
mengingatkan akan keharusan menerima kesaksian orang-orang kafir ke atas orang-orang Islam 
dalam persoalan wasiat semasa pelayaran, di akhir surah yang diturunkan. Sedangkan tiada 
sesuatu apa pun yang memansukhkannya. 

Hukum ini tidak dimansukhkan oleh Al-Quran dan Sunnah dan di sana tiada pula ijma’ terhadap 
hukum yang berlawanan. 

Tiada yang paling sesuai bagi syariat selain hukum berkenaan. Sesungguhnya syariat 
didatangkan untuk memelihara maslahat manusia seberapa mungkin. Apakah maslahat bagi 
mereka (terpelihara), jika hak-hak mereka diabaikan, jika pada ketika melakukan aqad, dua orang 
saksi lelaki yang merdeka tidak menyaksikannya? Bahkan jika kamu berpendapat bahawa kami 
menerima kesaksian orang-orang perempuan, jika tiada orang lelaki, dan dilaksanakan hukuman 
seorang yang fasiq, jika zaman itu tiada hakim yang adil dan alim, bagaimana mungkin kesaksian 
orang-orang kafir sesama mereka tidak diterima jika tiada bersama mereka seorang muslim? 

9. Bebas dari beriltizam dengan satu mazhab 

Di antara yang dharuri bagi fiqh minoriti khususnya dan fiqh kontemporari umumnya ialah 
seorang mufti tidak menyempitkan ke atas manusia dengan beriltizam terhadap satu mazhab 
tertentu. Dia tidak mahu keluar dari mazhab itu dalam apa jua keadaan. Walau pun pada yang 
sedemikian itu terdapat kesempitan terhadap manusia. Pada hal mungkin sahaja, sumber 
pandangannya lemah dan dalilnya tidak disukai apabila diperiksa. 

Yang lebih utama bagi mufti zaman kini ialah untuk mengeluarkan manusia dari penjara 
bermazhab yang sempit kepada lapangan syariat yang luas. Syariat yang di dalamnya terdapat 
pelbagai mazhab yang diikuti dan mazhab yang tidak lagi diikuti, serta pandangan para ulama 
yang tidak dikenali sebagai satu mazhab yang diikuti. Jumlah mereka amat ramai sekali. Bahkan 
mengatasi pandangan-pandangan mereka itu, ialah pandangan para ulama di kalangan para 
sahabat, yang mana mereka adalah lampu kegelapan dan imam-imam bagi petunjuk. Mereka 
adalah tokoh-tokoh bagi semua, tanpa ada yang mempertikaikan. Mereka telah keluar dari 
madrasah Nabi dan dididik di bilik darjah beliau s. a. w bersama fitrah yang murni dan jiwa-jiwa 
yang suci serta hati-hati yang bersinar dengan keimanan. Mereka amat fasih dengan bahasa 
Arab. Maka tidak ragu lagi bahawa mereka lebih dekat pada yang benar dari golongan yang 
selepas mereka. Walau pun mereka bukanlah ma'sum kerana tiada yang ma'sum kecuali 
Rasulullah s. a. w. 

Kita telah melihat beberapa mazhab yang amat ketat dalam sesuatu masalah. Pada waktu yang 
sama, satu mazhab lain atau beberapa mazhab lain memberi keringanan pula. Sebahagian 
mazhab menyempitkan dalam satu masalah dengan begitu sempit sekali. Namun yang lain pula 
memberi keluasan pula dengan seluas-luasnya. Ini memberi kita peluang bagi melakukan 
pertimbangan dan tarjih dan memilih apa yang lebih menunjukkan ke jalan yang benar dan lebih 
kuat dalilnya. 

Di antara dalil-dalil yang muktabar ialah, hendaklah sesuatu pendapat atau mazhab itu lebih 
dekat dalam mencapai tujuan syara’ dan maslahat manusia kerana syariat tidak berdiri kecuali 
untuk mencapai maslahat hamba di dunia dan di akhirat. 

Maka di sini, seorang faqih atau mufti atau pengkaji syariat mestilah menggali fiqh sedalam- 
dalamnya yang meliputi pelbagai sekolah dan sumber pemikiran. Dia hendaklah tidak berhenti 
pada pandangan yang masyhur dan popular sahaja. Berapa banyak pandangan yang bernas 
tetapi tertimbus di buku-buku fiqh yang tidak diketahui kecuali sedikit manusia sahaja? 
Mungkinkah juga ia tidak diketahui kecuali melalui kajian dan penggalian? Berapa banyak 
pandangan yang ditinggalkan tetapi lebih layak untuk dipopularkan dan pandangan yang 

dahulunya lemah di zamannya tetapi layak diperkuatkan hari ini? Berapa banyak pandangan 
yang telah tertanam kerana tiada siapa yang menyokongnya atau mempertahankannya dahulu 
atau kerana pandangan itu mendahului zamannya sehingga ia tidak sesuai bagi zamannya tetapi 
sesuai bagi zaman kita? 

Contoh yang paling tertonjol ialah pandangan-pandangan Sheikhul Islam Ibn Taimiyah dalam 
persoalan talaq dan yang seumpamanya. Kebanyakan ulama di zamannya telah menolak 
pandangannya dan disebabkan itu mereka menuduhnya dengan pelbagai tuduhan. Ulama di 
zamannya telah menjatuhkan hukuman ke atasnya dan beliau telah masuk ke penjara lebih dari 
sekali kerana pandangan-pandangannya. 

Hari ini kita dapati ulama zaman ini ramai yang memfatwakan dengan pandangan-pandangan itu 
kerana mereka melihat di dalam pandangan-pandangan itu apa yang boleh menyelamatkan 
keluarga Islam dari keruntuhan, disebabkan banyaknya berlaku talaq, walau pun kedua suami 
isteri amat menginginkan kekal berkeluarga. 

Jika saya mahu kemukakan contoh dalam tajuk ini, akan dapati contoh yang amat banyak. 

Di antaranya ialah apa yang berlaku kepada mereka yang mendapat hidayah untuk masuk Islam, 
lalu mereka menganut Islam dari kalangan lelaki dan perempuan. Kemudian, ibu bapa mereka 
meninggal dan meninggalkan harta-harta warisan yang sering kali berjumlah yang sangat besar. 
Adakah boleh bagi seorang muslim atau muslimah mewarisi harta dari bapanya dan ibunya? 
Undang-undang pula memberi dia hak untuk mendapat warisan. Dia dan keluarganya pula 
berhajatkan kepada harta berkenaan. Saudara-saudaranya dari kalangan orang-orang Islam di 
sekitarnya juga berhajat pada harta berkenaan. 

Mereka yang berpada dengan pandangan mazhab yang empat yang masyhur di sisi Ahli 
Sunnah, bahkan mereka yang membaca pandangan mazhab yang tujuh atau lapan (dengan 
tambahan mazhab Ja'fariyah, Zaidiyah, Ibadhiyyah dan Zahiriyah) akan dapat bahawa 
perbezaan agama adalah satu halangan dari pelbagai halangan yang masyhur dalam pewarisan 
harta. Mereka bersandarkan pada hadits yang masyhur; 

“Tidak boleh seorang muslim mewarisi seorang kafir dan tidak boleh seorang kafir mewarisi 
seorang muslim. 18 ” 

Dan hadits lain; 

“Tidak boleh saling mewarisi penganut dua agama. 19 ” 

Tetapi sesiapa yang mengkaji di luar mazhab-mazhab empat, akan dapati satu pandangan yang 
muktabar mengenai keharusan seorang muslim mewarisi orang kafir, la adalah pandangan yang 
dipegang oleh sebahagian para sahabat dan tabi'in. Telah diriwayatkan dari Mu'az b Jabal, 
Mu'awiyah b. Abi Sufyan dari kalangan sahabat, sebagaimana di riwayatkan dari Muhammad b. 
Al-Hanafiah, Muhammad b. Ali. B. Al-Hasan, Sa'id b. Al-Musayyab, Masruq b. Al-Ajda’, Abdullah 
b. Al-Mughaffal, Yahya b. Ya’murdan lshaq Rahawaih. 

Sheikhul Islam Ibn Taimiyah dan muridnya Ibn Qayyim - semoga Allah merahmati mereka 
berdua - telah mentarjihkan pandangan ini. la adalah pentarjihan yang mempunyai nilai dan 
signifikan bagi zaman kita kini 20 . 



18 Riwayat Jemaah Ahli Hadits dari Usamah. Sebagaimana yang terdapat dalam kita Sahih Al- 
Jami’ As-Saghir, hadits 7685. 

19 Riwayat At-Turmuzi dari Jabir. Riwayat An-Nasa’ii dan Hakim dari Usamah. Ibid. 

20 Lihat buku Ahkam Ahl Az-Zimmah, tahqiq Dr. Subhi Saleh, terbitan Universiti Damsyig, jld 1 . 

Mereka yang berpegang dengan pandangan ini telah mentakwilkan erti seorang kafir dalam 
dalam hadits Tidak boleh seorang muslim mewarisi seorang kafir’ dengan maksud ‘kafir harbi’ 
sebagaimana sekumpulan ulama membawa hadits Tidak dihukum bunuh seorang muslim 
kerana membunuh seorang kafir.’ Dengan erti ‘kafir harbi’. Berkata Ibn Qayyim memaknakannya 
dengan erti ‘kafir harbi’ adalah lebih utama dan lebih dekat pada kebenaran. 

Kita dapati tiga mazhab amat ketat dalam persoalan najisnya anjing. Namun, Imam Malik 
meringankan dalam persoalan itu. Dia berpendapat bahawa setiap yang hidup adalah suci, 
sehinggakan anjing dan babi pun. Imam Malik mengambil dalil mengenai kesucian anjing dengan 
dalil bahawa Allah mengharuskan memakan buruannya sebagaimana dalam firman Allah taala; 

“Dan (buruan yang ditangkap) oleh binatang buas yang kamu telah ajar dengan melatihnya untuk 
berburu, maka makanlah apa yang ditangkapnya untukmu. “ (Al-Maidah : 4) 

Di negara Barat, masyarakat Islam di kelilingi oleh anjing di setiap sudut. Maka menghukumkan 
anjing sebagai najis akan menyusahkan mereka dalam beragama dan menyempitkan kehidupan 
di dunia. 

Kita dapati tiga mazhab mensyaratkan wali bagi perkahwinan dan menganggap perkahwinan 
terbatal tanpa wali. Namun Abu Hanifah berpendapat bahawa di antara hak seorang perempuan 
yang telah baligh dan matang ialah untuk mengahwinkan dirinya sendiri dengan syarat 
perkahwinan itu kufu’ (secocok) baginya. Yang seperti ini sering kali amat diperlukan di negara- 
negara Barat. 

Telah berkata Imam Ibn Oudamah dalam buku ‘Al-Mughni’ setelah dia menguatkan syarat wali 
dalam pernikahan “Sekiranya seorang hakim menghukumkah aqad ini sah atau yang melakukan 
aqad pernikahan ini adalah seorang hakim, tidak harus membatalkannya kerana ia adalah satu 
masalah yang diikhtilafkan yang berlaku padanya ijtihad. Oleh itu, tidak harus membatalkan 
keputusan hakim sebagaimana jika dia menghukumkan hak syufah bagi seorang jiran.” 21 

Satu contoh juga ialah jika seorang isteri yang beragama Ahli Kitab seperti perempuan Kristian di 
negara Barat memeluk Islam tetapi suaminya tidak, maka pendapat yang dominan dalam buku- 
buku rujukan fiqh bagi mazhab yang empat bahkan mazhab yang lapan sekali pun, ialah wajib 
memisahkan antara perempuan itu dengan suaminya samada serta merta atau setelah tamat 
tempoh iddah atau setelah ditawarkan Islam kepada suaminya tetapi dia tidak mahu. 

Inilah juga yang difatwakan oleh kebanyakan ulama zaman kita di Eropah dan yang selain 
darinya. Tidak syak lagi bahawa ia mencetus masalah jika perempuan itu amat bergantung 
dengan suaminya, dia pula tidak melayannya dengan buruk dan tidak pula merasa keberatan 
dengan keislamannya. Khususnya jika dia mempunyai anak dan zuriat bersama suaminya. 

Jika kita keluar dari daerah mazhab-mazhab yang diikuti dan kita rujuk pada fiqh yang umum dan 
kepada peninggalan para sahabat dan para tabi'in, kami dapati keluasan bagi masalah ini yang 
kita dahulu tidak dapat menggambarkannya. Ibn Oayyim telah menyebut sembilan pendapat 
dalam masalah ini yang didapati dari para ulama dari kalangan para sahabat dan tabi'in yang 
dinyatakan dalam sumber-sumber yang dipercayai seperti Musannaf Abdul Razak. Musannaf Ibn 
Abi Syaibah, Syarh Al-Atsar oleh At-Tahawi, Sunan Al-Baihaqi dan yang seumpamanya. 

Antara pandangan itu ialah yang memberikan si isteri hak untuk tinggal bersama suaminya tetapi 
dia tidak boleh menggaulinya. Ini adalah pilihan Ibn Taimiyah dan muridnya Imam Ibn Oayyim. 



21 Lihat kitab Al-Mughni oleh Ibn Oudamah, jld 9, ms 346-347, ditahqiq oleh Dr. Abdullah b. 
Abdul Hasan At-Turki dan Dr. Muhammad Al-Fattah Muhammad Al-Hilw. 

Antara pandangan itu ialah yang memberi si isteri pilihan samada untuk meninggalkan suaminya 
atau tinggal bersamanya. 

Antara pandangan itu ialah yang membenarkan si isteri untuk kekal bersama suaminya selama 
mana si isteri tidak keluar dari negerinya. 

Antara pandangan itu juga ialah pernikahan mereka berdua kekal seperti sedia ada sehingga 
penguasa memisahkan antara mereka berdua 22 . 

Dalam semua pandangan-pandangan ini keluasan bagi seorang faqih di zaman ini untuk memilih 
apa yang paling rajih, paling hampir dengan petunjuk dan paling dekat pada menyukakan wanita- 
wanita yang telah berkahwin untuk menganut Islam tanpa rasa takut untuk berpisah dengan 
suami-suami mereka. Begitu juga mereka tidak perlu merasa takut akan anak-anaknya berpecah 
belah setelah perpisahan antara si ibu dan si bapa. 

Kesemua ini mengandungi kemudahan. Oleh itu, mengapakah kita menyusahkan apa yang 
dipermudahkan oleh Allah taala ke atas kita dan kita menyempitkan atas diri kita sendiri dengan 
beriltizam dengan satu mazhab atau mazhab-mazhab tertentu sahaja. Allah telah meluaskan 
untuk kita dan Dia mahukan kemudahan bagi kita dan tidak mahukan kesukaran. 

Yang sebenar ialah tidak wajib atas kita sesuatu kecuali apa yang Allah taala dan RasulNya 
mewajibkan ke atas kita. Keduanya tidak mewajibkan ke atas kita mengikut si Fulan ini atau si 
Fulan itu dari kalangan manusia, walau pun amat besar kedudukannya dalam ilmu dan ijtihad. 

Segala puji bagi Allah yang mana dengan nikmatnya, sempurnalah segala kebaikan. 



Artikel ini diterjemah oleh Muhammad FHaniff Flassan dari buku Fi Fiqh Al-Aqalliyat Al-Muslimah; 
Hayat Al-Muslimin Wast Al-Mujtama'at Al-Ukhra (Mengenai Fiqh Minoriti Muslim; Kehidupan 
Orang-orang Islam Di Tengah Masyarakat Lain), bab 3 - Rakaiz Fiqh Al-Aqalliyat, Dar Asy- 
Syurug, 2001. 



22 Lihat Ahkam Ahl Az-Zimmah oleh Ibn Oayyim, jld 1 , ms 31 7 dan yang sesudahnya. 

CONTOH-CONTOH PENERAPAN FIQH MINORITI DALAM PERSOALAN AOIDAH DAN 
IBADAH 

ADAKAH USAHA MENDEKATKAN ANTARA AGAMA DIBOLEHKAN? 

Sejauh manakah usaha mendekatkan antara agama (contohnya antara Islam dan Kristian) 
dibolehkan? Adakah berdakwah dengan cara seperti ini diharuskan? Kami dengar sebahagian 
sheikh di Al-Azhar melibatkan diri di dalamnya. 

Dari S. F. Abdul Rahman (melalui e-mel). 

Jawapan : Alhamdulillah. 

Mendekatkan antara agama adalah satu ungkapan yang mempunyai banyak makna atau 
maksud. Ada di antara makna itu tertolak atau wajib ditolak. Sebahagiannya pula boleh diterima. 

Pengertian Yang Tertolak 

Makna atau maksud bagi usaha mendekatkan agama yang tertolak ialah jika ia dimaksudkan 
dengan melarutkan atau menghilangkan segala perbezaan dasar antara pelbagai agama, seperti 
perbezaan antara 

• aqidah Tauhid (mengesakan Allah taala) yang ada dalam Islam dengan Triniti (Isa, Tuhan 
Bapa dan Ruh Al-Quds adalah satu) yang ada dalam Kristian 

• aqidah Tanzih (mensucikan Allah taala dari segala persamaan dengan yang lain) dalam 
Islam dan Tasybih (menyerupakan Tuhan dengan makhluk) dalam agama Yahudi. 

Hasil dari perbezaan itu ialah perbezaan pandangan terhadap Al-Masih a. s antara orang-orang 
Muslim dan orang-orang Kristian. Orang-orang Kristian menganggap bahawa Al-Masih adalah 
tuhan atau anak tuhan atau sepertiga dari tuhan atau sebahagian dari tiga elemen yang 
berkongsi sifat ketuhanan; bapa, anak dan Ruh Al-Quds, walaupun mereka mempunyai mazhab 
dan kumpulan yang berbeza. 

Orang-orang Muslim pula melihat Al-Masih sebagai seorang Rasul dari kumpulan Ulul 'Azmi. 
Allah taala turunkan kepadanya Injil yang mengandungi petunjuk, cahaya dan peringatan bagi 
orang-orang yang bertakwa. Allah taala kurniakan dia keterangan-keterangan dan membantunya 
dengan Ruh Al-Quds. Allah taala mengajar dia kitab dan hikmah dan memberinya pelbagai 
petanda dan mukjizat yang tidak diberikan kepada rasul yang lain. Sebahagian dari petanda itu 
disebutkan dalam Al-Quran tetapi tidak disebutkan dalam Injil, seperti perbuatan mencipta 
sesuatu berbentuk burung dari tanah. Dia meniupkan ruh padanya lalu menjadi seekor burung 
sebenar dengan izin Allah taala. Begitu juga dengan hidangan yang diturunkan dari langit, 
sehingga dengannya dinamakan surah Al-Maidah. 

Walaupun begitu , Al-Masih tetap seorang manusia, hamba dan juga Rasul, la menyeru manusia 
untuk beribadah kepada Allah taala bukan kepada dirinya sendiri. 

Sebagaimana firman Allah taala yang bermaksud; 

‘Al-Masih sekali-kali tidak angkuh/keberatan menjadi hamba bagi Allah dan begitu juga 
malaikat-malaikat yang terdekat (kepada Allah).” (An-Nisa : 1 72) 

Firman Allah taala juga yang bermaksud 

“Al-Masih putra Maryam hanyalah seorang Rasul; sesungguhnya telah berlalu sebelumnya 
beberapa Rasul, dan ibunya seorang yang sangat benar dan kedua-duanya memakan makanan.” 
(Al-Maidah : 75). 

Di antara kemestian dalam memakan makanan ialah pembuangan sisa makanan. Bagaimanakah 
sesuatu seumpama itu boleh menjadi tuhan? 

Atas dasar itu, Al-Quran berbicara kepada orang-orang Kristian dengan firmanNya yang 
bermaksud 

“Wahai Ahli Kitab, janganlah kamu melampaui batas dalam agama kamu, dan janganlah kamu 
berkata terhadap Allah kecuali benar. Sesungguhnya Al-Masih, Isa putra Maryam adalah 
Rasulullah dan (yang diciptakan dengan) kalimahnya yang disampikan kepada Maryam, dan 
(dengan tiupan) ruh darinya. Maka berimanlah kamu kepada Allah dan Rasul-rasulNya dan 
janganlah kamu mengatakan ‘(Tuhan) itu tiga’, berhentilah (dari ucapan itu). (Itu) lebih baik 
bagimu. Sesungguhnya Allah Tuhan yang Maha Esa, Maha Suci Allah dari mempunyai anak, 
segala yang di langit dan di bumi adalah miliknya. Cukuplah Allah sebagai pemelihara.” (An-Nisa’ 
: 171) 

Sebagaimana juga perbezaan dasar antara orang-orang Muslim dan Ahli Kitab, bahawa kitab 
orang-orang Muslim (Al-Quran) terpelihara dari perubahan dan pengubahsuaian dengan jaminan 
dari Allah taala dan janjiNya yang tidak akan diingkari. Allah taala berfirman yang bermaksud; 

“Sesungguhnya Kamilah yang menurunkan Al-Quran, dan sesungguhnya Kami benar-benar 
memeliharanya. ” (Al-Hijr : 9) 

Maka tidak hairan jika puluhan ribu dari orang-orang Muslim di Timur dan Barat menghafal Al- 
Quran. Bahkan ramai orang-orang Muslim bukan Arab menghafal Al-Quran dan menyebut 
hurufnya sedangkan kebanyakan mereka tidak mengetahui erti kalimat yang mereka hafal itu. 

Berbeza dengan Taurat dan Injil, pelbagai dalil telah ditegakkan mengenai perubahan di 
dalamnya, samada peubahan dengan cara membuang, menambah atau mengubah isinya. 

Bukan sahaja para ulama dari kalangan umat Islam yang mengatakannya, bahkan ramai dari 
kalangan cerdik pandai Barat sendiri pada hari ini, yang terdiri dari orang-orang Yahudi dan 
Kristian dari pelbagai aliran. 

Penyelewengan ini telah menatijahkan perubahan sifat ketuhanan di dalam Taurat yang diimani 
oleh semua orang Yahudi dan Kristian. Mereka menyifatkan tuhan dengan apa yang tidak sesuai 
dengan kesempurnaannya seperti sifat bodoh, lemah, hasad dan kecewa, sebagaimana yang 
jelas di dalam kitab Penciptaan (Book of Creation), salah satu dari lima kitab di dalam Taurat. Ini 
adalah perbezaan dasar antara kita dan kaum Yahudi dan Kristian. Kita menyifatkan Allah taala 
dengan segala yang sempurna dan menyucikannya dari segala kekurangan. Sedangkan mereka 
tidak peduli untuk menyifatkan Allah taala dengan segala sifat kekurangan manusia. 

Penyelewengan ini juga mendorong kepada perubahan surah Kenabian Yang Memberi Petunjuk. 
Mereka menyifatkan para Anbiya’ yang mulia dan para rasul yang agung dengan sesuatu yang 
tidak sesuai dengan sifat kemanusiaan mereka yang sempurna, bahawa Allah taala telah 
menyediakan mereka untuk memikul risalahNya kepada manusia. Allah taala berfirman yang 
bermaksud 

“Apabila datang sesuatu ayat kepada mereka, mereka berkata: "Kami tidak akan beriman 
sehingga diberikan kepada kami yang serupa dengan apa yang telah diberikan kepada utusan- 
utusan Allah". Allah lebih mengetahui di mana Dia menempatkan tugas kerasulan. Orang-orang 
yang berdosa, kelak akan ditimpa kehinaan di sisi Allah, dan siksa yang keras disebabkan 
mereka selalu membuat tipu daya. “(Al-An'am : 124) 

Maka sebab itulah kita orang-orang Muslim beriman dengan sifat maksum para Anbiya’ dari 
segala kesalahan dan sifat-sifat keji yang menafikan sifat tanggungjawab untuk memberi 
petunjuk kepada manusia, menjauhkan manusia dari mereka dan mendedahkan mereka kepada 
kritikan. Allah taala berfirman yang bermaksud; 

“Mengapa kamu suruh orang lain (mengerjakan) kebajikan, sedang kamu melupakan diri 
(kewajipan) mu sendiri....?’’ (Al-Baqarah : 44) 

Tidak boleh mendekatkan antara agama dengan melakukan usaha untuk melarutkan atau 
menghilangkan perbezaan dasar antara setiap agama. Kita tidak dapat menerima ini 
sebagaimana mereka juga tidak akan menerimanya juga. 

Oleh itu, kami berpendapat bahawa apa jua seruan yang berdiri atas dasar kompromi terhadap 
perkara-perkara dasar dalam agama adalah seruan yang tertolak, samada dalam persoalan- 
persoalan aqidah atau ibadah atau dalam perkara halal atau haram dan apa jua perkara-perkara 
asas syariat bagi individu, keluarga atau masyarakat. 

Makna Yang Diterima 

Adapun makna bagi usaha mendekatkan antara agama yang diterima, khususnya antara agama- 
agama samawi, ialah jika meliputi perkara-perkara berikut; 

1 . Dialog Dengan Cara Yang Terbaik. 

Kita, umat Islam, diperintah oleh Tuhan kita dan nas Al-Quran untuk berdebat dengan golongan 
lawan dengan cara yang terbaik. Debat atau dialog dengan cara yang terbaik ialah salah satu 
dari wasilah-wasilah dakwah yang diperintahkan oleh Al-Quran dalam firmanNya yang 
bermaksud; 

“Serulah (manusia) kepada jalan Tuhanmu dengan hikmah dan pelajaran yang baik dan 
bantahlah mereka dengan cara yang baik.” (An-Nahl : 125) 

Golongan yang bersepakat dengan kita dalam persoalan agama, kita seru mereka dengan 
hikmah dan bimbingan yang baik, iaitu dengan cara yang memuaskan akal dan menyentuh hati 
dan perasaan. 

Maksud berdebat dengan lawan secara yang terbaik ialah, jika ada dua jalan untuk berdialog; 
satu jalan adalah baik dan satu lagi lebih baik dan elok, maka seorang Muslim diperintahkan 
untuk menggunakan jalan yang lebih baik dan elok. Terhadap golongan yang bersepakat 
bersama kita, Al-Quran berpada dengan cara bimbingan yang baik. Namun terhadap golongan 
lawan, ia tidak redha kecuali debat dilakukan dengan cara yang terbaik. 

Al-Quran telah meletakkan nas untuk perkara itu, khususnya terhadap Ahli Kitab. Allah taala 
berfirman yang bermaksud; 

“Dan janganlah kamu berdebat dengan Ahli Kitab, melainkan dengan cara yang paling baik, 
kecuali dengan orang-orang zalim di antara mereka. " (AI-'Ankabut : 46) 

Oleh itu, lebih utama jika dinamakan dakwah ini dengan Dialog Antara Agama bukan 
Mendekatkan Antara Agama kerana ia boleh disalah fahami dan hanya menumpu pada aspek- 
aspek persamaan sahaja. 

2. Menumpu Pada Aspek-aspek Persamaan. 

Hendaklah penumpuan diberikan pada aspek-aspek persamaan antara kita dan Ahli Kitab. Maka 
sebab itulah di akhir ayat mengenai debat dengan Ahli Kitab yang dinyatakan tadi, Allah taala 
berfirman yang bermaksud; 

“...dan katakanlah "Kami telah beriman kepada (kitab-kitab) yang diturunkan kepada kami dan 
yang diturunkan kepadamu; Tuhan kami dan Tuhanmu adalah satu; dan hanya kepadaNya kami 
berserah diri". (AI-'Ankabut : 46) 

Dalam usaha mendekatkan dan berdialog dengan cara yang terbaik, hendaklah menyatakan 
noktah-noktah persetujuan, bukan noktah-noktah perbezaan dan perselisihan. 

Terdapat segolongan umat Islam yang mendakwa bahawa tiada satu pun titik pertemuan dan 
persamaan antara kita dan Yahudi serta Kristian, yakni selama mana kita menghukum mereka 
sebagai orang-orang kafir dan mereka menyeleweng dan mengubah firman Allah taala. 

Ini adalah satu fahaman yang salah mengenai pendirian Islam terhadap kaum Yahudi dan 
Kristian. Mengapakah Allah taala mengharuskan makanan mereka dan bersemenda dengan 
mereka? Bagaimana pula Islam boleh mengharuskan seorang Muslim menjadikan wanita Ahli 
Kitab sebagai isteri, pengurus rumahtangganya dan ibu kepada anak-anaknya? Natijahnya pula 
anak-anak mereka mempunyai datuk, nenek, pakcik, makcik dan sekalian dari keturunan mereka 
semua dari kalangan Ahli Kitab? Mereka semua ini pula mempunyai hak golongan yang 
mempunyai hubungan silaturrahim dan keluarga dekat. 

Mengapa pula umat Islam dahulu bersedih ketika orang-orang Parsi, penganut agama Majusi 
yang menyembah api, menang ke atas orang-orang Rom yang beragama Kristian dan Ahli Kitab. 
Sehingga Al-Quran kemudiannya diturunkan untuk memberi berita gembira bahawa orang-orang 
Rom dalam tempoh yang dekat akan menang. Allah taala berfirman yang bermaksud; 

“Dan di hari (kemenangan bangsa Rumawi) itu bergembiralah orang-orang yang beriman. Kerana 
pertolongan Allah. ” (Ar-Rum : 4-5) 

Sebagaimana yang dinyatakan dalam awal surah Ar-Rum. 

Ini menunjukkan bahawa Ahli Kitab lebih dekat kepada umat Islam dari umat yang ingkar dan 
penyembah berhala yang lain, walaupun mereka kufur dengan risalah Muhammad s.a.w. 

3. Bekerjasama menghadapi atheisme dan permisifisme (permissivism). 

Hendaklah kita bersama dalam menghadapi mereka yang memusuhi keimanan yang berteraskan 
agama, penyeru-penyeru seruan atheisme dalam persoalan aqidah dan permisifisme dalam 
tingkah laku dari kalangan pendokong-pendokong Materialisme, penyeru-penyeru budaya 
telanjang, seks bebas, pengguguran janin, penyelewengan seks, perkahwinan sesama lelaki dan 
sesama perempuan. 

Tiada halangan untuk kita berdiri bersama Ahli Kitab di satu garis hadapan yang sama untuk 
melawan mereka yang mahu memusnahkan kemanusiaan dengan seruan-seruan mereka dan 
tingkah laku yang menyesatkan. Dengan seruan dan tingkah laku itu, mereka mahu menjatuhkan 
kemanusiaan ke darjat haiwan. Allah taala berfirman yang bermaksud; 

“Terangkanlah kepadaku tentang orang yang menjadikan hawa nafsunya sebagai tuhannya. 

Maka apakah kamu dapat menjadi pemelihara ke atasnya? Atau apakah kamu mengira bahwa 
kebanyakan mereka itu mendengar atau memahami? Mereka itu tidak lain, hanyalah seperti 
binatang ternak, bahkan mereka lebih sesat jalannya (dari binatang ternak itu).” (Al-Furqan : 43 - 
44) 



45 of 140 




Kita telah melihat Al-Azhar, Liga Dunia Islam (Rabitah AI-'Alam Al-lslami) dan Vatikan berdiri di 
satu barisan dalam Persidangan Penduduk di Kaherah pada tahun 1994 dan Persidangan 
Wanita di Beijing pada tahun 1995 bagi menghadapi para penyeru permisifisme. 

4. Memperjuangkan isu-isu keadilan dan kaum tertindas. 

Hendaklah kita bersama dalam memperjuangkan isu-isu keadilan dan sokongan bagi kaum yang 
tertindas dan dizalimi seperti isu Palestin, Bosnia Herzegovina, Kosovo, isu penindasan kaum 
kulit hitam dan kaum lain yang bukan berkulit putih di Amerika, dan lain-lain. Juga isu bantuan 
bagi kaum-kaum yang tertekan bagi melawan golongan-golongan yang zalim dan angkuh, yang 
mahu hamba-hamba Allah menjadi hamba-hamba mereka. 

Islam sentiasa menentang kezaliman dan memperjuangkan nasib golongan yang dizalimi, tanpa 
mengira kaum, kerakyatan dan agama. 

Rasulullah s. a. w pernah menyebut mengenai Pakatan Al-Fudhul yang ia sertai semasa remaja 
sewaktu zaman jahiliyah. la merupakan satu pakatan bagi membantu golongan yang dizalimi dan 
menuntut untuk mendapatkan hak mereka, walaupun berhadapan dengan golongan bangsawan 
dari kaumnya. 

Rasulullah s. a. w bersabda yang bermaksud; 

“Jika aku dipanggil untuk menyertai pakatan seperti ini dalam zaman Islam, nescaya aku akan 
menyahutnya. 1 ” 

5. Menyebar luaskan semangat toleransi, bukan taksub. 

Seruan (dialog antara agama) ini hendaklah mengandungi usaha menyebar luaskan semangat 
toleransi, rahmat dan lemah-lembut dalam interaksi antara agama bukan semangat taksub, kasar 
dan kekerasan. 

Allah taala telah berkata kepada RasulNya Muhammad dengan firmanNya yang bermaksud; 

“Dan tiadalah Kami mengutus kamu, melainkan untuk (menjadi) rahmat bagi semesta alam.” (Al- 
Anbiya’ : 107) 

Rasulullah s.a.w juga berkata mengenai dirinya yang bermaksud; 

“Sesungguhnya aku adalah rahmat dan perlindungan. 2 ” 

Allah taala telah mencela Bani Israil dengan firmanNya yang bermaksud; 



1 Ibn Ishak meriwayatkannya dalam buku As-Sirah sebagaimana terdapat dalam buku Ibn 
Hisyam (1/29), cetakan Al-Jamaliyah. Ibn Zaid b Al-Muhajir Qunfuz At-Taimi telah berkata 
bahawa ia mendengar Talhah b Abdullah b 'Auf Az-Zuhri berkata ‘ Telah berkata Rasulullah., ia 
lalu menyebutkannya. ’ Saya berkata ‘Ini adalah sanad yang Sahih, walau pun ia adalah Mursal 
tetapi ia mempunyai bukti-bukti yang menguatkannya’. Al-Hamidi tekah meriwayatkannya dengan 
sanad yang lain secara Mursal juga sebagaimana yang terdapat dalam Al-Bidayah (2/29). Imam 
Ahmad meriwayatkannya (no. 1655, 1676) dari hadits Abdul Rahman b 'Auf secara Marfu’ tanpa 
sabda “Jika aku dipanggil di zaman Islam, nescaya akau akan menyahutnya.” Sanadnya adalah 
Sahih. 

2 Riwayat Al-Hakim dari Abu Hurairah 1/35. Al-Hakim telah mensahihkannya. Az-Zahabi 
bersetuju dengannya. Tafsir Ibn Katsir 3/102, 202. 

“(Tetapi) karena mereka melanggar janjinya, Kami kutuk mereka, dan Kami jadikan hati mereka 
keras membatu.” (Al-Maidah : 13) 

Di tempat lain, Dia berfirman dalam perbicaraan dengan mereka (yang bermaksud); 

“Kemudian setelah itu hatimu menjadi keras seperti batu, bahkan lebih keras lagi.” (Al-Baqarah : 
74) 

Rasulullah s. a. w bersabda kepada isterinya Aisyah yang bermaksud; 

“Sesungguhnya Allah suka kepada lemah-lembut dalam segala perkara. 3 ” 

“Tidaklah lemah-lembut bersama dalam satu perkara kecuali ia akan mengindahkannya dan tidak 
pula satu perkara dicabut darinya kecuali, ia akan menghodohkannya. 4 ” 

1 . Bukanlah bermakna semangat toleransi, rahmat dan lemah lembut dalam berinteraksi 
dengan Ahli Kitab menafikan kekufuran mereka terhadap Islam dan bahawa mereka berada 
atas kesesatan, tetapi di sana ada elemen-elemen lain yang menjadi pertimbangan dalam 
pemikiran Muslim dan hatinya mengenai isu ini, (iaitu). Seorang Muslim beriman bahawa 
perbezaan manusia dalam beragama berlaku dengan kehendak Allah taala dan dalam 
lingkungan kebijaksanaanNya. Sebagaimana Allah taala berfirman yang bermaksud 

” Jika Tuhanmu menghendaki, tentu Dia menjadikan manusia umat yang satu, tetapi mereka 
senantiasa berselisih pendapat. Kecuali orang-orang yang diberi rahmat oleh Tuhanmu. ” 
(Hud : 118-119) 

Ertinya Allah taala mencipta mereka untuk berselisih selama mana Dia mengurniakan 
mereka akal dan kebebasan berkehendak. 

2. Perhitungan mengenai kesesatan golongan yang sesat dan kekufuran orang-orang kafir 
bukan di dunia ini, tetapi di Akhirat, la bukan pula diserahkan kepada kita tetapi hukum yang 
adil ialah dari Allah taala, Yang Maha Lembut dan Maha Mengetahui. 

” Maka kerana itu serulah (mereka kepada agama itu) dan tetaplah sebagaimana 
diperintahkan kepadamu dan janganlah ikut hawa nafsu mereka, dan katakanlah: "Aku 
beriman kepada semua Kitab yang diturunkan Allah dan aku diperintahkan supaya berlaku 
adil di antara kamu. Allah-lah Tuhan kami dan Tuhan kamu. Bagi kami amal-amal kami dan 
bagi kamu amal-amal kamu. Tidak ada pertengkaran antara kami dan kamu, Allah 
mengumpulkan kita dan kepada-Nya lah kembali (kita)" (Asy-Syura : 15) 

3. Seorang Muslim percaya akan kemuliaan seseorang manusia. Dalam hal ini, Al-Bukhari telah 
meriwayatkan dari Jabir bahawa sekelompok orang telah menyungsung jenazah di hadapan 
Nabi s. a. w . Beliau lalu berdiri untuknya. Para sahabat berkata “Wahai Rasulullah s.a.w! 
Sesungguhnya ia adalah jenazah seorang Yahudi. "Rasulullah s.a.w berkata “Tidakkah ia 
merupakan satu jiwa (manusia)!” 

Tepatlah! Alangkah agungnya pendirian itu dan alangkah indahnya alasan berkenaan. 

4. Seorang Muslim beriman bahawa keadilan Allah taala meliputi seluruh hamba-hambaNya, 
samada dari kalangan orang Muslim atau bukan Muslim, sebagaimana Allah taala berfirman 
yang bermaksud; 



3 Riwayat Al-Bukhari & Muslim, buku Al-Lulu’ wa Al-Marjan dari Aisyah (1400). 

4 Riwayat Ad-Darimi, dari Abdullah b Mughaffal (2796) 



47 of 140 




” Dan janganlah sekali-kali kebencianmu terhadap sesuatu kaum, mendorong kamu untuk 
berlaku tidak adil. Berlaku adillah, karena adil itu lebih dekat kepada takwa.” (Al-Maidah : 8) 

Dengan ini, seorang Muslim tidak menunaikan hak kepada siapa yang ia suka sahaja dan 
menafikannya dari sesiapa yang ia benci. Bahkan ia menunaikan hak kepada yang berhak, 
samada Muslim atau bukan Muslim, kawan atau musuh. 

SOLAT JUMAAT SEBELUM TERGELINCIR MATAHARI DAN SESUDAH ASAR 

Apakah hukum solat Jumaat sebelum tergelincir matahari atau sesudah masuk waktu Asar 
disebabkan kesempitan masa untuk melakukan khutbah dan solat pada waktu Zohor di 
sebahagian negeri di musim sejuk khususnya, atau disebabkan tiada peluang menunaikan solat 
Jumaat disebabkan urusan pengajian atau kerja kecuali pada waktu lebih awal dari waktu Zohor 
atau lebih lewat darinya? 

Jawapan 

Jumhur fuqaha’ berpendapat bahawa waktu solat Jumaat ialah pada waktu Zohor, iaitu dari 
tergelincir matahari hingga bayang-bayang satu benda menjadi sama saiz dengan benda itu 
selain bayang-bayang waktu tergelincir. Tidak boleh mempercepatkan atau melambatkan dari 
waktu ini. 

Mazhab Hanbali Memperluaskan Awal Waktu Solat 

Tetapi mazhab Hanbali telah memperluaskan waktu solat dari segi awal dan mula waktunya. 
Sebahagian dari mereka telah menjadikan waktu solat Jumaat ialah waktu solat 'Id, iaitu dari 
terbit matahari sekitar 10 minit atau suku jam hingga ke waktu zohor. Sebahagian mereka pula 
menjadikan waktunya bermula dari ‘Jam Keenam’ iaitu waktu yang mendahului waktu tergelincir. 
Mereka mempunyai beberapa dalil dari hadits Nabi dan perbuatan para sahabat dalam perkara 
ini. 



Telah berkata dalam buku Al-Mubdi’ bahawa awal waktunya ialah waktu solat 'Id. Telah 
menyatakannya (Imam Ahmad) dan berkata juga Al-Qadhi dan sahabat-sahabatnya sedemikian. 
Ini adalah bersandarkan kata-kata Abdullah b Sidan “Aku telah menyaksikan solat Jumaat 
bersama Abu Bakar. Adapun khutbah dan solatnya sebelum setengah pagi hari. Kemudian aku 
menyaksikan solat Jumaat dengan Umar. Adapun khutbah dan solatnya boleh aku katakan telah 
setengah pagi hari. Aku menyaksikan solat Jumaat bersama Utsman. Adapun solat dan 
khutbahnya, boleh aku katakan, telah tergelincir pagi hari. Aku tidak melihat seseorang pun 
mencela semua itu atau mengingkarinya.” (Riwayat Ad-Daruqutni dan Ahmad. la telah behujjah 
dengannya 5 ) 

Imam Ibn Oudamah telah berkata dalam kitab Al-Mughni dalam mensyarahkan pandangan Al- 
Khurqi ‘Jika mereka solat Jumaat sebelum tergelincir matahari pada Jam Keenam, maka telah 
memadai. ” 

(Jam Keenam ialah satu jam sebelum tergelincir matahari. Jika waktu Zohor bermula pada jam 
1 2.00 tengahari, maka Waktu Keenam bermula dari jam 1 1 .00 pagi) 



5 Al-Mubdi’ Fi Syarh Al-Muqni’ Li Ibn Muflih, j 2/1 47-1 48. Al-Hafiz telah berkata mengenai hadits 
Ibn Sidan dalam kitab Al-Fath (2/321) ‘Perawinya adalah tsiqah kecuali Abdullah b Sidan. la 
adalah seorang Tabi'ii besar tetapi tidak dikenali sebagai adil. ’ Berkata Ibn ' Adiy ‘la seumpama 
seorang yang Majhul. ’ Berkata Al-Bukhari ‘Haditsnya tidak dimutaba'ah bahkan telah 
menyanggahinya apa yang lebih kuat darinya. ’ 

Ibn Oudamah berkata “Dalam beberapa kitab, pada ‘Jam Kelima’. Tetapi yang Sahih ialah pada 
Jam Keenam. Mengikut apa yang zahir dari kata-kata Al-Khurqi bahawa tidak boleh solat Jumaat 
sebelum Jam Keenam. Diriwayatkan dari Ibn Mas'ud, Jabir, Sa'id dan Muawiyah bahawa mereka 
solat Jumaat sebelum tergelincir matahari. Al-Qadhi dan sahabat-sahabatnya berkata “Harus 
melakukannya pada waktu solat 7cf.”Yang sedemikian itu juga diriwayatkan dari Abdullah (anak 
Imam Ahmad) dari bapanya berkata “Kita berpendapat bahawa ia (solat Jumaat) seperti solat 
'I d." 

Mujahid berkata “Tidak ada 'Id bagi manusia kecuali pada awal waktu pagi.” 

Atho’ berkata “Semua (solat) 'Id ialah ketika waktu Dhuha; samada (solat) Jumaat, 'Id Al-Adha 
atau 'Id Al-Fitri kerana apa yang diriwayatkan dari Ibn Mas'ud bahawa ia berkata “Tidak berlaku 
'Id kecuali pada awal waktu pagi. Rasulullah s.a.w melakukan solat Jumaat bersama kami di 
(bawah) bayang-bayang Al-Hatim 6 .” Riwayat Al-Bukhturi dalam kitab Amaali dengan sanadnya. 

Diriwayatkan dari Ibn Mas'ud dan Muawiyah bahawa mereka berdua solat Jumaat pada waktu 
Dhuha. Kedua mereka berkata “Kami percepatkan kerana takut cuaca panas ke atas kamu. ” 

Al-Atsran juga meriwayatkan hadits Ibn Mas'ud di atas. Oleh kerana hari Jumaat adalah 'Id (bagi 
umat Islam), maka harus (solat) pada waktu (solat) 'Id seperti 'Idulfitri dan 'Id Al-Adha. 

Dalil bahawa Jumaat adalah hari 'Id ialah sabda Nabi s.a.w yang bermaksud 

“Sesungguhnya hari ini adalah hari yang Allah jadikan sebagai 'Id bagi orang-orang Muslim. 7 ” 

Sabdanya lagi yang bermaksud 

“Telah berkumpul bagi kamu di hari ini dua 'Id. 8 ” 

Kebanyakan ulama telah berkata bahawa waktu solat Jumaat adalah waktu Zohor tetapi 
dibolehkan mempercepatkannya pada awal waktu kerana kata-kata Salamah b Al-Akwa’ “Kami 
dahulu melakukan solat Jumaat jika telah tergelincir matahari kemudian kami kembali .... ” 
(Riwayat Al-Bukhari & Muslim) 

Anas berkata bahawa Rasulullah s.a.w melakukan solat Jumaat ketika telah condong matahari. 
Al-Bukhari meriwayatkan (ini adalah) kerana keduanya adalah dua solat yang sama waktu. 

Waktu keduanya adalah satu, la seperti solat Qasr dan solat sempurna kerana salah satu darinya 
menggantikan yang lain dan berdiri di tempat yang lain. Maka keduanya menyerupai dasar yang 
dinyatakan tadi. Oleh kerana akhir waktu keduanya adalah satu, maka awal waktunya juga 
adalah satu seperti solat pada waktu menetap dan solat pada waktu musafir. 

Ibn Oudamah berkata “Kami berpendapat keharusannya pada ‘Jam Keenam’ adalah satu 
Sunnah dan Ijma’. Ada pun ia sebagai Sunnah Nabi ialah berdasarkan apa yang diriwayatkan 
oleh Jabir b Abdullah bahawa ia berkata “Rasulullah s.a.w dahulu melakukan solat, yakni Jumaat, 
kemudian kami semua pergi ke unta-unta kami untuk merihatkannya sehingga tergelincir 
matahari. ” (Riwayat Muslim) 



6 Al-Hatim terletak di Mekah.iaitu kawasan di antara Maqam Ibrahim hingga ke pintu Ka'bah atau 
kawasan antara rukun Ka’bah, Maqam Ibrahim, perigi Zamzam dan Hijr Ismail. Mu'jam Al-Buldan, 
2/290. 

7 Ibn Majah meriwayatkan dalam bab Apa Yang Diriwayatkan Mengenai Berhias Di Hari Jumaat, 
dari kitab Mendirikan Solat, Sunan Ibn Majah, 1/349. 

8 Abu Daud meriwayatkannya dalam kitab Solat dari Abu Hurairah (1 073) dan Ibn Majah (1311). 

Dari Sahi b Sa'ad, ia berkata “Di zaman Rasulullah s. a.w dahulu, kami tidak melakukan Oailulah 
(tidur sekejap sebelum Zohor) dan tidak makan tengahari kecuali setelah menunaikan solat 
Jumaat. ” (Riwayat Al-Bukhari & Muslim) 

Dari Salamah, ia berkata “Kami dahulu melakukan solat Jumaat bersama Rasulullah s. a. w 
kemudian kami beredar sedangkan dinding-dinding tidak berbayang yang dapat kami berteduh di 
bawahnya.” (Riwayat Abu Daud) 

Adapun berdasarkan Ijma’, Imam Ahmad telah meriwayatkan dari Waki’ dari Jakfar b Barqan "... 
dan ia menyebutkan hadits Abdullah b Sidan yang kami sebutkan. ” Di dalamnya terdapat ‘Aku 
tidak melihat seseorang pun mencela semua itu atau mengingkarinya.” la berkata “Begitulah 
yang diriwayatkan dari Ibn Mas'ud, Jabir, Sa'id dan Muawiyah bahawa mereka solat sebelum 
tergelincir matahari. Segala hadits-hadits mereka menunjukkan bahawa Nabi s. a. w 
melakukannya sebelum tergelincir matahari dalam banyak masa dan tiada khilaf mengenai 
keharusannya. (Solat Jumaat pada waktu Zohor) adalah afdhal dan lebih utama. Namun hadits- 
hadits kami menunjukkan keharusan melakukannya sebelum tergelincir matahari. Tiada 
percanggahan antara keduanya. ” 

Adapun melakukan solat Jumaat pada awal waktu pagi, yang Sahih ialah tidak harus kerana apa 
yang dinyatakan oleh para ulama dan kerana penentuan waktu tidak boleh ditetapkan kecuali 
dengan adanya dalil, samada dari nas atau apa yang berdiri ditempat nas. Tidak tsabit dari Nabi 
s. a. w dan dari khalifah-khalifahnya bahawa mereka solat pada awal waktu. Dalil telah 
menentukan bahawa waktu solat Jumaat ialah pada waktu Zohor. Hanya harus 
mempercepatkannya berdasarkan dalil yang telah kita nyatakan, dan hanya khusus pada Jam 
Keenam. Tidak harus mempercepatkannya lebih dari masa itu.” Waiiahu A'alam. 

Kerana kalau dilakukan solat pada awal waktu pagi, ramai yang akan tidak dapat menyertainya 
kerana biasanya mereka berkumpul untuk solat Jumaat pada waktu tergelincir. Sedangkan yang 
datang untuk solat Jumaat pada waktu Dhuha hanyalah beberapa orang dan jumlah yang sedikit 
dari manusia. Sebagaimana telah diriwayatkan dari Ibn Mas'ud bahawa ia mendatangi solat 
Jumaat dan mendapati empat orang telah mendahulunya. Lalu ia berkata “Yang keempat dari 
empat. Tidaklah yang keempat dari empat itu jauh sangat. ’ 8 

Namun pandangan ini disanggah. Bahawasanya jika waktu solat Jumaat telah disepakati di 
mana-mana negara dan telah dimaklumkan mengenainya, tidaklah sesiapa akan terlepas darinya 
dan tidak akan menyusahkan sesiapa kerana mereka akan berusaha untuk menunaikannya pada 
waktu yang sesuai. 

Namun kami juga tidak mengharuskan menunaikan solat Jumaat pada awal waktu pagi kecuali 
kerana dharurat atau hajat yang menduduki tempat dharurat. Maka ia menjadi harus hanya pada 
ketika itu dan dan pada kadar keperluannya sahaja. 

Mazhab Maliki Memperluaskan Akhir Waktu 

Adapun mazhab Maliki, ia telah memperluaskan pada waktu solat Jumaat dari segi waktu akhir 
dan penghabisannya. Sebahagian dari mereka telah mengharuskan waktunya berterusan hingga 
waktu terbenam matahari atau sedikit waktu sebelum terbenam. Mereka telah berselisih 
mengenai batasnya. 

Ibn Al-Qasim berkata “Selama mana belum terbenam matahari. Walaupun jika tidak dapat 
melakukan sebahagian dari solat Asar kecuali setelah terbenam.” 



9 Lihat Al-Mughni oleh Ibn Oudamah dengan tahqiq Dr. Abdullah At-Turki dan Dr. Abdul Fattah 
Al-Hilw. 

Di sisi Sahnun pula “Sebelum terbenam matahari sekadar tempoh khutbah dan solat dan sedikit 
dari solat Asar.” Sebahagian mereka berkata “Sehingga matahari menjadi kekuningan.” 

Di bawah petunjuk ini, bolehlah kita mengambil faedah dari rukhsah dalam dua mazhab Hanbali 
dan Maliki, jika kita dapati umat Islam berhajat kepadanya. Ini supaya, solat Jumaat tidak hilang 
dari umat Islam di luar negara Islam, la adalah di antara perkara penting yang wajib umat Islam 
mengambil berat dan berpegang dengannya, kerana padanya terdapat sesuatu yang 
menguatkan ikatan, mengikat hubungan antara agama dan syi'arnya, mengingatkan umat Islam 
jika mereka lupa, menguatkan mereka jika lemah, mematri identiti mereka dan mengukuhkan 
persaudaraan antara mereka. 

Jika kita boleh memastikan umat Islam melakukan solat Jumaat pada waktu yang disepakati iaitu 
setelah tergelincir matahari hingga ke waktu Asar, ia adalah suatu yang lebih utama dan selamat. 
Wajib ke atas pemimpin umat Islam yang berfikir dan bekerja untuk sentiasa mengambil berat 
untuk keluar dari apa yang diikhtilafkan kepada apa yang disepakati, selama mana ada jalan ke 
arah itu. 

Tetapi jika yang sedemikian itu bercanggah dengan keadaan umat Islam di beberapa negara 
atau pada beberapa ketika, atau dalam beberapa keadaan, tidaklah salah untuk berpegang 
dengan mazhab Hanbali untuk mengawalkan waktu, walaupun pada waktu solat 'Id ketika 
dharurat kerana pada ketika dharurat terdapat hukum-hukumnya. 

Begitulah juga boleh berpegang dengan mazhab Maliki yang mengharuskan melewatkan solat ke 
waktu setelah Asar kerana hajat dan bagi mencapai maslahat agama. 

Hendaklah yang demikian itu dimaklumkan kepada semua umat Islam. Mereka patut mengetahui 
dan bersepakat mengenainya sehingga mereka dapat berkumpul bagi menunaikan kewajipan 
mingguan mereka, sebagaimana telah perintahkan Allah dan RasulNya. 

MENJAMA’ SOLAT MAGHRIB DAN ISYA’ DI MUSIM PANAS 

Apakah hukum menjama’ solat Maghrib dan Isya’ di musim panas kerana terlalu lewat waktu 
Isya’ di sebahagian negara sehingga mencapai tengah malam atau melampauinya atau 
disebabkan tiada tanda bagi waktu Isya’ sebagaimana yang dinyatakan oleh syara’? 

Jawapan 

Solat adalah satu kewajiban yang mempunyai waktu-waktu tertentu, sebagaimana yang 
difirmankan oleh Allah taala yang bermaksud; 

“Sesungguhnya salat itu adalah kewajiban yang ditentukan waktunya atas orang-orang yang 
beriman.” (An-Nisa : 103) 

Waktu-waktu solat yang lima telah diketahui melalui Sunnah Nabi yang berbentuk perbuatan, la 
telah Mutawatir (diriwayatkan oleh ramai, pent) di kalangan umat Islam di Timur dan Barat. 

Setiap solat, dan solat yang lima mempunyai waktu tertentu dan tidak boleh menunaikannya 
sebelum masuk waktu. Tidak boleh pula melewatkan solat dari waktunya kecuali kerana 
keuzuran. Sesiapa yang melewatkannya (sehingga berlalu waktu solat, pent) adalah berdosa. 

Namun di antara kemudahan dan sifat realistik agama ini ialah ia mensyariatkan jama’ antara dua 
solat; antara Zohor dan Asar, serta antara Maghrib dan Isya’. Ini dilakukan samada secara 
Taqdim (mendahulukan solat yang kemudian) atau Takhir (menangguhkan solat ke waktu 
terkemudian) kerana pelbagai sebab antaranya ialah musafir, sebagaimana yang telah tsabit dari 
Sunnah Nabi s.a.w. 

Antara sebabnya juga ialah menjama’ solat kerana hujan, atau seperti lecak atau yang lebih 
buruk ialah salji, begitu juga angin yang kuat dan pelbagai halangan cuaca dan tabi’i yang 
menimbulkan kesulitan dan kepayahan untuk menunaikan solat pada waktunya. 

Antara sebabnya juga ialah menjama’ solat kerana keperluan atau keuzuran, bukan pada waktu 
bermusafir, bukan kerana takut dan bukan pula kerana hujan tetapi hanya kerana menghilangkan 
kesulitan dan kepayahan dari umat Islam, sebagaimana yang dinyatakan dalam hadits Ibn Abbas 
yang akan datang. 

Dari petanda mukjizat agama ini ialah seorang Muslim boleh mendapati nas-nas yang boleh 
meliputi pelbagai keadaan dan perkembangan masa yang dahulunya tidak diketahui manusia 
atau tidak dijangka akan berlaku di zaman mereka. 

Kami dapati perkara ini dalam apa yang diriwayatkan oleh Imam Muslim dari Ibn Abbas r. a 
bahawa ia berkata “Rasulullah s.a.w telah solat Zohor dan Asar secara jama’ dan Maghrib dan 
Isya’ juga secara jama’ bukan kerana takut atau bermusafir.” 

Dalam satu riwayat dinyatakan “Rasulullah s.a.w telah menjama’kan Zohor dan Asar serta 
Maghrib dan Isya’ di Madinah tanpa ada takut atau hujan. Lalu dikatakan kepada Ibn Abbas 
‘Apakah yang beliau kehendaki dari itu?" Ibn Abbas berkata “Dia mahukan agar tidak 
menyulitkan umatnya.” 

Dalam riwayat Abdullah b Syafiq, ia berkata “Pada satu hari, Ibn Abbas telah menyampaikan 
khutbah kepada kami setelah waktu Asar, sehingga terbenam matahari dan timbul bintang- 
bintang. Orang ramai mula berkata “Solat! Solat!” Ibn Abbas lalu berkata “Adakah kamu mahu 
mengajar aku apa itu Sun nah? Tiada kebaikan bagi kamu!” Dia kemudian berkata “Aku melihat 
Rasulullah s.a.w telah menjama’kan antara Zohor dan Asar serta Maghrib dan Isya’.” Abdullah b 
Syafiq berkata “Hatiku merasa tidak selesa dari pernyataan itu. Aku lalu mendatangi Abu 
Hurairah dan bertanya kepadanya. Beliau membenarkan kata-kata Ibn Abbas. 10 ” 

Ini adalah ta’lil (penetapan sebab) dari Ibn Abbas, iaitu Rasulullah s.a.w mahu memberi keluasan 
bagi dan kemudahan bagi umat Islam. Dia tidak mahu meletakkan mereka dalam kepayahan 
dan kesempitan. Sedangkan Allah taala tidak menjadikan kesusahan dalam agama ini. Bahkan 
Allah taala mahukan kemudahan bagi hamba-hambaNya. Dia tidak mahu kesulitan ke atas 
mereka. 

Hadits itu amat jelas dan terang akan pensyariatan jama’ kerana keperluan. Abu Daud, An-Nasa'i 
dan At-Turmuzi telah meriwayatkannya juga dalam kitab Sunan mereka. 

Imam Abu Sulaiman Al-Khitabi dalam kitab Ma'alim As-Sunan berkata “Tidak ramai para fuqaha 
berpegang dengan hadits ini...." 

Ibn Al-Munzir pernah berkata 11 bukan hanya seorang dari ahli-ahli hadits yang menceritakan 
mengenainya (hadits ini). Aku mendengar Abu Bakar Al-Qaffal menceritakannya dari Abu lshaq 
Al-Maruzi. 



10 Lihat Sahih Muslim, kitab Solat Orang-orang Yang Bermusafir, bab Jama’ Antara Dua Solat 
Ketika Tidak Bermusafir, hadits (705) dengan riwayat-riwayatnya; 49, 50, 51, 54, 56, 57. 

11 Saya berpendapat ada perkataan yang gugur di sini, iaitu perkataan ‘dengannya’, 
sebagaimana konteks ayat itu menunjukkan dan sikap Ibn Munzir yang mempertahankan hadits 
berkenaan. 

Berkata Ibn Al-Munzir “Tiada ertinya mengaitkan perkara itu (jama’ solat) dilakukan kerana 
sesuatu keuzuran kerana Ibn Abbas telah memberitahu 'illah (sebab) hukumnya, iaitu kata-kata 
beiiau “Dia mahu agar umatnya tidak berasa kepayahan. ” 

Ibn Sirrin menceritakan bahawa ia tidak merasakan apa-apa kesalahan untuk menjama’ dua 
solat, jika ada hajat atau sesuatu, selama mana ia tidak menjadi kebiasaan 12 . 

Ibn Oudamah juga menukil dalam kitab Al-Mughni dari Ibn Syabramah bahawa dia berkata sama 
seperti apa yang Ibn Sirrin katakan 13 . 

Al-Hafiz Ibn Hajar berkata dalam kitab Al-Fath “Sekumpulan imam telah berpegang dengan zahir 
hadits. Mereka mengharuskan jama’ pada ketika tidak bermusafir semata-mata kerana ada hajat 
dengan syarat bahawa ia tidak menjadi kebiasaan. Antara yang berpendapat sedemikian ialan 
ibn Sirrin, Rabi'ah, Asyhab, Ibn Al-Munzir dan Al-Qaffal Al-Kabir. Al-Khitabi pula 
menceritakannya dari sekumpulan ahli hadits. 14 ” 

Walau bagaimana pun, di sisi kita ialah hadits Sahih yang tidak dikritik akan kesahihannya. Ibn 
Abbas telah meriwayatkannya dan Abu Hurairah pula mengakuinya. Bahkan Ibn Abbas 
mengamalkannya secara praktikal. Dia telah menjadikan hadits ini sebagai hujjah ke atas mereka 
yang mengingkari tindakannya mentakhir solat Maghrib. Dia menta’lil (menetapkan sebab bagi) 
perbuatan itu dengan apa yang ia telah nyatakan. Kesemua ini memberi faedah kepada kami 
dalam menjawab soalan yang dikemukakan. Iaitu harus menjama’ solat Maghrib dan Isya’ di 
Eropah di musim panas ketika waktu Isya’ amat lewat sehingga ke pertengahan malam atau 
selepas tengah malam, sedangkan orang ramai dikehendaki untuk pergi bekerja pada awal pagi. 
Bagaimana mungkin kita membebankan mereka untuk berjaga malam bagi menunaikan solat 
Isya’ pada waktunya? Yang sedemikian itu merupakan kepayahan dan kesulitan bagi mereka. 
Sedangkan segala kepayahan telah diangkat dari umat ini dengan nas Al-Quran dan dengan apa 
yang dikatakan oleh Ibn Abbas r. a, perawi hadits jama’ solat semasa bukan bermusafir. 

Bahkan harus juga menjama’ solat di negara-negara berkenaan di musim sejuk kerana waktu 
pagi yang amat pendek dan kesukaran menunaikan solat pada waktunya bagi mereka yang 
bekerja di pelbagai perbadanan dan syarikat, la tidak didapat dilakukan kecuali dengan 
kepayahan dan kesempitan, sedangkan segala itu telah diangkat dari umat ini. 

PEMBINAAN PUSAT-PUSAT ISLAM DENGAN HARTA ZAKAT 

Kepada yang dihormati 

As-Sheikh Dr. Yusuf Al-Qaradhawi 

Semoga berada di bawah peliharaan Allah taala. 

Assalamualaikum wr. wb. 

Kami berharap dari tuan untuk memberi fatwa kepada kami mengenai satu perkara yang amat 
penting bagi kami dan bagi keseluruhan umat Islam di Amerika dan di negara-negara Barat 
umumnya, la menyentuh isu pembinaan pusat-pusat Islam dan masjid-masjid di Barat yang 
memainkan peranan langsung dalam kehidupan umat Islam. 



12 Lihat Mukhtasar Sunan Abu Daud oleh Al-Munziri bersama Ma'alim As-Sunan oleh Al-Khitabi 
serta Tahzib As-Sunan oleh Ibn Al-Qayyim, j 2/55, cetakan As-Sunnah Al-Muhammadiyah, 
Kaherah. 

13 Lihat Al-Mughni 3/1 37. Saya bimbang bahawa perkataan Ibn Syabramah telah ditukar dari Ibn 
Sirrin. 

14 Lihat Fath Al-Bari’ dan Tuhfah Al-Ahwuzi, 1/558. syarah hadits (187). 

Para pendatang Muslim yang menetap di Barat dan para pelajar yang menuntut di sana 
sementara waktu amat memerlukan pusat-pusat Islam di bandar mereka. Kewujudan pusat-pusat 
ini adalah satu perkara yang amat diperlukan sangat dan ia mempunyai peranan yang besar 
dalam memelihara agama para pendatang dan para pelajar ini. 

Soalan penting yang sering dilontarkan ketika melakukan usaha pengumpulan dana, sumber 
utama bagi membiayai projek-projek berkenaan ialah; 

Adakah harus membayar wang zakat bagi pembinaan pusat Islam di negara Barat? 

Hal ini adalah kerana ramai dari para penderma mensyaratkan perkara ini untuk menderma. 
Manakala mereka yang bertanggungjawab atas projek berkenaan berkeberatan untuk menerima 
harta zakat kerana tidak yakin akan keharusan membayar zakar bagi pembiayaan seperti ini. 

Adakah tuan berpendapat bahawa pembiayaan seperti ini termasuk dalam pembiayaan bagi 
harta zakat? Sebagaimana maklum, pusat Islam juga mengandungi masjid, ruang untuk solat. 
Kadangkala ia mengandungi juga perpustakaan, ruang solat Muslimah, tempat tinggal imam 
yang bertugas dan beberapa kemudahan yang lain. Untuk pengetahuan juga, mengikut undang- 
undang, pemilik sah bagi kebanyakan pusat-pusat ini ialah Pengamanah Islam Amerika Utara 
(North America Islamic Trust) yang bernaung di bawah Pertubuhan Islam Amerika Utara (Islamic 
Society Of North America). Keduanya adalah badan-badan Islam yang dipercayai dari segi 
amanah dan kemampuannya. 

Kami berharap dari tuan untuk memberi respon terhadap permintaan fatwa dari kami ini, 
Khususnya kami sekarang ini sedang dalam usaha mengumpul dana bagi pusat kami. Kami 
mesti mengumpulkan jumlah dana yang besar bagi memulakan pembinaan. Jika tidak, kami akan 
kerugian keizinan negeri dan bersamanya pula kerugian jumlah wang yang banyak dan usaha 
yang mahal bagi menjayakan projek ini. 

Semoga Allah taala memberi tuan taufiq dan memelihara tuan. Semoga kami dapat manfaat dari 
tuan, 

Wassalamualaikum wr. wb. 

H. A 

Pengerusi Pusat Islam 

Jawapan 

Assalamualaikum wr. wb. 

Surat saudara mengenai pembinaan pusat Islam di bandar Tucson di Amerika dan mengenai 
keharusan membiayainya dari wang zakat telah sampai kepada saya. 

Memandangkan kepentingan persoalan ini dan keadaan yang genting di bandar saudara 
khususnya, saya segera menulis kepada saudara, walaupun saya kesempitan waktu dan banyak 
tugas. 

Saya suka menerangkan di sini bahawa antara perbelanjaan harta zakat yang dinaskan oleh Al- 
Quran ialah perbelanjaan bagi ‘fi sabilillah’. 

Para fuqaha’ telah berselisih dalam mentafsir erti fi sabilillah. Ada di antara mereka yang 
menghadkannya kepada jihad kerana ia adalah makna yang sering kali diberikan kepadanya. Ini 
adalah pandangan jumhur ulama. 

Di antara mereka, ada yang menjadikan maknanya meliputi segala amal ketaatan atau apa jua 
yang mengandungi maslahat bagi umat Islam. Maka termasuklah di dalamnya pebinaan masjid, 
sekolah, jembatan-jembatan, mengkafan mayat orang-orang fakir dan apa sahaja yang 
merupakan amal taqarrub dan bermaslahat. 

Saya berpendapat bahawa perbelanjaan fi sabilillah, berdasarkan kedua pendapat tadi, luas 
meliputi biaya bagi pembinaan pusat-pusat Islam untuk tujuan dakwah, bimbingan dan ta’lim di 
negara-negara yang mana kewujudan umat Islam diancam oleh serangan agama Kristian, 
Komunisme, Sekularisme dan lain-lain agama dan kefahaman. Segalanya berusaha untuk 
mencabut umat Islam dari aqidah mereka serta menyesatkan mereka dari hakikat agama mereka 
yang sebenar. Yang demikian itu seperti keadaan umat Islam di luar dunia Islam. Mereka 
merupakan kaum minoriti yang mempunyai keupayaan yang terhad dalam menghadapi kelompok 
yang mempunyai keupayaan operasi, kuasa dan harta. 

Tidak syak bahawa berdasarkan pendapat yang lain tadi bahawa pembinaan pusat-pusat Islam 
ini adalah satu bentuk jihad di zaman kita sekarang, la adalah jihad dengan lidah, pen, dakwah 
dan tarbiyah. la adalah satu jihad yang amat diperlukan hari ini bagi melawan serangan yang 
hebat dari kelompok yang memusuhi Islam. 

Sebagaimana seorang yang berperang untuk meninggikan kalimah Allah taala itu berada di jalan 
Allah, begitulah juga sesiapa yang berdakwah dan memberi bimbingan untuk meninggikan 
kalimah Allah taala. Mereka juga berada di jalan Allah. 

Pusat Islam hari ini ibarat sebuah kubu bagi mempertahankan Islam. Sesungguhnya bagi setiap 
seseorang apa yang diniatkan. Hakikat ini menjadi lebih genting khususnya di Tucson kerana di 
sana terdapat pusat bagi Rashad Khalifah yang mengingkari sebahagian ayat-ayat Al-Quran dan 
mengingkari Sunnah Nabi keseluruhannya. Ini melibatkan pula pengingkaran terhadap solat yang 
telah dimaklumi kewajibannya dalam agama. Dia telah menganggap solat ini sebagai solat yang 
sia-sia dan menamakannya sebagai solat orang-orang Musyrik. 

Dia kemudian mengakhiri kesesatan ini dengan pembohongan yang terbesar iaitu dakwaan 
bahawa dia adalah utusan Allah. 

Maka mestilah ada satu pusat bagi kebenaran untuk melawan kebatilan. Mestilah ada sebuah 
kubu bagi Islam untuk melawan kekufuran yang disokong dari luar dan dalam. Allah taala 
berfirman yang bermaksud; 

“Ingatlah, kamu ini orang-orang yang diajak untuk menafkahkan (hartamu) pada jalan Allah. 

Maka di antara kamu ada orang yang kikir, dan siapa yang kikir sesungguhnya dia hanyalah kikir 
terhadap dirinya sendiri. Dan Allah-lah yang Maha Kaya sedangkan kamulah orang-orang yang 
membutuhkan (Nya); dan jika kamu berpaling niscaya Dia akan mengganti (kamu) dengan kaum 
yang lain, dan mereka tidak akan seperti kamu (ini). ” (Muhammad : 38) 

Semoga Allah taala menetapkan perancangan saudara, membantu saudara untuk menegakkan 
kebenaran dan mengalahkan kebatilan walaupun orang-orang jahat tidak menyukai. 

Wassalamualaikum wr. wb. 

MENANAM JENAZAH MUSLIM DI PERKUBURAN ORANG-ORANG KRISTIAN 

Apa hukum menanam jenazah Muslim di perkuburan orang-orang Kristian kerana ketiadaan 
kubur bagi orang-orang Muslim atau ada perkuburan orang-orang Muslim tetapi ia terletak jauh 
dari keluarga si mati sehingga tidak mudah bagi mereka untuk menziarahi si mati jika mereka 
mahu? 

Jawapan 

Terdapat hukum-hukum syara’ berkaitan dengan seorang Muslim jika ia meninggal dunia seperti 
memandikan, mengkafan dan solat ke atasnya. Di antaranya juga ialah menanamnya di 
perkuburan orang-orang Muslim. Yang demikian itu adalah kerana bagi orang-orang Muslim, cara 
tersendiri dalam menanam mayat dan menjadikan tanah sebagai tempat perkuburan dari segi 
saiz, arah yang menghadap kiblat, jauh dari menyerupai orang-orang Musyrik, orang-orang yang 
membazir dan yang seumpamanya. 

Telah diketahui umum bahawa setiap penganut agama mempunyai tanah perkuburan mereka 
yang tersendiri. Orang-orang Yahudi mempunyai tanah perkuburan mereka. Orang-orang Kristian 
mempunyai tanah perkuburan. Para penyembah berhala juga mempunyai tanah perkuburan. 
Maka bukan satu perkara yang pelik untuk orang-orang Muslim mempunyai tanah perkuburan 
mereka sendiri. Menjadi kewajiban setiap kelompok umat Islam di negara-negara bukan Islam 
untuk berusaha melalui kerjasama sesama mereka untuk mengadakan tanah perkuburan khas 
dan terpisah bagi umat Islam. Selagi ada jalan, mereka hendaklah berusaha untuk meyakinkan 
pihak-pihak yang bertanggungjawab. 

Jika umat Islam tidak mampu untuk mendapatkan tanah perkuburan khas dan tersendiri, paling 
kurang ialah mendapatkan sebahagian tanah di satu sudut dari tanah perkuburan orang-orang 
Kristian untuk menanam jenazah-jenazah mereka. 

Jika kesemua itu tidak boleh diperolehi, lalu meninggal seorang dari mereka, hendaklah mereka 
berusaha untuk memindahkan jenazah itu, jika boleh, ke bandar lain yang terdapat perkuburan 
orang-orang Muslim. Jika tidak boleh juga, maka tanamkanlah jenazah itu di perkuburan orang- 
orang Kristian, mengikut apa yang mereka mampu dan sejajar dengan hukum dharurat. 
Sesungguhnya Allah taala tidak mentaklif seseorang kecuali sekadar keupayaannya. Seorang 
Muslim soleh yang mati, tidak akan termudharat jika ditanam di perkuburan bukan Muslim dalam 
keadaan seperti ini. Apa yang memanfaatkan seorang Muslim di Akhiratnya ialah usaha dan 
amal solehnya, bukan tempat perkuburannya. Allah taala berfirman yang bermaksud; 

“Dan bahwasanya seorang manusia tiada memperoleh selain apa yang telah diusahakannya. ” 
(An-Najm : 39) 

Akhir sekali, saya ingin katakan kepada saudara yang bertanya bahawa jarak jauh perkuburan si 
mati bukan alasan bagi membolehkan jenazah di tanah di perkuburan orang bukan Muslim. 
Sesungguhnya menanam seorang Muslim di perkuburan orang Muslim adalah satu kewajiban 
sebagaimana yang jelas dari Ijma’ para ulama. Manakala menziarah si mati adalah sunat. Oleh 
itu, tidak boleh meninggalkan kewajiban kerana sesuatu yang sunat. 

Saya juga ingin menerangkan bahawa pada dasarnya menziarah kubur disyariatkan untuk 
maslahat orang yang berziarah, agar dia mengambil iktibar dan pengajaran, sebagaimana yang 
dinyatakan dalam hadits yang bermaksud; 

“Aku dahulu melarang kamu menziarah kubur. Ziarahilah ia. Sesungguhnya ia melembutkan hati, 
menjadikan mata menangis dan mengingatkan Akhirat. 15 " 

Seorang Muslim boleh mendoakan dan memohon keampunan bagi si mati. Dengan kelebihan 
dari Allah taala, pahala akan tetap sampai kepada si mati walau di mana sekali pun orang yang 
berdoa dan memohon keampunan itu berada. 

MENINGGALKAN IBADAH KORBAN DI EROPAH KERANA WABAK YANG MENIMPA 
HAIWAN LEMBU DAN KAMBING 

Kepada yang dimuliakan 



15 Riwayat Ahmad dan Al-Hakim dari Anas, Sahih Al-Jami’ As-Saghir ( 4583) 

Sheikh Al-Qaradhawi 

Semoga berada di bawah peliharaan Allah taala. 

Pastinya tuan telah mengetahui apa yang dilaporkan oleh agensi-agensi dan telah menjadi 
pengetahuan umum dan khusus, mengenai merebaknya wabak pemusnah yang menimpa 
binatang ternakan di Eropah dari penyakit lembu gila dan sakit kuku dan mulut ke atas kambing- 
kambing dan lain-lain. Kesemua itu telah menjadikan ramai pihak berhati-hati untuk memakan 
daging-daging ini. Bersempena dengan kedatangan 'Id Al-Adha, mereka menasihati orang-orang 
Muslim agar menjauhi ibadah korban pada tahun ini kerana takut terkena penyakit. 

Adakah boleh bagi kami, orang-orang Muslim di Eropah, meninggalkan syi'ar atau Sunnah ini? 
Atau apakah nasihat tuan yang dapat kami lakukan di saat krisis ini, supaya kami tidak terlepas 
kelebihan berkorban. 

Semoga Allah taala memberi balasan yang baik kepada tuan. 

Saudara-saudara dari Britain 

Jawapan 

Islam mensyariatkan ibadah korban di hari 'Id untuk manusia memewahkan diri sendiri, kaum 
keluarga, jiran-jiran, orang-orang fakir dan yang memerlukan di kalangan mereka. Namun jika 
telah pasti bahawa haiwan-haiwan yang akan dikorbankan terdapat penyakit yang boleh 
memudharatkan manusia apabila memakannya, atau wabak akan menjangkiti mereka atau 
mudharat-mudharat lain, samada yang zahir atau tersembunyi, pada waktu sekarang atau akan 
datang, sesungguhnya kaedah syara’ yang telah ditetapkan oleh Ijma’ ialah tidak boleh 
memudharatkan diri dan tidak boleh memudharatkan orang lain, la adalah kaedah yang qat'ii 
kerana ia diambil dari Al-Quran dan Sunnah. 

Allah taala berfirman yang bermaksud; 

“Dan janganlah kamu membunuh dirimu; sesungguhnya Allah adalah Maha Penyayang 
kepadamu. ” (An-Nisa : 29) 

FirmanNya lagi yang bermaksud; 

“Dan janganlah kamu menjatuhkan dirimu sendiri ke dalam kebinasaan.” (Al-Baqarah : 195) 

Maka sebab itu, Islam mensyariatkan pelbagai rukhsah dan keringanan bagi menjaga 
keselamatan manusia dan kesihatan tubuhnya. Rasulullah s.a.w bersabda yang bermaksud; 

“Sesungguhnya tubuh kamu ada hak ke atas kamu. ” (Riwayat Al-Bukhari & Muslim) 

Atas dasar itu, para ulama telah mengharamkan umat Islam segala yang memudharatkan jika 
diambil oleh manusia, samada berbentuk makanan, minuman, pakaian atau lain-lain, la bertujuan 
untuk memelihara nyawa manusia serta menjaga kehidupan dan kesejahteraannya. Ini adalah 
lima dharuriyat (kemestian) yang telah disepakati oleh semua agama untuk menjaganya. 

Dari itu, kami mengatakan bahawa jika telah pasti dengan memakan daging lembu atau unta 
atau kambing akan menyebabkan kemudharatan atas manusia, maka haramlah memakannya, 
samada ianya daging korban atau yang lain kerana nyawa dan kehidupannya adalah amanah 
Allah kepadanya. Tidak boleh baginya mencuaikan hak-haknya atau memudharatkannya secara 
tidak sah. 

Maka meninggalkan ibadah korban lebih wajib lagi kerana daging itu akan diberikan kepada 
orang lain dari kalangan jiran, kaum kerabat, orang-orang fakir dan miskin. Kemudharatan bukan 

hanya terhad atas dirinya tetapi akan menimpa juga yang lain. Oleh itu, hukum haram menjadi 
lebih kuat. 

Yang demikian itu, jika telah pasti bahawa daging-daging itu akan memudharatkan manusia. 
Hakikat ini hendaklah dirujukkan kepada ilmuan dan pakar dalam perkara ini sebagaimana firman 
Allah taala yang bermaksud; 

“Maka tanyakanlah (tentang Allah) kepada yang lebih mengetahui (Muhammad) tentang Dia. ” (Al- 
Furqan : 59) 

FirmanNya lagi yang bermaksud; 

“Tidak ada yang dapat memberikan keterangan kepadamu sebagai yang diberikan oleh Yang 
Maha Mengetahui. ” (Fatir : 14) 

Ramai pakar telah berkata bahawa penyakit kuku dan mulut memusnahkan binatang tetapi tidak 
memudharatkan manusia. 

Jika telah pasti kemudharatan daging sesuatu jenis binatang korban, bolehlah bagi Muslim untuk 
berpindah pada jenis binatang yang lain. Jika telah pasti kemudharatan pada lembu, maka 
berkorbanlah dengan kambing atau unta, jika boleh. Jika di negeri tertentu telah pasti 
kemudharatan pada semua jenis binatang korban, seorang Muslim boleh menunaikan syi'ar ini di 
mana-mana negara dengan membayar harga binatang berkenaan dan mewakilkan orang untuk 
menyembelih bagi dirinya, sebagaimana yang dilakukan oleh pelbagai badan kebajikan di 
pelbagai negara. Bahkan seorang Muslim boleh membeli beberapa binatang korban di 
sebahagian negara yang miskin dengan harga seekor binatang di negaranya sendiri. Ini memberi 
faedah yang besar bagi umat Islam di negara berkenaan dan ia adalah sebaik-baik alternatif. 

Wallahu A'alam 

CONTOH-CONTOH PENERAPAN FIQH MINORITI DALAM FIQH KEKELUARGAAN 
TERBATAL PERKAHWINAN SEORANG MUSLIMAH DENGAN SEORANG LELAKI KOMUNIS 

Soalan 

Seorang pemuda yang dikenali latarbelakangnya sebagai seorang komunis dan masih kekal 
dengan sifat komunisnya telah meminang anak perempuan saya. Adakah harus di sisi syara bagi 
saya untuk mengahwinkan dia dengan anak perempuan saya memandang bahawa dia secara 
rasmi beragama Islam dan keluarganya adalah keluarga yang beragama Islam. Dia juga 
mempunyai nama Islam. Atau wajib ke atas saya untuk menolak pinangannya kerana aqidahnya 
yang rosak? Harap tuan dapatlah memberi fatwa kepada kami dalam perkara ini. Terima kasih. 

A. L 

Jawapan 

Sebelum kami menjawab soalan ini, wajiblah ke atas kami untuk mengemukakan penerangan 
yang ringkas mengenai kedudukan Komunisme di sisi agama agar dengan itu, si penanya berada 
dalam kejelasan mengenai kedudukan perkara. 

Komunisme adalah satu fahaman bersifat kebendaan, la tidak mengiktiraf kecuali perkara yang 
bersifat kebendaan dan dapat dirasa oleh indera semata-mata, la mengingkari segala yang 
bukan benda. Maka ia tidak beriman dengan Allah taala. la tidak percaya akan kewujudan ruh. la 
tidak beriman dengan wahyu dan Akhirat, la juga tidak percaya dengan segala yang ghaib. Maka 
sebab itu ia mengingkari segala bentuk agama, la menganggap segala agama hanyalah 
khurafat, saki baki kebodohon, kemunduran dan kongkongan. Oleh itu, pengasas Komunisme, 
Kari Marx, berkata dengan kata-katanya yang terkenal “Agama adalah candu masyarakat.” la 
mengingkari mereka yang berkata “Allah taala telah mencipta alam.” Bahkan ia berkata dengan 
apa yang dikatakan oleh golongan berfahaman kebendaan dan atheis sejak dulu “Sesungguhnya 
Allah tidak mencipta manusia tetapi sebaliknya, manusialah yang mencipta Allah. Itulah yang 
betul.” laitu mereka mereka-reka kewujudan Allah melalui sangkaan dan khayalan. 

Lenin berkata “Sesungguhnya parti revolusi kita tidak boleh mempunyai pendirian positif terhadap 
agama. Agama adalah khurafat dan kebodohan. ” 

Stalin berkata “Kami adalah kaum atheis. Kami beriman bahawa Allah adalah khurafat belaka. 
Kami percaya bahawa beriman dengan agama menghambat kemajuan kita. Kami tidak mahu 
menjadikan agama menguasai kami kerana kami tidak mahu menjadi orang-orang yang mabuk. ” 

Inilah pandangan Komunisme dan paa pemimpinnya. Maka sebab itu, tidak hairan jika kita lihat 
perlembagaan parti komunis dan perlembagaan Komunisme Antarabangsa mewajibkan setiap 
anggota pergerakan komunis hendaklah atheis dan melakukan propaganda menentang agama. 
Parti berkenaan akan menolak keanggotaan mana-mana individu yang mengamalkan agama. 
Maka sebab itu, negara komunis menghentikan khidmat semua pegawai negeri yang mempunyai 
kecenderungan sedemikian. 

Jika pun benar hujah yang mengatakan bahawa ada seorang komunis yang hanya mengambil 
sudut sosial dan ekonomi dari fahaman berkenaan sahaja tanpa melibatkan asas-asas pemikiran 
dan aqidah sebagaimana yang dikhayalkan oleh sebahagian orang, sedangkan ia tidak berlaku 
dan tidak logik. Hakikatnya menerima fahaman sudut sosial dan ekonomi dari Komunisme sahaja 
cukup untuk menyebabkan seseorang terkeluar dari agama. Hal ini adalah kerana Islam 
mempunyai pelbagai ajaran yang jelas dalam mengurus kehidupan sosial dan ekonomi yang 
diingkari oleh fahaman Komunisme secara jelas seperti konsep milik peribadi, harta warisan, 
zakat, hubungan lelaki dan perempuan dan lain-lain. Segala hukum-hukum ini telah diketahui 

secara dharuri bahawa ia adalah sebahagian dari agama Islam. Mengingkarinya boleh membawa 
kepada kekufuran mengikut Ijma’ umat Islam. 

Selain itu, fahaman Komunisme adalah famahan yang saling berkait, la tidak boleh dipisahkan 
antara aspek amali dan aspek kepercayaan dan falsafahnya. 

Jika Islam tidak membolehkan seorang Muslimah untuk berkahwin dengan lelaki Ahli Kitab, 
samada beragama Kristian atau Yahudi, sedangkan seorang Ahli Kitab beriman dengan Allah, 
kitab-kitabNya, rasul-rasulNya dan hari Akhirat secara umum, bagaimana mungkin ia 
membolehkan seorang Muslimah berkahwin dengan seorang lelaki yang tidak percaya kepada 
ketuhanan, kenabian, hari Kiamat dan perhitungan. 

Seorang komunis yang telah diketahui akan sifat komunisnya dianggap sebagai seorang yang 
telah terkeluar dari agama. Maka tidak boleh dalam apa jua keadaan bagi seorang bapa Muslim 
untuk menerima perkahwinan seorang komunis dengan anak perempuannya dan tidak boleh 
pula seorang pemudi Muslimah menerima perkahwinannya dengan seorang lelaki komunis, 
dalam keadaan dia redha Allah sebagai Tuhannya, Islam sebagai agamanya, Muhammad 
sebagai Rasul dan Al-Quran sebagai pemimpinnya. 

Jika seorang lelaki komunis berkahwin dengan seorang Muslimah, maka wajiblah dipisahkan 
antara keduanya dan antara dia dan anak-anaknya agar dia tidak menyesatkan dan merosakkan 
agama mereka. 

Jika dia mati dalam keadaan dia masih kekal dengan fahamannya, tidak boleh dia dimandikan, 
disembahyangkan atau ditanam di tanah pekuburan orang Muslim. 

Kesimpulannya, wajib seorang lelaki komunis diperlakukan di dunia ini dengan hukum orang- 
orang murtad dan zindiq dalam syariat Islam. Apa yang menanti dia dari siksaan Allah di Akhirat 
lebih pedih dan hina. Allah taala berfirman yang bermaksud; 

“Mereka tidak henti-hentinya memerangi kamu sampai mereka (dapat) mengembalikan kamu dari 
agamamu (kepada kekafiran), seandainya mereka sanggup. Barang siapa yang murtad di antara 
kamu dari agamanya, lalu dia mati dalam kekafiran, maka mereka itulah yang sia-sia amalannya 
di dunia dan di akhirat, dan mereka itulah penghuni neraka, mereka kekal di dalamnya.” (Al- 
Baqarah : 217) 

PERKAHWINAN SEORANG MUSLIM DENGAN WANITA BUKAN MUSLIMAH 

Soalan 

Saya berharap tuan beroleh kelapangan masa untuk menghuraikan tajuk perkahwinan dengan 
wanita bukan Muslimah. Secara khususnya yang saya maksudkan ialah dengan wanita Ahli 
Kitab, samada beragama Kristian atau Yahudi, golongan yang kita namakan sebagai Ahli Kitab 
yang mempunyia hukum khas yang membezakan mereka dengan penyembah berhala dan yang 
seumpamanya. 

Saya dan ramai yang lain telah melihat pelbagai kerosakan di sebalik perkahwinan ini, khususnya 
ke atas anak-anak dari isteri-isteri sedemikian. Seringkali mereka mencorakkan rumah dengan 
corak yang dikehendakinya. Mereka mendidik anak-anak mengikut cara mereka. Sedangkan si 
suami tidak memainkan peranan. Si suami di rumah ibarat untuk melepas dahaga sahaja, 
sebagaimana yang dikatakan oleh orang ramai. 

Saya telah bertanya sebahagian ulama dalam persoalan ini. Mereka berkata bahawa Al-Quran 
telah menghalalkan pernikahan dengan wanita Ahli Kitab. Bukan hak kita untuk mengharamkan 
apa yang Allah telah halalkan. 

Oleh kerana saya berkepercayaan bahawa Islam tidak akan mengharuskan apa yang 
mengandungi kemudharatan dan kerosakan, saya menulis kepada tuan untuk memohon 
pandangan tuan mengenai persoalan ini kerana saya ketahui akan pandangan tuan yang bersifat 
menyeluruh dalam persoalan seperti ini. Saya tahu tuan akan sentiasa menanganinya di bawah 
petunjuk nas-nas yang asli bagi syariat serta mengikut tujuan-tujuan syariat, dasar-dasar 
umumnya dan prinsip-prinsipnya yang kulli. 

Saya berharap tuan tidak akan lengah untuk menjawab surat ini, walau pun saya maklum akan 
kesibukan tuan. Semoga Allah bersama tuan dan menjadikan langkah-langkah tuan tepat. 

M. S 

Jawapan 

Segala puji bagi Allah. Selawat dan salam ke atas Rasulullah dan ke atas kaum keluarganya, 
para sahabatnya dan mereka yang mengikut jalan petunjuknya. 

Saya telah berupaya untuk menziarahi beberapa negara Eropah dan Amerika Utara dan bertemu 
dengan beberapa anak-anak orang Muslim yang belajar dan mengajar di sana serta menetap di 
sana secara sementara atau kekal. 

Antara perkara yang banyak ditanya oleh ramai ialah hukum perkahwinan lelaki Muslim dengan 
wanita bukan Muslimah, khususnya yang beragama Kristian dan Yahudi. Islam mengiktiraf asal 
usul agamanya dan menamakan mereka yang beriman dengan agama berkenaan sebagai Ahli 
Kitab serta menetapkan bagi mereka beberapa hak dan batas-batas yang tidak ada bagi orang 
lain. 

Untuk menerangkan hukum syara’ dalam perkara ini, perlulah bagi kami untuk menerangkan 
jenis-jenis wanita bukan Muslimah dan pendirian syariat terhadap setiap dari mereka. Di sana 
terdapat wanita musyrik, atheis, murtad dan Ahli Kitab. 

Pengharaman Perkahwinan Dengan Wanita Musyrik 

Yang dimaksudkan dengan wanita Musyrik ialah ialah wanita penyembah berhala (pagan). 
Perkahwinan dengan mereka adalah haram kerana nas Al-Quran. Allah taala berfirman yang 
bermaksud; 

“Dan janganlah kamu nikahi wanita-wanita musyrik, sebelum mereka beriman. Sesungguhnya 
wanita budak yang mukmin lebih baik dari wanita musyrik, walaupun dia menarik hatimu. ” (Al- 
Baqarah : 221) 

Allah taala juga berfirman yang bermaksud; 

“Dan janganlah kamu tetap berpegang pada tali (perkahwinan) dengan perempuan-perempuan 
kafir” (Al-Mumtahanah : 1 0) 

Keseluruhan konteks ayat dan surah Al-Mumtahanah dan sebab turun ayat menunjukkan 
bahawa yang dimaksudkan dengan “berpegang pada tali (perkahwinan) dengan perempuan- 
perempuan kafir” ialah wanita-wanita musyrik iaitu wanita penyembah berhala. 

Adapun hikmah di sebalik pengharaman ini jelas iaitu Islam dan agama penyembahan berhala 
tidak dapat bertemu. Aqidah Tauhid yang murni bercanggah dengan aqidah yang berteraskan 
syirik semata-mata. Agama penyembahan berhala pula tidak mempunyai kitab suci yang diakui 
dan tiada pula nabi yang diiktiraf. la dan Islam berada di dua hujung yang berlainan sama sekali. 
Maka sebab itu Al-Quran telah menta’lil (menetapkan sebab) bagi larangan menikahi wanita 
musyrik dan mengahwinkan lelaki musyrik dengan firmanNya yang bermaksud; 

“Mereka mengajak ke neraka, sedang Allah mengajak ke syurga dan ampunan dengan izin-Nya.” 
(Al-Baqarah : 221) 

Tidak akan bertemu mereka yang menyeru ke neraka dan mereka yang menyeru ke syurga. 

Wahai orang yang menikahkan Soraya dengan Suhail 
Demi Allah bagaimana mungkin mereka boleh bertemu? 

Dia seorang wanita Syam 

Sedangkan Suhail pula seorang lelaki Yaman 

Hukum larangan perkahwinan dengan wanita musyrik penyembah berhala telah tsabit dengan 
nas dan juga Ijma’. Para ulama umat ini telah sepakat akan pengharaman ini, sebagaimana yang 
dikatakan oleh Ibn Rusyd dalam kitab Bidayah Al-Mujtahid dan lain-lain. 

Terbatalnya Perkahwinan Dengan Wanita Mulhid (Atheis) 

Yang saya maksud dengan wanita mulhid ialah yang tidak beriman dengan mana-mana agama. 
Dia tidak mengakui ketuhanan, kenabian, kitab dan Akhirat. Sesungguhnya pengharaman ke 
atasnya lebih utama dari pengharaman ke atas wanita musyrik kerana wanita musyrik beriman 
dengan kewujudan Allah, walau pun ia mensyirikkanNya dengan pelbagai perkara atau dengan 
tuhan lain, la hanya mengambil mereka sebagai syafaat yang mendekatkan dirinya kepada Allah 
sebagaimana yang mereka dakwa. 

Al-Quran telah menceritakan mengenai golongan yang musyrik dalam banyak ayat seperti firman 
Allah taala yang bermaksud; 

“Dan sesungguhnya jika kamu tanyakan kepada mereka: ‘Siapakah yang menciptakan langit dan 
bumi?’ Tentu mereka akan menjawab: ‘Allah’.” (Luqman : 25) 

“Dan orang-orang yang mengambil pelindung selain Allah (berkata): ‘Kami tidak menyembah 
mereka melainkan supaya mereka mendekatkan kami kepada Allah dengan sedekat-dekatnya’.” 
(Az-Zumar : 3) 

Jika wanita penyembah berhala yang mengakui Allah secara umum telah diharamkan 
menikahinya sama sekali, bagaimana pula dengan wanita yang berfahaman Materialisme dan 
mengingkari tuhan, yang mengingkari segala yang lain dari benda dan alam tabi’ii yang dapat 
dirasa serta tidak beriman dengan Allah, hari Akhirat, malaikat, kitab suci dan para nabi? 

Sesungguhnya perkahwinan dengan wanita ini adalah batal secara yakin. 

Contoh wanita berkenaan yang paling nyata ialah wanita berfahaman Komunisme yang beriman 
dengan falsafah Materialisme. Fahaman yang mendakwa bahawa agama adalah candu 
masyarakat, la mentafsirkan kemunculan agama dengan tafsiran Materialisme. Bahawa agama 
meminggirkan masyarakat dan terbit dari kesan-kesan faktor ekonomi dan pengeluaran. 

Saya maksudkan dengan wanita komunis ialah yang tetap dengan fahaman Komunisme kerana 
sebahagian orang-orang Muslim ada yang menganut fahaman Materialisme ini, tanpa 
mengetahui selok beloknya atau mengenali hakikatnya. Kemungkinan mereka telah tertipu ketika 
para penyeru fahaman berkenaan mengajukannya bahawa ia adalah usaha pembaharuan 
ekonomi yang tidak memunyai kaitan dengan aqidah dan agama dan seterusnya. Mereka yang 
seperti itu hendaklah dihilangkan kekeliruan dan syubhat, ditegakkan hujah dan diterangkan pula 
jalan sehingga menjadi jelas perbezaan antara iman dan kekufuran, kegelapan dan cahaya. 
Setelah itu, sesiapa yang terus kekal dengan fahaman Komunisme, maka ia telah menjadi kafir, 
terkeluar dari agama dan tiada kemuliaan baginya. Wajiblah diperlakukan hukum-hukum orang- 
orang kafir ke atasnya semasa hidup dan mati. 

Wanita Yang Murtad 



Yang seumpama dengan wanita atheis ialah wanita yang murtad dari agama, Wal'iyazu billah. 
Kami maksudkan dengan wanita yang murtad ialah wanita yang menjadi kafir dengan melakukan 
perbuatan kufur yang mengeluarkan seseorang dari agama setelah beriman, samada dengan 
menganut agama lain atau tidak menganut apa-apa agama sekali pun, sama agama yang ia 
berpindah kepadanya itu agama Ahli Kitab atau bukan. 

Maka termasuk dalam erti orang murtad ialah meninggalkan Islam dengan menganut 
Komunisme, Materialisme, Kristian, Yahudi, Buddhisme, Bahai atau agama-agama dan falsafah- 
falsafah lain. Begitu juga jika dia keluar dari Islam tetapi tidak menganut apa-apa. la kekal 
merayau ke mana-mana tanpa agama dan fahaman. 

Sesungguhnya Islam tidak memaksa sesiapa untuk masuk ke dalamnya. Sehinggakan ia tidak 
mengakui iman seorang yang dipaksa dan tidak menerimanya tetapi sesiapa yang masuk ke 
dalam Islam dengan kehendaknya yang bebas, tidak boleh baginya untuk keluar dari Islam. 

Perbuatan murtad mempunyai hukum-hukum. Sebahagiannya berkaitan dengan hari Akhirat dan 
sebahagiannya pula berkaitan dengan dunia. 

Yang berkaitan dengan Akhirat ialah sesiapa yang mati sebagai murtad, termusnahlah segala 
apa yang telah ia lakukan dari amal soleh dan layak untuk kekal dalam neraka. Allah taala 
berfirman yang bermaksud; 

“Barang siapa yang murtad di antara kamu dari agamanya, lalu dia mati dalam kekafiran, maka 
mereka itulah yang sia-sia amalannya di dunia dan di akhirat, dan mereka itulah penghuni 
neraka, mereka kekal di dalamnya. ” (Al-Baqarah : 217) 

Di antara hukum-hukum di dunia ialah seorang yang murtad tidak berhak untuk mendapat apa 
jua bantuan dan pembelaan dari masyarakat Islam. Tidak boleh wujud kehidupan suami isteri 
antara seorang lelaki Muslim dan wanita yang murtad atau antara lelaki yang murtad dan wanita 
Muslimah. Sesiapa yang menikahi wanita yang murtad, maka nikahnya terbatal. Jika seorang 
wanita murtad setelah berkahwin, hendaklah dipisahkan antara keduanya. Ini adalah hukum yang 
disepakati oleh para fuqaha’, samada yang berpendapat dengan menghukum seorang yang 
murtad lelaki atau wanita dengan hukum bunuh, ia adalah pendapat jumhur atau golongan yang 
berpendapat bahawa hukum bagi wanita yang murtad ialah dipenjara bukan dibunuh, iaitu 
golongan bermazhab Hanafi. 

Perlu diperingatkan di sini bahawa menghukum seseorang Muslim dengan murtad dan kufur 
adalah seberat-berat hukuman. Oleh itu, wajiblah berhati-hati mengenainya dan menjauhinya 
selama mana ada jalan kerana meraikan keadaan seorang Muslim yang pada asalnya suka 
kepada kesolehan dan kerana berbaik sangka dengannya. Asalnya ia adalah seorang Muslim, la 
tidak keluar dari Islam kecuali dengan bukti yang qat’ii dan keyakinan yang tidak boleh 
dihilangkan dengan keraguan. 

Terbatalnya Pernikahan Dengan Wanita Bahai 

Perkahwinan dengan wanita Bahai adalah terbatal kerana wanita Bahai samada; 

• asalnya seorang Muslimah kemudian dia meninggalkan agama Allah yang lurus kepada 
agama rekaan ini. Dalam keadaan seperti ini, dia adalah seorang wanita yang murtad secara 
yakin. Kita telah ketahui akan hukum perkahwinan dengan wanita yang murtad. 

• dia telah murtad sendiri atau murtad kerana mengikut keluarganya atau menjadi murtad 
kerana mewarisi dari bapanya, sesungguhnya hukum murtad tidak berpisah darinya. 

• ia memang asalnya bukan seorang Muslimah, contohnya dia asalnya beragama Kristian atau 
Yahudi atau penyembah berhala atau lain-lain. Dalam hal ini, hukum ke atas dia ialah seperti 
wanita musyrik. 

Sesungguhnya Islam tidak mengakui asal usul agamanya dan kitab sucinya bukan berasal dari 
langit kerana telah dimaklumi bahawa semua kenabian setelah Muhammad s. a. w tertolak dan 
semua kitab suci setelah Al-Quran adalah batil. Sesiapa sahaja yang mendakwa bahawa ia 
pembawa agama baru setelah Islam, ia adalah Dajjal yang berbohong ke atas Allah taala. 
Sesungguhnya Allah taala telah menutup kenabian, menyempurnakan agama ini dan 
menyempurnakan nikmatNya. Allah taala berfirman yang bermaksud; 

“Barang siapa mencari agama selain agama Islam, maka sekali-kali tidaklah akan diterima 
(agama itu) daripadanya, dan dia di akhirat termasuk orang-orang yang rugi. ” (Ali Imran : 85) 

Jika perkahwinan dengan wanita Bahai adalah terbatal tanpa keraguan, maka perkahwinan 
seorang Muslimah dengan lelaki Bahai lebih utama lagi untuk terbatal kerana syariat tidak 
mengharuskan seorang Muslimah untuk berkahwin dengan lelaki Ahli Kitab, bagaimana pula 
boleh berkahwin dengan seorang yang tidak berkitab? 

Oleh itu, tidak boleh wujud kehidupan suami isteri antara seorang Muslim dan wanita Bahai atau 
antara seorang Muslimah dan lelaki Bahai. la adalah perkahwinan yang batil dan wajib 
dipisahkan antara keduanya. 

Demikianlah yang berlaku di mahkamah-mahkamah syariah di mesir dalam banyak kes. 

Profesor Ali Ali Mansor mempunyai hukuman dalam kes seperti ini. la memutuskan dengan 
memisahkan antara keduanya berdasarkan pada pertimbangan-pertimbangan syara dan fiqh 
yang berwibawa. Hukuman berkenaan telah diedarkan dalam satu risalah yang tersendiri. 
Semoga Allah taala memberi ganjaran kebaikan kepadanya. 

Pendapat Jumhur Mengenai Keharusan Perkahwinan Dengan Wanita Ahli Kitab 

Pada asalnya perkahwinan dnegan wanita-wanita Ahli Kitab adalah harus di sisi kebanyakan 
para ulama. Allah taala telah menghalalkan penganut agama Islam makanan dan persemendaan 
Ahli Kitab dalam satu ayat dari surah Al-Maidah. la adalah antara ayat-ayat terakhir yang 
diturunkan dari Al-Quran. Allah taala berfirman yang bermaksud; 

“Makanan (sembelihan) orang-orang yang diberi Al Kitab itu halal bagimu, dan makanan kamu 
halal pula bagi mereka. (Dan dihalalkan mengawini) wanita-wanita yang menjaga kehormatan di 
antara wanita-wanita yang beriman dan wanita-wanita yang menjaga kehormatan di antara 
orang-orang yang diberi Al Kitab sebelum kamu, bila kamu telah membayar maskawin mereka 
dengan maksud menikahinya, tidak dengan maksud berzina dan tidak (pula) menjadikannya 
gundik-gundik.” (Al-Maidah : 5) 

Pendapat Ibn Umar Dan Sebahagian Para Mujtahid 

Dari kalangan para sahabat, Ibn Umar r. a mempunyai perbezaan pendapat dalam perkara 
berkenaan. Dia tidak berpendapat bahawa perkahwinan dengan wanita Ahli Kitab sebagai harus. 
Al-Bukhari telah meriwayatkan darinya bahawa dia ditanya mengenai nikah dengan wanita 
Kristian dan Yahudi. Dia berkata “Sesungguhnya Allah telah mengharamkan bagi orang-orang 
beriman pernikahan dengan perempuan-perempuan musyrik (dia maksudkan firman Allah taala 
yang bermaksud ‘Dan janganlah kamu menikahi wanita-wanita musyrik sehingga mereka 

beriman’). Saya tidak ketahui perbuatan syirik yang lebih besar dari kata-kata kau bahawa tuhan 
dia (wanita itu , pent) adalah Isa, sedangkan dia hanyalah hamba dari hamba-hamba Allah." 

Sebahagian ulama mentafsirkan pendapat Ibn Umar sebagai hukum makruh berkahwin dengan 
Ahli Kitab, bukan haram, tetapi riwayat yang diriwayatkan darinya menunjukkan sesuatu yang 
lebih dari hukum makruh. 

Sekumpulan dari Syi'ah Imamiah telah berpegang dengan pandangan Ibn Umar dengan 
berdalilkan erti umum dari firman Allah taala dalam surah Al-Baqarah yang bermaksud; 

“Dan janganlah kamu menikahi wanita-wanita musyrik sehingga mereka beriman. ” (Al-Baqarah : 
221 ) 

Juga dengan berdasarkan firman Allah taala yang bermaksud; 

“Dan janganlah kamu tetap berpegang pada tali (perkawinan) dengan perempuan-perempuan 
kafir. ” (Al-Mumtahanah : 1 0) 

Mentarjih (Menguatkan) Pendapat Jumhur 

Yang sebenar, pendapat Jumhurlah yang betul kerana kejelasan ayat surah Al-Maidah dalam 
menunjukkan keharusan perkahwinan dengan wanita Ahli Kitab dan ia antara apa yang terakhir 
diturunkan, sebagaimana yang terdapat dalam hadits. 

Adapun firman Allah taala yang bermaksud; 

“Dan janganlah kamu menikahi wanita-wanita musyrik sehingga mereka beriman. ” (Al-Baqarah : 
221 ) 

Dan firmanNya yang bermaksud; 

“Dan janganlah kamu tetap berpegang pada tali (perkawinan) dengan perempuan-perempuan 
kafir. ” (Al-Mumtahanah : 1 0) 

Samada dikatakan bahawa ia adalah umum yang telah dikhususkan oleh oleh surah Al-Maidah 
atau dikatakan bahawa perkataan Musyrikat tidak meliputi Ahli Kitab mengikut asal bahasa Al- 
Quran. Maka sebab itu salah satu dari kedua tadi menjadi ma’tuf kepada yang lain sebagaimana 
dalam firman Allah taala yang bermaksud; 

“Orang-orang kafir yakni ahli kitab dan orang-orang musyrik (mengatakan bahwa mereka) tidak 
akan meninggalkan (agamanya)....” (Al-Bayyinah : 1) 

“Sesungguhnya orang-orang kafir yakni ahli Kitab dan orang-orang musyrik (akan masuk) ke 
neraka Jahanam; mereka kekal di dalamnya. Mereka itu adalah seburuk-buruk makhluk.” (Al- 
Bayyinah : 6) 

Dalam surah Al-Haj pula Allah taala berfirman yang bermaksud; 

“Sesungguhnya orang-orang beriman, orang-orang Yahudi, orang-orang Shaabi-iin, orang-orang 
Nasrani, orang-orang Majusi dan orang-orang musyrik, Allah akan memberi keputusan di antara 
mereka pada hari kiamat. ” (Al-Haj : 1 7) 

Allah telah menjadikan mereka yang musyrik satu jenis tersendiri dan jenis-jenis yang lain. Yang 
maksudkan dengan orang-orang musyrik ialah penyembah berhala. Yang dimaksudkan dengan 
perkataan Al-Kawafir’ dalam ayat surah Al-Mumtahanah ialah wanita-wanita musyrik, 
sebagaimana yang ditunjukkan oleh konteks ayat berkenaan. 

Beberapa Pra-syarat Yang Wajib Dipelihara Ketika Berkahwin Dengan Wanita Ahli Kitab 

Walau pun yang rajih (kuat) ialah asalnya harus bagi seorang Muslim berkahwin dengan wanita 
Ahli Kitab, sebagaimana yang telah kami terangkan, bagi menarik hatinya kepada Islam, 
mendekatkan antara orang-orang Muslim dan Ahli Kitab dan meluaskan daerah toleransi, kasih 
sayang, perhubungan yang baik antara kedua pihak, tetapi hukum asal ini dikaitkan dengan 
beberapa pra-syarat yang wajib ke atas kita untuk tidak mengabaikannya; 

Pra-syarat Pertama 

Meyakini akan sifatnya sebagai ‘Ahli Kitab’. Ertinya dia benar-benar beriman dengan agama yang 
berasal dari langit seperti Yahudi dan Kristian. Dengan itu, dia dikira beriman secara umum 
dengan Allah, risalahNya dan hari Akhirat. Dia bukanlah seowang wanita yang atheis atau 
murtad dan tidak beriman pula dengan apa jua agama yang mempunyai susur galur yang 
diketahui dari langit. 

Telah diketahui di Barat hari ini bahawa bukan semua pemudi yang dilahirkan dari ibu bapa yang 
beragama Kristian turut menganut agama Kristian dan bukan semua orang yang hidup dalam 
persekitaran Kristian mesti pula menjadi seorang Kristian. la mungkin menjadi seorang komunis 
yang berfahaman Materialisme atau mungkin menganut agama yang ditolak oleh Islam pada 
dasarnya seperti Bahaisme dan yang seumpamanya. 

Pra-syarat Kedua 

Hendaklah wanita itu seorang yang suci dan terpelihara kehormatannya. Sesungguhnya Allah 
taala tidak mengharuskan semua wanita Ahli Kitab tetapi mensifatkan dirinya dengan sifat 
muhson (suci dan terpelihara kehormatan). Allah taala berfirman yang bermaksud “dan wanita- 
wanita yang menjaga kehormatan di antara orang-orang yang diberi Al-Kitab....” Ibn Katsir 
berkata “Pada zahirnya, yang dimaksudkan dengan wanita-wanita yang muhson ialah yang suci 
dari zina, sebagaimana dalam ayat lain (An-Nisa : 25). Inilah pandangan yang saya pilih. Tidak 
boleh bagi seorang Muslim dalam apa jua keadaan untuk berkahwin dengan pemudi yang 
menyerahkan dirinya kepada mana-mana lelaki. Wajiblah bagi wanita itu untuk bersifat lurus 
bersih dan jauh dari syubhat. ” 

Ini adalah pandangan yang dipilih oleh Ibn Katsir. Beliau nyatakan bahawa ia adalah pandangan 
Jumhur. Dia berkata “la adalah pandangan yang lebih tepat. Dengan itu tidak bercampur dalam 
wanita itu sifat seorang zimmi dan sifat tidak suci. Maka kedaannya menjadi rosak sama sekali 
dan suaminya hanya mendapat sebagaimana yang dikatakan dalam perumpamaan....” 

Terdapat riwayat dari Imam Hasan Al-Basri bahawa seorang lelaki bertanya “Adakah boleh 
seorang lelaki mengahwini wanita dari kalangan Ahli Kitab?” Beliau berkata “Apakah faedah 
baginya dan Ahli Kitab, sedangkan Allah telah meramaikan wanita Muslimah?” Jika ia mesti 
melakukannya, hendaklah ia pilih seorang yang suci dan tidak jahat.” Lelaki tu berkata “Apakah 
maksud tidak jahat?” Dia berkata “Seorang wanita yang jika seorang lelaki mengerlingkan 
matanya, dia akan mengikutnya. ” 

Tidak syak lagi, jenis wanita yang suci seperti ini boleh dianggap sebagai amat jarang didapati di 
dalam masyarakat Barat masa kini sebagaimana yang ditunjukkan oleh penulisan-penulisan 
orang-orang Barat, laporan-laporan dan statistik mereka sendiri. Apa yang kita namakan dengan 
keperawanan, kesucian, kemuliaan diri dan yang seumpamanya tidak mempunyai nilai sosial di 
sisi mereka. Seorang pemudi yang tidak mempunyai teman lelaki dipandang aib oleh adik 
beradiknya bahkan oleh kaum keluarga dan orang-orang terdekat dengannya. 

Pra-syarat Ketiga 

Dia hendaklah bukan dari kaum yang memusuhi dan memerangi orang-orang Muslim. Maka 
sebab itu, sebahagian fuqaha’ membezakan antara wanita zimmi dan harbi. Mereka 
mengharuskan perkahwinan dengan yang pertama dan melarang yang kedua. Perkara ini 
diriwayatkan dari Ibn Abbas bahawa dia berkata “Ada di antara wanita-wanita Ahli Kitab yang 
halal bagi kita dan ada pula yang tidak halal. Kemudian dia membaca (At-Taubah : 29). Sesiapa 
yang membayar kepada kami jizyah, maka haruslah bagi kami mengahwini wanitanya. Sesiapa 
yang tidak membayar jizyah, tidak harus bagi kami wanita-wanita mereka. ” 

Pendapat ini telah disebutkan kepada Ibrahim An-Nakha'ii, salah seorang fuqaha’ dan imam 
bandar Kufah dan ia merasa kagum dengan pandangan ini 1 . Dalam kitab Musannaf Abdul Razak 
dari Oatadah, dia berkata “Jangan kamu berkahwin dengan wanita dari Ahli Kitab kecuali jika dia 
dalam ikatan perjanjian (damai).” Diriwayatkan juga pendapat yang seumpama itu dari Ali r. a. 

Dari Ibn Juraij, bahawa dia telah berkata “Telah sampai kepadaku bahawa wanita dari kalangan 
Ahli Kitab tidak boleh dinikahi kecuali dia berada dalam ikatan perjanjian (damai).” 

Dalam kitab Majmu’ Imam Zaid b Ali bahawa dia memakruhkan pernikahan dengan wanita harbi. 
Seorang penghurai dalam kitab Ar-Raudh An-Nadhir berkata “Yang dimaksudkan dengan makruh 
di sini ialah haram kerana mereka bukan dari orang-orang yang berada di bawah perlindungan 
orang-orang Muslim (zimmi).” Sebahagian pihak pula berkata hukumnya makruh dan tidak 
mengharamkannya kerana umumnya ayat yang bermaksud; 

“...dan wanita-wanita yang menjaga kehormatan di antara orang-orang yang diberi Al-Kitab” (Al- 
Maidah : 5). 

Maka mereka mengutamakan sifat Ahli Kitab dari kedudukan tempat tinggalnya 2 , iaitu negara 
Islam. Seorang Ahli Kitab dari penduduk negara Islam pastinya berbeza dengan yang selainnya. 

Sesiapa yang meneliti, pasti tidak merasa syak bahawa pada pendapat Ibn Abbas mempunyai 
ketepatan dan kekuatan. Allah taala telah menjadikan persemendaan di antara ikatan yang kuat 
antara manusia, la datang setelah hubungan nasab dan darah. Oleh kerana itu, Allah taala 
berfirman yang bermaksud; 

“Dan Dia (pula) yang menciptakan manusia dari air, lalu Dia jadikan manusia itu (punya) 
keturunan dan mushaharah dan adalah Tuhanmu Maha Kuasa.” (Al-Furqan : 54). 

Bagaimana mungkin dapat dicapai hubungan seperti ini di antara orang-orang Islam dan kaum 
yang memusuhi dan memerangi mereka? Bagaimana mungkin seorang Muslim bersemenda 
dengan mereka, sehingga sebahagian dari mereka menjadi datuk-datuk, nenek-nenek, emak 
saudara dan bapa saudara bagi anak-anaknya? Lebih-lebih lagi menjadi isteri, pengurus rumah 
dan ibu kepada anak-anak mereka? Bagaimana dia boleh mempercayai dia, yang setelah 
mengetahui hal ehwal orang-orang Muslim, memberitahu kaumnya pula? 

Maka tidak hairanlah jika kami dapati AI-'Allamah Abu Bakr Ar-Razi Al-Hanafi cenderung untuk 
menyokong pendapat Ibn Abbas, berhujahkan dengan firman Allah taala yang bermaksud; 

“Kamu tidak akan mendapati sesuatu kaum yang beriman kepada Allah dan hari akhirat, saling 
berkasih sayang dengan orang-orang yang menentang Allah dan Rasul -Nya..” (Al-Mujadilah : 22) 

Sedangkan perkahwinan mewajibkan wujud rasa kasih sayang; 



1 Tafsir Al-Qurtubi, jld 9, ms 788 ditahqiq oleh Syakir. 

2 Ar-Raudh An-Nadhir, (4/270-274) 

“Dan di antara tanda-tanda kekuasaan-Nya ialah Dia menciptakan untukmu isteri-isteri dari 
jenismu sendiri, supaya kamu cenderung dan merasa tenteram kepadanya, dan dijadikan-Nya di 
antaramu rasa kasih dan sayang. ” (Ar-Rum : 21) 

Dia berkata “Maka wajarlah pernikahan dengan wanita harbi itu dilarang kerana firman Allah taala 
yang bermaksud “....saling berkasih sayang dengan orang-orang yang menentang Allah dan 
Rasul-Nya..”. Sesungguhnya ayat ini kena pada kafir harbi kerana mereka berada di kawasan 
yang bukan kawasan kita. 3 ” 

Yang demikian itu disokong pula oleh firman Allah taala yang bermaksud; 

“Sesungguhnya Allah hanya melarang kamu menjadikan sebagai kawanmu orang-orang yang 
memerangi kamu kerana agama dan mengusir kamu dari negerimu dan membantu (orang lain) 
untuk mengusirmu. Dan barang siapa menjadikan mereka sebagai kawan, maka mereka itulah 
orang-orang yang zalim. ” (Al-Mumtahanah : 9) 

Adakah di sana terdapat bencana yang lebih banyak bagi mereka dari mengahwini wanita harbi ? 
Perkahwinan itu menjadikan salah seorang dari wanita kafir harbi menjadi sebahagian dari 
keluarganya bahkan menjadi tunggak keluarganya? 

Atas dasar itu, tidak harus bagi Muslim hari ini untuk mengahwini wanita Yahudi selama mana 
peperangan antara kita dan Israel masih berlaku. Tiada pertimbangan yang boleh diberikan pada 
pandangan yang membezakan antara seorang wanita Yahudi dan seorang wanita zionis. 

Hakikatnya setiap seorang Yahudi adalah zionis kerana isi kandung zionisme dari segi intelek 
dan psikologi bersumberkan Taurat disamping segala kitab sampingan, huraiannya dan juga 
Talmud. Setiap wanita Yahudi sesungguhnya adalah seorang tentera dalam pasukan bersenjata 
Israel. 

Pra-syarat Keempat 

Hendaklah perkahwinan dengan wanita Ahli Kitab tidak membawa fitnah dan mudharat yang 
pasti. Sesungguhnya melakukan semua perkara yang harus tertakluk pada syarat tidak 
menimbulkan mudharat. Sekiranya jelas di dapati bahawa melakukan yang harus akan 
menyebabkan mudharat kepada umum, maka ia dilarang secara kepada umum. Jika ia 
menyebabkan mudharat yang khusus, maka ia dilarang secara khusus. Semakin besar 
mudharat, semakin kuat pengharamannya. Rasulullah s. a. w telah bersabda yang bermaksud; 

“Tidak boleh memudharatkan diri sendiri dan tidak boleh memudharat orang lain. ” 

Hadits ini menggambarkan kaedah qat’ii syara dari sekian banyak kaedah yang ada kerana, 
walau pun lafaznya berasal dari hadits Ahad, tetapi pengertiannya diambil dari nas-nas dan 
pelbagai hukum-hukum cabang dari Al-Quran dan Sunnah yang memberi status qat’ii dan yakin. 

Di sinilah terletak kuasa para penguasa di sisi syara’ untuk membataskan sebahagian perkara 
yang harus, jika ia takut melakukannya akan menimbulkan mudharat tertentu. 

Kemudharatan yang ditakuti dari perkahwinan dengan wanita bukan Muslimah boleh berlaku 
dalam banyak bentuk, antaranya ialah; 

1 . Berleluasa perkahwinan dengan wanita bukan Muslimah akan memberi kesan kepada 
Musllimah-muslimah yang solehah untuk berkahwin kerana jumlah wanita, biasanya, sama 
dengan jumlah lelaki atau lebih ramai dari lelaki. Jumlah wanita solehah yang boleh berkahwin 
lebih besar dari jumlah lelaki yang berkemampuan untuk memikul tangungjawab rumahtangga. 



3 Ahkcim Al-Quran (2, ms 397, 398) 

Jika perkahwinan dengan wanita Muslimah menjadi fenomena sosial yang diterima, pastilah 
sejumlah anak-anak perempuan orang-orang Muslim akan terhalang dari berumahtangga. 

Apatah lagi amalan poligami di zaman ini telah menjadi satu amalan yang jarang berlaku. Telah 
dimaklumi pula, wanita Muslimah tidak halal berkahwin kecuali dengan lelaki Muslim. Oleh itu, 
tiada huraian bagi persoalan ini kecuali menutup pintu perkahwinan dengan wanita bukan 
Muslimah, jika bimbang akan maslahat wanita Muslimah. 

Jika orang-orang Muslim di sesuatu negara merupakan kelompok minoriti, seperti sebahagian 
kaum pendatang di Eropah, Amerika dan sebahagian minoriti di Asia dan Afrika, maka 
berdasarkan logikdan ruh syariat, patutlah diharamkan perkahwinan lelaki Muslim dengan wanita 
Muslimah. Jika tidak, natijahnya ialah anak-anak perempuan orang-orang Islam atau sejumlah 
besar dari mereka akan tidak mempunyai calon lelaki Muslim bagi berkahwin dengan mereka. 
Pada ketika itu, wanita Muslimah terdedah kepada salah satu dari tiga perkara berikut; 

a. Berkahwin dengan lelaki bukan Muslim. 

b. Menyeleweng dan terpesong ke jalan yang keji. Ini adalah antara dosa besar. 

c. Menghadapi hambatan kekal dari kehidupan rumahtangga dan keibuan. 

Ke semua ini tidak diredhai oleh Islam, la adalah natijah langsung dari perkahwinan lelaki Muslim 
dengan wanita bukan Muslimah dan halangan ke atas wanita Muslimah dari berkahwin dengan 
lelaki bukan Muslim. 

Mudharat yang kami telah nyatakan ada perkata yang ditakuti oleh Amirul Mukminin Umar b. 
Khattab, sebagaimana yang diriwayatkan oleh Muhammad b Hasan dalam kitabnya Al-Atsaar, 
ketika Umar mengetahui bahawa seorang sahabat yang bernama Huzaifah b Al-Yaman telah 
berkahwin dengan wanita Yahudi, di bandar Madain. Umar telah menulis kepadanya sekali lagi; 

“Aku pertegaskan kepada kau agar kau tinggalkan wanita Ahli Kitab ini dan bebaskan dia. 
Sesungguhnya aku bimbang orang-orang Muslim akan mencontohi kau, sehingga mereka 
memilih wanita-wanita zimmi kerana kecantikan mereka. Yang demikian itu akan menjadi fitnah 
bagi wanita-wanita orang-orang Muslim. 4 ” 

2. Imam Sa'd b Mansur telah menyebut dalam kitab Sunannya kisah perkahwinan Huzaifah 
ini tetapi ia menyebutkan ta’lil (sebab) lain bagi larangan Umar terhadap Huzaifah. Setelah dia 
menafikan pengharaman perkahwinan ini, Umar berkata “Tetapi aku bimbang (orang-orang 
Muslim) akan mengambil wanita jalang di antara mereka (wanita bukan Muslimah). ” 

Tidak ada halangan bahawa kedua 'illah (sebab) yang dinyatakan di atas adalah maksud yang 
dikehendaki oleh Umar. 

Dari satu segi, dia bimbang menurunnya minat terhadap wanita-wanita Muslimah atau bimbang 
akan jumlah mereka yang ramai. Yang demikian itu adalah fitnah bagi segala fitnah. 



4 Lihat kitab kami, Syariat Al- Islam : Khuluduha wa solahuha li tatbiq f i kulli zaman wa makan 
(Syariat Islam : Kekelan dan kesesuaiannya untuk dilaksanakan pada setiap zaman dan tempat), 
ms 39, cetakan pertama. 

5 Ibid, ms 40. At-Tabari juga menyebutkannya, jld 4. ms 366, 367, cetakan Al-Maarif. Ibn Katsir 
bercakap mengenainya, jld 1, ms 257 dan dia mensahihkan sanadnya. Di sana terdapat 'illah 
(sebab) ketiga yang dinyatakan oleh Abdul Razak dalam kitab Ai-Musannaf, dari Sa'id b. Al- 
Musyyib dari Umar bahawa dia berazam untuk memisahkannya kerana takut orang ramai akan 
mengqiyaskan wanita Majusi dengan Ahli Kitab. Mereka mengahwini wanita Majusi kerana 
mencontohi Huzaifah dalam keadaan jahil akan keringanan yang Allah berikan hanya khusus 
bagi wanita Ahli Kitab sahaja. Lihat Ai-Musannaf, jld 7, ms 178. 

Dari satu segi pula, dia takut sebahagian orang ramai akan mengambil mudah akan syarat 
‘kesucian’ yang Al-Quran telah kaitkan dengan hukum halal perkahwinan dengan mereka, 
sehingga mereka mengambil wanita-wanita jalang dan jahat. 

Kedua-dua tadi adalah kemudharatan yang patut dihalang sebelum ia berlaku, sebagaimana 
amalan kaedah sadduz zari'ah (menutup pintu kerosakan). Kemungkinan, atas sebab ini juga 
Umar bertegas ke atas Talhah b Ubaidillah kecuali jika dia menceraikan wanita Ahli Kitab yang 
dia kahwini, sedangkan wanita itu adalah anak seorang pembesar Yahudi. Kisah ini terdapat 
dalam Musannaf Abdul Razak. 

3. Perkahwinan dengan wanita bukan Muslimah yang asing dari tanahair, bahasa, budaya 
dan tradisi (si lelaki, pent) seperti perkahwinan lelaki Arab atau Timur dengan wanita Eropah dan 
Amerika beragama Kristian boleh menimbulkan satu bahaya lain yang dapat dirasakan oleh 
sesiapa pun yang mengkaji fenomena ini secara mendalam. Bahkan bahaya ini dapat dilihat oleh 
mata kepala sendiri. 

Ramai anak lelaki Muslim Arab pergi ke Eropah dan Amerika untuk belajar di universiti- 
universitinya. Kadangkala tempohnya berlanjutan sehingga beberapa tahun kemudian ada di 
antara mereka yang kembali dengan ditemani oleh isteri berbangsa asing. Agama, bahasa, 
kerakyatan, tradisi dan kefahamannya berbeza dengan agama, bahasa, kerakyatan, tradisi dana 
kefahaman suaminya. Paling kurang, dia berbeza dengan tradisi kaum kerabat si suami dan 
kefahaman mereka. Jika dia redha untuk tinggal bersama di negara suaminya, sering kali dia 
tidak redha, lalu ditakdirkan salah seorang dari ibu bapa, adik beradik atau kerabat si suami 
menziarahi rumahnya, mereka akan merasa ganjil. Segalanya yang ada dalam rumah itu, baik 
dari segi kebendaan atau semangat, bertabiatkan Amerika dan Eropah. la adalah rumah seorang 
Madam bukan rumah teman kita yang berbangsa Arab dan beragama Islam. Si isteri menjadi 
pemimpin ke atas si suami buakn sebaliknya. Keluarga si lelaki kembali ke kampung dan kota 
mereka dengan rasa kecewa dan pengalamn yang pahit. Mereka merasakan bahawa mereka 
telah hilang seorang anak pada ketika dia masih hidup lagi. 

Musibah menjadi semakin besar apabila lahir anak-anak dari mereka berdua. Biasanya mereka 
membesar mengikut apa yang dikehendaki oleh si ibu, bukan mengikut kemahuan si bapa, itu 
pun kalau si bapa ada kemahuan. Mereka menjadi lebih condong, rapat lepada si ibu dan lebih 
terpengaruh dengannya. Khususnya, jika anak-anak itu dilahirkan di tanahair dan di dalam 
masyarakat si ibu. Di situ, anak-anak itu membesar mengikut agama ibunya dan dibesarkan 
untuk menghormati nilai-nilai, kefahaman dan tradisi si ibu. Jika pun mereka kekal dalam agama 
bapa mereka, ia hanya pada nama dan rupa sahaja, bukan secara hakiki dan amali. Ini 
bermakna, kalau pun kita tidak kerugian dengan bapa-bapa mereka, namun kita kerugian dengan 
remaja-remaja itu dari segi agama dan perkauman. 

Walaupun begitu, jenis ini lebih rendah keburukannya jika dibandingkan dengan jenis yang lain, 
laitu seorang lelaki berkahwin dengan wanita bukan Muslimah. Dia kemudian kekal dan menetap 
dengan si isteri di tanahair dan bersama kaumnya. Dia kemudian berasimilasi dengan mereka 
sedikit demi sedikit, sehingga dia hampir tidak ingat akan agama, keluarga asal, tanahair dan 
umatnya. Adapun anak-anaknya, mereka membesar sebagai orang Amerika dan Eropah. Walau 
pun nama dan rupa mereka tidak seperti orang Amerika dan Eropah, tetapi akhlaq, tingkah laku, 
bahkan mungkin juga akidah sudah berubah. Bahkan ada pula yang berubah nama dan rupa. 
Sehingga tiada lagi yang kekal untuk mengingat bahawa mereka berasal dari salasilah 
berbangsa Arab dan beragama Islam. 

Disebabkan kerosakan ini, kami lihat banyak negara yang tidak membenarkan anggota diplomat 
dan pegawai tenteranya berkahwin dengan wanita asing bagi menjaga maslahat dan 
pertimbangan negara dan kaum mereka. 

Noktah Penting 

Bagi menutup perbahasan ini dan setelah mempertimbangkan segala keadaan dengan 
berdasarkan kaedah bahawa fatwa berubah dengan perubahan keadaan berkenaan, saya rasa 
wajib untuk menarik perhatian terhadap beberapa noktah penting berkaitan persoalan ini, iaitu; 

Apabila Islam memberi rukhsah bagi mengahwini wanita Ahli Kitab, ia mengambil kira dua 
perkara; 

1 . Bahawa wanita Ahli Kitab pada asalnya menganut agama yang berasal dari langit. Dia 
berkongsi dengan lelaki Muslim dalam persoalan iman, risalah, hari Akhirat, nilai-nilai akhlaq 
dan kerohanian yang diwarisi dari kenabian. Kesemua ini dipandang dari segi iman yang 
umum bukan yang terperinci. Ini menjadikan jarak antara wanita itu dan Islam menjadi dekat 
kerana Islam mengiktiraf asal usul agamanya dan mengakui dasar-dasarnya secara umum. 
Bahkan Islam menambah dan menyempurnakan wanita itu dengan segala kebaikan dan 
ajaran baru yang terkandung padanya. 

2. Bahawa wanita Ahli Kitab, sepatutnya, jika hidup dibawah suaminya yang Muslim dan 
beriltizam dengan Islam dan juga berada di bawah pengaruh masyarakat Islam yang 
berpegang dengan syariatnya berperanan sebagai seorang yang dipengaruhi dan penerima 
bukan mempengaruhi. Yang diharapkan ialah dia akan memeluk Islam tanpa paksaan, baik 
dari segi aqidah atau paksaan. Dia masuk ke dalam agama Islam dari segi tradisi dan 
tingkah laku sosial. Ertinya dari segi tingkah laku, dia larut ke dalam masyarakat Islam, kalau 
pun tidak dari segi aqidah. 

Dengan ini, tidak ditakuti dia akan mempengaruhi suami atau anak-anaknya kerana pengaruh 
masyarakat Islam yang mengelilinginya lebih kuat dan besar dari usahanya untuk mempengaruhi 
mereka, jika ada. 

Di zaman lalu, umumnya kerana kekuatan suami, cemburunya terhadap agama, rasa mulia 
dengan agamanya yang tidak terhad, keperihatinan terhadap pertumbuhan anak-anaknya yang 
baik dan kesejahteraan aqidah mereka, isteri hilang pengaruh keupayaan untuk mempengaruhi 
anak-anak dengan pengaruh yang bercanggah dengan Islam. 

Adapun zaman kini, kita mesti akui dengan berani dan terang bahawa kuasa lelaki ke atas wanita 
yang berpelajaran telah menjadi lemah, keperibadian wanita telah menjadi kuat, khususnya 
wanita Barat sebagaimana yang telah kami terangkan. 

Di mana pula pengaruh masyarakat Islam? Masyarakat Islam yang sebenar yang menjadikan 
Islam sebagai aqidah dan syariat, kefahaman dan tradisi, akhlaq dan tamadun secara syumul, 
tidak ada pada hari ini. 

Jika masyarakat Islam tidak wujud dalam bentuk yang diharapkan, wajiblah keluarga Islam kekal 
kewujudannya. Semoga dengan itu ia dapat menggantikan beberapa kekurangan akibat dari 
ketiadaan sebuah masyarakat Islam. 

Jika dalam persoalan pembinaan keluarga Muslim pun kita menjadi cuai, sehingga ia terdiri dari 
si ibu yang bukan Muslimah dan bapa yang tidak peduli apa yang dilakukan oleh anak lelaki dan 
perempuannya, begitu juga apa yang dilakukan oleh isterinya, maka katakan kepada Islam dan 
penganutnya “Selamat!” 

Dari sini kita ketahui bahawa perkahwinan dengan wanita bukan Muslimah di zaman ini 
hendaklah dilarang bagi menutup pintu dari pelbagai bentuk kerosakan dan kemudharatan. 
Sesungguhnya menolak kerosakan itu didahulukan dari mengambil manfaat. Tidak wajar 
berpendapat untuk mengharusukannya secuali kerana dharurat yang amat mendesak atau hajat 
yang amat diperlukan. Yang demikian itu mestilah dibataskan mengikut keperluan sahaja. 

Walaupun ada pihak yang memberi rukhsah untuk berkahwin dengan wanita bukan Muslimah, 
namun kami tidak lupa untuk nyatakan, satu perkara yang tidak ada khilaf di dalamnya ialah 
perkahwinan dengan wanita Muslimah lebih utama di lihat dari pelbagai sudut. Tidak syak, 
bahawa persamaan agama antara suami isteri lebih membantu untuk mencapai kehidupan yang 
bahagia. Lebih baik lagi jika mereka berdua bersepakat dari segi pemikiran dan mazhab. 

Lebih dari itu, tidak memadai bagi Islam untuk mengahwini mana-mana wanita Muslimah. la 
menganjurkan perkahwinan dengan wanita Muslimah yang beragama kerana dia lebih perihatin 
dengan keredhaan Allah taala, lebih memelihara hak seorang suami dan lebih berupaya utuk 
menjaga dirin, harta dan anaknya. Maka sebab itulah, Rasulullah s.a.w bersabda yang 
bermaksud; 

“Berkahwinlah dengan wanita yang beragama, nescaya diri kau akan selamat. ” 

ADAKAH DIPISAHKAN ANTARA DUA PASANGAN SUAMI ISTERI APABILA ISLAM 
MEMELUK ISLAM TANPA DIIKUTI OLEH SUAMINYA? 

Soalan 

Pengamatan di Barat menunjukkan bahawa kaum wanita lebih tertarik untuk memeluk agama 
Islam dari kaum lelaki, la adalah satu fenomena yang diketahui. Jika wanita itu belum berkahwin, 
ma atiada masalah yang timbul kecuali pada keperluan dia untuk berkahwin dengan seorang 
lelaki Muslim. 

Namun, masalah timbul jika wanita itu telah berkahwin. Dia memeluk Islam sebelum suaminya 
atau tanpa diikuti oleh suaminya. Dia mencintai suaminya dan suaminya juga mencintainya. 
Antara keduanya mempunyai kehidupan yang baik dan lama. Bahkan mungkin telah lahir dari 
mereka zuriat. Apakah yang perlu dilakukan oleh wanita ini. Dia amat menyukai Islam dan pada 
waktu yang sama juga mengasihi suami dan anak-anaknya. 

Pada umumnya, para Mufti memfatwakan wajib dipisahkan wanita itu dari suaminya semata- 
mata dengan keislamannya atau setelah iddahnya selesai, mengikut pendapat yang lebih ramai. 
Pastinya amata sukar bagi wanita yang baru masuk Islam untuk melakukannya. Dia harus 
mengorbankan suami dan keluarganya. 

Sebahagian mereka suka untuk memeluk Islam tetapi perpisahan dengan suami menjadi 
hambatan di pertengahan jalan. 

Adakah terdapat huraian mengikut syara’ bagi masalah ini yang berpandukan Al-Quran dan 
Sunnah serta tujuan-tujuan syariat? Berikanlah faedaj kepada kami dalam hal ini, nescaya Allah 
memberi faedah kepada tuan juga dan semoga Allah taala memberi ganjaran yang baik kepada 
tuan. 

Jawapan 

Segala puji bagi Allah. Selawat dan salam ke atas imam, kekasih dan contoh tauladan kita, 
Rasulullah dan sekalian keluarga, sahabat dan mereka yang mentaatinya. 

Telah beberapa tahun saya memfatwakan sebagaimana yang telah difatwakan oleh para ulama 
yang dinyatakan oleh si penanya dalam soalannya, laitu wanita apabila memeluk Islam, wajib 
dipisahkan dari suaminya dengan segera atau setelah tamat iddahnya kerana Islam telah 
memisahkan antara mereka berdua. Tidak boleh seorang wanita Muslimah kekal dibawah ikatan 
suami yang kafir. Sebagaimana sejak dari mula, tidak harus bagi wanita Muslimah berkahwin 
dengan lelaki bukan Muslim, begitulah juga tidak harus untuk dia kekal bersamanya. 

Ini adalah pandangan yang dominan, masyhur dan dipelajari oleh orang ramai umumnya dan 
para ulama khususnya. 

Saya teringat di sini sekitar seperempat kurun yang lalu, saya berada di Amerika di Persidangan 
Kesatuan Pelajar Muslim di sana. Persoalan seperti ini dikemukakan. Pada ketika itu, Dr. Hasan 
At-Turabi hadir dan berpendapat bahawa tiada salah bagi wanita untuk kekal bersama suaminya, 
jika dia memeluk Islam sedangkan suaminya tidak. Ramai yang kecoh. Beberapa orang yang 
hadir dari kalangan para ilmuan syariat menyanggahnya. Saya adalah sebahagian dari mereka. 
Hujjah utama mereka yang menyanggah ialah beliau telah keluar dari Ijma’ yang telah diputuskan 
dan amalan umat Islam keseluruhannya. 

Sembilan Pendapat Disebutkan Oleh Ibn Oayyim Dalam Masalah Ini 

Oleh kerana seorang Muslim sentiasa menggali ilmu pengetahuan, dari buaian hingga ke liang 
lahad dan dia juga pasti tidak menguasai seluruh ilmu, sebagaimana firman Allah taala yang 
bermaksud; 

“dan katakanlah: "Ya Tuhanku, tambahkanlah kepadaku ilmu pengetahuan." (Taha : 114) 

‘dan tidaklah kamu diberi pengetahuan melainkan sedikit. " (Al- Isra’ : 85) 

Maka tidak hairan, jika saya kemudiannya bertemu dengan apa yang disebutkan oleh Ibn Al- 
Oayyim dalam masalah yang penting ini dalam kitabnya Ahkam Ahl Az-Zimmah. Beliau (semoga 
Allah merahmatinya) telah menyebut sembilan pendapat dalam masalah ini yang diambil darai 
para sahabat dan para ulama yang muktabar. Dia menyebutnya semua sekali dan memeilih 
pendapat yang keenam, iaitu pilihan gurunya Sheikh Ibn Taimiyah juga. 

Ibn Al-Qayyim menyebutkan masalah ini kemudia berkata bahawa para ulama Salaf dan Khalaf 
telah berbeza dalam persoalan ini dengan perbezaan yang banyak sekali. 

Pendapat Pertama : Nikah Terfasakh Dengan Memeluk Islam Semata-mata 

Segolongan telah berkata bahawa apabila seorang wanita memeluk Islam, terfasakhlah nikah 
dengan suaminya, samada wanita itu seorang Ahli Kitab atau bukan, samada suaminya 
kemudian memeluk Islam selepasnya, walau pun pada padar sekelip mata atau lebih. Tiada jalan 
kecuali keduanya memeluk Islam serentak dalam satu waktu. Jika si suami memeluk Islam 
sebelum isterinya, terfasakhlah nikah pada saat dia memeluk Islam, walau pun si wanita itu 
kemudian memeluk Islam selepasnya pada tempoh sekelip mata 6 . 

Ini adalah pendapat sekumpulan dari Tabi'in dan sekumpulan dari mazhab Zahiri. Abu 
Muhammad b. Hazam menceritakannya dari Umar b Al-Khattab, Jabir b. Abdullah, Abdullah b. 
Abbas, Hammad b. Zaid, Al-Hakam b. 'Uyainah, Sa'id b. Jubair, Umar b. Abdul Aziz, 'Adiy b. 
'Adiy, Oatadah dan Asy-Sya’bi. 

Ibn Al-Qayyim berkata “Saya berpendapat bahawa cerita sedemikian mengenai Umar atau 
riwayat sedemikian yang diambil darinya adalah kesilapannya (Abu Muhammad b. Hazm, pent.). 
Kami akan sebutkan beberapa riwayat dari Umar r.a yang menyelahi apa yang dinyatakan oleh 
Abu Muhammad dan lain-lain. 

Ini adalah satu pandangan. 



6 Ini membicarakan mengenai wanita yang musyrik sebagaimana keadaan penduduk Mekah di 
Semenanjung Tanah Arab ketika munculnya Islam. Adapun jika si isteri seorang Ahli Kitab, maka 
keislaman si suami tidak akan memudharatkan nikah dengannya. Jika memang telah sejak mula 
mereka berkahwin berkedaan sedemikian, maka tidak apa untuk si isteri kekal bersama si suami. 

Pendapat Kedua : Terfasakh Nikah Jika Suami Tidak Mahu Memeluk Islam 

Abu Hanifah berkata bahawa jika berada di negara Islam, yang mana satu memeluk Islam dahulu 
sebelum yang lain, maka hendaklah yang lain itu ditawarkan untuk memeluk Islam. Jika dia 
memeluk Islam, maka kekallah mereka berdua dalam pernikahan. Jika dia tidak mahu, maka 
berlakulah pemisahan. Tiada iddah dalam persoalan ini. 

Ini adalah pandangan kedua. 

Pendapat Ketiga : Terfasakh Nikah Ketika Berkahir Iddah Isteri Yang Telah Digauli 

Malik berkata bahawa jika si wanita memeluk Islam tanppa diikuti oleh suaminya, jika ia terjadi 
sebelum persetubuhan, maka berlakulah pemisahan. Jika ia berlaku setelah persetubuhan, maka 
jika si suami memeluk Islam pada waktu iddah, kekallah keduanya dalama pernikahan. Jika si 
suami tidak memeluk Islam sehingga tamat iddah, maka berlakulah perpisahan secara bain (tidak 
boleh rujuk kecuali dengan pernikahan semula, pent.). 

Jika si suami memeluk Islam tanpa diikuti oleh si isteri, maka ditawarkan kepada si isteri untuk 
memeluk Islam. Jika dia menerima, maka kekallah mereka dalam pernikahan. Jika dia tidak 
mahu, maka terfasakhlah nikah pada waktu dia menolak tawaran itu, samada sebelum atau 
setelah persetubuhan. 

Ini adalah pandangan yang ketiga. 

Pendapat Keempat : Lawan Pendapat Yang Ketiga 

Ibn Syabramah berkata sebaliknya iaitu jika si wanita memeluk Islam sebelum si suami, 
berlakulah pemisahan serta merta. Jika si suami memeluk Islam dahulu, lalu si isteri memeluk 
Islam pada waktu iddah, maka kekallah dia sebagai isteri. Jika tidak, berlaku pemisahan apabila 
iddah berakhir. 

Ini adalah pandangan yang keempat. 

Pendapat Kelima : Berlaku Iddah Dalam Semua Keadaan 

Al-Auza'ii, Az-Zuhri, Al-Laits, Imam Ahmad, Asy-Syafi'ii dan Ishak berkata bahawa jika salah 
seorang mendahului yang lain dalam memeluk Islam, jika ia berlaku sebelum persetubuhan, 
maka terfasakhlah nikah. Jika ia berlaku setelah persetubuhan, lalu yang lain itu memeluk Islam 
semasa iddah, maka mereka kekal dalam pernikahan. Jika telah tamat iddah sebelum yang lain 
memeluk Islam, maka terfasakhlah nikah. 

Ini adalah pandangan yang kelima. 

Pendapat Keenam : Wanita Menunggu Dan Menahan Diri Dari Berkahwin lagi, Walaupun la 
Berkeadaan Sedemikian Bertahun-tahun, Jika Dia Memilih Yang Seperti Itu 

Hammad b. Salamah telah berkata dari Ayub As-Sukhtiyani dan Oatadah. Keduanya pula 
meriwayatkan dari Muhammad b. Sirin dari Abdullah b. Yazid Al-Khatmi bahawa seorang isteri 
lelaki Kristian telah memeluk Islam, Umar r. a lalu memberinya pilihan; jika dia mahu, dia boleh 
memisahkan suaminya, jika dia mahu juga, dia boleh, tinggal bersamanya. (Abdullah b. Yazid Al- 
Khatmi mempunyai status seorang sahabat). 

Ibn Al-Qayyim berkata bahawa ini tidak bermakna si isteri kekal bersama si suami dalam 
keadaan dia beragama Kristian tetapi dia hendaklah menunggu dan menahan diri dari berkahwin. 

Bila si suami memeluk Islam, maka si isteri kembali menjadi isterinya seperti biasa. Walau pun 
mengambil masa bertahun-tahun. 

Ini adalah pandangan yang keenam. Dia adalah pandangan yang paling Sahih dalam masalah 
ini. Sunnah nabi telah menunjukkan sedemikian, sebagaimana yang akan diterangkan nanti, la 
adalah pilihan Sheikh Al-lslam Ibn Taimiyah. 

Pendapat Ketujuh : Si Suami Lebih Berhak Ke Atas Isterinya Selama Mana Dia Tidak 
Keluar Dari Kampung Halamannya 

Hammad b. Salamah telah berkata dari Oatadah, dari Sa'id b. Al-Musayyib bahawa 
sesungguhnya Ali b. Abi Talib r. a telah berkata mengenai pasangan suami isteri yang kafir, lalu 
salah seorang dari mereka memeluk Islam bahawa si suami lebih berhak ke atas isterinya 
selama mana si isteri kekal di negerinya. Sufyan b. 'Uyainah telah berkata dari Mutrif b. Tarif, dari 
Asy-Sya’bi, dari Ali bahawa si suami lebih berhak ke atas isterinya selama mana si isteri tidak 
keluar dari kampung halamnnya. 

Ini adalah pandangan yang ketujuh. 

Pendapat Yang Kelapan : Keduanya Kekal Dalam Pernikahan Selama Mana Penguasa 
Tidak Memisahkan Mereka 

Ibn Abi Syaibah berkata bahawa Mu’tamir b. Sulaiman telah menceritakan kepada kami dari 
Mu'ammar, dari Az-Zuhri bahawa jika si isteri memeluk Islam sedangkan suaminya tidak, maka 
keduanya kekal dalam pernikahan selama mana penguasa yang ada tidak memeisahkan 
mereka. 

Ini adalah pandangan yang kelapan. 

Pendapat Yang Kesembilan : Si Isteri Kekal Bersama Suaminya Tetapi Persetubuhan 
Dilarang 

Daud b. Ali berkata, jika isteri seorang lelaki zimmi memeluk Islam sedangkan suaminya tidak, 
maka dia boleh kekal bersama suaminya tetapi si suami dilarang menyetubuhi isterinya. Syu’bah 
berkata bahawa Hammad b. Abi Sulaiman telah menceritakan kepada kami dari Ibrahim An- 
Nakha'ii mengenai seorang wanita zimmi yang memeluk Islam sedangkan dia berada di bawah 
pernikahan dengan seorang lelaki zimmi, maka dia berkata bahawa si isteri itu kekal bersama 
suaminya. Hammad b. Abu Sulaiman juga berfatwa dengan pendapat ini. 

Saya (Ibn Al-Qayyim) berkata “Maksud mereka ialah ikatan pernikahan tetap kekal. Wajib bagi 
isterinya menerima nafkah dan tempat tinggal tetapi tidak boleh bagi suami bersetubuh 
dengannya, sebagaimana yang dikatakan oleh Jumhur mengenai hamba perempuan lelaki zimmi 
yang melahirkan untuknya anak, jika dia memeluk Islam. ” 

Ini adalan pandangan yang kesembilan. 

Tahqiq (Komentar) Ibn Al-Qayyim Dalam Masalah Ini 

Ibn Al-Qayyim berkata “Kami nyatakan sumber-sumber sekalian mazhab ini dan apa yang 
terdapat pada sumber-sumber itu, dari segi kekuatan dan kelemahannya dan mana yang lebih 
dekat pada kebenaran. 

Adapun mereka yang berpegang pada pandangan pertama, iaitu yang memberlakukan 
pemisahan semata-mata dengan memeluk Islam, kami sesuungguhnya tidak mengetahui 
seseorang pun dari sahabat yang berpandangan sedemikian. Apa yang diceritakan oleh Abu 
Muhammad b. Hazm dari Umar dan Jabir dan Ibn Abbas, setakat apa yang saya faham dari 

pelbagai riwayat yang diriwayatkan dari mereka umumnya (adalah satu kesilapan, pent). Kami 
ingin nyatakan riwayat-riwayat itu; 

Syu’bah berkata Abu Ishak Asy-Syaibani telah berkata “Saya mendengar Yazid b. 'Alqamah 
berkata bahawa datuk dan neneknya dahulunya beragama Kristian. Lalu neneknya memeluk 
Islam, Umar kemudian memisahkan antara keduanya." 

Namun ini tidak menunjukkan bahawa Umar menyegerakan pemisahan semata-mata kerana 
memeluk Islam. Mungkin, si suami belum bersetubuh dengan isterinya. Mungkin juga, Umar 
memisahkan mereka setelah tamat iddah. Mungkin juga, si isteri memilih untuk difasakhkan nikah 
tanpa menunggu keislaman suaminya. Bahkan mungkin juga ia adalah pendapat mereka yang 
menyatakan bahawa nikah kekal sehingga dipisahkan oleh penguasa. 

Telah diriwayatkan dari Umar dalam persoalan ini beberapa riwayat yang dianggap sebagai 
saling bercanggah, sedangkan sebenarnya tidak. Bahkan kesemuanya, bertepatan dengan 
Sunnah. Antaranya ialah yang dinyatakan di atas dan antaranya pula ialah apa yang telah 
diceritakan dahulu mengenai dia memberi pilihan kepada si isteri iaitu jika dia mahu, dia boleh 
tinggal dengan suaminya dan jika dia mahu juga, dia boleh berpisah dari suaminya. 

Antara riwayat-riwayat itu juga ialah apa yang diriwayatkan oleg Ibn Abi Syaibah dari 'Abbad b. 
AI-'Awwam dari Abi Ishak Asy-Syaibani dari Yazid b. 'Alqamah bahawa 'Ubadah b. An-Nu’man 
At-T aghlibi pernah bernikah seorang wanita Bani Tamim. Wanita itu kemudian memeluk Islam. 
Umar r. a lalu berkata kepadanya “Samada kamu memeluk Islam atau kami mengambilnya dari 
kamu (memisahkannya, pent.)". Dia enggan memeluk Islam. Maka Umar r.a pun 
memisahkannya. Riwayat ini telah dipegang oleh mereka yang berpendapat wajib menawarkan 
Islam kepada pasangan yang lain, jika enggan hendaklah dipisahkan antara keduanya, (la 
adalah pendapat yang kedua, iaitu pendapat Abu Hanifah). 

Ibn Al-Qayyim telah berkata “Riwayat-riwayat dari Amir Al-Mukminin ini tidak saling bercanggah. 
Sesungguhnya hubungan nikah menjadi harus setelah pada awalnya merupakan wajib. Oleh itu, 
harus bagi penguasa untuk menyegerakan pemisahan, harus juga untuk menawarkan Islam 
kepada yang lain, harus juga mengekalkan keduanya sehingga tamat iddah, harus juga bagi 
wanita untuk menahan diri sehingga suaminya memeluk Islam, walau pun selama bertahun- 
tahun. Kesemua ini adalah harus dan tidak dilarang. Nikah dalam keadaan ini menjadi tiga 
keadaan; 

1 . keadaan wajib. 

2. keadaan haram maka wajib fasakh seperti seorang yang memeluk Islam dan mempunyai 
ikatan nikah dengan dengan seorang yang tidah diharuskan oleh Islam sejak mula lagi (e.g 
bernikah dengan anak saudaranya, pent). 

3. keadaan harus dan tawaquf. la berada di antara dua keadaan di atas. Pernikahan tidak 
dihukumkan sebagai wajib kekal atau wajib putus secara mutlak. Dalam keadaan ini, si isteri 
berada dalam keadaan ba'in dari satu segi tetapi tidak dari segi lain. Apabila Abu AI'As b. Ar- 
Rabi’ datang ke Madinah pada tempoh perjanjian Hudaibiyah, sedangkan dia adalah seorang 
musyrik. Isterinya Zainab bertanya Rasulullah s.a.w adakah boleh dia tinggal di rumahnya. 
Rasulullah s.a.w bersabda “Dia adalah suami kau hanya dia tidak mendatangi kau.” 

Nikah dalam tempoh ini tidak dihukumkan terbatal dan tidak pula dihukumkan kekal dari segala 
sudut. Maka sebab itu, Umar kadangkala memberi pilihan kepada si isteri, kadangkala 
memisahkan mereka dan kadangkala pula menawarkan Islam kepada si suami dan memisahkan, 
jika dia tidak mahu menerimanya. Pada asalnya, Rasulullah s.a.w tidak pernah memisahkan 
antara lelaki dan isterinya, jika salah seorang memeluk Islam sebalum yang lain. Beliau s.a.w 
tidak pernah melakukannya dalam satu situasi pun. 

Malik berkata bahawa Ibn Shihab telah berkata bahawa jarak antara Islamnya Safwan b. 
Umayyah dan isterinya, iaitu anak perempuan Al-Walid b. Al-Mughirah ialah sebulan. Si isteri 
memeluk Islam pada hari pembukaan Mekah. Sedangkan Safwan kekal sebagai musyrik 
sehingga dia menyertai Perang Hunain dan Taif sebagai seorang kafir. Dia kemudian memeluk 
Islam. Rasulullah s.aw tidak memisahkan antara mereka berdua. Isterinya kekal bersamanya 
dengan nikah berkenaan. 

Ibn Abdil Bir berkata bahawa kemasyhuran hadits ini lebih kuat dari sanadnya. 

Az-Zuhri berkata bahawa Ummu Hakim memeluk Islam pada hari penaklukan Mekah. Suaminya, 
'Ikrimah telah lari sehingga sampai ke Yaman. Dia kemudian pergi mendapatkannya di yaman. 
Dia mengajaknya untuk memeluk Islam sehingga suaminya menerimanya. Dia pulang ke Mekah 
dan berbai'ah kepada Nabi s.a.w. Keduanya kekal dengan nikah mereka yang awal. 

Ibn Syabramah berkata bahawa di zaman Rasulullah, di kalangan orang rawai ada lelaki yang 
memeluk Islam sebelum isterinya dan isteri memeluk Islam sebelum suaminya. Yang mana satu 
memeluk Islam sebelum tamat 'iddah, maka kekallah si wanita sebagai isteri. Jika salah seorang 
memeluk Islam selepas 'iddah, maka tiada lagi ikatan pernikahan antara mereka berdua. 

Abu Sufian memeluk Islam pada Tahun Penaklukan sebelum Rasulullah s.a.w menguasai 
Mekah. Sedanagkan isterinya Hindun tidak memeluk Islam sehingga Nabi s.a.w menakluk 
Mekah. Keduanya kekal dengan nikah mereka yang awal. 

Abu Sufian b. Al-Harits dan Abdullah b. Umayyah telah keluar dan bertemu Nabi s.a.w di Abwa’ 
pada Tahun Penaklukan. Mereka berdua kemudian memeluk Islam sebelum kedua isteri masing- 
masing. 

Telah tsabit bahawa Rasulullah s.a.w telah mengembalikan Zainab, anak perempuannya kepada 
Abu AI-'As (suaminya yang lewat memeluk Islam) berdasarkan nikah mereka yang pertama dulu 
setelah enam tahun. Abu Daud berkata bahawa Abdullah b. Muhammad An-Nafili telah 
meriwayatkan kepada kami dari Muhammad b. Salamah dari Muhammad b. Ishak dari Daud b. 
Al-Husain dari 'Ikrimah dari Ibn Abbas bahawa Rasulullah s.a.w mengembalikan Zainab kepada 
Abi AI-'As berdasarkan nikah yang pertama dulu. Dia tidak cakap apa-apa. Ada riwayat darinya 
yang menyatakan setelah enam tahun dan ada riwayat lain pula setelah dua tahun. 

Sheikh Al-lslam Ibn Taimiyah berkata bahawa inilah yang tsabit di sisi ulama hadits. Yang 
meriwayatkan bahawa Rasulullah s.a.w memperbaharui nikah adalah dha'if. 

Begitulah juga contoh Ummu Al-Fadl, isteri Abbas b. Abdul Mutalib. Dia telah memeluk Islam 
sebelum Abbas dalam tempoh tertentu. Berkata Abdullah b. Abbas “Ibu dan bapaku adalah 
antara mereka yang mendapat keuzuran dari Allah taala dengan firmannya yang bermaksud 
“kecuali mereka yang tertindas baik laki-laki atau wanita atau pun anak-anak yang tidak mampu 
berdaya upaya dan tidak mengetahui jalan (untuk hijrah)” (An-Nisa : 98).” 

Apabila Nabi s.a.w menakluk Mekah, ramai wanita-wanita golongan Tulaqa’ (penduduk Mekah 
yang dibebaskan) telah memeluk Islam. Sejumlah yang ramai dari mereka telah lewat dalam 
memeluk Islam seperti Safwan b. Umayyah, 'Ikrimah b. Abi Jahl dan selain mereka berdua pada 
kadar dua, tiga bulan dan lebih. Tidak disebukan bahawa Nabi s.a.w membezakan antara kes 
sebelum atau sesudah tamat iddah. Ali b Abi Talib r. a telah memfatwakan bahawa si isteri 
dikembalikan kepada si suami walau pun telah berlalu masa yang lama. 'Ikrimah b Abi Jahl 
datang kepada Nabi s.a.w di madinah setelah beliau s.a.w pulang dari mengepungi Taif dan 
membahagikan harta rampasan Perang Hunain di bulan Zulkaedah. Penaklukan Mekah berlaku 
di bulan Ramadhan. Ertinya telah berlalu tempoh tiga bulan yang mana iddah mungkin telah 
tamat dan mungkin belum. Rasulullah s.a.w mengekalkan mereka mengikut nikah yang dulu dan 
dia tidak bertanya “Adakah iddah kamu telah tamat atau belum?” Bahkan dia tidak bertanya 
kepada seorang wanita pun, sedangkan ramai dari mereka yang telah berlalu satu tempoh 

bahawa iddah mereka telah tamat. Safwan b. Umayyah telah menyertai Perang Hunain bersama 
Nabi s. a. w dalam keadaan musyrik. Dia juga menyertai Perang Taif sehingga waktu Rasulullah 
s. a. w membahagikan harta rampasan Perang Hunain, iaitu hampir dua bulan setelah penaklukan 
Mekah. Jika Mekah ditakluk pada 10 hari terakhir dari Ramadhan, harta rampasan Perang 
Hunain pula di bahagikan pada bulan Zulkaedah, maka haruslah iddah tamat dalam tempoh 
sedemikian. 

Kesimpulannya, jika batas mengembalikan isteri kepada suaminya ialah dengan tamatnya iddah 
adalah syariat yang di bawa oleh Rasulullah s. a. w, pastilah menjadi wajib bagi beliau s. a. w untuk 
menerangkan kepada orang ramai ketika itu. Sesungguhnya mereka mereka lebih memerlukan 
penerangan darinya s. a. w. Sedangkan di sana ada hadits Zainab yang menunjukkan bawah 
wanita jika memeluk Islam sedangkan suaminya tidak mahu, maka dia boleh menahan diri dan 
menanti suaminya memeluk Islam. Jika dia memilih untuk kekal menanti, kemudian suaminya 
memeluk Islam, dia boleh kekal bersamanya sebagaimana yang dilakukan oleh wanita-wanita di 
zaman nabi s. a. w seperti Zainab, anak Nabi s. a. w dan lain-lain. Namun si suami tidak boleh 
menyetubuhinya dan tidak hukum berlaku ke atas si suami terhadap isterinya, tiada nafkah atau 
pembahagian masa. Persoalan ini tertaklu pada budi bicara isteri bukan suami. Si suami dalam 
keadaan ini bukanlah seorang suami yang memiliki ikatan pernikahan yang mutlak. Jika si suami 
memeluk Islam, tidak perlu pula untuk membaharui nikah yang memerlukan wali, saksi-saksi, 
mahar dan akad baru tetapi kemasukannya kepada Islam mengambil tempat Qabul (ucap terima) 
nikah dan penantian si isteri merupakan Ijab (terima balas). 

Rahsia dalam masalah ini ialah, ikatan nikah dalam tempoh ini menjadi harus bukan wajib dan 
tidakpula terlarang, la tidak memudharatkan si isteri dan tidak pula bercanggah dengan prinsip- 
prinsip syara’. Namun, jika seorang lelaki memeluk Islam, sedangkan isterinya enggan. 
Mengekalkan ikatan nikah akan memudharat si isteri dan tidak ada pula maslahat baginya. Jika 
dia tidak menunaikan hak si isteri, maka dia telah berlaku zalim. Maka sebab itu Allah taala 
berfirman “Dan janganlah kamu tetap berpegang pada tali (perkawinan) dengan perempuan- 
perempuan kafir” (Al-Mumtahanah : 10). Dia melarang lelaki-lelaki mengekalkan nikah dengan 
wanita kafir. Jika dia memeluk Islam, diperintahkan siterinya untuk memeluk Islam. Jia dia tidak 
memeluk Islam, maka dipisahkan antara keduanya 7 . 

Antara Dalii-dalil Golongan Yang Menyegerakan Pemisahan 

Di antara dalil-dalil golongan yang berpegang pada pendapat bersegera untuk memisahkan 
suami isteri, jika si isteri memeluk Islam sebelum suaminya yang dinyatakan olej Ibn Oayyim 
ialah firman Allah taala yang bermaksud 

“Hai orang-orang yang beriman, apabila datang berhijrah kepadamu perempuan-perempuan 
yang beriman, maka hendaklah kamu uji (keimanan) mereka. Allah lebih mengetahui tentang 
keimanan mereka; maka jika kamu telah mengetahui bahwa mereka (benar-benar) beriman 
maka janganlah kamu kembalikan mereka kepada (suami-suami mereka) orang-orang kafir. 
Mereka tiada halal bagi orang-orang kafir itu dan orang-orang kafir itu tiada halal pula bagi 
mereka. Dan berikanlah kepada (suami-suami) mereka mahar yang telah mereka bayar. Dan 
tiada dosa atasmu mengawini mereka apabila kamu bayar kepada mereka maharnya. Dan 
janganlah kamu tetap berpegang pada tali (perkawinan) dengan perempuan-perempuan kafir; 
dan hendaklah kamu minta mahar yang telah kamu bayar; dan hendaklah mereka meminta 
mahar yang telah mereka bayar. Demikianlah hukum Allah yang ditetapkan-Nya di antara kamu. 
Dan Allah Maha Mengetahui lagi Maha Bijaksana.” (Al-Mumtahanah : 10) 



1 Lihat Ahkam Ahli Az-Zimmah oleh Ibn Al-Qayyim, 1/317-326, ditahqiq oleh Dr. Subhi As-Soleh, 
cetakan Universiti Damsyik. 

Golongan ini berkata bahawa ini adalah hukum Allah taala yang tidak boleh bagi sesiapa untuk 
meninggalkannya. Allah taala telah mengharamkan kembalinya seorang wanita beriman kepada 
lelaki kafir. Allah taala berterus terang mengenai keharusan bernikah dengan wanita itu, walau 
pun dia masih terikat dengan suaminya, sehinggala si suami memeluk Islam semasa iddah. 
Setelah iddah, tidak harus bagi si suami menikahnya. Lebih utama pula, jika si isteri masih 
beriddah dengan haidh. 

Ini adalah dalil yang jelas akan terputusnya ikatan pernikahan dengan penghijrahan si isteri. 
Firman Allah taala yang bermaksud “Dan janganlah kamu tetap berpegang pada tali (perkawinan) 
dengan perempuan-perempuan kafir” (Al-Mumtahanah : 10) adalah dalil yang jelas bahawa 
seorang Muslim diperintahkan untuk tidak memegang ikatan pernikahan dengan isteri jika dia 
tidak memeluk Islam. Oleh itu, sahlah bahawa pada saat memeluk Islam, terputuslah ikatan 
dengan wanita yang kafir. 

Firman Allah taala “Mereka tiada halal bagi orang-orang kafir itu dan orang-orang kafir itu tiada 
halal pula bagi mereka” (Al-Mumtahanah : 1 0) adalah dalil yang jelas mengenai pengharaman 
salah seorang dari pasangan suami isteri dengan yang lain pada setiap masa. 

Ini adalah empat dalil dari ayat-ayat Al-Quran dalam perkara ini. Adapun sekalian riwayat yang 
berbaga-bagai itu, maka cukuplah apa yang ada di dalam Kitab Allah taala sebagai huraian dan 
pegangan. 

Sanggahan Golongan Lain Ke Atas Mereka 

Golongan yang lain berkata “Kami mengalu-alukan Kitab Allah. Kami akan dengar dan patuh 
dengan kata-kata Tuhan kami. Namun, kamu telah mentafsirkan ayat berkenaan dengan bukan 
tafsirannya yang betul. Kamu telah meletakkannya bukan ditempatnya. Di dalam ayat berkenaan 
tiada ketetapan yang menuntut agar bersegera memisahkan keduanya, jika salah seorang dari 
mereka berdua memeluk Islam lebih dahulu dari yang lain 8 . Tiada seorang pun dari para sahabat 
Rasulullah s. a. w dan para tabi'in yang memahami Kitab Allah berkenaan seperti sedemikian. 
Pada asalnya, Kitab Allah taala tidak menunjukkan kepada pendapat yang kamu pegangi. 

Adapun firman Allah taala yang bermaksud “maka janganlah kamu kembalikan mereka kepada 
(suami-suami mereka) orang-orang kafir” (Al-Mumtahanah : 10), ia menunjukkan akan 
pengharaman mengembalikan wanita-wanita yang berhijrah kepada Allah taala dan RasulNya 
kepada orang-orang kafir. Di manakah terdapat dalam ayat ini bahawa wanita berkenaan tidak 
boleh menunggu suaminya sehingga dia menjadi Muslim dan berhijran kepada Allah taala dan 
RasulNya kemudian dia dikembalikan kepada si suami? 

Alangkah jauhnya kefahaman mengenai ayat ini. 

Begitulah juga firman Allah taala yang bermaksud “Mereka tiada halal bagi orang-orang kafir itu 
dan orang-orang kafir itu tiada halal pula bagi mereka” (Al-Mumtahanah : 10), ia hanya 
mentsabitkan pengharaman antara orang-orang Muslim dan Kafir, setiap seorang dari mereka 
tidak halal bagi yang lain. Tidak terdapat di dalamnya bahawa setiap seorang dari mereka 
setelah memeluk Islam boleh menanti dan menahan diri bagi pasangannya sehingga dia 
memeluk Islam, setelah itu mereka kembali menjadi halal apabila kedua-duanya telah memeluk 
Islam. 

Adapun firman Allah taala “Dan tiada dosa atasmu mengawini mereka apabila kamu bayar 
kepada mereka maharnya” (Al-Mumtahanah : 10), ia adalah pernyataan untuk orang-orang 
Muslim, la mengangkat kesulitan bagi mereka untuk bernikah dengan wanita-wanita Mukminah 



8 Pada teks asal, di sini terdapat perkataan yang tidak dapat difahami. 

yang berhijrah setelah mereka bercerai dari suami-suami mereka. Ini pula berlaku setelah tamat 
iddah wanita berkenaan dan apabila wanita itu memilih sendiri untuk berpisah. 

Tidak ragu-ragu lagi bahawa seorang wanita apabila telah tamat iddahnya, dia diberi pilihan 
samada berkahwin dengan sesiapa yang dia suka atau menunggu sehingga suaminya memeluk 
Islam. Kemudian, dia dikembalikan kepada suaminya berdasarkan akad dahulu sebagaimana 
yang kami pegangi atau dengan akad baru mengikut pendapat mereka yang mengatakan 
terfasak nikah setelah tamat iddah. 

Jika kami katakan bahawa wanita berkenaan kekal terikat dengan suaminya dan kami tidak 
membolehkannya untuk berkahwin lain setelah tamat iddahnya, samada dia mahu atau tidak, 
nescaya ayat berkenaan menjadi hujjah yang menyanggahi kami. Namun kami dan yang selain 
kami dari orang-orang Muslim tidak berpendapat sedemikian. Sesungguhnya wanita itu lebih 
berhak bagi dirinya. Jika dia mahu, dia berkahwin lain. Jika tidak, dia menahan dirinya. 

Adapun firman Allah taala yang bermaksud “maka janganlah kamu kembalikan mereka kepada 
(suami-suami mereka) orang-orang kafir” (Ai-Mumtahanah : 10)”, ia mengandungi larangan dari 
meneruskan hubungan nikah dengan wanita dalam keadaan dia kekal dengan syirik dan 
kekufuran. la bukan laranag bagi si suami untuk menantinya. Apabila wanita itu memeluk Islam, 
maka dia kembali berpegang dengan tali pernikahan yang awal. 

Jika dikatakan bahawa si suami apabila menantinya, bermakna dia masih berpegang dengan tali 
pernikahan. Maka (dikatakan, pent.) bahawa wanita itu apabila tamat iddaahnya boleh berpisah 
dan menikahi dengan yang lain. Jika ikatan pernikahan masih berada di tangan si suami, pasti 
tidak boleh bagi wanita itu melakukan seperti itu. 

Ayat itu juga menjadi dalil bahawa si suami jika memeluk Islam sedangkan isterinya tidak, dia 
tidak boleh terus memegang isterinya. Dia hendaklah berpisah darinya. Jika si isteri memeluk 
Islam setelah dia, barulah dia boleh kembali berpegang dengan tali pernikahan bersama 
isterinya. Dengan itu, dia sebenarnya berpegang dengan tali pernikahan bersama wanita 
Muslimah bukan kafir. Lagi pula, pengharaman wanita-wanita musyrik bagi lelaki-lelaki Muslim 
bukan diambil dari ayat ini tetapi ia tsabit dari firman Allah taala yang bermaksud “Dan janganlah 
kamu menikahi perempuan-perempuan musyrik sehingga mereka beriman” (Al-Baqarah : 221). 

Sebenarnya ayat (Al-Mumtahanah : 10, pent.) itu menetapkan hukum antara orang-orang 
Mukmin dengan wanita-wanita murtad yang lari kepada orang-orang kafir dan wanita-wanita yang 
behrijrah kepada orang-orang Muslim. Hal ini adalah kerana syarat perjanjian (Hudaibiyah, pent.) 
telah dipersetujui bahawa sesiapa yang ingin masuk kedalam agama Rasulullah s.a.w dan 
pakatannya, dia boleh masuk. Sesiapa pula yang ingin masuk ke dalam agama orang Ouraisy 
dan pakatannya, dia juga boleh masuk. Lalu beberapa orang wanita memeluk Islam dan 
beberapa wanita pula menjadi murtad dengan memilih syirik. Maka hukum Allah taala dalam ayat 
ini adalah sebaik-baik hukum bagi kedua kelompok tadi, la melarang orang-orang Islam dari terus 
memegang tali pernikahan dengan wanita yang memilih syirik dan kekufuran kerana ia akan 
menghalang wanita itu dari berkahwin dengan sesiapa yang dia suka sedangkan dia masih 
berada di bawah ikatan nikah dengan seorang Muslim. Perjanjian itu juga menetapkan bahawa 
sesiapa dari orang-orang Muslim, lelaki atau wanita, yang datang kepada orang kafir, maka dia 
kekal bersama mereka. Sesiapa pula yang datang dari orang-orang kafir kepada orang-orang 
Muslim, maka dikembalikan semula kepada orang-orang kafir. Jika seorang wanita kafir lari 
kepada orang-orang Muslim, maka luputlah ikatan nikahnya dan harus pula bagi orang-orang 
Muslim untuk menikahinya. 

Jika seorang wanita dari orang-orang Muslim lari kepada orang-orang kafir, sekiranya dia kekal 
dalam ikatan nikah dan suaminya terus memegang tali pernikahan, ini akan memberi 
kemudharatan kepadanya, jika si suami tidak membolehkannya untuk dikahwini dan juga akan 
memberi kemudharatan si suami, jika dia membolehkan isterinya berkahwin sedangkan ia maish 
dalam ikatan nikah dengannya. 

Maka hukum Allah taala yang adil menetapkan sesuatu yang tiada yang lebih baik darinya iaitu 
menyegerakan perpisahan antara si suami dan isteri yang murtad atau yang telah menjadi kafir 
agar dia boleh berkahiwn lain, sebagaimana wanita Muslimah boleh berkahwin lain, jika dia 
berhijrah. Inilah ketentuan sebenar ayat (Al-Mumtahanah : 10, pent.). Dia tidak menentukan 
bahawa seorang wanita jika memeluk Islam, berlakukan pemisahan antaranya dengan suaminya 
sejurus setelah memeluk Islam sehingga jika si suami memeluk Islam setelah itu, dia tidak boleh 
kembali kepada isterinya. 

Oleh itu, hendaklah segala nas diberikan haknya dan kepada Sunnah juga diberikan haknya. 
Tiada percanggahan antara ayat ini (Al-Mumtahanah : 10, pent.) dengan Sunnah dari mana- 
mana sudut. Setiap satu datang dari sumber yang sama, saling membenarkan yang lain. 

Sheikh Islam Ibn Taimiyah berkata “Adapun pendapat yang mengatakan bahawa dengan 
memeluk Islam oleh salah seorang pasangan suami isteri yang musyrik sahaja berlaku 
pemisahan antara mereka, samada sebelum atau sesudah bersetubuh, ia adalah satu pendapat 
yang amat lemah. Ini menyalahi apa yang telah diketahui secara Mutawatir dari syariat Islam. 
Telah diketahui bahawa orang-orang Muslim yang memeluk Islam dahulu saling mendahului 
yang lain antara satu sama lain dalam mengucap dua kalimah syahadah. Kadangkala seorang 
lelaki memeluk Islam dan isterinya kekal bersamanya pada tempoh tertentu sehingga dia 
memeluk Islam kemudian. Sebagaimana juga ramai wanita-wanita Ouraisy dan lain-lain yang 
memeluk Islam sebelum suami-suami mereka sebagaimana yang telah diriwayatkan bahawa 
Ummu Sulaim, isteri Abu Talhah telah memeluk Islam sebelum Abu Talhah. 

Kadangkala, si suami memeluk Islam sebelum isterinya. Kemudian isterinya memeluk Islam 
setelah berlalu satu tempoh yang dekat atau lama. 

Tiada siapa yang patut berkata “Ini adalah sebelum pengharaman nikah dnegan orang-orang 
musyrik.” Hal ini adalah kerana dua sebab; 

Pertama ialah, jika diandaikan bahawa apa yang berlaku mendahului hukum pengharaman nikah 
dengan orang-orang Musyrik, maka dakwaan mereka yang ia telah mansukh memerlukan dalil. 

Kedua ialah bahawa orang-ramai telah memeluk Islam dan masuk ke dalam agama Allah taala 
secara berbondong-bondong setelah turunnya ayat pengharaman wanita-wanita musyrik dan 
larangan berpegang dengan ikatan nikah dengan wanita kafir. Begitu juga, telah memeluk Islam 
golongan Tulaqa’ (penduduk Mekah yang dibebaskan oleh Rasulullah s. a. w) dalam jumlah yang 
ramai dan telah memeluk Islam penduduk Taif. 

Penduduk Taif memeluk Islam setelah Nabi s.a.w mengepung dan menggunakan Manjaniq 
(catapult) ke atas mereka tetapi beliau s.a.w tidak menakluknya. Beliau s.a.w kemudian 
membahagikan harta rampasan Perang Hunain di Ja’ranah. Beliau s.a.w setelah itu melakukan 
umrah lalu pulang pula bersama orang-orang Muslim ke Madinah. Setelah itu, barulah datang 
rombongan penduduk Taif dan memeluk Islam. Sedangkan isteri-isteri mereka di Taif belum 
memeluk Islam. Mereka kemudian pulang. Hanya setelah itu, isteri-isteri mereka memeluk Islam. 

Maka sesiapa yang berpendapat bahawa apabila salah seorang pasangan suami isteri memeluk 
Islam, maka wajiblah dengan segera memisahkan antara mereka, satnpa kira samada setelah 
berlaku persetubuhan atau belum, maka pendapatnya itu adalah salah. 

Nabi s.a.w tidak bertanya sesiapa pun dari mereka yang memeluk Islam “Adakah kamu telah 
bersetubuh dengan isteri kamu atau belum?” Bahkan, sesiapa yang memeluk Islam lalu isterinya 
kemudian memeluk Islam pula, maka dia tetap menjadi isterinya tanpa perlu membaharui nikah. 

Ramai rombongan Arab telah mendatangi Rasulullah s.a.w. Mereka memeluk Islam kemudia 
pulang kepada keluarga mereka. Lalu isteri-isteri mereka memeluk Islam di tangan mereka. 



81 of 140 




Rasulullah s.a.w juga telah mengutus Ali, Mu'az dan Abu Musa r. a ke Yaman. Sejumlah yang 
tidak terhitung jumlahnya memeluk Islam di tangan mereka dari kalangan orang-orang lelaki dan 
wanita. Telah dimaklumi bahawa seorang lelaki mendatangi mereka lalu memeluk Islam sebelum 
isterinya dan wanita juga mendatangai mereka, lalu memeluk Islam sebelum suaminya. Mereka 
semua tidak berkata kepada sesiapa pun “Hendaklah lafaz (syahadah, pent.) kamu dan isteri 
kamu untuk memeluk Islam berlaku pada waktu yang sama agar nikah tidak terfasakh. ” Mereka 
tidak pula memisahkan antara siapa yang telah bersetubuh dengan isterinya dengan siapa yang 
tidak. Mereka juga tidak menetapkan iddah dengan tiga Quru’ (haidh / suci), kemudian 
memfasakhkan mereka jika tamat iddah berkenaan. 

Bahkan, Ali r. a telah berhadapan sendiri dengan peristiwa sedemikian bersama Rasulullah s.a.w 
dan pada ketika Rasulullah s.a.w tidak bersamanya. Ali r. a telah berkata “Dia (suami) lebih 
berhak terhadapnya (isteri) selama mana dia (isteri) tidak keluar dari kampungnya.” Dalam satu 
riwayat yang lain darinya pula, dia berkata “Selama mana dia (isteri) tidak keluar dari negeri 
hijrah (yang ia menetap)nya.” Dia tidak menyegerakan pemisahan dan tidak pula menetapkan 
iddah dengan tiga Quru’ (haidh / suci).” 

Sesugguhnya terdapat dalam kes Zainab, penawar dan pegangan. 

Adapun Sunnah Nabi s.a.w ialah beliau menyatukan kedua suami isteri jika salah seorang dari 
mereka memeluk Islam sebelum yang lain dan keduanya redha untuk kekal dalam nikah. Dia 
s.a.w tidak memisahkan antara mereka berdua dan tidak ppula menuntut mereak berdua 
melakukan akad baru. 

Jika si isteri memeluk Islam dahulu, maka baginya hak untuk menahan diri bagi menanti 
suaminya memeluk Islam. Pada bila-bila masa suaminya memeluk Islam, dia menjadi isterinya 
semula. Jika si suami memeluk Islam, dia tidak berhak untuk menahan isterinya untuk dirinya 
dengan memegang tali pernikahan dengannya. Dia tidak boleh memaksa si isteri untuk memeluk 
Islam dan menahannya pula bagi dirinya sahaja. Dia tidak boleh menzaliminya dalam perkara 
agama dan nikah. Jika si isteri memilih untuk menahan dirinya (dari berkahwin lain, pent) 
disebabkan Islamnya si suami, dia boleh melakukannya, samada tempoh berkenaan lama atau 
singkat. Jika si isteri memilih untuk berkahwin dengan orang lain setelah tamat iddah, maka dia 
berhak melakukannya. Iddah di sini ialah untuk menjaga benih keturunan suami yang pertama. 
Mana-mana pihak memeluk Islam dalam waktu iddah atau setelah iddah, maka nikah kembali 
kepada asal. 

Jika si suami ingin mentalaqkan isterinya (setelah dia memeluk Islam dan isterinya tidak, pent.), 
maka hendaklah dia mentalaqkannya sebagaimana Umar r. a mentalaqkan dua isterinya yang 
musyrik apabila Allah taala menurunkan ayat “Dan janganlah kamu tetap berpegang pada taii 
(perkawinan) dengan perempuan-perempuan kafir” (Al-Mumtahanah : 10), atau jika si isteri 
memilih untuk berkahwin setelah bersih rahimnya (tamat iddah, pent.), maka dia berhak 
melakukannya. 

Selain itu, pendapat ini (menyegerakan pemisahan) mengandungi sebab yang menjauhkan orang 
dari Islam. Sesungguhnya seorang isteri atau suami, jika mengetahui bahawa dengan memeluk 
Islam sahaja akan terputus nikah dan dipisahkan dari orang yang dikasihi dan tiada jalan bagi si 
suami kembali kepada isterinya kecuali dengan keredhaannya, keredhaan walinya dan mahar 
yang baru, pasti dia akan lari dari memeluk Islam. Berbeza jika setiap mereka mengetahui 
bahawa jika apabila salah seorang dari mereka memeluk Islam, maka nikah kekal sedia kala. 
Tidak perlu berpisah kecuali jika dia memilih untuk berpisah. Yang sedemikian lebih 
menggalakkan orang kepada Islam dan menjadikan mereka suka kepadanya. Ini akan lebih 
mendorong mereka untuk masuk ke dalam Islam. 

Lagi pula, dengan kekalnya akad nikah menjadi harus bukan wajib, tanpa boleh bersetubuh 
terdapat kebaikan, maslahat dan tiada pula kemudharatan. Kemudharatan wujud jika sejak mula 
pernikahan, berlaku penguasaan orang kafir ke atas wanita Muslimah. Yang seperti ini tidak 

boleh seperti apabila sejak mula lagi seorang lelaki kafir berkahwin dengan seorang Muslimah, 
walau pun tidak berlaku persetubuhan antara mereka berdua. Sebagaimana juga tidak boleh bagi 
orang kafir untuk menguasai wanita Muslimah dengan perhambaan. 

Kerosakan juga hanya berlaku dengan persetubuhan setelah si isteri memeluk Islam. Oleh itu, ia 
tidak harus. Maka mengekalkan nikah adalah harus. Di dalamnya terdapat maslahat yang kuat 
bagi agama dan dunia kedua suami isteri. Selama mana keadaannya adalah seperti ini, syariat 
tidak mengharamkannya. 9 ” 

Komentar Terhadap Imam Ibn Al-Qayyim 

Apa yang disebutkan oleh Ibn Al-Qayyim merupakan satu pendedahan bagi masalah ini yang 
dahulunya kami sangka ia adalah antara masalah yang telah berlaku Ijma’. Bahkan kami 
menggangapnya bahawa ia secara teori adalah satu Ijma’ dari imam-imam mazhab dan diikuti 
pula dengan amalan berterusan umat Islam. Ijma’ apabila disertai pula oleh perbuatan, maka 
bertambahlah kekuatannya. 

Namun, jelas kemudian bahawa Ijma’ ini Sahih dan tsabit jika dilihat pada persoalan perkahwinan 
yang sejak dari awal lagi si lelaki berkenaan bukan seorang Muslim. Yang seperti ini adalah 
haram secara qat’ii. Tiada seorang faqih atau mana-mana imam-imam mazhab yang empat atau 
di luar mazhab empat dari umat Islam yang berpendapat akan keharusannya, la adalah Ijma’ 
secara teori dan amali, la tsabit dan hukumnya tetap secara yakin. 

Adapun apa yang dinyatakan oleh Ibn Al-Qayyim, di dalamnya terdapat khilaf, laitu jika si wanita 
bukan Muslimah asalnya berkahwin dengan lelaki bukan Muslim. Kemudian Allah taala membuak 
hatinya untuk memeluk Islam, sehingga dia pun memeluknya tetapi suaminya tidak memeluk 
Islam bersamanya. Di sinilah berlaku khilaf. Ibn Al-Qayyim menyatakan sembilan pendapat 
dalam persoalan ini, 

Inilah yang telah mendorong saya untuk merujuk balik ke sumber-sumber asas yang darinya Ibn 
Al-Qayyim mengambil pendapat-pendapat ini. la adalah kitab-kitab induk yang menumpu dalam 
meriwayatkan pendapat-pendapat para sahabat r. a dan para tabi'in serta golongan Salaf dari 
umat ini. Mereka yanghidup dalam kurun-kurun yang terbaik yang telah diberi kelebihan dengan 
hadits-hadits Rasulullah s.a.w yang bermaksud 

“Sebaik-baik kurun ialah kurunku kemudian yang sesudahnya dan kemudian yang sesudahnya. ” 

Kitab-kitab induk ini ialah seumpama kitab Musannaf Abdul Razak As-San'ani (1 1 2H), Musannaf 
Ibn Abi Syaibah (235H), karangan-karangan Abu Ja'far At-Tahawi (321 H) dan As-Sunan Al- 
Kubra oleh Al-Baihaqi (457H). 

Lalu apakah yang dinyatakan oleh sumber-sumber ini? 

Kembali Kepada Fatwa-fatwa Para Sahabat Dan Tabi'in Di Luar Mazhab-mazhab Yang Ada 

Diriwayatkad dari Ibn Abi Syaibah dalam kitab Musannafnya yang bersanad dari Ali r.a mengenai 
seorang wanita Yahudi atau Nasrani, jika memeluk Islam, bahawa suaminya lebih berhak 
terhadapnya, kerana baginya hak perjanjian (seorang bukan Muslim yang ada ikatan perjanjian 
zimmi dengan negara Islam, pent.) 10 . 



9 Ahkcim Ahl Az-Zimmah, oleh Ibn Al-Qayyim (2 / 337 - 344) 

10 Musannaf Ibn Abi Syaibah (1 8301 ), ditahqiq oleh Mukhtar An-Nadwi, edaran Ad-Dar As- 
Salafiyah, India, Bombay. 

Dalam satu riwayat lain dari Ali r. a di sisi Ibn Syaibah bahawa si suami lebih berhak ke atas 
isterinya selama mana mereka berada di negara tempat mereka berhijrah, yakni di negara 
tempat berhijrah si isteri 1 1 . 

Abdul Razak meriwayatkan dengan sanadnya dari Ali r. a bahawa beliau telah berkata “Dia 
(suami) lebih berhak ke atasnya (isteri), selama mana dia (suami) tidak mengeluarkannya (isteri) 
dari kampung halamannya. 12 ” 

Diriwayatkan dengan sanadya dari Al-Hakam bahawa Hani’ b. Oubaisah Asy-Syaibani, seorang 
Nasrani, yang mempunyai empat orang isteri. Kesemua isterinya lalu memeluk Islam. Umar r. a 
kemudian menulis bahawa mereka hendaklah kekal sebagai isterinya 13 . 

Ini jelas bahawa Umar r. a mengharuskan bagi isteri untuk kekal dengan suaminya. 

Diriwayatkan juga dengan sanadnya dari Abdullah b. Yazid Al-Khatmi bahawa Umar menulis 
hendaklah isteri-isteri itu diberi pilihan 14 . 

Abdul Razak meriwayatkan kisah ini dari Al-Khatmi bahawa dia berkata “Seorang wanita dari 
penduduk Al-Hirah telah memeluk Islam tetapi suaminya tidak. Umar lalu menulis mengenainya 
bahawa hendaklah mereka menyuruh wanita itu memilih, jika dia mahu, dia boleh berpisah 
dengannya atau kekal bersamanya 15 .” 

Ertinya Umar r. a telah menyerahkan perkara ini kepada pilihan si wanita. Jika dia mahu, dia 
boleh kekal bersama suaminya atau berpisah dengannya. 

Ibn Abi Syaibah juga meriwayatkan yang seumpamanya dengan sanadnya dari Al-Hasan 
bahawa seorang wanita Kristian telah memeluk Islam dalam keadaan dia sebagai isteri bagi 
lelaki Kristian. Orang ramai ingin memisahkan wanita itu dari suaminya. Mereka lalu merujuk 
kepada Umar r. a. Umar r. a lalu menyerahkan pilihan kepada wanita itu 16 . 

Ibn Abi Syaibah juga meriwayatkan dengan sanadnya dari Ibrahim An-Nakha'ii bahawa dia 
berkata “Keduanya (suami isteri, pent) kekal atas nikah mereka berdua. 17 ” 

Abdul Razak juga meriwayatkan dengan sanadnya. Dia berkata bahawa si suami lebih berhak ke 
atas isterinya selama mana dia (suami) tidak mengeluarkannya dari negeri tempat dia (isteri) 
berhijrah 18 . Riwayat ini sama dengan apa yang diriwayatkan dari Ali r.a. 



11 Ibid, (18302). At-Tahawi meriwayatkannya dalam kitab Syarh Ma'ani Al-Atsar (3/260) “Dia 
(suami) lebih berhak ke atasnya (isteri), selama mana si isteri berada di negara tempat dia 
berhijrah. ” 

12 Musannaf Abdul Razak, riwayat no (10084), ditahqiq oleh Habib Ar-Rahman Al-A'azami, 
edaran Al-Maktab Al-lslami, Beirut. 

13 Musannaf Ibn Abi Syaibah (18306). 

14 Ibid, (18303). 

15 Riwayat (10083) dari Musannaf Abdul Razak. 

16 Musannaf Ibn Abi Syaibah, (18307). 

17 Ibid, (18305) 

18 Riwayat (10085), dari Musannaf Abdul Razak. 

Diriwayatkan dari Asy-Sya’bi bahawa dia berkata si suami lebih berhak ke atasnya (isteri) selama 
mana dia berada di kampung halamannya 19 . 

Ini adalah pendapat Ali r. a yang tidak berbeza dengan pendapatnya yang lain bahawa seorang 
lelaki Ahli Kitab (Yahudi dan Kristian) lebih berhak ke atas isterinya, jika si isteri memeluk Islam, 
selama mana dia (suami) tidak mengeluarkannya (isteri) dari kampung halamannya atau dari 
negeri tempat dia berhijrah. Di dalam beberapa riwayat lain dinyatakan “kerana dia mempunyai 
hak perjanjian (seorang bukan Muslim yang ada ikatan perjanjian zimmi dengan negara Islam, 
pent.)", maksudnya ialah perjanjian sebagai zimmi. 

Pendapat Ali r. a telah diperkuatkan oleh riwayat yang datang dari Asy-Sya’bi dan Ibrahim dari 
kalangan imam para tabi'in dan pendapat Umar r. a dalam banyak riwayat bahawa si isteri kekal 
di sisi suaminya atau diberi pilihan antara kekal atau berpisah dengan suaminya. 

Tiada yang menyanggahi kesemua itu kecuali satu riwayat dari Umar mengenai kisah lelaki dari 
Bani Taghlib yang ditawarkan kepadanya memeluk Islam tetapi dia menolak. Lalu isterinay 
dipisahkan darinya. Dalam sebahagian riwayat-riwayat lain bahawa lelaki itu berkata kepada 
Umar “Aku tidak tinggalkan perkara ini (pilih memeluk Islam) kecuali kerana rasa malu dengan 
bangsa Arab, jika mereka berkata “Sesungguhnya dia memeluk Islam kerana tunduk dengan 
isterinya.” Maka Umar r. a pun memisahkan antara keduanya 20 . 

Mungkin apa yang diriwayatkan dari Umar r. a ini menunjukkan kepada kita bahawa penguasa 
atau hakim mmepunyai budibicara dalam masalah ini. Dia boleh mengekalkan si isteri bersama 
suaminya atau memberi si isteri membuat pilihan atau memisahkan antara keduanaya, di mana 
dia dapati ada maslahat. Khususnya, jika masalah itu dibawa kepadanya, sebagaimana dalam 
kes ini. 

Mungkin apa yang diriwayatkan dari Umar r. a ini menyokong apa yang disebutkan oleh Ibn Al- 
Qayyim mengenai pendapat Ibn Syihab Az-Zuhri bahawa keduanya kekal dengan nikah mereka 
berdua, selama mana penguasa tidak memisahkan antara mereka berdua. 

Sejenak Bersama Ibn Al-Qayyim 

Walau pun Ibn Al-Qayyim, rahimahullah, berjanji untuk menganalisa sumber-sumber pendapat- 
pendapat ini atau sembilan mazhab yang dinyatakan serta kekuatan dan kelemahan yang 
terdapat pada pendapat itu semua namun dia tidak menunaikan janjinya itu. Dia tidak membuat 
analisa kepada kesemuanya. Dia hanya menumpu pada pendapat yang keenam sahaja yang dia 
sokong dan yang disokong oleh gurunya Sheikh Al-lslam Ibn Taimiyah, iaitu si isteri tinggal 
bersama suaminya dan menanti keislamannya tetapi suami tidak boleh menyetubuhinya, walau 
pun si isteri tinggal bersama suaminya bertahun-tahun. Beliau menyokong pendapat ini dnegan 
panjang lebar sehingga seolah-olah dia lupa akan tiga pendapat yang lain. 

Pilihan Ibn Al-Qayyim dan gurunya mempunyai pertimbangan, kewajaran dan dalil-dalilnya. 
Namun satu masalah praktikal masih tetap wujud iaitu jika si isteri tinggal bersama suaminya 
menanati keislamannya, walau pun bertahun-tahun, sedangkan si suami tidak boleh menggauli 
isterinya, apakah setiap seorang dari mereka boleh bersabar dalam keadaan seperti ini, untuk 
hidup di bawah satu bumbung bertahun-tahun, tetapi setiap satu tidak boleh mendekatai yang 
lain, khususnya jika keduanya masih muda? 

Saya suka sekali untuk mengemukakan pendapat Imam Ali r. a kepada Ibn Al-Qayyim yang dia 
sendiri nyatakan iaitu pendapat mengenai isteri yang memeluk Islam sebelum suaminya bahawa 
dia (suami) lebih berhak ke atas isterinya, selama mana si isteri kekal di negara tempat hijrahnya. 



19 Musannaf Ibn Abi Syaibah, (18304) 

20 Syarh Ma'ani Al-Atsar, At-Tahawi (3/259) 

Dalam satu riwayat lain pula, dia (suami) lebih berhak ke atas si isteri, selama mana si isteri tidak 
keluar dari kampung halamnannya. 

Rasulullah s. a. w semasa hidupnya pernah mengutus Ali r. a ke Yaman. Dia juga menjadi khalifah 
setelah Utsman r. a. Pastinya dia pernah berhadapan sendiri dengan kes ini. Maka pendapatnya 
dalam persoalan ini mempunyai erti fatwa dan juga keputusan seorang hakim sekali gus. 

Saya berasa tedorong untuk memalingkan hukumnya ini kepaad ayat Al-Quran dari surah Al- 
Mumtahanah. Bahawa Allah taala berfirman yang bermaksud 

“Hai orang-orang yang beriman, apabila datang berhijrah kepadamu perempuan-perempuan 
yang beriman, maka hendaklah kamu uji (keimanan) mereka. Allah lebih mengetahui tentang 
keimanan mereka; maka jika kamu telah mengetahui bahwa mereka (benar-benar) beriman 
maka janganlah kamu kembalikan mereka kepada (suami-suami mereka) orang-orang kafir. 
Mereka tiada halal bagi orang-orang kafir itu dan orang-orang kafir itu tiada halal pula bagi 
mereka. ” (Al-Mumtahanah : 1 0) 

Sejajar dengan ayat ini, orang-orang yang beriman dituntut bahawa jika wanita-wanita yang 
beriman datang berhijrah, dan mereka tahu akan kebenaran iman wanita-wanita ini, hendaklah 
orang-orang yang beriman itu tidak mengembalikan mereka kepada orang-orang kafir sehingga 
mendedahkan mereka dengan fitnah ke atas agama. Namun, jika wanita-wanita itu kekal di 
negara mereka, tidak lari ke negara Islam dan menetap bersama suaminya, maka mereka kekal 
sebagai isteri bagi suami-suami mereka. Seolah-olah ini adalah dalil yang menjadi pegangan Ali 
r.a. 

Pada pandangan saya, ini adalah pendapat yang tepat. Keperluan wanita-wanita Muslimah yang 
baru dan menetap bersama suami-suami mereka di negara-negara mereka bukan Islam 
menguatkan pendapat bahawa nikah bersama suami-suami mereka tetap kekal. Lebih-lebih lagi, 
jika mereka melihat harapan akan suami mereka memeluk Islam. Khususnya, jika mereka 
mempunyai anak-anak yang ditakuti akan bercerai berai dan terabai. 

Saya suka menyebutkan di sini bahawa kes yang Ibn Al-Qayyim dan gurunya Ibn Taimiyah 
berpegang dengannya yang diriwayatkan dari Umar r.a, zahirnya tidak menyokong pendirian 
mereka. Apa yang Abdullah b. Yazid Al-Khatmi r.a riwayatkan bahawa isteri seorang Kristian 
telah memeluk Islam. Umar r.a lalu memberi pilihan kepadanya, jika dia mahu, dia boleh berpisah 
dengannya atau tetap tinggal bersamanya. 

Riwayat ini mengajar bahawa harus bagi si isteri untuk tinggal bersama suaminya. Zahirnya ini 
bermakna harus bagi si suami bergaul dengan isterinya. Ini adalah natijah dari tinggal bersama 
dengan suami. Tetapi Imam Ibn Al-Qayyim, rahimahullah, mentafsir makna zahir sambil berkata 
“Bukan maknanya bahawa si isteri tinggal bersama suaminya, sedangkan dia seorang Kristian, 
tetapi dia menunggu dan menahan diri...” Jika seorang mujtahid berpegang sahaja dengan 
pandangan Umar r.a yang zhair, pasti tidak timbul apa-apa masalah. 

Pelbagai riwayat lain telah menyokkong riwayat dari Umar r.a ini. Sebahagiannya mengandungi 
persetujuan beliau agar si isteri kekal bersama suaminya, sebahagian lain pula mengandungi 
pilihan bagi si isteri sebagaimana dalam riwayat Al-Khatmi darinya. 

Turut menguatkan lagi ialah apa yang Ibn Al-Qayyim nyatakan dari Az-Zuhri, iaitu pendapat 
kelapan bahawa jika si isteri memeluk Islam dan si suami tidak, maka keduanya kekal dengan 
nikahnya selama mana penguasa tidak memisahkan antara keduanya. 

Sesungguhnya ini merupakan satu kemudahan yang amat besar bagi Muslimah-muslimah yang 
baru, walau pun ramai ulama merasa sukar untuk menerimanya kerana ia bercanggah dengan 
apa yang telah mereka tulis dan warisi. Namun satu ketentuan yang telah diketahui ialah 
dimaafkan sesuatu dalam situasi Ai-Baga’ (mengekalkan apa yang telah sedia ada, pent.) apa 

yang tidak boleh dimaafkan dalam situasi Al-lbtida’ (melakukan sesuatu yang belum ada / 
bermula, pent). Ini adalah kaedah fiqh yang telah diperakui. la mempunyai pecahan-pecahan 
kaedah yang banyak iaitu; 

• hendaklah membezakan antara situasi Al-lbtida’ (melakukan sesuatu yang belum ada / 
bermula, pent) dan situasi Al-lntiha’ (meneruskan sesuatu yang telah ada dan akan berkahir, 
pent). 

• boleh bertolak ansur dengan sesuatu perkara dalam situasi Al-Baqa’ dan Al-lntiha’ tetapi 
tidak boleh bertolak ansur perkara berkenaan dalam situasi Al-lbtida’. 

Sebelum pernikahan terjalin (situasi Al-lbtida’, pent.), kita dilarang mengahwinkan wanita 
Muslimah dengan seorang kafir, sebagaimana firman Allah taala yang bermaksud; 

“Dan janganlah kamu menikahi perempuan-perempuan musyrik sehingga mereka beriman, 
walau pun mereka menarik hati kamu. ” (Al-Baqarah : 221) 

Ini adalah keadaan yang kita tidak boleh meringan-ringankannya. Kita tidak boleh sama sekali 
berinisiatif untuk mengahwinkan seorang Muslimah dengan lelaki kafir. 

Namun dalam situasi yang sedang dibicarakan sekarang ini, kita tidak mengahwinkan mereka. 
Sebaliknya, kita dapati mereka telah sedia berkahwin sebelum mereka masuk ke dalam agama 
kita dan syariat kita berlaku ke atas mereka (situasi Al-Baqa’, pent.). Di sini, perkara ini menjadi 
berbeza dalam situasi Al-Baqa’ dengan situasi Al-lbtida’. 

Tiga Pendapat Yang Muktabar 

Di sisi kami terdapat tiga pendapat yang muktabar. Mereka yang memberi fatwa boleh 
bersandarkan dengannya untuk mengatasi masalah ini yang mungkin menjadi penghambat bagi 
ramai wanita-wanita untuk memeluk Islam. 

Pendapat pertama ialah pendapat saidina Ali r. a iaitu si suami lebih berhak ke atas isterinya 
selama mana dia tidak keluar dari kampung halamannya. Di sini kita dapati si wanita kekal di 
negari dan kampung halamannya dan tidak berhijrah darinya, tidak kepada negara Islam atau 
tempat lain. Pendapat Ali r. a ini tsabit datang darinya. Tidak didapati khilaf terhadapnya dalam 
perkara ini. Dua imam tabi'in telah bersetuju dengannya iaitu Asy-Sya’bi dan Ibrahim. 

Pendapat kedua ialah apa yang diriwayatkan dari saidina Umar r. a mengenai persetujuannya 
terhadap sebahagian wanita-wanita, jika memeluk Islam kekal di sisi suaminya yang bukan 
Muslim atau meminta mereka membuat pilihan sebagaimana yang telah diriwayatkan oleh 
banyak sumber. Tidak wujud khilaf kecuali satu riwayat sahaja yang memepunyai latarbelakang 
yang khusus. Maka, samada kita menguatkan riwayat yang lebih banyak atau kita katakan 
bahawa penguasa dan hakim mempunyai budibicara samada untuk mengekalkan mereka atau 
memberi pilihan bagi si wanita atau memisahkan antara si isteri dari suaminya mengikut 
maslahat yang dia lihat pada masalah berkenaan. Ini akan berbeza mengikut satu keadaan 
dengan keadaan yang lain. 

Pendapat ketiga ialah pendapat Az-Zuhri bahawa keduanya kekal dengan nikah mereka selama 
mana penguasa tidak memisahkan antara mereka berdua. Ertinya selama mana tiada keputusan 
peradilan untuk memisahkan antara mereka berdua. 

Keharusan Berfatwa Dengan Pendapat Para Sahabat Dan Tabi'in 

Sebahagian ulama di masa-masa dominasi Fiqh Taqlid dan taksub mazhab berpendapat bahawa 
tidak boleh bagi seorang alim untuk berfatwa dengan pendapat para sahabat r. a dari kalangan 
para Khulafa’ Rasyidin yang mendapat petunjuk seumpama Umar dan Ali r. a dan selain mereka 

berdua dari kalangan fuqaha genarasi sahabat seumpama Ibn Mas'ud, Ibn Umar, Ibn Abbas dan 
lain-lain r.a. 

Mereka mendakwa bahawa pendapat para sahabat umumnya bersifat umum (mutlak) tidak 
terikat (muqayyad), ringkas (mujmal) tidak terperinci (mufassal). Oleh itu tidak harus menjadi 
sumber bagi fatwa sedangkan kebanyakan yang diriwayatkan dari imam-imam mereka juga 
bersifat umum dan ringkas. 

Imam Ibn Al-Qayyim telah menjadikan bahawa pada asalnya fatwa dengan riwayat-riwayat para 
sahabat dan tabi'in adalah sah dalam kitabnya l'ilam Al-Muwaqqi'iin. Beliau, rahimahullah, telah 
berkata; 

“Mengenai keharusannya, sesungguhnya berfatwa dengan riwayat para salaf dan fatwa para 
sahabat lebih utama dari mengambil pandangan dan fatwa-fatwa golongan Mutaakhirin 
(kemudian). Sejauhmana dekatnya sesuatu fatwa kepada kebenaran ia tertakluk kepada 
dekatnya pemilik fatwa itu dengan zaman Rasulullah s. a. w. Oleh itu, fatwa para sahabat lebih 
utama untuk diambil dari fatwa-fatwa para tabi'in. Fatwa-fatwa para tabi'in lebih utama diambil 
dari fatwa-fatwa tabi’ tabi'in dan seterusnya. Setiap kali sesuatu masa itu dekat dengan zaman 
Rasulullah s.a.w maka berat kebenaran baginya. 

Ini adalah hukum dilihat dari sudut jenis fatwa itu bukan dilihat dari sudut setiap masalah secara 
individu. Sebagaimana juga zaman tabi'in lebih utama dari zaman tabi’ tabi'in. la dilihat secara 
umum bukan dinilai mengikut setiap individu kerana mereka yang lebih baik di zaman awal 
melebihi dari zaman terkemudian. Dengan itu, kebenaran dalam pendapat-pendapat mereka 
lebih banyak dari kebenaran dalam pendapat-pendapat golongan setelah mereka. 

Sesungguhnya perbezaan antara ilmu-ilmu golongan terdahulu dengan golongan terkemudian 
sama seperti perbezaan antara mereka dalam kemulian dan agama. 

Maka tidak wajar di sisi Allah bagi bagi mufti dan hakim untuk berfatwa dan berhukum dengan 
pendapat fulan dan fulan dari golongan yang terkemudian yang terdiri dari para muqallid imam- 
imam. la berpegang dengan pendapat itu dan menguatkannya serta meninggalkan pula fatwa 
dan hukum dari pendapat Al-Bukhari, lshaq b. Rahawaih, Ali b. Al-Madini, Muhammad b. Nasr Al- 
Maruzidan yang seumpama mereka. Bahkan mereka juga meninggalkan pendapat Ibn Al- 
Mubarak, Al-Auza'ii, Sufian b. Uyainah, Hammad b. Zaid, Hammad b. Salamah dan yang 
seumpama mereka. Mereka tidak menoleh untul melihat kepada pendapat Ibn Abu Ziib, Az-Zuhri, 
Al-Laits b. Saad dan yang seumpama mereka. Mereka tidak pula mengira pendapat Sa'id b. Al- 
Musayyib, Al-Hasan Al-Basri, Al-Qasim, Salim, 'Ata’, Tawus, Jabir b. Zaid, Syuraih, Abu Wail, 
Jakfar b. Muhammad dan yang seumpama mereka yang wajar diambil pendapatnya. 

Mereka berpendapat lebih baik mengutamakan pendapat golongan terkemudian dari para 
pengikut imam-imam yang ditaqlid ke atas pendapat Abu Bakar As-Siddik, Umar, Utsman, Ali, Ibn 
Mas'ud, Ubai b. Ka'ab, Abu Ad-Darda’, Zaid b. Tsabit, Abdullah b. Abbas, Abdullah b. Umar, 
Abdullah b. Az-Zubair, Ubadah b. As-Samit, Abu Musa Al-Asy'ari dan yang seumpama mereka. 
Dia tidak tahu apakah alasan yang dikemukan kepada Allah taala esok apabila mereka 
menyamakan antara pendapat dan fatwa mereka ini (golonga terdahulu) dengan fatwa dan 
pendapat mereka itu (golongan terkemudian) dan mereka menguatkan yang terkemudian atas 
yang terdahulu? Bagaimanakah boleh mereka menetapkan agar berpegang dengan pendapat 
terkemudian bagi fatwa dan hukum dan melarang pula berpegang dengan pendapat para 
sahabat serta mengharuskan hukuman ke atas sesiapa yang menyalahi golongan yang 
terkemudian, membid'ahkan dan menyesatkannya, menuduh telah menyalahi ahli-ahli ilmu dan 
akhir sekali telah berniat jahat terhadap Islam? Demi Allah sesungguhnya mereka telah 
berpegang dengan simpulan bahasa Arab yang masyhur “la telah melontarkanku dengan 
penyakitnya lalu pergi” (Simpulan bahasa ini digunakan kepada seseorang yang mengaibkan 
temannya dengan keaiban yang ada pada dirinya sendiri, lalu meninggalkannya, pent.). la telah 
menggelar para waris Rasulullah s.a.w dengan gelaran dirinay sendiri, la memakaikan mereka 

(golongan terkemudian) dengan pakaian mereka sendiri, la juga telah melontarkan mereka 
dengan keaibannya. Ramai di antara mereka (golongan terkemudian) berteriak dan berkata 
bahawa wajib ke atas umat ini semuanya untuk berpegang dengan pendapat meraka yang kami 
mentaqlidkan agama kami kepada mereka dan tidak harus berpegang dengan pendapat Abu 
Bakar, Umar, Utsman, Ali dan lain-lain dari kalangan para sahabat. Sesiapa yang ingin 
berpegang dengan pendapat mereka dan bertaqlid dengan mereka, inilah pendapat mereka. 

Allah telah memalingkan mereka ke arah yang Dia kehendaki dan akan membalas ke atas 
mereka di hari Kiamat dengan balasan yang memadai. Yang kami berpegang dalam agama Alalh 
ialah pendapat yang lawan bagi pendapat ini. 21 ” 

Saya tidak lupa untuk menyerlahkan di sini satu kajian yang mendalam dan panjang (dalam 
masalah wanita yang berkahwin memeluk Islam sedangkan suaminya tidak, pent.) yang 
dikemukakan oleh saudara pengkaji Ash-SheikhAbdullah Al-Jadi’ bagi Majlis Fatwa dan Kajian 
Jordan. Dia telah sampai kepada kesimpulan yang sama dengan kesimpulan saya bahkan lebih 
luas dari itu. Kesimpulannya telah diringkaskan dalam noktah-noktah yang akan saya sebutkan di 
sini sebagai faedah dan mengambil iktibar. Inilah hasilnya sebagaimana yang ia bentangkan; 

1 . Tiada nas yang qat’ii dalam masalah ini. 

2. Tiada di dalamnya Ijma’. 

3. Akad-akad nikah sebelum Islam adalah sah yang diterimapakai setelah Islam, la tidak 
terbatal kecuali dengan sesuatu yang yakin. Perbezaan agama bukan faktor yang 
membatalkan nikah secara yakin kerana tiada nas dan wujudnya khilaf. 

4. Dalil-dalil dari Al-Quran dan Sunnah menunjukkan bahawa tinggalnya si isteri bersama 
suaminya dalam keadaan berbeza agama yang berlaku setelah berkahwin tidak tercela 
secara prinsipnya dalam agama dan tidak pula disifatkan hubungan itu sebagai hubungan 
yang rosak. 

5. Pembatalan hubungan antara suami isteri kerana perbezaan agama dengan islamnya salah 
seorang dari mereka setelah berkahwin tidak berlaku semata-mata kerana memeluk Islam. 

6. Begitu ramai orang yang memeluk Islam di zaman Nabi s. a. w tetapi tidak didapati satu 
Sunnah pun bahawa Nabi s. a. w memisahkan antara isteri dengan suaminya atau suami 
dengan isterinya kerana salah seorang dari mereka memeluk Islam tanpa yang lain atau 
sebelum yang lain. Sebagaimana juga tidak didapat dari Rasulullah s. a. w bahawa dia 
menyuruh seperti itu. Yang Sahih adalah sebaliknya sebagaimana dalam kes anaknya 
Zainab. Dia kekal dalam ikatan nikah suaminya Abu AI-'As sehingga ia memeluk Islam 
sejurus sebelum penaklukan Mekah setelah turunnya ayat Al-Mumtahanah. Sedangkan 
Zainab berhijraha dan meninggalkannya di Mekah setelah Perang Badar. Hijrah tidak sama 
sekali membatalkan akad nikah anatra mereka berdua. 

7. Berpegang dengan ayat Al-Mumtahanah dalam membatalkan hubungan suami isteri 
disebabkan perbezaan agama tidaklah benar. Ayat berkenaan memutuskan hubungan 
antara seorang Muslimah dan suaminya dan antara seorang Muslim dan isterinya yang 
memerangi agamanya yang memerangi agama mereka bukan kepada seorang kafir biasa. 

8. Ayat Al-Mumtahanah membolehkan menikahi seorang Mukminah yang behijrah, jika ia 
mempunyai suami yang kafir harbi. Namun tidak wajib yang sedemikian itu sebagaimana 
yang berlaku dalam kisah Zainab anak Nabi s.a.w. Ini menunjukkan bahawa akad nikah 
bersama suami yang kafir berubah dari akad yang wajib kepaad akad yang harus. Sebab 
('illah ) nya ialah kerana si isteri tidak lagi boleh kembali kepada suaminya yang 



21 Lihat I'ilam Al-Muwaqqi'in (4/95-96), cetakan Dar Al-Hadits di Mesir. 

memeranginya serta kesulitan yang menimpanya kerana kehilangan suami. 

9. Ayat itu melarang lelaki Muslim mengekalkan isterinya yang kafir yang tidak berhijrah 
kepadanya dari negara bukan Islam ke negara Islam atau isteri yang lari dari suaminya 
dalam keadaan murtad kepada orang-orang kafir harbi. Maknanya ialah kekalnya hubungan 
suami isteri itu ditakuti akan menyebabkan rasa condong kepada orang-orang kafir 
sebagaimana yang berlaku ke atas Hatib b. Abi Balta'ah ketika ia menulis kepada orang- 
orang Musyrik mengenai rahsia orang-orang Islam. Ini berlaku kerana hubungan silaturahim 
yang wujud antara dia dan Mekah. Begitu juga dengan mudharat yang berlaku akibat dari si 
isteri tergantung tanpa suami. 

10. Jika salah seorang dari pasangan suami isteri memeluk Islam dan yang kafir itu bukan 
seorang yang memeranginya, haruslah mereka untuk tinggal bersama. Tidak perlu 
memisahkan antara keduanya semata-mata disebabkan oleh perbezaan agama 
sebagaimana yang ditunjukkan oleh amalan berkaitan mereka yang memeluk Islam sebelum 
hijrah dan mereka yang memeluk Islam semasa penaklukan Mekah. Yang sedemikian itu 
juga, Umar b. Al-Khattab telah memutuskan semasa pemerintahannya tanpa ada sesiapa 
yang menyanggahinya. Kemudian Ali b. Abu Talib r. a pula berfatwa dengannya. 

1 1 . Perbezaan agama adalah sebab yang mengharuskan bukan mewajibkan terfasakh akad 
nikah sebagaiman yanag ditunjukkan oleh hukuman Umar dan persetujuan para sahabat. 

12. Natijah dari keharusan kekal baga isi suami setelah memeluk Islam bersama isterinya yang 
kafir tetapi tidak memerangi agamanya, atau kekalnya si isteri setelah memeluk Islam 
bersama suaminya yang kafir tetapi tidak memerangi agamanya ialah harus perhubungan 
suami isteri antara mereka kerana apabila dihukumkan kekal akad nikah antara mereka 
berdua, mewajibkan pergaulan sesama mereka secara yang baik. Persetubuhan adalah 
termasuk di dalamnya. 

Ya Allah! Tunjukkanlah kami kebenaran itu sebagai satu kebenaran dan berikanlah kurniaanMu 
kepada kami untuk mengikutinya dan tunjukkanlah kebatilan sebagai satu kebatilan dan 
berikanlah kurniaanMu kepada kami untuk meninggalkannya. Amin. 

SEORANG MUSLIM MEWARISI SEORANG BUKAN MUSLIM 

Kepada Yang Mulia 

Profesor Sheikh Yusuf Al-Qaradhawi 

Semoga Allah taala memeliharanya dan menjadikan ilmunya bermanfaat bagi orang-orang 
Muslim. 

Saya adalah seorang lelaki yang Allah taala telah memberi hidaya sejak 10 tahun yang lalu. 
Keluarga saya adalah satu keluarga Kristian warganegara Britain. Saya telah cuba berdakwah 
kepada mereka dan menjadikan Islam suatu yang disukai oleh mereka selama beberapa tahun 
ini tetapi Allah taala belum mebuka hati mereka untuk memeluk Islam. Mereka kekal dengan 
agama Kristian. Ibu saya telah meninggal dunia sejak beberapa tahun yang lalu. Saya 
mempunyai sedikit harta warisan darinya tetapi saya menolak untuk menerimanya atas dasar 
seorang Muslim tidak boleh mewarisi orang bukan Muslim sebagaimana seorang kafir tidak 
mewarisi seorang Muslim. 

Sekarang ini, bapa saya pula meninggal dunia dan meninggalkan harta yang banyak dan 
peniggalan yang besar. Saya adalah satu-satunya pewaris baginya. Undang-undang yang ada 
menjadikan harta peninggalan ini atau warisan ini semuanya menjadi milik saya. 

Adakah perlu saya menolak harta peninggalan yang besar ini dan meninggalkannya kepada 
orang-orang bukan Muslim untuk mengambil manfaat darinya sedangakn ia adalah milik dan hak 

saya mengikut undang-undang. Saya pula berhajat kepadanya untuk nafkah hidup saya sendiri 
dan keluarga saya yang bergama Islam; isteri dan anak-anak saya. Dengannya juga saya boleh 
melapangkan keadaan saudara-saudara saya seagama yang amat memerlukan kepada bantuan. 
Saya juga boleh menyumbang kepada projek-projek Islam yang banyak dan bermanfaat dan 
amat memerlukan pembiayaan tetapi tidak mendapatinya? 

Selain itu, kebanyakan orang-orang Muslim adalah lemah dari sgei ekonomi. Tuan pasti tahu 
bahawa harta pada hari ini ialah tunggak kehidupan dan ekonomi adalah perkara yang 
mempengaruhi politik hari ini. Mengapakah kita biarkan satu peluang yang mana seseorang 
Muslim boleh memperolehi kekuatan ekonomi darinya. Peluang itu mendatanginya tanpa perlu 
susah payah dan tanpa menaggung yang haram atau syubhat? 

Saya berharap untuk mendapat dari tuan huraian bagi masalaht ini. la bukanlah masalah saya 
seorang sahaja tetapi ia adalah masalah ribuan bahkan puluhan ribu manusia seperti saya yang 
Allah taala telah membuka hati mereka untuk agama ini. Mereka telah beriman dengan Allah tala 
sebagai Tuhan, Islam sebagai agama dan Muhammad sebagai Nabi dan Rasul. 

Semoga Allah taala memberi taufik kepada tuan, menjadikan langkah tuan tepat dan dir tuan 
bermanfaat. 

Muslim di Britain 

Jawapan 

Alhamdulillah. 

Kebanyakan fuqaha’ berpendapat bahawa seorang Muslim tidak mewarisi orang kafir 
sebagaimana seorang kafir tidak mewarisi seorang Muslim dan oerbezaan agama merupakan 
halangan bagi pewarisan. Merek amengambil dalil dari hadits Al-Bukhari dan Muslim yang 
bermaksud; 

“Tidak boleh seorang Muslim mewarisi seorang kafir dan seorang kafir mewarisi seorang 
Muslim 22 ’’ 

Sebuah hadits lain yang bermaksud; 

“Tidak boleh penganut dua agama saling mewarisi sesuatu apa pun. 23 ” 

Pendapat ini diriwayatkan dari Khulafa’ Rasyidin. Keempat-empat imam mazhab juga berpegang 
kepadanya, la adalah pendapat fuqaha’ umumnya. Di atas pendapat ini, di asaskan amalan 
hukum sebagaimana yang dikatakan oleh Ibn Oudamah. 

Diriwayatkan dari Umar, Muaz dan Muawiyah r.a bahawa mereka telah menjadikankan orang 
Muslim waris bagi orang kafir tetapi tidak menjadikan orang kafir waris bagi orang Muslim. Ini 
diceritakan dari Muhammad b. Al-Hanafiah, Ali b. Al-Husain, Sa'id b. Al-Musayyib, Masruq, 
Abdullah b. Mughaffal, Asy-Syabi, Yahya b. Ya'mur dan lshaq 24 . 



22 Al-Bukhari meriwayatkannya dalam kitab Al-Maghazi, Al-Faraidh dari Usamah b. Zaid. Begitu 
juga Muslim dalam kitab Al-Faraidh (1614). 

23 Ahmad meriwayatkannya dalam kitab Al-Musnad (2/178, 195), Abu Daud (2911), Ibn Majah 
(2731). Kesemua mereka meriwayatkan dari Abdullah b. Amr. Disebut dalam kita Sahih Al-Jami’ 
As-Saghir( 7614). At-Turmuzi meriwayatkannya dan menjadikan hadits Jabir (2109) sebagai 
Gharib. 

24 Al-Mughni, 9/154. 

Diriwayatkan bahawa dua orang saudara, seorang bergama Yahudi dan seorang beragama 
Islam, telah bertelingkah mengenai harta warisan peninggalan saudara mereka yang kafir dan 
merujuk kepada Yahya b. Ya'mar. Beliau telah menjadikan si Muslim mewarisi harta itu. Dia 
berhujah bagi pendapat yang menjadikan seorang Muslim waris bagi si kafir, dia berkata “Abu Al- 
Aswad telah menyampaikan kepadanya bahawa seorang ellaki telah menyampaikan kepadanya 
bahawa Mu'az telah menyampaikan kepadanya bahawa Rasulullah s. a. w bersabda yang 
bermaksud; 

“Islam itu menambah dan tidak mengurangkan. 25 ” 

Ertinya ialah Islam merupakan sebab bagi penambahan kebaikan bukan sebab bagi halangan 
dan pengurangan utuk mendapat kebaikan. 

Boleh juga disebutkan di sini hadits yang bermaksud 

“Islam itu tinggi dan tiada yang lebih tinggi darinya. 26 ” 

Begitulah keadaannya kerana kita boleh menikahi wanita-wanita mereka tetapi mereka tidak 
boleh menikahi wanita-wanita kita. Oleh itu, kita boleh mewarisi mereka dan mereka tidak boleh 
mewarisi kita. 

Saya menguatkan pendapat ini, walau pun kebanyakan ulama tidak berpegang dengannya. Saya 
berpendapat bahawa Islam tidak akan menjadi penghalang terhadap kebaikan atau manfaat 
yang datang kepada seorang Muslim. Dengan kebaikan itu, dia mendapat bantuan untuk 
mentauhidkan Allah taala, mentaatiNya dan membantu agamaNya. Dasar mengenai harta ialah 
ia hendaklah digunakan untuk mentaati Allah taala bukan untuk melakukan maksiat terhadapNya. 
Manusia yang lebih utama dalam hal ini ialah orang-orang beriman. Jika badan-badan yang 
berkuasa membolehkan mereka untuk memilik harta atau warisan, tidak wajarlah bagi kita untuk 
mengharamkannya dari mereka pula. Lalu kita biarkan harta itu dinikmati oleh orang-orang kafir 
dalam bentuk yang mungkin diharamkan atau memudharatkan kita. 

Adapun hadits yang bermaksud ‘Tidak boleh seorang Muslim mewarisi seorang kafir dan seorang 
kafir mewarisi seorang Muslim’, kami mentafsirkannya sebagaimana golongan mazhab Hanafi 
mentafsirkan hadits yang bermaksud “Tidak boleh seorang Muslim dibunuh kerana (membunuh) 
seorang kafir”, bahawa yang dimaksudkan dengan kafir ialah kafir harbi. Oleh itu, seorang 
Muslim tidak boleh mewarisi seorang kafir harbi yang memerangi orang-orang Muslim dengan 
tindakannya untuk memutuskan hubungan antara mereka berdua. 

Tarjih Oleh Sheikh Al-lslam Ibn Taimiyah Dan Ibn Al-Qayyim 

Imam Ibn Al-Qayyim telah membentangkan masalah ini - Muslim mewarisi orang kafir -dalam 
kitabnya Ahkam Ahl Az-Zimmah. Beliau telah behujah sehingga menimbulkan kepuasan lalu 
menguatkannya (tarjih) pula. Beliau telah menukil dari gurunya Ibn Taimiyah apa yang 
memuaskan hati dan menyelesaikan masalah. Beliau, rahimahullah, telah berkata; 



25 Ahmad meriwayatkannya dalam kitab Musnad (5/230, 236), Abu Daud (2912) dan (2913) dan 
Al-Hakim mensahihkannya (4/345). Di dalam hadits ini ada Abu Al-Aswad dari Mu'az. Az-Zahabi 
bersetuju dnegan Al-Hakim. Telah berkata dalam kitab Al-Fath bahawa hadits ini telah dikritik 
sebagai Munqati’6\ antara Abu Al-Aswad dan Mu'az, tetapi di sana ada kemungkinan bahawa 
Abu Al-Aswad dengar dari Mu'az. ( Al-Faidh : 3/179). 

26 Ad-Daruqutni meriwayatkannya, Al-Baihaqi, Ar-Royani, Adh-Dhiya’ dari 'Aid b. Amr. la adalah 
Hasan dalam Sahih Al-Jami’ As-Saghir ( 2778). 



92 of 140 





“Adapun menjadikan seorang Muslim waris bagi orang kafir, para salaf telah berbeza pendapat. 
Ramai dari mereka berpendapat bahawa si Muslim tidak boleh mewarisi sebagaimana seorang 
kafir tidak boleh mewarisi si Muslim. Ini adalah pendapat yang diketahui umum di sisi imam 
mazhab yang empat dan para pengikut mereka. Namun, segolongan dari salaf berkata bahawa 
boleh seorang Muslim mewarisi si kafir, tetapi tidak sebaliknya. Ini adalah pendapat Mu'az b. 
Jabal, Mu'awiyah b. Abu Sufian, Muhammad b. Al-Hanafiah, Muhammad b. Ali b. Al-Husain (Abu 
Ja'far Al-Baqir), Sa'id b. Al-Musayyib, Masruq b. Al-Ajda’, Abdullah b. Mughaffal, Yahya b. 
Ya’murdan lshaq b. Rahawaih. Pendapat ini adalah pilihan Sheikh Al-lslam Ibn Taimiyah. 

Mereka berkata “Kami mewarisi mereka tetapi mereka tidak mewarisi kami sebagaimana kami 
menikahi wanita mereka tetapi mereka tidak menikahi wanita-wanita kami.” 

Mereka yang melarang pewarisan, pegangan mereka ialah hadits riwayat Al-Bukhari dan Muslim 
yang bermaksud ‘ Tidak boleh seorang Muslim mewarisi seorang kafir dan seorang kafir mewarisi 
seorang Muslim’, la adalah pegangan bagi larangan pewarisan orang Munafiq yang zindiq dan 
pewarisan orang yang murtad. Guru kami (yakni Ibn Taimiyah) telah berkata “Telah tsabit dengan 
Sunnah yang mutawatir bahawa Nabi s. a. w dahulunya memberlakukan ke atas orang-orang 
zindiq dan munafiq hukum-hukum zahiryang berlaku ke atas orang-orang Muslim. Apabila 
Abdullah b. Ubai b. Salul dan yang lain-lain, yang Al-Quran telah menjadi saksi akan sifat 
munafiq mereka, mati, Rasulullah s. a. w telah dilarang dari melakukan solat ke atas mereka, 
beristighfar untuk mereka. Beliau s. a. w telah menjadikan waris-waris meraka yang beriman untuk 
menerima harta warisan mereka sebagaimana dia s.a.w menjadikan anak Abdullah b. Ubai 
sebagia ahli warisnya. Nabi s.a.w tidak mengambil satu pun dari harta warisan golongan munafiq. 
Dia s.a.w tidak menjadikan harta berkenaan sebagai harta fai’ (harta yang diambil untuk Baitul 
Mal, pent.). Bahkan dia s.a.w memberikan harta itu kepada para waris. Ini adalah satu perkara 
yang diketahui secara yakin. 

Oleh itu dapat diketahui bahawa pewarisan landasannya ialah sifat nusrah (menyokong) yang 
zahir bukan atas dasar hakikat sebenar iman dan wala’ di dalam hati. Orang-orang munafiq 
zahirnya menyokong Islam ke atas musuh-musuh mereka, walau pun mereka dari segi yang lain 
melakukan yang sebaliknya. Pewarisan asasnya ialah perkara-perkara yang zahir bukan apa 
yang ada dalam hati. 

Adapun orang yang murtad, maka apa ayang diketahui dari para sahabat seperti Ali dan Ibn 
Mas'ud bahawa hartanya adalah untuk ahli warisnya dari kalangan orang-orang Muslim juga 27 . 
Mereka tidak memasukkannya dalam sabda Rasulullah s.a.w yang bermaksud ‘Tidak boleh 
seorang Muslim mewarisi seorang kafir’. Inilah yang Sahih. 

Adapun orang-orang zimmi, mereka yang bersependapat dengan pendapat Mu'az dan 
Mu'awiyah berkata bahawa sabda Nabi s.a.w ‘Tidak boleh seorang Muslim mewarisi seorang 
kafir’ bahawa yang dimaksudkan ialah kafir harbi bukan munafiq, murtad dan zimmi. Walau pun 
lafaz kafir dalam hadits itu umum meliputi semua orang kafir, tetapi kadangkala lafaz itu 
bermaksud sebahagian jenis orang-orang kafir seperti firman Allah taala yang bermaksud 
“Sesungguhnya Allah akan mengumpulkan semua orang-orang munafik dan orang-orang kafir di 
dalam Jahanam” (An-Nisa’ : 140). Di sini, orang-orang munafiq dalam lafaz orang-orang kafir. 
Begitu juga seorang yang murtad, para fuqaha’ tidak memasukkannya dalam lafaz kafir secara 
umum. Oleh sebab itu, mereka berkata ‘Jika seorang kafir memeluk Islam, dia tidak perlu 
mengqadha solat yang dia telah tinggalkan. Jika seorang yang murtad pula memeluk Islam, 
maka terdapat dua pendapat’. 



27 Tetapi bandingkan ini dengan masalah-masalah Ahmad, ms 220, Abu Daud telah 
meriwayatkan kepada kami, dia berkata “Aku mendengar Ahmad ditanya mengenai pewarisan 
orang murtad. Dia berkata ‘Aku dahulu pernah berkata ‘Orang-orang Muslim tidak boleh 
mewarisinya’ tapi kemudian aku diam mengenainya.” 

Sekelompok ulama telah memaksudkan dari sabda Nabi s.a.w yang bermaksud “Tidak dihukum 
bunuh seorang Muslim kerana membunuh seorang kafir 28 ” dengan erti kafir harbi bukan zimmi. 
Tidak syak bahawa mengertikan sabda Rasulullah s.a.w ‘Tidak boleh seorang Muslim mewarisi 
seorang kafir’ dengan erti kafir harbi lebih utama dan lebih dekat kepada kebenaran. 
Sesungguhnya mengharuskan pewarisan orang-orang Islam harta kafis zimmi menjadi 
pendorong untuk memeluk Islam bagi bagi orang-orang zimmi. Ramai di antara mereka yang 
terhalang dari memeluk Islam kerana takut jika kerabatnya yang mempunyai harta yang banyak 
mati, maka mereka tidak dapat mewarisinya. Kami telah dengar dari bukan hanya seorang dari 
mereka sahaja secara lisan. Jika dia tahu maka keislamannya tidak akan menggugurkan haknya 
untuk mewarisi, maka halangan untuk memeluk Islam menjadi lemah dan keinginannya akan 
menjadi kuat. Ini sahaja cukup untuk mengkhususkan makna kafir dalam hadits berkenaan. 
Sedangkan ulama telah mengkhususkan banyak perkara umum atas sebab yang lebih rendah 
dari itu. lin adalah satu maslahat yang yang nyata yang diperakui oleh syara’dalam banyak 
urusannya. Mungkin sahaja maslahat dalam masalah ini lebih besar dari maslahat 
mengharuskan menikahi wanita-wanita mereka. Ini tidak sama sekali menyalahi dasar-dasar 
syara’ kerana orang-orang Islam wajib membela dan mempertahankan orang-orang zimmi. Wajib 
pula untuk menebus orang-orang zimmi yang ditawan. Hak pewarisan pula wujud apabila ada 
hak nusrah (pembelaan), maka bolehlah orang-orang Muslim mewarisi mereka tetapi oleh kerana 
orang-orang zimmi tidak wajib membela dan mempertahankan orang-orang Muslim, maka 
mereka tidak berhak mewarisi orang-orang Muslim. Sesungguhnya dasar pewarisan bukan 
kerana wala’ di hati. Jika tidak, maka pasti orang-orang munafiq juga tidak mewarisi orang-orang 
Muslim dan sebaliknya sedangkan Sunnah yang lalu telah menyatakan bahawa mereka semua 
saling mewarisi. 

Adapun orang murtad, maka orang-orang Muslim boleh mewarisinya. Jika seorang murtad 
mempunyai waris Muslim yang mati, lalu dia pula mati, maka dia tidak boleh mewarisi si Muslim 
itu kerana dia tidak dianggap sebagai pembela (tiada nusrah, pent.) di Muslim. Jika dia kembali 
kepada Islam sebelum pembahagian harta warisan, maka terdapat khilaf dalam perkara ini. 
Pendapat yang zahir dalam mazhab Imam Ahmad bahawa seorang kafir yang asli 29 dan seorang 
yang murtad, jika keduanya memeluk Islam sebelum pembahagian harta warisan, maka layaklah 
mereka untuk mewarisi. Demikian juga mazhab sekelompok dari para sahabat dan tabi'in. 
Pendapat ini sesungguhnya menyokong dasar ini, kerana ia menjadi pendorong untuk memeluk 
Islam. 

Guru kami telah berkata bahawa antara perkara yang menyokong pendapat bahawa seorang 
Muslim mewarisi seorang zimmi tetapi dia tidak mewarisi si Muslim ialah pewarisan atas dasar 
munasarah (saling membela, pent.), dan yang menghalangnya pula ialah sifat muharabah (saling 
memerangi, pent.). Oleh sebab itu, ramai fuqaha’ berkata bahawa seorang kafir zimmi tidak 
mewarisi seorang kafir harbi. Allah taala telah berfirman dalam persoalan diyah (denda kerana 
kesalahan membunuh, pent.) yang bermaksud; 

“Jika ia (si terbunuh) dari kaum yang memusuhimu, padahal ia mukmin, maka (hendaklah si 
pembunuh) memerdekakan hamba-sahaya yang mukmin.” (An-Nisa’ : 92). 

Jika yang dibunuh itu seorang Muslim, maka diyah menjadi milik keluarganya. Jika yang dibunuh 
itu seorang kafir zimmi, maka diyah juga menjadi milik keluarganya. Namun jika yang dibunuh itu 
dari orang yang memusuhi orang-orang Muslim (kafir harbi, pent.), maka tiada diyah baginya 
kerana keluarganya juga musuh bagi orang-orang Muslim dan bukan orang-orang yang terikat 
dengan perjanjian. Mak atidak perlu diberi diyahnya. Jika mereka ada mengikat perjanjian, maka 
hendaklah diberi diyah. Oleh sebba itu, mereka itu tidak mewarisi orang-orang Muslim kerana 
tiada di antara mereka dan orang-orang Muslim ikatan iman dan keamanan. 



28 

29 Ahkam Ahl Az-Zimmah oleh Ibn Al-Qayyim, ditahqiq oleh Dr Subhi As-Saleh, ms 462-465. 
Lihat mukasurat sesudahnya hingga ke mukasurat 474, terbitan Universiti Damsyik. 

Mereka yang melarang (pewarisan, pent.) berpendapat bahawa kekufuran adalah penghalang 
bagi saling mewarisi. Maka orang yang memerdekakan hamba tidak mewarsi hambanya yang 
dimerdekakan (jika berbeza agama, pent.) sebagaimana juga perlakuan membunuh (sebab 
menghalang pewarisan, pent.). 

Mereka yang membenarkan pewarisan pula berpendapat bahawa si pembunuh diharamkan 
menerima warisan kerana faktor tohmah. Hukuman ke atasnya ialah dengan menghalangnya dari 
mencapai tujuan pembunuhannya (untuk mendapat warisan, pent.). Maka di sini, 'illah (sebab) 
menerima waris ialah ia in'am (pemberian untuk menyenangkan). Perbezaan agama bukan 'illah 
di sini. Tiga masalah ini merupakan antara keindahan syariat; masalah orang yang memeluk 
Islam untuk mewarisi harta sebelum ia dibahagikan, masalah orang yang memerdekakan hamba 
untuk mewarisi hambanya kerana wala’ dan masalah seorang Muslim mewarisi keluarga 
dekatnya yang zimmi. Masalah pertama adalah masalah yang terdapat khilaf antara para 
sahabat dan tabi'in. Adapun dua masalah yang terakhir, tidak diketahui adanya khilaf dari para 
sahabat bahkan yang diriwayatkan dari mereka ialah harusnya pewarisan. 

Guru kami berkata dan harus pewarisan dalam masalah-masalah ini sejajar dengan dasar-dasar 
syara’. Sesungguhnya orang-orang Muslim mempunyai hak in'am (memperolehi pemberian yang 
menyenangkan) dan hak dari orang-orang zimmi kerana kewajiban memelihara darah, 
berperang, menjaga harta dan menebus orang-orang tawanan mereka. Orang-orang Muslim 
memberi manfaat, membela dan mempertahankan mereka. Oleh itu mereka lebih utama untuk 
mewarisi orang-orang zimmi dari orang-orang kafir. Golongan yang melarang pewarisan berkata 
bahawa wala’ bukan menjadi dasar pewarisan kerana ia telah terputus antara orang-orang 
Muslim dan orang-orang kafir. Golongan lain pula menjawab pandangan mereka itu bahawa 
pewarisan bukan didasari atas sifat wala’ dalam hati yang ganjaran pahala diperolehi di akhirat. 
Telah tsabit pewarisan antara orang-orang Muslim dan musuh-musuh mereka yang paling besar 
iaiatu orang-orang munafiq yang Allah telah berkata mengenai mereka “Mereka itu adalah 
musuh, maka berwaspadalah terhadap mereka.” (Al-Munafiqun : 4) kerana wala’ di hati bukanlah 
sesuatu yang disyaratkan dalam pewarisan. Yang menjadi syarat ialah sifat tanasur (pembelaan). 
Oleh kerana orang-orang Muslim mempertahankan kafir zimmi, maka harus bagi dia 
mewarisinya. Sebaliknya seorang kafir zimmi tidak wajib mempertahankan orang-orang Muslim, 
maka tidak harus baginya untuk mewarisi mereka. Wallahu A'alam 30 . 

Kita boleh menganggap bahawa harta warisan ini (harta warisan yang ditanya oleh si penanya, 
pent.) ibarat wasiat dari bapa yang mati untuk anaknya. Sesungguhnya wasiat dari seorang kafir 
kepada seorang Muslim dan dari Muslim kepada orang kafir bukan harbi adalah harus tanpa ada 
masalah apa-apa. Di sisi mereka (orang-orang bukan Muslim, pent.), harus bagi manusia untuk 
mewasiatkan semua hartanya, sekalipun untuk anjingnya. Oleh itu, untuk anaknya lebih utama. 

Jika kit aberpegang pada pendapat kebanyakan ulama yang tidak membenarkan seorang Muslim 
mewarisi orang bukan Muslim, maka pasti kita wajib mengatakan kepada si Muslim yang telah 
mati bapanya “Ambillah harta dari peninggalan bapamu yang undang-undang telah menyerahkan 
kepadamu tetapi janganlah kau ambil kecuali sekadar apa yang kau perlukan untuk menafkah 
dirimu dan keluargamu. Tinggalkanlah yang baki untuk kerja-kerja kebaikan yang diperlukan oleh 
orang-orang Muslim. Alangkah banyaknya kerja-kerja sedemikian dan betapa orang-orang 
Muslim amat memerlukannya sebagaimana yang kamu katakan dalam suratmu. Janganlah kamu 
biarkan harta ini kepada pemerintah kerana ia mungkin akan memberinya kepada pertubuhan- 
pertubuhan misionari dan lain-lain. 

Ini sama seperti yang telah kami fatwakan mengenai harta-harta yang diperolehi secara haram 
seperti riba’ dari bank. Kami dan pelbagai majlis-majlis fiqh telah pun memberi fatwa bahawa 
tidak harus membiarkannya di bank-bank riba’ terutama di negara-negara buakn Islam serta 
wajib mengambil wang-wang riba’ itu bukan untuk dia memanfaatkannya tetapi untuk 
menyalurkannya ke jalan kebajikan dan maslahat-maslahat orang-orang Muslim. ” 



30 



Ibid 

Wabillahit taufiq. 

CONTOH-CONTOH PENERAPAN FIQH MINORITI DALAM PERSOALAN MAKANAN DAN 
MINUMAN 

Hukum Cuka Yang Diperbuat Dari Arak 

Apakah hukum cuka yang diperbuat dari arak? 

Dari Frankfurt, Jerman 
Jawapan 

Jika arak berubah menjadi cuka dengan sendirinya, hukumnya menjadi halal dan sucu secara 
Ijma’. Namun para fuqaha’ telah berselisih pendapat mengenai hukumnya, jika ia berubah 
menjadi cuka kerana campur tangan dan tindakan yang sengaja seperti dengan meletakkan 
garam, roti, bawang, cuka atau bahan kimia yang tertentu. Di antara mereka yang berpendapat 
bahawa ia suci dan halal mengambil manfaat darinya kerana zatnya telah berubah dan telah 
hilang sifat yang merosakkan yang ada pada arak. Sebahagian pula berpendapat bahawa ia 
tidak suci dan tidak boleh mengambil manfaat darinya kerana kita diperintahkan untuk 
menjauhinya ‘hendaklah kamu menjauhinya’ (Al-Maidah : 90). Menghalalkannya bererti 
mendekati arak. Oleh itu, tidak harus. 

Hadits Anas telah meriwayatkan dalam persoalan ini dari Abu Daud bahawa Abu Talhah telah 
bertanya Rasulullah s. a. w mengenai anak-anak yatim yang mewarisi arak. Beliau bersabda yang 
bermaksud “Buanglah ia.” Abu Talhah bertanya “Adakah boleh kami jadikan dia cuka?” 
Rasulullah s. a. w bersabda “Tidak. 1 ” 

Ini menunjukkan kepada hukum tidak harus. Jika harus, pasti Rasulullah s.a.w akan 
menggalakkannya kerana ia memberi kebaikan kepada harta anak-anak yatim. Begitu juga 
kerana apa yang diriwayatkan dari Umar bahawa dia berkata “Janganlah kau makan cuka dari 
arak yang telah dirosakkan (diperlakukan sesuatu) sehingga Allah sendiri memulakan proses 
perubahannya, pada ketika itu barulah cuka menjadi elok. Tidak mengapa bagi seseorang yang 
mendapat cuka di tangan Ahli Kitab dan membelinya selama mana dia tidak tahu bahawa 
mereka sengaja mengubahnya 2 ”. 

Yang dimaksudkan dengan ‘Allah sendiri memulakan proses perubahannya’ ialah apabila arak 
berubah dengan sendirinya kepada cuka tanpa campur tangan. 

Mengikut pendapat Asy-Syirazi dalam kitab Al-Muhazzab, ia tidak harus kerana jika dicampurkan 
cuka ke dalam arak, maka ia menjadi najis. Jika pun sifat arak itu hilang tapi sifat najis pada cuka 
kekal. Oleh itu, ia tidak boleh menjadi suci. 

Imam An-Nawawi berkata dalam kitab Al-Majmu’ bahawa jika arak berubah menjadi cuka dengan 
sendirinya, ia menjadi suci di sisi kebanyakan ulama. Oadhi Abdul Wahab Al-Maliki mengatakan 
bahawa telah berlaku Ijma’ dalam persoalan ini tetapi terdapat pihak lain yang menerima dari 
Sahnun yang menriwayatkan bahawa ia tidak suci. 

Jika arak itu berubah menjadi cuka dengan meletakkan sesuatu, maka mengikut mazhab kami ia 
tidak menjadi suci. Ini juga pendapat Ahmad dan kebanyakan ulama. Abu Hanifah, Al-Auza'ii dan 
Al-Laits berpendapat bahawa ia adalah suci. 



1 Abu Daud meriwayatkan dalam bab Minuman (3672). An-Nawawi berkata dalam kitab Al- 
Majmu’ (2/576) “Hadits ini adalah Sahih.” Imam Muslim meriwayatkannya dengan ringkas (1983) 
dalam bab Minuman. 

2 Al-Amwal oleh Abu Ubaid, 153, Al-Atsar( 288) 

Dari malik pula terdapat tiga riwayat. Yang paling sahih dari beliau ialah mengubah arak menjadi 
cuka adalah haram tetapi jika dia telah berubah menjadi cuka, maka hukumnya suci. Pendapat 
kedua pula ialah perbuatan itu haram dan benda itu tidak suci. Pendapat ketiga pula ialah 
perbuatan itu halal dan benda itu suci. 

Dalam buku-buku mazhab Maliki, pendapat yang kuat ialah mengubah arak menjadi cuka adalah 
harus 3 . 

Imam Al-Khitabi telah menyebut dalam kitab Ma'alim As-Sunan “Ata’ b. Abi Rabah dan Umar b. 
Abdul Aziz telah memberi rukhsah akan keharusan mengubah arak kepada cuka. Abu Hanifah 
berpegang dengan pendapat ini. Sufyan dan Ibn Al-Mubarak menghukumkan makruh perbuatan 
itu 4 .” 

Abu Ubaid dalam kitab Al-Amwal telah meriwayatkan dengan sanadnya dari Ata’ mengenai 
seorang lelaki yang mewarisi arak. Ata’ berkata “Hendaklah dia buang arak itu.” Dia ditanya 
“Apakah pendapat tuan jika dituangkan air ke dalamnya lalu ia berubah menjadi cuka?”. Ata’ 
berkata “Jika dia berubah menjadi cuka, hendaklah kamu menjualnya. 5 ” 

Abu Ubaid meriwayatkan dengan sanadnya dari Al-Mutsanna b. Sa'id bahawa dia berkata “Umar 
b. Abdul Aziz telah menulis kepada Abdul Hamid b. Abdul Rahman, Gabenornya di Kufah. 
‘Hendaklah kau membawa arak dari .... ke .... Jika kau menemukan arak di kapal-kapal, 
jadikanlah ia cuka.’ Abdul Hamid lalu menulis kepada pegawainya, Muhammad Al-Muntasyir, di 
Wasit seperti itu. Apabila kapa- kapal tiba, dituangkan air dan garam ke dalam .... sehingga ia 
menjadi cuka. ” 

Abu Ubaid berkata “Dengan melakukan sedemikian, Umar telah mengelak dari membenarkan 
mereka meminum arak (perjanjian aman membenarkan orang-orang bukan Muslim untuk minum 
arak) dan menghalang mereka pula dari memperniagakannya (kerana ia tidak termasuk dalam 
syarat perjanjian). Pada pandangan kami ini adalah sebab perintah Umar untuk mengubah arak 
menjadi cuka. Jika arak itu milik orang-orang Muslim, tidak harus kecuali membuangnya sahaja 
ke bumi 6 .” 

Tafsiran dari Abu Ubaid terhadap tindakan Umar b. Abdul Aziz ini berbeza dengan apa yang 
difahami oleh Al-Khitabi bahawa Umar memberi ruksah dalam menghalalkannya dan tindakan 
mengubahnya secara mutlak (tanpa syarat, pent.), samada untuk Muslim atau bukan Muslim. 

Abu Ubaid meriwayatkan dari Al-Mubarak b. Fudhalah dari Al-Hasan, yang berkata mengenai 
seorang lelaki yang mewarisi arak, adakah boleh dia menjadikannya cuka, bahawa dia 
menghukumkannya makruh 7 , la adalah atas dasar wara’ dan menjauhi syubhat sebagaimana 
yang disebutkan oleh Al-Khitabi dari Sufyan dan Ibn Al-Mubarak. 



3 Kitab Al-Majmu, 2/578-579. Lihat juga kitab Bidayah Al-Mujtahid, 1/461 , Hasyiah Ad-Dusuqi, 
1/52, Asy-Syarh As-Saghir, ditahqiq oleh Wasfi, 1/48, Ar-Raudhah, 4/72, Fath Al-Qadir, 8/166- 
167, Hasyiah Ibn Abidin, 1/209 dan KasyafAl — Qina\ 1/187. 

4 Kitab Ma'alim As-Sunan, 5/261 . 

5 Al-Amwal, ditahqiq oleh Muhammad Khalil Al-Hiras, edaran Maktabah Al-Kulliyah Al-Azhariyah, 
ms 152. Kitab Al-Atsar (285). 

6 Ibid, ms 149-150. Kitab Al-Atsar (280). 

7 Ibid, ms 1 51 . Kitab Al-Atsar (284) 

Pandangan yang kuat di sisi saya ialah arak jika menjadi cuka, hukumnya adalah halal dan suci 
kerana ia telah berubah dari satu benda kepada benda yang lain. Sifatnya telah berubah, maka 
wajiblah berubah hukumnya juga sebagaimana yang kita katakan mengenai setiap najis-najis 
yang telah berubah, samada ia berubah sendiri atau dengan perbuatan seseorang. 

Arak itu sendiri hakikatnya datang dari benda yang halal seperti anggur dan lain-lain. Apabila ia 
berubah kepada satu benda yang memabukkan, maka ia menjadi haram. Jika ia berubah lagi 
dan hilang sifatnya yang memabukkan, hilanglah hukum arak dan kembalilah ia kepada hukum 
asal. 

Tidak munasabah untuk sesuatu kaum itu mengubah arak kepada cuka dengan sengaja kerana 
arak di sisi mereka adalah satu benda yang penting dan lebih mahal dari cuka. Tidak tergambar 
bahawa mereka hendak mengubah arak kepada cuka sehingga merugikan diri sendiri. 
Sedangkan mereka adalam kaum yang sentiasa mengharapkan keuntungan kebendaan. 

Logik pendapat mazhab Hanafi dan sesiapa yang bersetuju dengannya adalah kuat kerana 
mengubah arak kepada cuka dengan sengaja sama seperti ia berubah dengan sendiri. 
Perubahan itu telah menghilangkan sifatnya yang merosakkan iaitu sifat memabukkan, la 
mengembalikan sifatnya yang baik kerana dalam cuka terdapat kebaikan bagi pemakanan, 
perubatan dan lain-lain. Hal ini adalah kerana 'illah (sebab) sifat najis arak ialah wujudnya sifat 
memabukkan. Oleh kerana ia telah ilang, maka hukum itu berubah mengikut 'illahnya. Apabila 
ada 'illah, maka ada hukum. Jika tiada 'illah, maka tiada hukum. 

Imam At-Tahawi berkata dalam kitab Syarh Musykil Al-Atsar menyokong pandangan mazhab 
Hanafi “Kerana kami berpendapat keadaannya sama dengan jus buah yang halal, jika menjadi 
arak dengan cara tindakan yang lain. Jus itu menjadi haram kerana 'illah yang ada padanya. 
Tiada beza hukum dalam hal ini dari segi samada ia berlaku secara semulajadi atau dari 
perbuatan manusia ke atasnya. Demikianlah juga arak apabila berubah menjadi cuka. Hukumnya 
sama, tanpa kira samada ia berubah dengan sendiri atau oleh perbuatan manusia. Wujudnya 
sifat cuka pada arak itu mewajibkan menghukumkannya sebagai cuka, la kembali kepada hukum 
halal dan hilanglah darinya hukum arak iaitu haram. Yang seumpama itu juga ialah menyamak 
kulit bangkai, la menjadi halal dengan tindakan manusia sebagaimana ia menjadi halal jika 
ditinggalkan kering di bawah matahari dan ditiup oleh angin yang menjadi sebab kepada 
hilangnya kotoran bangkai. Keadaan sedemikian telah menjadikan hukumnya sama seperti 
hukum suci kulit dari binatang sejenisnya yang disembelih 8 . 

Hal ini juga adalah kerana proses mengubah arak menjadi cuka ialah satu tindakan mengubah 
benda berkenaan, maka haruslah diqiyaskan dengan perbuatan menyamak kulit yang najis. 

Telah Sahih sabda Rasulullah s. a. w di dalam sebuah hadits yang bermaksud; 

“Jika kulit telah disamak, maka ia menjadi suci. 9 ” 

Sabda Rasulullah s.a.w yang bermaksud “Sebaik-baik lauk ialah cuka 10 ” secara umum 
menguatkan pula perkara ini. la tidak membezakan antara satu jenis cuka dengan yang lain, la 
juga tidak meminta untuk menyelidik asal usul cuka itu, bagaimana keadaannya? 



8 Kitab Syarh Musykil Al-Atsar (8/408), ditahqiq oleh Syu'aib Al-Arnaut, cetakan Ar-Risalah, 
Beirut. 

9 Muslim meriwayatkan dari Ibn Abbas dalam bab Haidh (366), Abu Daud dalam bab Pakaian 
(4133), At-Turmuzi (1728), Ibn Majah (3609) dan juga An-Nasa'ii. 

10 Ahmad, Muslim dan penulis-penulis kitab As-Sunan meriwayatkan dari Jabir. Muslim dan At- 
Turmuzi meriwayatkan pula dari Aisyah. Sahih Al-Jami’ As-Saghir (676 8). 

Abu Ubaid telah meriwayatkan dari Ali bahawa dia makan berlauk cuka dari arak. Dari Ibn 'Aun 
pula bahawa Ibn Sirin dahulu tidak menamaknnya sebagai cuka dari arak tetapi menamakannya 
cuka dari anggur dan dia memakannya 11 . 

Di zaman kita hari ini ketika cuka itu dibeli, ia telah dikemukakan kepada makmal-makmal kajian 
yang menyelidik akan bahan-bahan yang terdapat di dalamnya. Lalu dikeluarkan penilaian 
terhadapnya bergantung kepada bahan-bahan yang ada tanpa melihat kepada asal-usulnya. 

Adapun hadits dari Anas r. a dan soalan Abu Talhah serta sikap tegas Nabi s.a.w, ia dilihat 
sebagai satu tindakan yang mengetatkan di peringkat awal agar mereka meninggalkan arak 
sepenuhnya serta tidak mendekatinya walau pun untuk mengubahnya (menjadi cuka, pent.). 
Yang menunjukkan sedemikian, ialah satu riwayat dari At-Turmuzi dalam hadits Anas yang Imam 
Asy-Syafi'ii, Ahmad dan mereka yang sependapat berhujah dengannya. Anas telah 
meriwayatkannya dari Abu Talhah bahawa dia berkata “Wahai Nabi! Aku membeli arak untuk 
anak-anak yatiim di bawah jagaanku? Rasulullah s.a.w bersabda yang bermaksud “Buangkah 
arak berkenaan dan pecahkan ...nya 12 . 

Membuang arak sememangnya dituntut agar ia tidak dimanfaatkan tetapi kenapa perlu 
memecahkan ... iaitu perkakas meminum arak sedangkan ia boleh dibersihkan dengan 
mencucinya. Tidakkah kesemua perkakas itu merupakan harta yang dilarang dari pembaziran 
dengan memusnahkannya? 

Jawabannya ialah ia teramsuk dalam pencegahan dan sikap tegas ke atas mereka di peringkat 
awal sehingga mereka tidak memudah-mudah dalam pengharaman arak. 

Setelah keadaan mantap, maka yang wajib ialah membuang arak, bukan memecahkan 
perkakasnya kerana menjaga harta yang merupakan salah satu dari lima perkara penting. 
Bahkan lebih utama untuk mengambil manfaat dari arak dengan menjadikannya cuka. Dengan 
itu, harta tidak terbuang dari orang-orang Muslim begitu sahaja. 

Imam Al-Qurtubi telah menyatakan pandangan mengenai larangan menjadikan arak sebagai 
cuka dalam kitab tafsirnya. Dia berkata “Kemungkinan larangan menjadikan arak sebagai cuka 
berlaku di peringkat awal Islam ketika mula turun hukum pengharamannya. Tujuannya ialah agar 
tiada arak disimpan lama-lama disebabkan era keharusan minum arak baru sahaja berlalu. 

Selain itu juga ia bertujuan untuk memutuskan sama sekali kebiasaan meminum arak. Jika 
memang sedemikian, menjadikan arak sebagai cuka bukanlah satu larangan yang sebenar dan 
perintah membuangnya bukan satu larangan dari memakannya jika ia dijadikan cuka 13 . 

Pada pandangan saya apa yang dikatakan oleh Al-Qurtubi, rahimahullah, atas dasar 
kemungkinan terhadap tafsir larangan menjadikan arak sebagai cuka, la adalah pendapat yang 
saya tarjihkan (perkuatkan). Bahkan saya mempertegaskannya sedemikian, insyaAllah. la selari 
dengan manhaj Islam yang berperingkat-peringkat dalam tarbiyah dan tasyri’. 

Mengenai larangan Umar r. a memakan cuka dari arak kecuali yang melalui proses semulajadi, 
sebahagian ulama mentafsirkannya sebagai satu pendirian yang bersifat wara’. Yang jelas pada 
perspektif kami ialah ia merupakan satu bentuk dari pendidikan ke atas masyarakat Islam dan 
hukuman fa’z/ryang diberlakukan ke atas rakyat seperti membuang susu yang mengandungi 
penipuan (mengiklankan susu atas gred tertentu tetapi keadaan sebenarnya tidak sedemikian 
keraan hendak mengelirukan pembeli, pent.), menghukum Ruwaisyid Ats-Tsaqafi dengan 



11 Kitab Al-Amwal, tahqiq oleh Al-Harras, 155, Al-Atsaran, 291-292. 

12 Riwayat At-Turmuzi dalam bab Jual beli (1293). Semua periwayat-periwayat sanadnya adalah tsiqah 
sebagaimana yang dinyatakan dalam kitab Nail Al-Authar , 5/154. 

13 Ibid, ms 190. 

membakat rumahnya kerana Umar r. a menjumpai arak di rumahnya. Ini adalah satu tindakan 
pencegahan yang keras dari Umar agar orang ramai meninggalkan kemunkaran dan bukan satu 
kelaziman umum. Ramai para fuqaha’ menyalahi Umar r. a dalam perkara berkenaan. 

Kami menyokong polisi Umar dalam mencegah pelaku-pelaku kemunkaran demi memelihara 
umat dari tercebur dalam kekeliruan menjual, membuat, memperniagakan arak dan mendekatkan 
diri dengannya. Hadits telah pun melaknat sepuluh golongan yang terlibat dalam urusana arak. 
Namun kadangkala arak yang berada di tangan seorang Muslim bukan atas kehendaknya seperti 
apabila jus buahan berubah menjadi arak atau dia memperolehinya melalui pewarisan atau lain- 
lain. Dalam keadaan seperti ini, adalah tidak wajar untuk membuang harta seorang Muslim beitu 
sahaja, jika kita dapati jalan keluar (dari memusnahkannya, pent.). 

Begitu juga mungkin sahaja kita memiliki cuka yang berasal dari arak. Untuk wara’, hendaklah ia 
dijauhi tetapi kita tidak mengatakan bahawa ia adalah haram sebagaimana yang kuat pada 
pandangan kami dan sebagaimana yang ditunjukkan oleh dalil-dalil. Kepada Allah kita panjatkan 
pujian. 

Adapun hadits Anas, ia adalah bagi satu situasi khusus bukan satu hukum umum. Maka 
memberlakukan hukum umum lebih utama (dari melakukan hukum atas dasar sitausi khusus, 
pent.). 

Apa yang mereka katakan bahawa garam dan bahan-bahan lain (untuk mengubah arak menjadi 
cukan, pent.) menjadi najis kerana bercaampur dengan arak yang najis tidak dapat diterima 
kerana ia adalah bahan yang mengubah sifat arak dan sifat arak itu juga telah berubah secara 
keseluruhannya. Oleh itu, hukumnya pun berubah. 

Ta’lil (Menjadikan apa yang dinyatakan di atas sebagai hukum, pent.) ini juga terbatal jika kita 
berpegang dengan sebahagian mazhab para Salaf iaitu najisnya arak bersifat maknawi (simbolik) 
bukan najis zat benda berkenaan seperti hukum najisnya orang Musyrik 14 , la adalah satu mazhab 
yang kuat. Al-Qurtubu telah menukilnya dari Rabi'ah guru Imam Malik, Al-Laits b. Sa'ad, Al- 
Muzani rakan Imam Asy-Syafi'ii dan sebahagian ulama terkemudian dari Baghdad dan kota 
Oairawan dalam kitab tafisrnya. Mereka semua berpendapat bahawa ia adalah suci. Yang haram 
adalah meminumnya. Tidak semestinya sesuatu yang haram itu najis. Tidakkah di sana terdapat 
pelbagai benda yang haram tetapi tidak najis 15 . Di sana tidak ada satu dali yang benar mengenai 
najisnya arak. Imam Asy-Syaukani berkata dalam kitab As-Sail Al-Jarrar bahawa di sana tiada 
dalil yang boleh dipegang mengenai najisnya minuman yang memabukkan, la kemudian 
menyokong pendapatnya dengan pelbagi dalil 16 . 

HUKUM ENZIM YANG BERASAL DARI BABI 

Kami memperolehi senarai nama dan nombor sebahagian enzim pengawet (preservative) di 
dalam bahan-bahan makanan yang menyatkan bahawa ia enzim-enzim berkenaan berasal dari 
tulang atau lemak babi. 

Di antara nombor-nombor ini ialah E422, El 53 dan banyak lagi yang lain. 

Kami memohon tuan agar memberi manfaat kepada kami mengenai hukum makanan-makanan 
yang mengandungi enzim-enzim ini. 



14 Lihat firman Allah taala yang bermaksud “Sesungguhnya orang-orang Musyrik itu najis, maka 

janganlah mereka mendekati Masjidil Haram ” (At-Taubah : 28) 

15 Tafsir Al-Qurtubi, jld 6, ms 188-189, cetakan Dar Al-Kutub Al-Misriyah. 

16 As-Sail Al-Jarrar, 1/35-37. 

Jawaban 



Bukan semua enzim yang berasal dari tulang atau lemak babi haram hukumnya secara qat'ii, 
sebagaimana yang disangka oleh ramai pihak. Di antara yang apa yang telah ditetapkan di sisi 
jumhur fuqaha ialah najis apabila telah berubah, berubahlah hukumnya sebagaimana aral apabila 
berubah menjadi cuka dan apabila sesuatu najis terbakar dan berubah menjadi debu, atau 
berubah kerana garam seperti apabila mati seekor binatang di tempat yang dipenuhi garam, 
walau pun anjing atau babi, la lalu berubah sama sekali oleh garam berkenaan sehingga hilang 
sifat anjing atau babi dan tidak lagi nampak kewujudannya dan tidak kekal pula kecuali sifat 
garam. Maka di sini telah berlaku perubahan sifat dan nama, maka berubahlah pula hukum 
kerana hukum itu berkisar bersama illah (sebab)nya. Apabila ada illah (sebab) ada hukum dan 
jika tiada illah (sebab) tiada hukum. 

Bertolak dari sini, kami katakan bahawa kami tidak menghukum ke atas sesuatu perkara 
mengikut asal usulnya. Sesungguhnya asal usul arak ialah anggur dan lain-lain benda yang 
terdiri dari perkara-perkara yang mubah di sisi syara’. Namun apabila ia beribah kepada bahan- 
bahan yang memabukkan, kami menghukumkannya dengan haram kerana sifat araknya. Jika 
kemudian ia berubah pula dan menjadi cuka, kami hukumkan pula ia sebagai halal dan suci. 

Banyak bahan-bahan yang berasal dari babi tetapi telah berubah. Dengan kata lain, ia berubah 
melalui perubahan kimia, maka tidak lagi dianggap sebagai najis dan tidak lagi dianggap sebagai 
hukum babi yang diharamkan seperti bahan membuat agar-agar (jelly) yang diambil dari tulang 
binatang, yang berkemungkinan darti tulang babi. Para pakar, di antaranya ialah saudara kami 
Dr. Muhammad Al-Hawari, telah memastikanbahawa bahan-bahan ini telah berubah melalui 
proses perubahan kimia. Di anta contohnya ialah sebahagian bahan-bahan dari sabun, ubat gigi 
dan lain-lain yang berasal dari babi yang telah hilang darinya sifat babi. 

Atas sebab itu, kami meminta saudara kami para ulama dan pakar seperti Dr. Al-Hawari agar 
meletakkan senarai bahan-bahan yang telah berubah menjadi halal dan suci bagi orang-orang 
Muslim di Eropah melalui proses kimia. 

CONTOH-CONTOH APLIKASI 

DALAM URUSAN DAN PERHUBUNGAN KEMASYARAKATAN 

MENGUCAPKAN TAHNIAH KEPADA AHLI KITAB TERHADAP HARI KEBESARAN MEREKA 

Saya adalah seorang pelajar pasca-sarjana (doktor falsafah) dalam pengajian nuklear di negara 
Eropah iaitu Jerman. Alhamdulillah, saya seorang yang memelihara agama saya, menunaikan 
kewajiban terhadap Tuhan, saling membantu saudara-saudara saya di sini untuk nerkhidmat 
kepada agama saya dan memelihara masyarakat minoriti Muslim yang jumlahnya ramai di sini. 

Masalah yang saya ingin kemukakan kepada Tuan ialah apakah yang dihahalkan bagi kami 
dalam memberi layanan baik kepada sesuatu kaum ketika hari-hari bersempena (perayaan) yang 
berbeza dan apa yang haram pula ke atas kami? Di antaranya ialah hari-hari bersempena 
kebangsaan dan hari bersempena keagamaan. Yang paling popular ialah Hari Krismas yang 
diraikan oleh masyarakat secara besar-besaran. 

Saya telah mendengar dari beberapa saudara saya bahawa ia adalah haram (melakukan 
layanan baik, pent.) bahkan ia adalah dari dosa-dosa besar di sisi Allah kerana di dalam 
perbuatan itu terdapat pengakuan akan kebatilan dan kekufuran dan persetujuan kepada mereka 
untuk terus tenggelam di dalamnya serta penyertaan bersama mereka dalam perkara 
keagamaan mereka. 

Saya ketika memberi layanan baik dengan mengucapkan tahniah atau memberi hadiah, tidak 
sama sekali ada dalam fikiran saya bahawa saya mengakui kebatilan mereka atau bersetuju atas 
kekufuran mereka tetapi ia hanya merupakan satu tata pergaulan yang baik yang diperintahkan 
oleh Islam dan kehalusan budi dalam berurusan dengan manusia. Apatah lagi, mereka sentiasa 
bersegera dalam mengucapkan tahniah pada ketiak hari kebesaran kami. Kadangkala mereka 
memberi hadiah kepada kami. Saya merasakan bahawa tidak membalas kebaikan ini merupakan 
tatasusila yang kasar dan kurang beradab yang mana tidak sesuai bagi seorang Muslim untuk 
membalas perasaan baik ini dari masyarakat dengan wajah yang masam, dahi yang berkerut dan 
sikap tidak peduli terhadap hari bersempena berkenaan. Yang demikian itu menampilkan 
seorang Muslim dengan penampilan yang menjauhkan masyarakat dan memberi imej buruk 
kepada Islam, khususnya pada ketika ini yang mana serangan ke atas Islam amat hebat. 
Masyarakat mensifatkannya sebagai ganas dan mensifatkan pendakwah-pendakwahnya sebagai 
teroris. Dengan sifat kasar seperti ini, kami telah memberi mereka hujah atau senjata untuk 
menyerang agama dan umat Islam. 

Kami mengharapkan dari Tuan untuk memberi penerangan mengenai pendirian fiqh Islam yang 
terkini dalam isu yang sensitif ini mengikut neraca pertimbangan syara’ sebagaimana yang telah 
Tuan membiasakan kami dalam isu-isu yang seperti ini dengan memohon agar Allah taala 
memanfaatkan umat Islam dengan ilmu Tuan dan memberkata usaha dan jihad Tuan, Amin. 

Jawaban 

Segala puji bagi Allah. Selawat dan salam ke atas Rasulullah. 

Tidak ragu-ragu untuk saya katakan bahawa isu yang ditanya oleh saudara adalah satu isu yang 
penting dan sensitif, sebagaimana yang dia sendiri nyatakan. Saya telah ditanya mengenainya di 
pelbagai negera di Eropah dan Amerika oleh saudara-saudara kaum Muslimin dan Muslimat 
yang hidup di negara berkenaan dan bergaul dengan penduduk-penduduknya yang beragama 
Kristian. Di antara mereka terikat dengan pelbagai lumrah ikatan kehidupan seperti ikatan 
kejiranan di tempat tinggal, persahabatan di tempat kerja dan teman di tempat belajar. 
Kadangkala seorang Muslim merasakan kebaikan seorang bukan Muslim terhadapnya dalam 
keadaan-keadaan tertentu seperti situasi seorang penyelia bukan Muslim yang membantu pelajar 
Muslim dengan ikhlas, doktor bukan Muslim yang merawat pesakit Muslim dengan ikhlas dan 

lain-lain. Pepatah ada mengatakan bahawa Islam itu adalah tawanan bagi sifat ihsan. Seorang 
penyair berkata; 

Berlaku ihsanlah kepada manusia nescaya kau akan dapat menawani hati manusia, 

Selama mana sifat ihsan itu masih menguasai hatinya. 

Apakah pendirian seorang Muslim terhadap mereka bukan Muslim yang hidup berdamai dengan 
dengan mereka, tidak memusuhi kaum Muslimin, tidak memerangi mereka atas dasar agama, 
tidak pula menghalau mereka dari rumah-rumah mereka atau saling membantu untuk menghalau 
mereka. 

Sesungguhnya Al-Quran Al-Karim telah meletakkan aturan dasar perhubungan antara orang- 
orang Muslim dan bukan Muslim dalam dua ayat dari kitab Allah taala dalam surah Al- 
Mumtahanah. la telah turun mengenai orang-orang Musyrik penyembah berhala. Allah berfirman 
yang bermaksud; 

"Allah tiada melarang kamu untuk berbuat baik dan berlaku adil terhadap orang-orang yang tiada 
memerangimu karena agama dan tidak (pula) mengusir kamu dari negerimu. Sesungguhnya 
Allah menyukai orang-orang yang berlaku adil. Sesungguhnya Allah hanya melarang kamu 
menjadikan sebagai kawanmu orang-orang yang memerangi kamu karena agama dan mengusir 
kamu dari negerimu dan membantu (orang lain) untuk mengusirmu. Dan barang siapa 
menjadikan mereka sebagai kawan, maka mereka ituiah orang-orang yang zalim. ” (Al- 
Mumtahanah : 8-9) 

Dua ayat ini telah membezakan antara golongan yang berdamai dengan orang-orang Muslim dan 
golongan yang memerangi mereka. 

Terhadap golongan pertama (yang berdamai), ayat berkenaan mensyariatkan berlaku baik dan 
ihsan terhadap mereka. Perkataan Al-Qist dalam ayat berkenaan bermaksud adil. Manakala 
perkataan Al-Bir pula bermaksud ihsan dan pemberian yang baik, la merupakan sesautu yang 
lebih tinggi dari sifat adil. 

Adapun adil itu bermakna hendaklah kamu mengambil hak kamu. Sedangkan sifat bir bermakna 
hendaklah kamu melepaskan (menghalalkan) sebahagian hak kamu. Al-Adl6ar\ Al-Qist 
bermakna hendaklah kamu memberi seseorang itu haknya tanpa kurang. Manakala Al-Bir pula 
bermakna hendaklah kamu menunaikan haknya lebih dari yang sepatutnya sebagai tanda ihsan. 

Adapun golongan lain yang dilarang berwa/a'terhadap mereka oleh ayat yang lain ialah golongan 
yang memusuhi orang-orang Muslim, memerangi mereka, mengeluarkan mereka dari negara- 
negara mereka secara tidak sah hanya semata-mata kerana mereka berkata Tuhan kami adalah 
Allah’. Sebagaimana yang dilakukan oleh kaum Ouraisy dan orang-orang Musyrik Mekah 
terhadap Rasulullah s. a. w dan sahabat-sahabatnya. 

Al-Quran telah memilih perkataan Al-Bir untuk menggambarkan muamalah dengan golongan 
yang berdamai apabila ia berkata 'Hendaklah kamu berlaku baik (bir) terhadap mereka’, la 
adalah perkataan yang digunakan bagi menunaikan hak manusia yang paling agung setelah hak 
Allah taala iaitu berlaku baik (bir) kepada orang tua. 

Imam Al-Bukhari dan Muslim telah meriwayatkan dari Asma’ binte Abu Bakar bahawa dia 
mendatangi Rasulullah s. a. w dan berkata ’Wahai Rasulullah, sesungguhnya ibuku telah datang 
kepadaku sedangkan dia seorang wanita yang musyrik. Dia suka untuk menjalin hubungan. 
Apakah boleh aku menjalin hubungan silaturahim dengannya? Rasulullah s. a. w berkata ’Jalinilah 
hubungan silaturahim dengan ibu kamu.’ 

Hal ini berlaku sedangkan dia adalah seorang wanita musyrik. Sedangkan telah diketahui 
bahawa pendirian Islam terhadap Ahli Kitab lebih ringan dari pendiriannya terhadap golongan 
musyrik penyembah berhala. 

Sehingga Al-Quran membenarkan memakan makanan mereka dan bersemenda dengan mereka. 
Ertinya diharuskan memakan sembelihan mereka dan berkahwin dengan wanita-wanita mereka, 
sebagaimana firman Allah taala dalam surah Al-Maidah yang bermaksud; 

"Pada hari ini dihalalkan bagimu yang baik-baik. Makanan (sembelihan) orang-orang yang diberi 
Al-Kitab itu halal bagimu, dan makanan kamu halal pula bagi mereka. (Dan dihalalkan 
mengawini) wanita-wanita yang menjaga kehormatan di antara wanita-wanita yang beriman dan 
wanita-wanita yang menjaga kehormatan di antara orang-orang yang diberi Al-Kitab sebelum 
kamu....” (Al-Maidah : 5) 

Natijah dan hasil dari perkahwinan ini ialah wujudnya rasa kasih antara pasangan suami isteri, 
sebagaimana firmna Allah taala yang bermaksud; 

” Dan di antara tanda-tanda kekuasaan-Nya ialah Dia menciptakan untukmu istri-istri dari jenismu 
sendiri, supaya kamu cenderung dan merasa tenteram kepadanya, dan dijadikan-Nya di 
antaramu rasa kasih dan sayang..” (Ar-Rum : 21) 

Bagaimana mungkin seorang suami tidak mencintai isteri, penjaga rumahnya, teman hidupnya 
dan ibu kepada anak-anaknya? Allah taala telah berfirman dalam menerangkan hubungan suami 
isteri sesama merekan dalam frimanNya yang bermaksud; 

".....mereka itu adalah pakaian bagimu, dan kamu pun adalah pakaian bagi mereka. ” (Al-Baqarah 
: 187) 

Natijah dan hasil dari perkahwinan ini juga ialah pensemendaan antara dua buah keluarga, la 
adalah salah satu dari dua ikatan dasar yang semula jadi antara manusia sebagaimana yang 
ditunjukkan oleh Al-Quran dengan firmanNya yang bermaksud; 

” Dan Dia (pula) yang menciptakan manusia dari air, lalu Dia jadikan manusia itu (punya) 
keturunan dan mushaharah dan adalah Tuhanmu Maha Kuasa.” (Al-Furqan : 54) 

Natijah dari perkahwinan itu juga ialah wujudnya hubungan keibuan dan segala hak-hak yang 
timbul dari hubungan itu ke atas si anak dalam Islam. Adakah termasuk dalam sifat berbuat baik 
(bir) dan pergaulan yang baik juga jika hari kebesaran seperti ini menjelang sedangkan si anak 
tidak menyatakan ucapan selamat kepada ibunya? Apa pula pendiriannya terhadap kaum 
kerabat di sebelah ibunya seeprti datuk, nenek, pak cik, mak cik, sepupu-sepupu dan mereka 
yang mempunyai hak hubungan kerabat, sedangkan Allah taala telah berfirman yang bermaksud; 

"Orang-orang yang mempunyai hubungan itu sebagiannya lebih berhak terhadap sesamanya 
(daripada yang kerabat) di dalam kitab Allah.” (Al-Anfal : 75) 

FirmanNya lagi yang bermaksud; 

” Sesungguhnya Allah menyuruh (kamu) berlaku adil dan berbuat kebajikan, memberi kepada 
kaum kerabat...” (An-Nahl : 90) 

Jika kita menerima bahawa hak keibuan dan hubungan kerabat mewajibkan seorang Muslim dan 
Muslimah untuk menjalin silaturahim yang menggambarkan keindahan akhlaq seorang Muslim, 
keluasan dadanya dan iltizamnya untuk menunaikan kewajiban slaturahim dengan kerabatnya. 
Sesungguhnya hak-hak lain (terhadap sesama manusia, pent.) mewajibkan ke atas seorang 
Muslim untuk menonjolkan imej yang sama juga. Rasulullah s. a. w telah berpesan kepada Abu 
Zar dengan sabdanya yang bermaksud; 

’ 'Bertakwalah kamu di mana pun kamu berada. Ikutilah sesautu kejahatan dengan amalan yang 
baik, nescaya ia akan mengahapuskannya (kejahatan). Bergaullah dengan manusia dengan 
akhlaq yang baik. 1 ” 

Demikianlah kata-kata Rasulullah s.a.w Bergaullah dengan manusia dengan akhlaq yang baik’. 
Dia s.a.w tidak berkata Bergaullah dengan orang-orang Muslim dengan akhlaq yang baik'. 

Sebagaimana juga Nabi s.a.w menggesa untuk mengamalkan sifat lemah lembut dalam 
perhubungan dengan golongan bukan Muslim serta melarang sifat ganas dan kasar dalam 
perhubungan berkenaan. 

Apabila beberapa orang Yahudi berjumpa Rasulullah s.a.w dan melemperkan ucapan salam 
dengan kata-kata ”As-samu alaika, wahai Muhammad", makna As-Samu itu pula ialah 
kehancuran dan mati, lalu didengari oleh Aisyah r. a. Aisyah r. a membalas dengan berkata ’As- 
samu alaika wal la'nah (mati dan laknat ke atas kamu), wahai musuh-musuh Allah". Rasulullah 
s.a.w lalu menegur perbuatan Aisyah r. a itu. Aisyah r.a berkata "Apakah kau tidak mendengar 
apa yang mereka ucapkan?, wahai Rasulullah.” Rasulullah s.a.w berkata "Aku dengar. Dan aku 
berkata ’Wa alaikum (dan ke atas kamu juga. Ertinya mati berlaku ke atas kamu sebagaimana ia 
berlakau ke atas saya juga)’. Wahai Aisyah, sesungguhnya Allah mencintai lemah lembut dalam 
segala perkara. 2 ’ 

Keharusan mengucapkan tahniah kepada orang-orang bukan Muslim kerana hari-hari perayaan 
seperti ini menjadi semakin kuat jika mereka, sebagaimana yang disebutkan dalam soalan, 
bersegera dalam menyampaikan ucapan tahniah kepada orang Muslim sempena hari kebesaran 
Islam. Sesungguhnya kita telah diperintah untuk membalas kebaikan dengan kebaikan dan 
membalas ucapan dengan sesuatu yang lebiih baik atau paling kurang dengan sesuatu yang 
sama sebagaimana firman Allah taala yang bermaksud 

"Apabila kamu dihormati dengan suatu penghormatan, maka balaslah penghormatan itu dengan 
yang lebih baik, atau balaslah (dengan yang serupa)....” (An-Nisa’ : 86) 

Tidak elok bagi seorang Muslim mempunyai sifat pemurah dan akhlaq mulia yang lebih rendah 
dari orang lain. Sepatutnya, seorang Muslim ialah seorang yang melimpah dan lebih sempurna 
dengan sifat-sifat yang mulia, sebagaimana yang dinyatakan dalam hadits yang bermaksud; 

"Mukmin yang paling sempurna imannya ialah yang paling elok akhlaqnya. 3 ” 

Sebagaimana juga sabda Rasulullah s.a.w yang bermaksud; 

"Sesungguhnya aku diutus untuk menyempurnakan akhlaq yang mulia. 4 ” 

Telah diriwayatkan bahawa seorang Majusi telah mengucapkan kepada Ibn Abbas 
"Assalamualaikum”. Ibn Abbas berkata "Walaikumussalam warahmatullah”. Lalu sebahagian 
sahabat-sahabatnya berkata "Adakah awak berkata warahmatullah (dan rahmat Allah)?" Dia 
menjawab "Tidakkah dengan rahmat Allah dia hidup." 

Perbuatan seperti menjadi lebih penting jika kita mahu menyeru dan mendekatkan mereka 
kepada Islam dan menanam rasa kasih kepada umat Islam. Ini pastinya tidak akan tercapai 
dengan sifat tidak peduli antara kita dengan mereka. 



1 Riwayat At-Turmuzi, 1988. At-Turmuzi berkata bahawa ini adalah hadits Hasan, dan begitu juga Ahrnad. 

2 Riwayat Al-Bukhari & Muslim dari Aisyah. 

1 Riwayat Ahmad, Abu Daud. Ibn Hibban dan Al-Hakim. 

4 Riwayat Ibn Sa'ad dan Al-Bukhari dalam kitab Al-Adab Al-Mufrid. 

Sesungguhnya Nabi s.a.w adalah seorang yang baik akhlaqnya dan elok pergaulannya dengan 
orang-orang musyrik dari kalangan Ouraisy sepanjang hidupnya di Mekah, walaupun mereka 
sentiasa menyakiti dan mengejek beliau dan sahabat-sahabatnya. Sehinggakan, kerana terlalu 
percaya terhadap Rasulullah s.a.w, mereka sentiasa mengamanahkan Rasulullah s.a.w untuk 
menyimpan barang-barang yang mereka bimbangi. Apabila Rasulullah s.a.w hendak berhijrah ke 
Madinah, beliau s.a.w meninggalkan di belakangnya Ali r.a dan memerintahkannya untuk 
memulangkan barang-barang berkenaan kepada para pemiliknya. 

Oleh itu, tiada halangan bagi seorang Muslim atau mana-mana pusat Islamuntuk mengucapkan 
tahniah kepada orang-orang bukan Muslim sempena hari kebesaran mereka, samada melalui 
lisan atau kad yang tidak mengandungi lambang-lambang atau kata-kata keagamaan yang 
bercanggah dengan prinsip-prinsip Islam seumpama lambang salib. Islam menolak konsep salib 
dalam firman Allah taala yang bermaksud 

"....padahal mereka tidak membunuhnya dan tidak (pula) menyalibnya, tetapi (yang mereka 
bunuh ialah) orang yang diserupakan dengan 'Isa bagi mereka." (An-Nisa’ : 157) 

Kata-kata ucapan tahniah yang biasa dalam sempena yang seperti ini tidak mengandungi apa jua 
pengakuan terhadap agama mereka atau meredhainya. la adalah hanyalah ucapan manis yang 
telaha menjadi kebiasaan manusia. 

Tiada halangan pula untuk menerima hadiah dari mereka serta membalas perbuatan mereka itu. 
Nabi s.a.w telah menerima hadiah dari orang-orang bukan Muslim seperti Muqauqis, ketua 
orang-orang Oibti di Mesir dan lain-lain, dengan syarat hadiah-hadiah ini bukan dari sesuatu yang 
diharamkan oleh syara’ seperti arak atau daging babi. 

Saya tahu bahawa sebahagian fuqaha’ seperti Syeikh Islam Ibn Taimiyah amat ketat dalam 
persoalan hari kebesaran orang-orang musyrik dan Ahli Kitab dan mengikut serta di dalamnya, 
sebagaiman yang terdapat dalam bukunya lqtidha’ As-Sirat Al-Mustaqim Wa Mukhalafatu Ahl Al- 
Jahim. 

Saya bersependapat dengannya dalam menentang perbuatan orang-orang Muslim meraikan 
bersama hari-hari kebesaran orang-orang musyrik dan Ahli Kitab, sebagaimana yang kita lihat 
perbuatan sebahagian orang-orang Muslim yang meraikan Krismas, sebagaimana mereka 
meraikan 'lidul Fitri dan 'lidul Adha, bahkan mungkin lebih dari itu. Ini tidak diharuskan. Kita 
mempunyai hari kebesaran kita sendiri dan mereka juga mempunyai hari kebesaran mereka. 
Namun saya berpendapat tidak mengapa untuk mengucapkan tahniah sempena hari kebesaran 
orang-orang bukan Muslim kepada sesiapa yang mempunyai hubungan silaturahim, kejiranan, 
persahabatan atau hubungan-hubungan kemasyarakatan yang lain, yang menuntut sifat kasih 
dan hubungan baik yang diakui oleh adat kebiasaan yang baik. 

Sesungguhnya Ibn Taimiyah telah memberi fatwa dalam masalah ini mengikut keadaan 
zamannya. Jika beliau r.a hidup di zaman kita dan melihat jaringan hubungan antara sesama 
manusia, dunia yang mengecil seperti sebuah kampung yang kecil dan keperluan umat Islam 
untuk berhubungan dengan orang-orang bukan Muslim, yang malangnya hari ini menjadi guru- 
guru bagi umat Islam dalam pelbagai ilmu dan perindustrian, Begitu juga jika beliau melihat akan 
keperluan dakwah untuk mendekati golongan bukan Muslim, penonjolan imej umat Islam dalam 
bentuk yang lembut, bukan ganas, memberi berita baik, bukan menjauhkan orang lain dan 
melihat ucapan tahniah seorang Muslim kepada jiran, sahabat dan gurunya semasa hari 
kebesaran mereka tidak mengandungi unsur redha terhadap akidah Kristian atau pengiktirafan 
terhadap kekufurannya sebagaimana yang diyakini oleh seorang Muslim. Bahkan jika ia melihat 
bahawa seorang Kristian itu sendiri tidak lagi merayakan hari kebesaran ini sebagai perayaan 
agama untuk mendekatkan diri kepada Tuhan, perayaan berkenaan di sisi umum telah menjadi 
satu tradisi atau kebiasaan negara dan sosial yang dilakukan oleh manusia untuk menikmati 
sepena hari kebesaran itu masa cuti, hidangan dan minuman serta saling bertukar hadiah antara 
keluarga dan sahabat handai. 

Jika Ibn Taimiyah hidup di zaman kita dan melihat kesemua ini, ia akan mengubah pendapatnya 
atau meringankan pandangannya yang ketat. Sesunggunya beliau sentiasa mengambil kira 
masa, tempat dan keadaan dalam memberi fatwa. 

Kesemua ini berkaitan dengan hari-hari kebesaran agama. Adapun hari-hari kebesaran negara 
seperti hari kemerdekaan atau hari kesatuan atau hari-hari kebesaran sosial seperti Hari Ibu, Hari 
Kanak-kanak, Hari Pekerja, Hari Belia dan yang seumpamanya, tiada halangan bagi seorang 
Muslim untuk mengucapkan tahniah dan menyertainya sebagai rakyat atau penduduk di negara- 
negara berkenaan. Namun hendaklah dia memelihara diri untuk meninggalkan perkara-perkara 
yang haram yang mungkin berlaku. 

Semoga Allah taala memberi taufik. 

BERMUAMALAH DENGAN JIRAN BUKAN MUSLIM DI NEGARA BUKAN ISLAM 

Saya adalah seorang pelajar tahun empat di Institut Pengajian Islam Eropah di Perancis. Saya 
sedang membuat kajian bagi tajuk Bermuamalah Dengan Jiran Bukan Muslim Di Negara Bukan 
Islam. Kajian ini akan menjadi syarat kelulusan saya, jika dizinkan oleh Allah taala. 

Muncul di fikiran saya satu masalah. Saya pohon dari Tuan bantuan mengenai masalah 
berkenaan, iaitu; 

Jika seorang jiran bukan Muslim mengundang jirannya yang Muslim kepada majlis makan. Dia 
menghidangkan di atas meja makan arak. 

Adakah wajib menyahut undangan berkenaan? 

Adakah keadaan ini termausk dalam sabda Rasulullah s.a.w yang bermaksud 

"Sesiapa yang beriman dengan Allah dan hari Akhirat, janganlah ia duduk di meja makan yang 
dihidangkan di atasnya arak. ” (Riwayat At-Turmuzi dan Ahmad. Al-Hakim mensahihkannya) 

Bolehkah dia duduk bersama dalam majlis seperti ini? 

Dalam keadaan dia tidak pasti setelah menerima undangan berkenaan, adakah patut dia 
bertanya jirannya untuk mendapat kepastian agar dia tidak jatuh dalam kemunkaran atau dia 
membiarkan keadaan berkenaan sahaja sehingga dia tiba di rumah jirannya? 

Adakah di sana terdapat keadaan-keadaan yang mengharuskan duduk dalam majlis berkenaan? 
Bolehkan kita jadikan tujuan dakwah sebagai sebab keharusan. Maksud saya ialah, jika seorang 
Muslim berniat untuk berdakwah dengan jirannya yang bukan Muslim kepada Islam, terdapat 
kemungkinan dia cenderung kepada Islam, dalam keadaan seperti ini, bolehkah dia duduk 
bersama jirannya atas niat untuk berdakwah kepada dengan berpegang kepada kaedah harus 
menanggung kemunkaran yang lebih ringan bagi menghilangkan kemunkaran yang lebih besar 
iaitu kekufuran jirannya. 

Saya berharap agar Tuan dapat memberi faedah kepada kami sebagaimana Allah taala telah 
memberi faedah kepada Tuan dengan menerangkan dalil-dalil Tuan dalam masalah ini. 

Umar Rifi 

Jawaban 

Anakku Umar Rifi 

Semoga Allah taala memelihara dan membimbing segala langkah kamu. 

Assalamualaikum warahmatullahi wabarakatuh 

Saya berharap saudara-saudara kamu sekalian dalam keadaan baik dan sejahtera dalam urusan 
agama dan dunia kamu. Semoga Allah taala menetapkan untuk kamu taufik dan mengurniakan 
kamu bantuan dari sisiNya. 

Dengan taufik dari Allah, saya menjawab soalan kamu seperti berikut. 

Yang pertama ialah Islam amat mementingkan hak seorang jiran, samada jiran berkenaan 
Muslim atau bukan, sebagaimana yang ditunjukkan oleh firman Allah taala yang bermaksud; 

”..... tetangga yang dekat dan tetangga yang jauh....” (An-Nisa’ : 36) 

Abdullah b. 'Amr telah mewasiatkan pembantunya agar tidak melupakan jirannya yang beragama 
Yahudi dari apa jua sembelihan yang disembelih olehnya. Dia sentiasa memberi kepentingan 
akan pesanannya itu sehingga pembantunya brtanya mengenai rahsia kepentingan berkenaan. 
Dia lalu berkata bahawa sesungguhnya Nabi s. a. w bersabda yang bermaksud; 

"Jibril sentiasa berpesan kepadaku mengenai jiran, sehingga aku menyangka seolah-olah dia 
akan menerima warisan. ” 

Yang kedua ialah tidak wajib ke atas seorang Muslim untuk menyahut undangan yang ditujukan 
kepadanya jka dia tahu bahawa di sana terdapat kemunkaran yang dia tidak mampu 
mengubahnya. Jika dia tidak mampu untuk menghilangkan kemunkaran, maka hendaklah dia 
'menghilangkan’ dirinya dari majilis berkenaan. 

Ini adalah apa yang dinyatakan oleh para fuqaha mengenai sesiapa yang diundang ke majlis 
jamuan perkahwinan (walimah) dan mengetahui bahawa di dalamnya terdapat beberapa 
kemunkaran. Hatta di sisi mereka yang berpendapat bahawa menyahut undangan jamuan majlis 
perkahwinan adalah wajib sekalipun. Sedangkan di sana pula terdapat pendapat yang 
mengatakan bahawa menjawab undangan berkenaan hanyalah digalakkan, bukan wajib. 

Adapun majlis selain jamuan perkahwinan, menyahut undangan berkenaan secara ijma’. la 
hanya digalakkan bagi mengukuhkan hubungan, menyuburkan perasaan-perasaan kasih antara 
manusia. Khususnya jika terdapat di antara mereka hubungan-hubungan tertentu yang sedia ada 
seperti hubungan kerabat, jiran dan persahabatan. 

Yang ketiga, mungkin soalan yang lebih penting ialah adakah boleh bagi seseorang untuk pergi 
ke undangan berkenaan, walau pun ia tidak wajib? 

Jawabannya ialah asal hukum dalam perkara sedemikian adalah tidak harus berdasarkan hadits 
yang disebut oleh yang bertanya, iaitu sabda Rasulullah s.a.w yang bermaksud; 

Sesiapa yang beriman dengan Allah dan hari Akhirat, janganlah ia duduk di meja makan yang 
dihidangkan di atasnya arak. ” (Riwayat At-Turmuzi dan Ahmad. Al-Hakim mensahihkannya) 

Kerana dari kaedah-kaedah Islam ialah maksiat hendaklah ditangani dari pelbagai sudut 
sehingga ia tercabut dari akarnya. Maka sebab itu diharamkan segala pekerjaan yang menjurus 
kepada maksiat atau membantunya. Inilah sebab Rasulullah s.a.w melaknat lima belas jenis 
manusia yang berkaitan dengan arak yang meliputi sesiapa sahaja yang membantu perbuatan 
meminum arak melalui apa jua cara. Demikian juga laknat yang dikenakan ke atas pemakan 
Riba, pemberinya, penulis dan saksi bagi transaksi riba. 

Maka hukum bagi seorang Muslim yang menghadiri majlis-majlis yang mempunyai arak adalah 
berdosa kerana kehadirannya sahaja di majlis berkenaan menguatkan mereka yang 
melakukannya dan membantu mereka. 

Telah diriwayatkan bahawa Umar b. Abdul Aziz telah dibawa kepadanya sekelompok manusia 
yang minum arak untuk dilaksanakan hukuman hudud ke atas mereka. Mereka lalu berkata 
” Wahai Amirul Mukminin, sesungguhnya dalam kumpulan itu terdapat mereka yang tidak minum 
arak, bahkan mereka berpuasa.” Umar berkata "Mutakan pelaksanaan hudud dengan mereka 
dahulu.” Sesungguhnya Allah taala telah berkata yang bermaksud; 

”Dan sungguh Allah telah menurunkan kepada kamu di dalam Al Our'an bahwa apabila kamu 
mendengar ayat-ayat Allah diingkari dan diperolok-olokkan (oleh orang-orang kafir), maka 
janganlah kamu duduk beserta mereka, sehingga mereka memasuki pembicaraan yang lain. 
Karena sesungguhnya (kalau kamu berbuat demikian), tentulah kamu serupa dengan mereka...” 
(An-Nisa’ : 140) 

Al-Quran menganggap mereka yang duduk bersama orang-orang kafir yang mempersendakan 
agama sama seperti mereka, iaitu dalam menerima dosa. 

Tidak dimaafkan dari dosa kecuali jika ada rasa takut terhadap mudharat yang akan menimpanya 
jika seseorang itu menolak undangan berkenaan. Dalam keadaan seperti ini, dia mengahadirinya 
atas dasar menanggung salah satu dari mudharat yang lebih ringan berdasarkan kaedah yang 
muktabar - harus menanggung mudharat yang ringan untuk menolak mudharat yang lebih besar. 

Hampir kepada kaedah berkenaan ialah jika seseorang itu berharap memperoleh maslahat yang 
besar dengan menerima undangan seperti harapan pada kemungkinan jirannya akan menerima 
Islam melalui sangkaannya bahawa si jiran sudah mula condong terhadap agama ini. Dia takut 
akan hilang peluang ini, jika hati jiran berkenaan terbiar dan dia enggan menyahut undangan 
berkenaan. Persoalan seperti ini adalah ruang bagi ijtihad seseorang. 

Adapun mengenai pertanyaan terhadap pihak yang mengundang samada terdapat arak atau 
babi atau lain-lain yang diharamkan oleh Islam secara qat’ii, ini adalah satu perbuatan yang lebih 
baik. Sehingga dengan sedemikian itu seorang buakn Muslim mengetahui bahawa seorang 
Muslim tidak minum arak dan tidak makan babi dan lain-lain. Inilah yang dilakukan oleh orang- 
orang Muslim yang hidup di dalam masyarakat bukan Muslim. Mereka memberitahu mereka yang 
menyampaikan undangan bahawa mereka tidak minum minuman-minuman yang memabukkan 
dan tidak menyertai hidangan makanan yang menghidangkan minuman berkenaan. Ini 
menjadikan jiran-jiran dan teman-teman mereka, apabila mengundang mereka, menghormati 
nilai-nilai dan prinsip-prinsip mereka. Mereka lalu tidak menghidangkan hidangan sedemikian 
untuk tetamu mereka yang beragama Islam. 

Perbuatan seperti ini lebih baik dari meninggalkan undangan berkenaan tanpa pemberitahuan 
sehingga dia tidak menimbulkan kejutan yang tidak dijangka, apabila dia menyatakan keuzuran 
untuk hadir setelah pihak yang mengundang bersusah payah dan menjangka kehadirannya. 

Semoa Allah taala memberi taufik. 

PEMBELIAN RUMAH DI NEGARA MELALUI BANK-BANK 

Pertanyaan mengenai pembelian rumah-rumah melalui pinjaman yang mengandungi riba di 
negara Barat ukan satu perkara yang baru bagi saya. Bahkan ia adalah satu pertanyaan yang 
lama. Umurnya sekitar suku kurun atau lebih. Saya telah mendengarnya berkali-kali sejak 
bermulanya lawatan saya terhadap kaum pendatang minoriti Muslim di Amerika. Eropah, Timur 
Jauh dan lain-lain. 

Pertanyaan mengenai pembelian rumah akan terus berulang sebagaimana berulangnya 
pertanyaan mengenai daging-daging sembelihan orang-orang Barat yang kebanyakannya 
beragama Kristian dan mengenai makanan-makanan yang mungkin mengandungi daging atau 
lemak babi. 

Yang nyata, berulang-ulang dan banyaknya pertanyaan mengenai pembelian rumah-rumah ialah 
kerana dua sebab disebaliknya; 

Yang pertama ialah kerana keperluan manusia yang amat sangat untuk memiliki rumah sendiri 
yang memberi keselesaan baginya, anak-anak dan tetamu-tetamunya. 

Yang kedua ialah kerana di sana terdapat segelintir kecil para ulama yang memfatwakan 
keharusan membeli rumah-rumah ini dan berhujah untuk menegakkannya. 

Beberapa saudara di Britain telah memberitahu saya bahawa sebahagian ulama India dan 
Pakistan telah memfatwakan sejak dulu lagi bagi saudara-saudara Muslim berbangsa India dan 
Pakistan yang menetap di Britain akan keharusan membeli rumah-rumah menggunakan 
pinjaman berfaedah berdasarkan mazhab Abu Hanifah dan sahabatnya Muhammad. Mereka lalu 
membeli rumah-rumah di London dan di beberapa bandar yang besar dengan harga yang murah 
di masa itu. Akibatnya, keadaan berubah dengan cepat dan harga-harga melambung naik. 
Sehingga rumah-rumah ini yang sebahagiannya terletak di tengah-tengah kota London yang 
bernilai jutaan, bahkan puluhan juta telah mengubah keadaan ekonomi mereka. Sehingga 
mereka menjadi antara para pemilik hartanah yang besar di England. 

Saya suka berterus terang di sini bahawa pendapat saya dalam isu ini, selama sekitar 20 tahun, 
ialah melarang, mengharamkan dan ketat dalam perkara ini, serta menolak sesiapa yang 
cenderung untuk mengharuskannya. 

Saya ingin menyebut bahawa pada sekitar tahun 70an di abad kedua puluh, saya bertemu 
dengan seorang pakar ilmu fiqh iaitu Profesor Mustafa Az-Zarqa, semoga Allah taala 
merahmatinya. Saya bentangkan kepadanya persoalan ini dalam salah satu pertemuan. Beliu 
berpendapat bahawa perkara ini adalah harus kerana beramal dengan mazhab Hanafi. Ada pun 
pendapat yang melarang, ia berdasakan pada pegangan saya terhadap pendapat Jumhur dan 
berdasarkan makna zahir dari keumuman dalil-dali pengharaman riba’, tanpa mengambil kira 
tentang persoalan Darul Islam atau Darul Harb. 

Namun akal seorang Muslim yang alim bukanlah seperti sepotong besi atau seketul batu (beku 
dan keras, pent.). Sebaliknya, akalnya terus bergerak, la terus mengkaji, membandingkan dan 
membuat pertimbangan. Diaa tidak membiarkan ilmunya berhenti pada batas-batas tertentu. Dia 
tidak berkata, pada satu masa”Aku telah mencapai puncak ilmu dan tidak mengharapkan apa- 
apa peningkatan lagi’. Bahkan seorang Muslim itu sentiasa menuntut ilmu dari buaian hingga ke 
liang lahad. Seorang itu akan kekal sebagai seorang alim selama mana dia terus menuntut ilmu. 
Apabila sahaja dia menyangka bahawa dia seorang alim, jadilah dia seorang yang jahil. Allah 
taala telah berfirman kepada penutup para Rasul dan hambanya yang terbaik yang bermaksud; 

’Ya Tuhanku, tambahkanlah kepadaku ilmu pengetahuan. " (Taha : 114) 

FirmanNya lagi yang bermaksud 

”....dan tidaklah kamu diberi pengetahuan melainkan sedikit." (Al -Isra’ : 85) 

Selama mana seorang alim terus menuntut ilmunya, maka tidaklah hairan dia mengubah 
pendapatnya mengikut dalil-dalil syara’ yang baru terserlah baginya dan tidak terserlah sebelum 
itu; yang muncul dari kefahaman terhadap nas-nas, maqasid syar'iah dan waqi’ { realiti) yang 
telah menyebabkan Imam Asy-Syafi'i juga telaha mengubah banyak dari pendapat-pendapatnya. 
Sehingga dengan itu, dikenali dalam mazhabnya; Imam Asy-Syafi’i berkata dalam pendapat 
lamanya (Qaul Qadim) dan Imam Asy-Syafi’i berkata dalampendapat barunya (Qaul Jadid). Yang 
demikian itu adalah kerana, apabila dia menyusun pendapatnya yang baru (Qaul Jadid), setelah 
menetap di Mesir, dia melihat apa yang sebelum ini dia tidak melihatnya dan mendengar apa 
yang sebelum ini dia tidak mendengar, disamping faktor kematangan usia dan pengalaman, lalu 
berubahlah ijtihadnya. 

Faktor sedemikian juga yang menyebabkan sahabat-sahabat Abu Hanifah berbeza pendapat 
dengan imam mereka dalam lebih dari suku pendapat mazhab Hanafi. la juga menjadikan para 
ulama dari mazhab Hanafi memilih dua orang sahabat Abu Hanifah atau salah seorang darinya 
untuk fatwa. Kebanyakan perbezaan ini berlaku adalah kerana perbezaan masa mereka berdua 
dengan masa imam mereka. Oleh sebab itu, mereka berkata 'Jika dia melihat apa yang kami 
lihat, nescaya dia akan berpendapat yang sama seperti pendapat kami’. Para ulama mazhab 
Hanafi telah menggamrkan perbezaan seperti ini sebagai perbezaan masa dan zaman, bukan 
perbezaan hujah dan dalil. 

Bolehlah juga dikatakan mengenai perbezaan antara Imam Malik dan sahabat-sahabatnya, Imam 
Ahmad dan sahabat-sahabatnya juga adalah kerana sebab yang sama. Bahkan mungkin sahaja 
atas sebab yang sama kedapatan banyak riwayat pendapat yang berbeza dalam satu perkara 
dari Imam Ahmad, sehingga kadangkala mencapai sepuluh atau lebih pendapat. Hal ini adalah 
kerana beliau pada setiap ketika menjawab sesuai dengan keadaannya. Kadangkala beliau ketat 
dan kadangkala beliau bermudah dalam pendapatnya. Kadangkala pula pendapatnya bersifat 
mutlaq (tidak bersyarat) dan kadangkala muqayyad (bersyarat). 

Jika keadaan para ulama besar kita sedemikian, maka tidaklah pelik jika berubah pendapat 
seorang yang seperti saya dalam persoalan ini; dari larangan kepada keharusan, dari ketat 
kepada memudahkan. 

Pada satu ketika, saya berkeberatan untuk meumumkan pendapat saya ini. Saya hanya memberi 
fatwa sedemikian hanya kepada mereka yang bertanya secara khusus kepada saya sahaja. 
Kemudian saya bependapat untuk mengumumkannya kerana saya telah ditanya mengenai oleh 
segolongan yang ramai, di pelbagai majlis ceramah dan pertemuan dan setelah itu di saluran- 
saluran radio dan tv pula. Tidak sesuai untuk saya menyembunyikan pendapat yang telah saya 
capai dalam masalah ini. 

Tidak harus bagi seorang faqih yang Muslim untuk berfatwa dengan sesuatu yang akalnya 
sendiri tidak meyakininya dan tidak sejajar pula dengan rumusan ijtihad dan ilmunya. Yang 
seperti itu akan menjadikannya mengkhianati amanah ilmu, bahkan mengkhiatnati Allah taala, 
Rasulullah s. a. w dan umat Islam. 

Jika pendapatnya yang dahulu itu salah, sesungguhnya dia layak mendapat keuzuran 
sebagaimana yang Allah taala telah ajarkan kita untuk berdoa; 

’Ya Tuhan kami, janganlah Engkau hukum kami jika kami lupa atau kami tersalah...” (Al-Baqarah 
: 286 ) 

Telah diriwayatkan juga dalam sebuah hadits Sahih bahawa Allah taala berkata 'Aku telah 
lakukan’, ertinya Dia telah menerima doa berkenaan. 

Begitu jugalah apa yang Nabi s. a. w telah ajar kepada kita dengaan sabdanya yang bermaksud; 

Sesungguhnya Allah telah mengampunkan bagi kita apa yang disebabkan oleh kesilapan, lupa 
dan yang dipaksakan ke atas kita. 5 ” 

Terdapat sebuah hadits Sahih yang diriwayatkan oleh Al-Bukhari dan Muslim mengatakan 
bahawa seorang mujtahid apabila melakukan kesilapan bukan hanya dia dimaafkan, bahkan dia 
mendapat pahala. 'Amr b. AI-'As meriwayatkan sabda Rasulullah s. a. w yang bermaksud; 



5 Riwayat Ibn Majah (2045), Al-Baihaqi (7/356), Ad-Darqutni (4/170, 171), Al-Hakim (2/198). Al-Hakim 
telah mensahihkannya mengikut syarat Al-Bukhari dan Muslim dan dipersetujui oleh Az-Zahabi. Ibn 
Habban juga meriwayatkannya (7219) dari Ibn Abbas. Syu'aib Al-Arnauut, muhaqqiq kitab Ibn Hibban 
berkata bahawa sanadnya adalah sahih mengikut syarat Al-Bukhari. 

"Jika seorang hakim ingin berhukum, lalu dia berijtihad kemudian betul, baginya dua pahala. Jika 
dia berhukum, lalu berijtihad kemudian salah, baginya satu pahala s ” 

Apbila dia betul dalam ijtihad, dia mendapat dua pahala; pahala berijtihad dan pahala betul. Jika 
dia tersilap, dia mendapat satu pahala iaitu pahala berijtihad. Tidak ragu lagi bahawa perkara ini 
adalah antara keindahan Islam - seorang mujtahid yang tersilap diberi pahala jika, dan tidak 
didenda. Apalagi motivasi yang lebih besar dariini untuk seseorang itu berijtihad, walau pun 
salah? 

Sebelum kita menjawab mengenai pertanyaan yang besar ini, eloklah jika kita membuat 
penerangan mengenai hakikat masalah yang sebenarnya dari para pakar dalam bidang ini 
sendiri. Merela lebih mengetahui dan segala sudut-sudutnya dari kami yang tidak dapat memberi 
penerangan sebagaimana seorang pakar itu melakukannya. Dengan ini akan membantu kami 
untuk mengeluarkan hukum yang setepat mungkin mengikut kemampuan manusia yang tidak 
sunyi dari kesilapan. 

Gambaran Masalah Sebagaimana Yang Dikemukakan Oleh Pakar 

Adalah menjadi kewajiban seorang mufti untuk menggambarkan satu masalah dnegan gambaran 
yang benar. Gambaran yang menerangkan realiti, tanpa mengurang atau melebihkannya 
sehingga fatwanya dihasilkan berdasarkan kejelasan. Para ulama telah berkata 'Memberi hukum 
ke atas sesuatu hanyalah cabang dari memahami gambaran perkara berkenaan’. 

Inilah apa yang kami katakan sebagai Fiqh Ai-Waqi\ fiqh memahami realiti. Seringkali kesialpan 
seseorang faqih itu timbul kerana tidak memahami gambaran sebenar masalah yang dimnta 
fatwa mengenainya dan bkan kerana tidak memahami nas dan kaedah-kaedah syara’. Dengan 
itu kami kemukakan di sini penerangan di bawah sebagaimana yang dibentangkan oleh saudara- 
saudara kita yang arif dan berkecimpung dalam bidang ini di negara Barat. 

1 . Penetapan kadar faedah pada ansuran-ansuran pertama bagi rumah yang dibeli dari bank 
riba’. 

Kadar maksimum faedah diambil dari nilai ansuran dan kadar minimum faedah pula menjadi 
kadar faedah yang dibayar bagi hutang yang sebenar. Kadar ini meningkat secara bertahap- 
tahap sehingga kadar maksimum faedah menjadi kadar yang dibayar bagi melunaskan 
hutang di ansuran yang terakhir. 

2. Tempoh melangsaikan hutang kadangkala sehingga meliputi tempoh 30 tahun. Faedah akan 
rendah jika tempoh pembayaran hutang itu pendek dan akan tinggi jika tempohnya panjang. 
Kadangkala jumlah faedah keseluruhannya menjadi dua kali ganda dari jumlah hutang 
(Principal amount) disebabkan tempoh. 

3. Ansuran yang dibayar setiap bulan menyamai dengan harga sewa tahunan di pasaran, jika ia 
disewakan. Kadangkala lebih sedikit dan kadangkala pula kurang. 

4. Dalam situasi perjanjian jual beli rumah dari bank melalui pinjaman berfaedah, rumah 
berkenaan menjadi milik pembeli setelah semua instalmen dibayar. Dalam situasi perjanjian 
sewa pula, apa yang dibayar oleh si penyewa kepada pemilik rumah dikira hangus. Si 
penyewa tidak memiliki apa-apa, sebagai imbalan dari wang sewa yang dibayar, kecuali 
hanya manfaat dari rumah itu sahaja. 



6 Riwayat Al-Bukhari & Muslim sebagaimana yang terdapat dalam kitab Al-Lulu’ Wa Al-Marjan oleh 
Muhammad Fuad Abdul Baqi, hadits no 1118. 

5. Dalam situasi perjanjian pinjaman berfaedah, si peminjam mendapat faedah pengecualian 
cukai sebanyak kadar faedah yang perlu dibayar kepada penjiman bank. Sedangkan dalam 
perjanjian sewa menyewa, dia membayar cukai sepenuhnya. 

6. Dalam situasi perjanjian sewa menyewa, si penyewa tidak membayar kos alat pemanas, 
bekalan kuasa elektrik, cukai harta, penjagaan kebersihgan dan penyelenggaraan rumah. 
Kesemua itu adalah tanggungan pemilik rumah. Sebaliknya, dia perlu membayar kesemua ini 
apabila dia membeli rumah dan memilikinya. 

7. Di sana terdapat kemungkinan berlaku mudharat iaitu mengharuskan pembelian tempat 
tinggal melalui bank berriba secara mutlak, tanpa batas, mungkin akan mengancam 
perkembangan dan kemajuan syarikat-syarikat Islam yang berusaha dalam bidang ini 
(kerana orang ramai akan cenderung untuk membeli rumah melalui bank bukan melalui 
pengusaha syarikat pembangun dan penjual haratanah secara Islam milik orang Muslim, 
pent.). 

8. Umat Islam tidak akan dapat memiliki hartanah di negara-negara ini kecuali dalam tiga 
keadaan berikut; 

a. Dalam keadaan pembelian tunai atau melalui usaha tolong menolong antara individu 
Muslim (dan ini adalah satu perkara yang sulit dan jarang sekali berlaku). 

b. Melalui sebahagian syarikat Islam (Dipandang dari segi peruntukan modal, ia tidak 
memenuhi keperluan kelompok minoriti Muslim disebabkan keadaan modal yang lemah. 
Selain itu, kadar murabahah (profit margin) yang diperolehi dari usaha ini kadangkala 
mencapai tiga kali ganda dari kadar faedah bank. Tempoh pembayaran hutang pula lebih 
pendek, tidak melebihi lima tahun. Dengan itu, nilai byaran ansuran tahunan pula 
menjadi berlipata kali ganda sehingga ramai yang tidak mampu untuk melunaskannya). 

c. Pemilikan haartanah melalui pinjaman bank berriba. 

9. Para pemilik rumah di barat umumnya tidak menyewakan rumah kepada keluarga yang 
mempunyai anak-anak yang ramai. Sedangkan mempunyai anak yang ramai amat 
berleluasa di kalangan umat islam. Banyak keluarga Muslim yang dihalau keluar dari rumah 
sewa mereka disebabkan jumlah anak-anak yang ramai atau disebabkan ramai tetamu atau 
disebabkan banyak pergerakan di unit flat berkenaan atau disebabkan jiran-jiran bukan 
Muslim yang berasa terganggu. Dalam keadaan seperti ini, amat sulit untuk berpindah 
randah dari satu tempat ke satu tempat yang lain atas sebab yang sama. Oleh itu, kesulitan 
banyak timbul. 

1 0. Di bebarapa negara di Eropah dan di beberapa wilayah di Amerika jumlah anak-anak 
dibataskan bagi rumah sewa. Dalam keadaan seperti ini, kesulitan menjadi lebih berganda 
khususnya bagi mereka yang mempunyai anak-anak yang berjumlah empat atau lebih. 
Golongan seperti ini pula amat ramai. 

1 1 . Di sana terdapat pula masalah dari segi kontrak yang diluluskan oleh bank iaitu ia adalah 
kontrak untuk menjual rumah. Si penerima hutang tidak menerima wang tetapi ia menerima 
rumah. Masalahnya di sisni ialah sebahagian pihak mendakwa bahawa urusan riba yang 
berlaku hanyalah dari segi bentuk sahaja, la wujud dalam bentuk kontrak tetapi hakikat 
sebenarnya ialah ia adalah urusan jual beli bertangguh. Harga rumah berkenaan meningkat 
sebagai imbalan kepada penangguhan tempoh melunaskan hutang. 

12. Dalam keadaan tertentu, ramai orang yang membeli rumah dua tingkat melalui bank. Dia 
tinggal di satu tingkat dan menyewakan tingkat yang lain. Harga sewa tingkat yang satu lagi 
itu adalah berdasarkan nilai ansuran yang wajib dibayar kepada bank. Setelah hutang 
berkenaan dilunaskan, kedua-dua tingakt rumah berkenaan menjadi milik si pembeli. 

Kelebihan Pemilikan Rumah 



Saudara-saudara kita di Barat menegaskan bahawa di sebalik pemilikan rumah bagi tempat 

tinggal seorang Muslim terdapat sejumlah kelebihan material dan budaya, dengan kata lain ialah 

kelebihan ekonomi dan bukan ekonomi. Kami nyatakan seperti berikut; 

1 . Mendapat diskaun bagi faedah yang dibayar dari pendapatan yang dikenakan cukai. Ini 
membolehan seseorang itu mendapat pengurangan kadar cukai. Selalunya penguranagan 
cukai itu lebih rendah dari kadar faedah yang dibayar. Sedangkan sewa yang dibayar tidak 
mendapat pengecualian dari cukai. Dengan itu, penyewa tidak memperolehi apa-apa 
pengurangan cukai. 

2. Sebahagian dari ansuran yang dibayar digunakan untuk melangsaikan modal utama 
pinjaman (principal Capital of the loan). la bermula dengan jumlah yang sedikit lalu meningkat 
mengikut edaran masa kerana kadar instalmen adalah sama. Ini membantu untuk 
membentuk modal (dalam bentuk aset hartanah, pent.) bagi si pembeli. Sedangkan bayaran 
sewa hanyalah merupakan perbelanjaan (expenses) sahaja. 

3. Pembeli mempunyai hak pemilikan. Dialah yang mendapat manfaat dari perbezaan harga 
belian dan jualan ketika rumah itu dijual. Jika harga rumah berkenaan naik, dia mendapat 
keuntungan dari keseluruhan baki jualan rumah (profit margin) bukan hanya kadar apa yang 
dia bayar ketika membeli rumah berkenaan. Jika harga rumah jatuh, dia juga menanggung 
kerugiannya kerana ia berhutang mengikut jumlah pinjamannya yang tidak berkaitan dengan 
harga pasaran bagi rumah yang dibeli. Namun kebiasaannya ialah harga rumah akan 
meningkat. Sesuatu yang dijangka oleh orang ramai ketika membeli rumah dan diharapkan 
ketika memilih lokasi rumahnya. Namun, kemungkinan juga berlaku senaliknya, lalu dia rugi. 

4. Bayaran ansuran harga rumah, pada umumnya tetap dan stabil (terdapat skim pinjaman 
yang berubah kadar faedahnya tetapi kadar hutang tidak berubah kecuali sekadar apa yang 
perlu dibayar). Dalam jangka panjang, kebiasaan dalam skim pinjaman pembelian rumah, 
walau pun berlaku peningkatan inflasi tetapi ia adalah perlahan. Situasi ini membolehkan 
pendapat seseorang meningkat tanpa peningkatan ansuran yang perlu dibayar. Dengan itu 
juga ratio kadar bayaran ansuran dengan pendapatan menjadi semakin rendah dan 
berkurangan. Adapun sewa, ia biasanya bertambah bersama dengan kadar inflasi. 

5. Pemilikan rumah adalah tanda kestabilan yang menambah keyakinan pemberi hutang yang 
lain terhadap seseorang. Kewujudan pihak pemberi hutang pada kadar yang besar secara 
instalmen da;am tempoh yang panjang dianggap sebagai kelebihan yang membantu 
seseorang untuk mendapat pinjaman-pinjaman lain, kad kredit dan lain-lain keistimewaan 
kewangan. Manakala sewa tidak amemberi manfaat sedemikian. 

6. Pemilikan rumah menggalakkan seseoarng itu untuk melakukan penyelenggaraan yang 
berterusan terhadap rumah berkenaan kerana ia adalah miliknya. Ini akan meningkatkan nilai 
rumah berkenaan dibanding rumah yang disewa. 

Kelebihan Bukan Kewangan 

1 . Si pembeli akan memilih tempat yang mempunyai sekolah-sekolah yang baik. Sedangkan 
penyewa biasanya tidak mempunyai pilihan sedemikian kerana tempat-tempat yang boleh 
disewa biasanya terdapat di daerah-daerah golongan berpendapatan rendah. Perbezaan 
sekolah merupakan perbezaan yang amat penting sekali. 

2. Si pembeli boleh memilih tempat-tempat yang dekat dengan masjid-masjid dan pusat Islam. 
Para pemilik Muslim juga boleh tinggal secara berdekatan antara satu sama lain. Ini 
mempunyai manfaat maknawi yang besar. Sedangkan penyewa tidak mempunyai 

kemudahan sedemikian. 



3. Semua perkhidmatan terbaik pemerintah terdapat di daerah-daerah perumahan yang dimiliki 
bukan di daerah perumahan untuk disewa. 

4. Tinggal di rumah yang dimiliki memberi rasa mulia dan harga diri dalam diri si pemilik rumah 
itu lebih dari mereka yang tinggal di flat sewa. Ini memberi kesan kepada persepsi orang lain 
yang berurusan dengan seseorang itu, bermula dari guru sekolah, mereka yang di berada di 
tempat kerja hinggala kepada pemandu kenderaan pengutip sampah. 

5. Persekitaran umum biasanya lebih baik di daerah perumahan sebandung (landed property) 
dari daerah perumahan flat. Umumnya, kadar jenayah lebih rendah di perumahan sebandung 
dari di perumahan flat. 

6. Beberapa kelebihan dari segi kebebasan; suara kanak-kanak dan orang dewasa serta para 
tetamu, kebebasan bergerak bagi kaum wanita di rumah yang membolehkan merek auntuk 
berehat dan melepaskan hijab, tanpa perlu mendedahkan aurat kepada jiran-jiran. Ini juga 
meliputi kelebihan untuk bangun bagi solat Subuh dan sahur di bulan Ramadhan, sesi-sesi 
pengajian dan lain-lain tanpa banyak masalah. 

Beberapa Persoalan Yang Memerlukan Kajian dan Penelitian 

1 . Adakah kontrak yang berlaku bersama bank-bank di Eropah dan Amerika bagi pembelian 
rumah merupakan kontrak riba semata-mata, atau ia merupakan kontrak di bawah jual beli 
bertangguh kerana terdapat barang antara bank dan pembeli? 

2. Adakah termasuk di dalam keperluan memelihara harta orang-orang Muslim, membeli 
hartanah dari bank-bank ini? 

3. Pada ketika tiada mudharat untuk membeli rumah dari bank riba, adakah boleh berhutang 
dari bank-bank ini atas tujuan membeli rumah untuk tempat tinggal kerana keperluan 
terhadapnya. Pada waktu yang sama hukum haram kekal dipandang dari sudut sistem 
ekonomi hari ini dan kerana kewujudan ekonomi Islam yang dapat menampung keperluan 
orang-orang Muslim. Atau adakah dharurat itu bersifat khusus dan diambil sekadarnya 
sahaja? 

4. Apakah penyelesaian bagi situasi hari ini dan alternatif yang praktikal yang dapat memenuhi 
keperluan orang-orang Muslim untuk memperolehi keperluan dharuri bagi tempat tinggal. 

Ulama Kontemporari & Isu Ini 

Para ulama kontemporari telah membentangkan isu ini - isu bemuamalah dengan muamalah 
yang melibatkan faedah dari bank dalam masyarakat bukan Muslim, atau di luar Darul Islam atau 
dengan kata lain di dalam Darul Harbi. Kebanyakan mereka melarang amalan ini dan sebahagian 
lain mengharuskannya. 

Di antara ulama zaman moden yang paling awal membentangkan masalah ini ialah Syed 
Muhammad Rashid Ridha, pengarang majalah yang bernama Al-Manar. Dia telah menerima 
pelbagai soalan dari merata dunia. Dia lalu menjawab soalan-soalan berkenaan dalam majalah 
bulanannya itu. Di antara soalan itu ialah yang bekaitan dengan isu ini. Soalan berkenaan datang 
dari pulau Jawa, Indonesia, la berbunyi; 

Apakah pendapat tuan sebagai seorang yang yang cinta untuk melakukan kebaikan bagi umat 
Islam dan perihatin terhadap hukum-hukum Allah taala terhadap fatwa sebahagian ulama akan 
halalnya mengambil harta warga Darul Harbi yang diperolehi dengan keredhaan mereka 

walaupun ia berasal dari sesuatu yang haram seperti riba yang jelas, selain melalui cara mencuri, 
khianat dan yang seumpamanya. 

Tidakkah fatwa ini dan yang seumpamanya merupakan serangan ke atas apa yang diharamkan 
oleh Allah taala dan pelampauan terhadap batas-batas yang tiada pengecualian bagi pelakunya, 
baik kerana terpaksa atau uzur sebagaimana juga syirik tanpa paksaan, pembunuhan yang 
sengaja dan lain-lain. 

Syed Rasyid menjawab dengan kata-katanya; 

Dasar syariat ialah harta-harta warga Darul Harbi adalah mubah bagi sesiapa yang dapat 
menguasai dan memperolehinya dengan apa cara sekali puin. Namun para fuqaha telah 
membataskan keumuman hukum ini. laitu tidak boleh diperolehi dengan cara khianat kerana 
syariat Islam amat tegas dalam mengharamkan perbuatan khianat. Para fuqaha telah berkata 
bahawa sesungguhnya seorang Muslim tidak boleh menjadi pengkhianat dalam apa jua keadaan. 
Jika dia diamanahkan oleh sesiapa pun, walau pun dia seorang kafir harbi untuk menjaga harta, 
wajib ke atasnya memelihara harta berkenaan dan diharamkan ke atasnya berkhianat. Pada 
dasarnya, harta seorang kafir harbi adalah ghanimah (harta rampasan perang) bagi sesiapa yang 
memperolehinya secara kekerasan, tipu helah atau dengan cara-cara lain selain berkhianat, 
tidakkah ia menjadi lebih halal jika seorang Muslim memperolehinya dengan keredhaan mereka, 
walau pun dalam bentuk kontrak-kontrak yang batil antara umat Islam dan golongan bukan 
Muslim yang tunduk dibawah pemerintahan umat Islam dalam sebuah Darul Islam, 

Saya tidak mendapati satu alasan yang rendah sekalipun untuk mengqiyaskan perbuatan 
menghalalkan perkara yang telah diharamkan seperti melakukan perbuatan yang kufur, minum 
arak dan makan bangkai (kesemua ini adalah haram samada di Darul Islam dan Darul Harbi, 
dengan harta) dengan pengharusan memakan harta golongan kafir harbi yang sememangnya 
secara dasar telah diharuskan oleh syara kerana qiyas pada asalnya berlaku pada dua perkara 
yang sama 'illah (sebab) hukum bukan yang berlawanan. 

Mengikut fahaman saya dari kata-kata si penanya bahawa "fatwa ini dan yang seumpamanya 
merupakan serangan ke atas apa yang diharamkan oleh Allah taala” mungkin berpunca dari satu 
sebuah kitab yang dinyatakan oleh si penanya. Bahawa sebahagian mereka yang cinta terhadap 
agama ini di Jawa telah menulis kepada kami telah mengingkari fatwa terhadap persoalan yang 
ditanyakan tadi. Mereka beranggapan bahawa menghalalkan riba di Darul Harbi akan menjurus 
kepada menghalalkan secara mutlak pula maksiat-maksiat lain seperti zina, liwat, membunuh 
dan lain-lain juga. Ini sesungguhnya satu kefahaman yang buruk kerana fatwa berkenaan tidak 
menghalalkan riba secara mutlak, Telah jelas bagi sesiapa pun bahawa pengharaman 
menumpah darah tanpa hak lebih besar dari pengharaman mengambil harta tanpa hak. Adakah 
boleh mengharuskan pembunuhan seorang yang mengikat perjanjian keselamatan, samada 
Muslim, zimmi atau mu 'ahid kerana qiyas kepada keharusan membunuh seorang kafir harbi? 
Tambahan lagi, Darul Harbi mempunyai hukum-hukum yang berbeza dengan hukum-hukum 
Darul Islam, di antaranya ialah tidak perlu menjalankan hukuman hudud. 

Kami katakan juga kepada mereka dari sudut lain bahawa jika seorang Muslim menetap di 
negara bukan Islam adakah mereka akan berkata bahawa Allah taala memerintah Muslim 
berkenaan untuk menyerahkan kepada golongan bukan Muslim harta yang dihukumkan oleh 
undang-undang pemerintah berkenaan sebagai riba, tiada pilihan, dan haram bagi si Muslim 
berkenaan untuk mengambil apa yang orang-orang bukan Muslim itu berikan kepadanya secara 
sukarela dan redha semata-mata kerana undang-undang menetapkan bahawa ia adalah riba? 
Saya maksudkah adakah mereka berkeyakinan bahawa Allah taala menghendaki kerugian bagi 
sebarang Muslim sedangkan si bukan Muslim mendapat keuntungan? Atau adakah Allah taala 
mahu menentukan seorang Muslim itu dizalimi dan rugi 7 ? 



7 Lihat fatwa nombor (717), juz 5 dari kitab Fatwa-fatwa Imam Muhammad Rasyid Ridha, ms 1974-1978. 

Fatwa Majlis Antarabangsa Fiqh Islam 

Keputusan Majlis nombor 23 (3/11) telah menetapkan keputusan sebagai jawaban bagi soalan 
yang ditanya oleh Institut Antarabangsa Pemikiran Islam seperti berikut; 

Soalan ke 28 

Apakah hukum membeli rumah sebagai tempat tinggal, kenderaan bagi kegunaan peribadi dan 
peralatan rumah melalui pinjamna-pinjaman bank dan institusi-institusi yang memberi pinjaman 
dengan keuntungan yang ditetapkan ke atas pinjaman itu dengan pengetahuan wujudnya 
alternatif bagi pinjaman sedemikian melalui kontrak sewa yang dibayar secara ansuran bulanan, 
yang mana juga jumlah instalmen itu pada kebiasaannya lebih besar dari instalmen pembelian 
yang ditawarkan oleh bank-bank? 

Jawaban - Tidak Boleh Mengikut Syara 

Pihak Majlis telah mengedarkan soalan-soalan yang dikemukakan oleh Institut Pemikiran Islam 
Antarabangsa kepada beberapa ulama. Mereka telah menjawab soalan berkenaan. Namun pihak 
pentadbir Majlis hanya berpada dengan jawaban yang ringkas ini tanpa membuka persoalan ini 
kepada perbincangan sebagaimana isu-isu lain yang pada kebanyakannya penuh dengan 
perbincangan yang memuaskan. 

Fatwa Jawatankuasa Am Kuwait 

Di sana terdapat fatwa-fatwa yang lebih terkini dari fatwa yang diberikan oleh Sheikh Rashid 
yang mengharuskan muamalah seperti ini seperti fatwa dari Kuwait. Fatwa ini dikeluarkan oleh 
Badan Am bagi Fatwa di Kuwait (Jawatankuasa Hal Ehwal Am) 8 sebagai jawaban terhadap 
soalan yang dikemukakan oleh salah seorang profesor yang bertugas dalam bidang dakwah di 
Amerika Syarikat. Mengikut sumber fatwa, nama beliau telah ditiadakan ketika fatwa ini dibuka 
kepada tatapan orang lain. Tarikh fatwa ialah pada 15 Syawal 1405H, bersesuaian pada 2 Julai 
1985. Sebahagian dari fatwa ini diperolehi dari pengarah Pejabat Fatwa. Teks fatwa adalah 
seperti berikut 

Teks Fatwa Badan Am Bagi Fatwa Kuwait 

Segala puji bagi Allah taala. Selawat dan salam ke atas Rasulullah, ahli keluarganya dan para 
sahabatnya serta sesiapa yang mengikutnya. 

Jawatankuasa Am, Badan Am Bagi Fatwa telah bersidang pada hari Khamis, 25 Ramadhan 
1405H, bersesuaian dengan 13 Jun 1985. Permintaan fatwa berikut telah dikemukakan; 

Apakah hukum syara’ terhadap pembelian rumah di Amerika melalui pinjaman bank yang 
mengenakan faedah? 

Dalam masalah ini, telah maklum bahawa si pembeli mendapat pengurangan cukai sekadar nilai 
faedah yang perlu dibayar. Saya memberi satu contoh iaitu saya membeli sebuah rumah pada 
bulan Jun 1985 dengan harga $280,000 dengan syarat saya perlu membayar sebanyak $45,000 
setahun bagi melangsaikan harga rumah dan faedah pinjaman. Saya perlu membayar sebanyak 
$40,000 bagi cukai persekutuan. Oleh kerana saya membeli rumah dengan pinjaman bank, 
maka saya hanya berkewajiban untuk membayar sebanyak 5-7 ribu dolar sahaja, kerana 
faedah bank dalam pembayarn ansuran rumah membolehkan pengurangan kepada cukai saya. 



; Jawatankuasa ini dianggotai antaranya oleh Sheikh Badr Al-Mutawalli Abdul Basit, Dr. Muhammad 
Sulaiman Al-Asyqar, Dr. Muhammad Fauzi Faidhullah, Dr. Khalid Al-Mazkur dan Dr. Abdul Sattar Abu 
Ghuddah. 

Bolehkah saya membeli rumah dengan pinjaman seperti ini? 

Saya juga ingin mengemukakan kepada tuan noktah-noktah berikut; 

1. Kebanyakan rumah sewa, dibeli melalui pinjaman bank. 

2. Jika si penyewa mempunyai keluarga yang kecil, beliau boleh menyewa satu unit flat. Namun 
ini tidak memungkinkan, jika dia mempunyai keluarga yang besar. Dia pasti terpaksa 
membeli rumah melalui pinjaman bank, jika tidak dia dan keluarganya akan tinggal di tepi 
jalan. 

Jawatankuasa berkenaan menjawab bahawa keadaan dan situasi yang melingkungi masalah ini 
bagi umat Islam di negara berkenaan, pada ketika ketiadaan alternatif syar’ii yang dapat 
ditawarkan oleh institus-institusi kewangan yang menjual secara instalmen, menjadikan situasi 
seumpama dharurat. Hal ini seumpama apa yang dinyatakan oleh para fuqaha sebagai satu 
keperluan umum yang jatuh dalam kedudukan dharurat. Oleh yang demikian, Jawatankuasa ini 
berpendapat harus dalam situasi seperti ini untuk membeli rumah di Amerika melalui pinjaman 
bank yang mengenakan faedah disebabkan keperluan umum yang mengambil hukum dharurat 
sehingga wujud alternatif syar’ii. Menjadi satu kewajiban pula untuk menjayakan projek-projek 
yang dapat mengemukakan alternatif syar’ii. Wallahu A'alam 9 . 

Ini adalah fatwa yang dikeluarkan oleh sebuah jawatankuasa ilmu di Kuwait yang dianggotai oleh 
beberapa ulama yang tidap dapat diragui oleh sesiapa pun akan keilmuan dan keagamaan 
mereka. Mereka telah mengasaskan fatwa mereka atas kaedah fiqh yang terkenal dan diakui di 
sisi ahli ilmu dari pelbagai mazhab. As-Suyuti dari mazhab dan Ibn Najim dari mazhab Hanafi 
telah menyebut kaedah berkenaan dalam buku mereka yang keduanya bertajuk Al-Asybah Wa 
An-Nazair, kaedah yang berbunyi ’ Sesuatu yang bertaraf hajat di sisi syara’ boleh mengambil 
hukum sesuatu yang bertaraf dharurat’. la mengambil hukum dharurat dalam mengharuskan apa 
yang dilarang. Keharusan melakukan sesuatu larangan kerana dharurat adalah perkara yang 
telah disepakati dan diketahui melalui nas yang jelas dalam lima ayat Al-Quran seperti firman 
Allah taala yang bermaksud; 

"....padahal sesungguhnya Allah telah menjelaskan kepada kamu apa yang diharamkan-Nya 
atasmu, kecuali apa yang terpaksa kamu memakannya.” (Al-An'am : 119) 

Para ulama mengaitkan hukum sesuatu yang bertaraf hajat dengan sesuatu yang bertaraf 
dharurat kerana beberapa hadits yang telah tsabit dari Nabi s. a. w seperti tindakan beliau s.a.w 
mengharuskan sebahagian sahabat memakai sutera setelah dia mengahramkannya ke atas 
lelaki kerana sakit yang menimpa mereka. Rasullullah s.a.w mengakui hajat sedemikian dan 
mengharuskan untuk sahabatnya apa yang dia telah haramkan ke atas yang lain. 

Begitu juga larangan beliau ke atas para sahabat dari duduk di tepi jalan. Para sahabat berkata 
’Wahai Rasulullah, Itu adalah tempat-tempat kami bertemu. Kami tidak dapat mengelakkannya.’ 
Beliau s.a.w lalu mengakui hajat yang sedemikian dan mengharuskannya dengan syarat-syarat 
dan peraturan tertentu yang secara ringkasnya ialah dengan memberi hak kepada jalan. 

Fatwa Sheikh Mustafa Az-Zarqa 

Antara fatwa yang mengharuskan muamalah seperti ini ialah fatwa Sheikh Mustafa Az-Zarqa. 

Saya telah mendengar sendiri fatwa beliau secara lisan ketika saya bertemunya di Amerika pada 
tahun 1 970an pada kurun ke 20 yang lalu. Pada ktika itu saya berbeza pendapat dengannya. 



9 Fatwa nombor 23, tahun 1985 (Fatwa Badan Am Bagi Fatwa Kuwait). 

Kemuian fatwa itu dirakamkan dalam koleksi fatwa-fatwanya yang saya merasa terhormat untuk 
membentangkannya pula. 

Sheikh Mustafa Az-Zarqa rahimahullah telah mengasaskan fatwanya ini dengan berpegang pada 
mazhab Hanafi, iaitu pandangan yang dipegang oleh Imam Abu Hanifah dan sahabatnya 
Muhammad yang berbeza pula dengan pendapat sahabat Imam Abu Hanifah yang satu lagi iaitu 
Imam Abu Yusuf. Sheikh Mustafa secara sedara dan jujur telah mengatakan bahawa pendapat 
ini tidak sejajar dengan apa yang dipegang oleh jumhur fuqaha tetapi ia adalah pendapat yang 
ada dalam satu mazhab yang diakui dan keperluan menuntut untuk berfatwa dengannya. 

Sheikh Mustafa telah menangani isu ini dalam lima fatwanya yang disebarkan dalam koleksi 
fatwa-fatwanya dari mukasurat 614 hingga 626. Beliau menjawab beberapa sahabat yang 
bertanya mengenai perkara ini iaitu As-Sabuni, Al-Kilani, Ar-Rafi'ii, Rasyad Khalil dan juga orang- 
orang ramai yang lain yang menetap di Amerika dan Kanada yang dinyatakan namanya. 

Kami memilih fatwa yang dikeluarkan pada 4 Jumadal Thani 141 8H, bersamaan dengan 5 
Oktober 1985. la adalah fatwa yang terakhir yang di dalam kitabnya kerana ia adalah fatwa yang 
paling menyeluruh dalam membentangkan isu ini. Beliau menerangkan selok belok hujah dan 
dalil bagi hukumnya. 

Teks Fatwa Sheikh Az-Zarqa 

Banyak soalan dan permintaan fatwa telah dikemukakan dari umat Islam di Amerika Syarikat dan 
Kanada mengenai hukum berhutang dengan bank-bank riba di sana bagi membeli rumah 
sebagai tempat tinggal dengan pembayaran kadar hutang berserta faedahnya secara instalmen 
bagi satu tempoh masa yang panjang seperti sepuluh atau dua puluh tahun? Setelah 
melangsaikan pembayaran, si peminjam dapat memiliki rumah berkenaan. Dengan ini dapat 
menyelesaikan masalah perumahan dengan beban yang sedikit dari sekiranya umat Islam 
menyewa. 

Untuk seseorang memiliki rumah bagi tempat tinggalnya di negara-negara berkenaan, samada 
dia membelinya secara tunai, ini amat jarang berlaku kerana harga rumah yang mahal, atau dia 
meminjam pinjaman berfaedah dari bank bagi membayar harga rumah. Dia melunaskan 
hutangnya secara instalmen, sebagaimana yang kami nyatakan dan kemudian memiliki rumah itu 
setelah selesai pembayaran. Pada kebiasaannya dalam keadaan seperti ini, instalmen 
pembayaran hutang berserta faedahnya adalah lebih rendah dibanding dengan kos menyewa, di 
samping itu akhirnya rumah itu dapat dimiliki. 

Setelah membuat penelitian dan mengulangkaji nas-nas, saya dapati bahawa mazhab Imam 
Hanafi dan sahabatnya Muhammad b. Al-Hasan mengenai seorang Muslim jika memasuki 
sebuah Darul Harbi, iaitu negara bukan Islam, dengan memperoleh jaminan keselamatan dari 
mereka. Keadaan berkenaan mengharuskan bagi seorang Muslim untuk mengambil pinjaman 
berfaedah untuk membeli rumah sebagai tempat tinggalnya, sekiranya keadaan di sana adalah 
seperti yang telah digambarkan 10 . 

Mengikut mazhab Imam Abu Hanifah dan sahabatnya Imam Muhammad bahawa sesiapa yang 
memasuki Darul Harbi dengan jaminan keselamatan atau dengan izin mereka, halal baginya 
untuk mengambil harta mereka (penduduk Darul Harbi) yang dibelanjakan secara redha dan 
bukan dieprolehi melalui proses berkhianat, walau pun melalui jalan yang diharamkan seperti 



10 Dalam fatwa yang lain, Sheikh Az-Zarqa telah menambah perenggan berikut; 

"Ini tidak bermakna bahawa Muslim yang menetap di negara Islam boleh menyimpan harta- hartanya di 
negara bukan Islam untuk mendapatkan faedah bank. Terutama jika keharusan perbuatan sedemikian 
menyebabkan pemindahan wang-wang modal umat Islam. Ini adalah satu kemudharatan ekonomi yang 
besar ke atas umat Islam. ” 

mengambil riba dari mereka, tetapi bukan memberi riba kerana harta orang-orang bukan Muslim 
harbi di negara mereka tidak maksum (tidak terpelihara, no sanctity). Namun, oleh kerana dia 
memasuki negara berkenaan dengan jaminan keamanan, dia tidak boleh mengambil harta 
meraka tanpa keredhaan dari mereka. 

Adapun larangan memberi riba kepada penduduk negara bukan Islam berkenaan adalah bagi 
menyelamatkan harta umat Islam dari mereka. Adapun jika keadaan berubah kepada sebaliknya 
iaitu dengan mengambil pinjaman berserta faedah dari mereka lebih selamat bagi harta umat 
Islam, sebagaimana yang digambarkan - pembelian rumah dan memilikinya setelah selesai 
melunaskan pinjaman - wajiblah hukum berubah kepada yang sebaliknya kerana hukum itu 
berkisar dengan 'illah (sebab hukum). Apabila ada ’illah (sebab hukum), hukum berkenaan ada 
dan apabila 'illah (sebab hukum) tiada, maka tiada hukum. 

Dalam keadaan ini, pinjaman berserta faedah menjadikan harta umat Islam lebih selamat dan 
menguntungkan dari menyewa, tanpa keraguan. Yang mana pada akhir proses menyewa, 
seorang Muslim tidak memiliki apa-apa (wang sewanya menjadi milik si penyewa dan dia juga 
dia tidak memiliki rumah berkenaan, pent.). Rumah berkenaan pula kekal di tangan si penyewa. 

Oleh itu, dalam dua situasi tadi pertimbangannya ialah berdasarkan yang manakah di antara 
keduanya yang lebih selamat dan menguntungkan harta umat Islam di Darul Harbi. Dalam hal ini, 
memperoleh pinjaman berfaedah dari bank riba lebih selamat dan untung berdasarkan mazhab 
Abu Hanifah dan 'illahnya. Oleh itu, ia menjadi harus khususnya bagi siapa yang tidak 
berkemampuan untuk membeli rumah dengan harta yang ia ada. 

Ini juga dengan tidak melihat pada cukai yang dibayar ketika membuat pinjaman pembelian 
rumah dengan hartanya dan pada ketika menyewa. Dalam kedua keadaan berkenaan, si pembeli 
dan penyewa perlu membayar cukai-cukai yang tinggi di negara berkenaan. 

Yang dimaksudkan dengan Darul Harbi bukanlah sebuah negara yang sedang dalam keadaan 
berperang dengan umat Islam tetapi ia bermaksud mana-mana negara bukan Islam yang 
merdeka dan tidak berada di bawah kuasa pemerintahan Islam 11 . 

Dalam fatwa yang lain, Sheikh Mustafa Az-Zarqa menambah pernyataan berikut; 

Adapun mereka di masa kini yang mengatakan bahawa faedah bank bukanlah riba, ini bukan 
hanya satu kata-kata kosong dan jahil bahkan sesat dan menyesatkan. Faedah bank adalah riba 
yang diharamkan, tanpa keraguan. 12 ” 

Sejenak Bersama Fatwa Sheikh Az-Zarqa 

Saya suka membuat komentar terhadap fatwa Sheikh Az-Zarqa, rahmatullah alaih, atau dengan 
kata lain untuk mengambil beberapa noktah penting terhadap fatwa ini. 

Kembali Bersetuju Dengan Sheikh Mustafa Az-Zarqa 

Noktah pertama ialah saya bersetuju dengan fatwa Sheikh Mustafa Az-Zarqa. Setelah selama 
suku abad saya tidak bersetuju dengannya, bahkan menjadi pengkritik kuat pendapat beliau, 
saya menarik balik pendrian berkenaan. Saya berpendirian sedemikian hampir selama 20 tahun 
dengan memberi fatwa akan pengharaman muamalah ini. Dahulu, saya amat keras dalam 
persoalan ini berdasarkan apa saya ketahui pada waktu itu. 



11 Fatwa-fatwa Sheikh Mustafa Az-Zarqa\ ms 625-626. 

12 Penolakannya terhadap pendapat Dr. Muhammad Rasyad Khalil, Ketua Pertubuhan Masyarakat Islam 
Amerika, ms 624. 

Tiada halangan bagi seorang Muslim untuk mengubah ijtihadnya dan berpindah dari satu 
pendapat ke pendapat yang lain. Ini merupakan keadaan setiap manusia yang tidak maksum. 
Kita telaha melihat imam seperti Muhammad b. Idris Asy-Syafi'ii mengubah pendapat dan 
mazhabnya dalam banyak masalah setelah dia menetap di Mesir, setelah dia melihat dan 
mendengar apa yang tidak dilihat dan didengarinya sebelum itu. Khususnya, apabila dia 
mencapai tahap kematangan dalam berfikir dan penguasaan ilmu. Dengan itu, kita dapati dalam 
mazhabnya; berkata Asy-Syafi'ii dalam pendapat Qadim (Lama) dan berkata Asy-Syafi'ii dalam 
pendapat Jadid (Baru), tanpa kita membantahnya. 

Sebagaimana juga kita melihat ramai dari kalangan para imam yang diriwayatkan dari mereka 
beberapa pendapat dalam satu masalah seperti imam Malik dan Ahmad. Khususnya imam 
Ahmad yang kadangkala diriwayatkan darinya tujuh atau puluhan riwayat dalam satu masalah. 

Ini memberi keluasan bagi seorang alim untuk mengubah pendapatnya, jika ijtihadnya berubah. 
Yang dmeikian hendaklah tidak dilakukan untuk tujuan mengejar dunia atau mencari keredhaan 
manusia, dengan membelakangkan keredhaan Allah taala serta menjual agamanya dengan 
dunia. Manusia yang paling rugi ialah yang menubah pendapatnya kerana mengejar dunia. Kita 
berlindung dengan Allah taala untuk tergolong bersama mereka. Kita berdoa kepada Allah taala 
untuk mengurniakan niat yang ikhlas pada apa yang kita kata dan lakukan. 

Di zaman ini juga, kita melihat beberapa badan-badan fiqh telah mengambil keputusan dan 
berfatwa dengan satu keputusan, lalu menarik balik keputusan berkenaan lalu berfatwa pula 
dengan pendapat yang lain, sebagaimana yang berlaku pada badan fiqh bagi Rabitah Al-Alam 
Al-lslami. Pada salah stau pertemuannya ia telah berfatwa akan keharusan untuk menggunakan 
telur salah satu isteri bagi seorang lelaki untuk diletakkan dalam rahim isteri yang satu lagi, jika 
yang isteri yang pertama mempunyai halangan untuk hamil tanpa melakuakn sedemikian, 
samada disebabkan oleh ketiadaan rahim atau sebab-sebab lain. 

Namun dalam sidang yang berikut, ia berpatah balik dari fatwa berkenaan dan melarang 
perbuatan itu kerana fatwa yang lalu, satu isu yang penting telah ketinggalan iaitu isu status 
keibuan. Adakah status ibu itu diberi kepada si pemilik telur yang membawa baka (gene) dan 
segala unsur-unsur yang menentukan hak pewarisan atau diberi kepada si pemilik rahim yang 
yang bersusah payah mengandung dan menanggung sakit selama 9 bulan sebagaimana firman 
Allah taala yang bermaksud "....ibunya mengandungnya dengan susah payah, dan 
melahirkannya dengan susah payah (pula).” (Al-Ahqaf : 15). Langkah berpatah balik ini 
diputuskan secara sepakat oleh ahli-ahli majlis berkenaan. 

Dalam Majlis Fiqh Islam Antarabangsa, kami dapati ia telah membuat keputusan dalam salah 
satu persidangannya untuk tidk mengambil kira faktor inflasi dan wajib melangsaikan hutang 
yang lama dalam bentuk wang kertas dengan nilai dan jumlah yang sama, walau pun nilainya 
telah jatuh ratusan atau ribuan kali ganda sebagaimana yang berlaku terhadap matawang Lira 
Lubnan, Dinar lraq, Paun Sudan dan Lira Turki. 

Pejabat majlis berkenaan dan Sekretariat Umumnya telah mengadakan beberapa persidangan 
khusus bagi mengkaji persoalan ini. la juga telah memutuskan agar kajian semula dilakukan 
dalam persidangan yang ke 12 yang diadakan di Riyadh. Saya rasa kajian mengenainya telah 
ditangguhkan ke persidangan yang lain. 

Jawatankuasa Fatwa Al-Azhar juga telah mengubah fatwanya dalam beberapa isu kerana 
pelbagai sebab dan faktor. 

Oleh itu, tidaklah pelik juka pendapat seorang individu berubah dalam beberapa isu. Saiyidina 
Umar r. a telah berfatwa dalam beberapa isu kemudian behukum pula dengan hukuman yang 
berlainan setelah berlalu tempoh tertentu, lalu berkata ”lni berdasarkan apa yang kami tahu. Itu 
pula berdasarkan apa yang kami tahu pada ketika itu.” 

Dalam surat beliau bepada Abu Musa, dia berkata ” 'Jangan sekali-kali satu hukum yang telah kau 
putuskan hari ini menjadi penghalang untuk kau menilainya semula dan melihat kembali 
kebenaran yang ada di dalamnya setelah kau diberi petunjuk. Sesungguhnya kebenaran itu tetap 
yang tidak dibatalkan oleh sesuatu perkara apa pun. Kembali kepada kebenaran itu lebih baik 
dari terus dalam kebatilan 13 . 

Saya telah bertanya kepada diri saya ” Mengapa baru hari ini pendapat berkenaan baru menjadi 
lebih kuat di sisi saya sedangkan ia telah berada di hadapan saya sejak lama dahulu?” 

Saya berkata mungkin kerana manusia ini di umur tuanya lebih berasa kasihan terhadap makhluk 
Allah taala dan lebih suka pada kemudahan ke atas mereka serta mewujudkan jalan-jalan keluar 
untuk mereka dari kesulitan hidup. 

Mungkin juga kerana seseorang itu pada usia kematangan lebih berani untuk memberi rukhsah 
dan keringanan, berterus terang mengenainya dan tidak bimbang akan akibatnya setelah dia 
rasa semakin dekat untuk bertemu dengan Allah taala. 

Apa jua sebabnya, inilah pandangan yang saya merasa berpuas hati dengannya dan akhir bagi 
ijtihad saya. Tidak boleh bagi seorang alim Muslim untuk mengkhianati amanah ilmu dengan 
memberi fatwa kepada manusia dengan sesautu yang dia sendiri tidak berasa puas terhadapnya. 
Bahkan yang dituntut oleh syara ialah tidak menyembunyikan perkara itu dari manusia. Jika tidak, 
dia berdosa, khususnya jika terdapat di dalamnya kemudahan dan menghapuskan kesulitan bagi 
orang ramai. 

Bukan Hanya Abu Hanifah Dan Dua Sahabatnya Sahaja Berpegang Dengan Pendapat Ini 

Noktah kedua saya bersama fatwa Sheikh Mustafa Az-Zarqa ialah bahawa Imam Abu Hanifah 
dan Imam Muhammad tidak bersendirian dalam berpegang dengan pendapat ini. Bahkan 
kemungkinan pendapat mereka disetujui juga oleh beberapa imam-imam bersar. Kami mengira di 
antara imam-imam besar itu ialah Ibrahim An-Nakha'ii, salah seorang imam fiqh dari kalangan 
tabi'iin dan pewaris ajaran Abdullah b. Masud r. a di Kufah, Sufyan Ats-Tsauri, salah seorang 
imam yang diikuti dalam fiqh dan dikenali sebagai Amirulmukminin dalam hadits serta salah 
seorang tokoh dalam aspek kewarakan dan zuhud. 

Imam Abu Jakfar At-Tahawi telah meriwayatkan dalam kitabnya Musykil Al-Atsar dengan sanad 
kepada Ibrahim. Beliau berkata Tiada mengapa bagi (jual beli) dinar dengan dua dinar di Darul 
Harbi di antara orang Islam dan orang harbi. 14 ” Maka Abu Hanifah mempunyai pendahulu 
(precedent) dari kalangan tabi'iin. Telah diriwayatkan juga dari Sufyan yang seperti itu dengan 
sanadnya 15 . 

Ahmad Zufar Al-Utsmani yang berasal dari India dan bermazhab Hanafi, pengarang kitab l’la As- 
Sunan telah menulis dalam kitabnya itu dari Amru b. AI'As 16 apa yang menunjukkan bahawa 
muamalah yang rosak antara sesama orang-orang Islam diharuskan di negara Darul Harbi antara 
orang-orang Muslim dan harbi, bahkan diharuskan juga di negara Darul Muwada'ah (negara 
yang berada dalam keadaan gencatan senjata). Telah dinukil dari As-Sarkhasi bahawa Darul 
Muwada'ah (negara yang berada dalam keadaan gencatan senjata) tidak menjadi Darul Islam, 
bahkan ia kekal sebagai Darul Harbi sebagaimana sebelum... 



13 Lihat Tilam Al-Muwaqqi' iin (T/86), cetakan As-Sa'adah, tahqiq Muhammad Muhyiddin Abdul Hamid. 

14 Syarh Musykil Ai-Atsar (8/249), cetakan Ar-Risalah. Zufar Al-'Utsmani dalam kitab I'la As-Sunan telah 
berkata bahawa sanadnya adalah Hasan (14/350). 

15 Ibid (8/249). Sanadnya adalah Sahih (I'la As-Sunan). 

16 Dinukil dari kitab Al-Amwal oleh Abu Ubaid, ms 146. Dia berkata 'Semua periwayatnya adalah tsigah ’. 
Lihat juga I’la As-Sunan, 14/348. 

Telah dinukil dari Imam Al-Laits b. Sa'ad bahawa dia berkata ”, Sesungguhnya perdamaian antara 
kita dan Nubah ialah kita tidak memerangi mereka dan mereka tidak memerangi kita. Mereka 
memberi kita .... dan kita memberi mereka makanan. Jika mereka menjual anak-anak dan wanita- 
wanita mereka, tidak mengapa pada pandangan saya untuk orang ramai membelinya. ” Al-Laits 
berkata ’ 'Yahya b. Sa'id dahulu pun berpendapat yang seperti itu tidak mengapa. 17 ” 

Para fuqaha telah berbeza pendapat dalam persoalan ini. Kebanyakan dari mereka berpendapat 
bahawa jual beli adalah tidak sah. Mereka yang membolehkannya adalah kerana ia berlaku di 
negara bukan Islam dan mereka (penduduk negara bukan Islam berkenaan, pent.) telah 
mengharuskannya sesama mereka (di negara bukan Islam, pent.). 

Imam Abu Ubaid telah berkata dalam kitab Al-Amwal sebagai komentar kepada pendapat Al- 
Laits dan Yahya b. Sa'id ” Demikianlah juga pendapat Ai-Auza’ii (iaitu di negara yang berlaku 
gencatan senjata). Dia berkata ” Tidak mengapa yang sedemikian itu kerana hukum kita tidak 
berlaku ke atas mereka. Sufyan dan ahli lraq tidak suka perbuatan itu. Dia berkata kepada saya 
”Hal ini adalah kerana gencatan senjata adalah satu amanah. Bagaimana boleh kita menjadikan 
mereka hamba? 18 ” 

Pengarang kitab l'la As-Sunan telah berkata ” Perbuatan ini diterima, (walau pun, pent.) jika 
mereka (penduduk negara bukan Islam, pent.) berpendapat tidak harus jual beli seperti ini. Jika 
meraka berpendapat jual beli seperti itu adalah harus, maka tidaklah boleh membawa kepada 
penipuan dan pelanggaran janji keamanan. ” 

Dengan ini kita berpendapat bahawa ada beberapa ulama yang melihat Darul Harbi, dan di 
antaranya ialah Darul Muwada'ah (negara gencatan senjata) dengan perspektif yang berbeza 
dari Darul Islam. Mereka mengharuskan beberapa bentuk mu'amalah di dalamnya apa yang 
tidak diharuskan di dalam Darul Islam jika penduduknya redha dengan amalan berkenaan dan 
mengharuskan sesama mereka. Maka (dalam mengamalkan amalan berkenaan, pent) tidak 
boleh bagi kita (umat Islam) melakukan penipuan dan pengkhianatan ke atas mereka. 

Saya suka untuk menjelaskan di sini saya sama sekalai tidak mengharuskan seseorang itu untuk 
menjual anak-anaknya, samadadi Darul Habi atau di Darul Islam. Dari tukilan pendapat para 
fuqaha, kami hanya mahu menyampaikan satu dasar iaitu perbezaan hukum (sesuatu perkara, 
pent) dalam Darul Islam dan bukan Darul Islam, bahawasanya boleh diharuskan sesuatu perkara 
dalam bukan Darul Islam, apa yang tidak diharuskan dalam Darul Islam. 

Tafsiran Sheikh Az-Zarqa Akan Keharusan Pemberian Riba, Bukan Pengambilannya 

Noktah ketiga saya terhadap fatwa Sheikh Az-Zarqa ialah berkaitan tafsirannya terhadap mazhab 
Hanafi yang berpendapat bahawa harus mengambil riba’ di luar negara bukan dan tidak 
mengharuskan memberi riba. Saya menyokong sepenuhnya tafsiran Sheikh Az-Zarqa bahawa 
pemberian di sisni memenuhi maksud pengharusan yang dibuat oleh mereka kerana 
pertimbangannya ialah berdasarkan apa yang memenuhi maslahat seorang Muslim. 

Noktah saya di sini ialah untuk menyatakan bagi pihak Sheikh Az-Zarqa bahawa para ulama 
Hanafi yang awal dalam menyatakan hukum bermuamalah dengan riba tidak menyatakan secara 
jelas mengenai mengambil dan memberi. Mereka terbuka dalam pendapat mereka, bahkan 
mungkin mereka nyatakan dalam beberapa sumber apa yang sebaliknya (harus mengambil dan 
tidak harus pula memberi, pent). Yang menghadkan pandangan berkenaan ialah ulama Hanafi 
yang terkemudian kerana pada keyakinan mereka memberi riba, tidak memberi apa-apa 
maslahat bagi si pemberi. Sedangkan tujuan sebenar dalam amalan riba ialah untuk mendapat 
manfaat dengan mengambil riba itu. 



17 Ibid. 

18 Ibid, ms 147. 

Dalil terhadap apa yang saya katakan ialah apa yang Imam Muhammad b. Al-Hasan, sahabat 
Abu Hanifah, nyatakan dalam istidlal terhadap isu ini, yang berlaku terhadap Yahudi Bani Nadhir. 

Imam Muhammad telah berhujah dalam kita As-Sair Al-Kabir dengan hadits Bani An-Nadhir 
ketika Rasulullah s. a. w menghalau mereka. Mereka berkata "Sesungguhnya kami mempunyai 
hutang-hutang ke atas ramai orang yang belum dilunaskan lagi.” Rasulullah bersabda 
"Tinggalkan dan segerakan (penglangsaiannya).”. Berdalilkan dengan hadits ini, harus riba’ di 
antara seorang Muslim dan bukan Muslim di negara bukan Islam kerana hutang-hutang Bani 
Nadhir ketika itu ialah ke atas orang-orang Muslim. Imam Muhammad berkata "Diharuskan yang 
seperti itu kerana mereka adalah kafir harbi (dan daerah mereka ialah daerah harbi yang mana 
Rasulullah s.a.w telah mengepung mereka di kubu-kubu mereka). Berdasakan ini, kami tahu 
bahawa muamalah seperti ini adalah harus antara seorang Muslim dan bukan Muslim, walau pun 
ia tidak harus bagi sesama Muslim di negara kita. 

Kemudian dinyatakan pula satu masalah furu’ (cabang) iaitu jika seorang Muslim masuk ke 
daerah bukan Muslim dengan jaminan keamanan. Dia berjualbeli barang-barang secara 
bertangguh kemudian dia bersetuju pula dengan mereka untuk menyegerakan kiriman barang 
berkenaan dan membatalkan sebahagian barang yang lain yang ditempah. Yang sedemikian itu 
juga harus kerana pengharaman seperti ini di negara Islam disebabkan riba’ kerana terdapat di 
dalamnya pertukaran. Begitulah juga dinyatakan dalam Syarh As-Sair ( 3/227, 229). 

Sheikh Zufar Al-Utsmani Berkata 

Sebahagian ulama menyanggah ke atas pendapat Ibn Al-Hammam dalam kitab Al-Fath 
"....mereka yang mengkaji telah menetapkan bahawa maksud mereka akan halalnya riba dan 
judi, jika keuntungan itu bagi pihak Muslim kerana memandangkan kepada 'illah (sebab hukum), 
walau pun umumnya jawaban bagi persoalan sedemikian ialah yang sebaliknya (tidak halal).” 
Seteleh menukil pernyataan dari kitab Syarh As-Sair yang dinyatakan, dia berkata "Lihat 
bagaimana dia mengharuskan muamalah ini dalam keadaan keuntungan bagi pihak bukan 
Muslim dan ’illah-’illah (sebab hukum) keharusan riba antara bukan Muslim dan seorang Muslim. 
Jelas sekali bahawa pendapat mereka akan harusnya muamalah ini tanpa syarat keuntungan 
bagi pihak si Muslim, bahkan ia adalah umum.” 

Sheikh Zufar Ahmad Al-Utsmani memberi komentar terhadap perkara ini dalam kitabnya l’ila’As- 
Sunan "Saya tidak menerima pendapat bahawa keuntungan dalam masalah ini ialah bagi pihak 
bukan Muslim kerana jual beli yang disegerakan itu lebih baik dari yang ditangguh.” Untuk 
menunjukkan sedemikian, dia berkata ”Di dalam jual beli itu terdapat pertukaran antara tempoh 
dengan wang (ia adalah riba). Keuntungan di sini bukan bagi bukan Muslim tetapi bagi si Muslim, 
atau keuntungan sama bagi keduanya. Ya, dalam pernyataan ini terdapat dalil akan harusnya 
muamalah yang rosak (fasid) di daerah bukan Islam antara seorang Muslim dan bukan Muslim. 

Ini berbeza dengan apa yang didakwa oleh sebahagian ulama akan haramnya melakukan akad 
seperti ini bagi seorang Muslim. [Mengenai] Halalnya harta [itu] baginya (Muslim), pendapatnya 
ialah 'la adalah harus’. Katanya lagi 'Muamalah ini adalah harus’ jelas menunjukkan akan 
harusnya melakukan akad ini. Di dalam kitab Al-Mabsut, telah dinyatakan pendapatnya ’Sama 
masalahnya jika seorang Muslim mengambil dua dirham sebagai tukaran dari beberapa dirham 
atau satu dirham sebagai tukaran dari dua dirham kerana dia menggembirakan si bukan Muslim 
itu dengan apa yang dia beri, samada sedikit atau banyak. Dia mengambil hartanya dengan cara 
yang harus, sebagaimana yang kami tetapkan (14/59). Sebahagian ulama menyanggah Ibn Al- 
Hammam atas masalah itu, bukan dengan pernyataan dalam kitab Syarh As-Sirah yang 
dinyatakan. Bukan maksud dari kitab Al-Mabsut bahawa harus bagi sorang Muslim untuk 
memberi seorang bukan Muslim sesuatu yang banyak sebagia tukaran bagi sesuatu yang sedikit 
secara mutlak, walau pun atas niat kebaikan atau ihsan tetapi makasudnya ialah mengambil satu 
dirham yang baik dengan tukaran dua dirham yang buruk atau yang seumpamanya kerana isu 
dalam persoalan ini ialah jual beli atas dasar tawar menawar bukan atas dasar berlebih kurang. 
Maka keharusan pertukaran sesuatu yang banyak dengan yang sedikit dalam jual beli bukan atas 

dasar ihsan sebagaimana yang disangka oleh sebahagian ulama. Beliau lalu membawakan 
dengan panjang lebar dalam perkarea ini pelbagai pendapat 19 . 

Mazhab Hanafi Mazhab Yang Muktabar Di Sisi Umat Islam 

Saya suka ingin menambah di sini satu perkara yang penting, yang telah dimaklumi dan diterima 
tanpa ragu-ragu, iaitu mazhab Hanafi adalah satu mazhab yang muktabar di sisi umat Islam, la 
adalah salah satu mazhab yang besar dan diikuti. Bahkan ia adalah mazhab yang paling luar 
tersebar di kalangan umat Islam, khususnya di sisi masyarakat bukan Arab di India, Pakistan, 
Bangaldesh, Afghanistan, negara-negara Islam di Asia Tengah, Turki, Bosnia, Kosovo, Albania 
dan lain-lain. 

Dua pemerintahan Islam yang terbesar yang pernah memerintah umat Islam dahulu telah 
memerintah dengan mazhab ini iaitu kerajaan Bani Abbas (Abbasiyah) dan kerajaan Bani 
Utsman (Utsmaniyah). 

Telah dikanunkan fiqh mazhab Hanafi sebagai undang-undang sivil dalam kitab Majallah Al- 
Ahkam AI-'Adliyyah yang sehingga kini masih berlaku di beberapa negara Arab dan Islam. 

Sesiapa yang ingin mengambil ijtihad dari mazhab ini kerana mentarjihkan pandangannya dan 
merasa puas dengannya dan dia tidak dapati pilihan yang sama, ini adalah haknya bahkan 
menjadi kewajibannya (melakukan sedemikian), maka tidak mengapa baginya. 

Bagi sesiapa yang mengharuskan taqlid secara mutlak, sebagaimana pendapat kebanyakan 
ulama tekemudian, ini (mazhab Hanafi) adalah dari mazhab-mazhab yang wajar ditaqlid. Ramai 
para ulama telah berkhidmat untuknya di pelusuk daerah. 

Kita tidak mempunyai ruang untuk memperincikan dalil-dalil pegangan mazhab Hanafi dan 
pendirian pengkritiknya pula. 

Kita telah nyatakan bahawa Abu Hanifah dan sahabatnya Muhammad tidak bersendirian dengan 
pendapat mereka dalam persoalan ini. Bahkan ramai ulama besar berkongsi pandangan dengan 
mereka. Cukuplah bagi kami di sini untuk menyatakan sebahagian dari mereka iaitu Imam 
Ibrahim An-Nakha'ii dan Sufyan Ats-Tsauri. 

Maulana Zufar Ahmad Al-Utsmani telah berkata dalam kitab /7/a As-Sunan : 

"Kesimpulannya, pendapat Abu Hanifah dan Muhammad b Al-Hasan dalam bab ini lebih kuat dari 
segi riwayat dan hujah. la bukan diasaskan atas asas masalih mursalah (pertimbangan maslahat) 
semata-mata, sebagaimana yang disangka oleh kebanyakan ulama dan penulis. Bahkan dalam 
persoalan ini, ia mempunyai beberapa dalil yang kuat, yang jelas menunjukkan kebebenaran apa 
yang ia katakan, la juga mempunyai sokongan pendapat para Salaf seperti Ibrahim An-Nakha'ii 
dalam keharusan riba di negara bukan Islam dan seperti Ibn Abbas r.a dalam keharusan riba 
antara hamba dan tuannya. Sufyah Ats-Tsauri pula bersetuju denganya dalam semua perkara 
itu. Jika tidak tsabit segala riwayat-riwayat dan pendapat para sahabat dan tabi'ii, pasti Sufyan 
tidak akan bersetuju dengannya dalam perkara ini selama-lamanya. 20 ” 

Fatwa Majlis Fatwa & Kajian Eropah 

Di antara fatwa (yang mengharuskan) ialah fatwa kolektif yang dikeluarkan oleh Maflis Fatwa dan 
Kajian Eropah dalam sidangnyanya yang keeempat di Dublin, Republik Ireland di bulan Rajab, 
1420H bersamaan dengan Oktober 1999. Berikut ini dinyatakan teksnya: 



19 Lihat Pilu As-Sunan bagi Maulana Zufar Ahmad Al-Utsmani (15/407-408), ditahqiq oleh Hazim Al- 
Qadhi, Dai Al-Kutub Al-Ilmiyah, Beirut. 

20 Lihat Pila As-Sunan (14/414), Dar Al-Kutub Al-Ilmiyah. 

Majlis ini telah melihat kepada satu isu yang telah berleluasa di Eropah dan di negara Barat 
semuanya iaitu isu rumah-rumah yang dibeli dengan pinjaman beriba melalui bank-bank. 

Majlis ini telah mengemukakan beberapa kertas dalam persoalan ini yang mengandungi 
sokongan dan sanggahan terhadap amalan ini. Kertas-kertas ini telah dibentangkan kepada 
majlis ini. Kesemua ahli-ahlinya telah membincangkan kertas berkenaan, la berakhir dengan 
majoriti ahli-ahlinya berketetapan seperti berikut 

1 . Majlis ini mempertegaskan apa yang telah disepakati oleh umat ini mengenai pengharaman 
riba. Bahawa riba adalah salah satu dari tujuh kebinasaan dan dari dosa-dosa besar yang 
telah diisytiharkan perang oleh Allah taala dan RasulNya. la juga mempetegaskan apa yang 
telah ditetapkan oleh pelbagai majlis-majlis fiqh Islam bahawa faedah-faedah bank adalah 
riba yang diharamkan. 

2. Majlis ini menyeru masyarakat Islam di Barat agar berusaha bersungguh-sungguh untuk 
mengadakan alternatif-alternatif syara’ yang tiada syubhat di dalamnya semampu mungkin 
seperti mengadakan jual beli murabahah (profit sharing) yang digunakan oleh bank-bank 
Islam dan seperti mewujudkan syarikat-syarikat Islam yang membina rumah-rumah ini 
dengan syarat-syarat yang mudah dan memampukan masyarakat Islam dan tindakan- 
tindakan lain. 

3. Majlis ini juga menyeru pelbagai organisasi Islam di Eropah agar melakukan negosiasi 
dengan bank-bank Eropah untuk mengubah muamalah ini kepada bentuk yang diterima oleh 
syara’ seperti jual belia ansuran yang meningkatkan harga sebagai balasan bagi 
penangguhan masa. Ini akan membolehkan mereka menarik jumlah masyarakat Islam yang 
ramai untuk berurusan dengan mereka melalui cara ini. Inilah amalan yang sedang berjalan 
di sebahagian negara-negara Eropah. Kita telah melihat beberapa bank besar Eropah telah 
membuka cawangan-cawangannya di negara-negara Arab dan berurusan sejajar dengan 
syariat Islam seperti di Bahrain dan yang selain darinya. 

Majlis ini boleh membantu dalam perkara ini untuk mengemukakan seruan kepada bank- 
bank ini agar membaiki urusannya dengan masyarakat Islam. 

4. Jika yang sedemikian tidak membolehkan di waktu sekarang ini, maka majlis ini, dengan 
petunjuk dalil-dalil, kaedah-kaedah dan pertimbangan syariat, berpendapat tidak menjadi 
kesalahan untuk menggunakan instrumen ini iaitu pinjaman riba bagi membeli rumah-rumah 
yang diperlukan oleh seorang Muslim untuk tempat tinggalnya dan keluarganya dengan 
syarat dia tidak mempunyai wang atau harta yang membolehkannya untuk tidak 
menggunakan instrumen ini. Dalam mengeluarkan fatwa ini, majlis berpegang pada dua asas 
berikut: 

Asas Pertama 

Kaedah ’Dharurat mengharuskan sesuatu larangan’, la adalah satu kaedah yang telah disepakati 
dan diambl dari nas-nas Al-Quran di lima tempat. Antaranya ialah firman Allah taala yang 
bermaksud 

".....padahal sesungguhnya Allah telah menjelaskan kepada kamu apa yang diharamkan-Nya 
atasmu , kecuali apa yang terpaksa kamu memakannya.” (Al-An'am : 119) 

Dan firman Allah taala dalam surah yang sama setelah menyatakan makanan-makanan yang 
haram, yang bermaksud: 

’ 'Barang siapa yang dalam keadaan terpaksa sedang dia tidak menginginkannya dan tidak (puia) 
melampaui batas, maka sesungguhnya Tuhanmu Maha Pengampun lagi Maha Penyayang.” (Al- 
An'am : 145) 

la juga didasarkan oleh apa yang telah ditetapkan oleh para fuqaha bahawa sesuatu perkara 
yang bertaraf hajat boleh mengambil hukum dharurat, samada perkara itu khusus atau umum. 

Sesuatu perkara yang bertaraf hajat ialah perkara yang jika tidak dicapai akan menjadikan 
seorang Muslim itu berada dalam kesulitan, walau pun dia masih boleh terus hidup. Ini berbeza 
dengan perkara dharurat yang mana seorang Muslim tidak boleh hidup tanpanya. Allah taala 
berhasrat untuk menghilangkan kesulitan dari umat ini dengan nas-nas Al-Quran, sebagaimana 
firmanNya dalam surah Al-Haj yang bermaksud: 

”...dan Dia sekali-kali tidak menjadikan untuk kamu dalam agama suatu kesempitan.” (Al-Haj : 78) 

Begitu juga firman Allah taala yang bermaksud 

’Allah tidak hendak menyulitkan kamu...” (Al-Maidah : 6) 

Tempat tinggal yang menghilangkan kesulitan dari seorang Muslim ialah tempat tinggal yang 
munasabah baginya dari segi kedudukan, keluasan dan kemudahannya, sehingga ia benar- 
benar layak dinamakan tempat tinggal. 

Walau pun majlis ini telah berpegang dengan kaedah dharurat atau hajat mengambil hukum 
dharurat, namun ia tidak lupa akan satu kaedah lain yang menyempurnakannya iaitu apa yang 
dibolehkan kerana dharurat, ia diambil mengikut kadar keperluannya. Maka tidak harus, dalam 
hal ini, memiliki rumah atas tujuan perniagaan dan lain-lain. 

Tidak ragu lagi bahawa tempat tinggal adalah satu perkara yang penting bagi seorang Muslim 
dan keluarganya. Allah taala berhasrat untuk memberi anugerah kepada hambaNya apabila dia 
berfirman yang bermaksud: 

”Dan Allah menjadikan bagimu rumah-rumahmu sebagai tempat tinggal...” (An-Nahl : 80) 

Nabi s. a. w pula telah menjadikan tenpat tinggal yang luas sebagai satu unsur dari empat atau 
tiga unsur-unsur kebahagiaan. Rumah sewa tidak memenuhi keperluan seorang Muslim 
sepenuhnya. Dia tidak merasakan kesejahteraan. Walau pun seorang Muslim telaha membayar 
sewa yang besar kepada tuan rumah bukan Muslim selama bertahun-tahun, namun dia tetap 
tidak memliki walau seketul batu pun dari rumah itu. Selain itu, dia sentiasa menghadapi risiko 
untuk dikeluarkan dari rumah berkenaan, jika ahli keluarga atau tetamunya ramai. Begitu juga jika 
dia telah tua, kurang atau terputus pendapatannya, dia terdedah kepada risiko dicampak ke tepi 
jalan, 

Memiliki sebuah tempat tinggal menghilangkan dari seorang Muslim kebimbangan ini. Dia juga 
dapat memilih rumah yang berdekatan dengan masjid, pusat Islam dan sekolah Islam. Ini 
menyediakan peluang bagi sekumpulan orang-orang Muslim untuk tinggal berdekatan sehingga 
dapat mewujudkan satu masyarakat Islam yang kecil di dalam sebuah masyarakat yang besar. 
Dengan suasana seperti itu, anak-anak mereka dapat saling mengenali, menguatkan pula 
silaturahmi dan dapat pula saling tolong menolong dalam kehidupan sejajar dengan fahaman 
Islam dan nilai-nilainya yang tinggi. 

Ini juga membolehkan seorang Muslim untuk menyedia dan mengurus rumahnya sejajar dengan 
keperluan agama dan sosialnya, selama mana dia memiliki rumah itu. 

Sebagai tambahan bagi sudut keperluan individu Muslim, ialah keperluan umum bagi masyarakat 
Islam yang hidup sebagai kelompok minoriti di luar negara Islam. Hajat ini berkaitan dengan 

usaha untuk membaiki keadaan kehidupan sehingga taraf mereka dapat dipertingkatkan dan 
layak untuk disifatkan dengan sifat khairu ummah (umat yang terbaik) yang dikeluarkan untuk 
umat manusia. Dengan ini dapat memancarkan gambaran yang baik bagi Islam di hadapan 
golongan bukan Muslim. 

Hajat ini juga berkaitan dengan usaha untuk membebaskan umat islam dari tekanan-tekanan 
ekonomi ke atas mereka agar dengan itu mereka dapat menunaikan kewajiban dakwah dan 
menyumbang dalam pembinaan masyarakat umum. Ini tentunya memerlukan seorang Muslim 
tidak berterusan sepanjang hidupnya terbeban dengan usaha untuk membayar harga sewa 
rumah dan nafkah keluarganya, sehingga dia tidak ada peluang untuk berkhidmat bagi 
masyarakat atau menyebarkan dakwah. 

Asas Kedua (Sebagai Penyempurna Bagi Asas Pertama) 

la adalah mengikut apa yang dipegang oleh Imam Abu Hanifah dan sahabatnya Muhammad b. 
Al-Hasan Asy-Syaibani, ahli fatwa dalam mazhab Hanafi. Begitu juga dengan pandangan Sufyan 
Ats-Tsauri dan Ibrahim An-Nakha'ii, mengikut riwayat dari Ahmad b. Hanbal dan ditarjihkan oleh 
Ibn Taimiyah, sebagaimana yang dinyatakan oleh sebahagian ulama Hanbali, akan keharusan 
bermuamalah dnegan riba dan akad-akad lain yang fasid (rosak / tidak memenuhi syarat) di 
antara Muslim dan bukan Muslim dan lain-lain di negara bukan Islam. 

Ditarjihkan berpegang dengan mazhab ini di sini atas beberapa pertimbangan berikut: 

1 . Seorang Muslim tidak dibebankan oleh syara’ untuk menegakkan hukum-hukum syara’ 
dalam hal ehwal sivil, kewangan dan politik yang berkaitan dengan aturan umum di dalam 
sebuah masyarakat yang tidak beriman dengan Islam kerana ini bukan dalam bidang 
kemampuannya. Sesungguhnya Allah taala tidak membebankan satu jiwa kecuali sekadara 
kemampuannya. Pengaharaman riba adalah di antara hukum-hukum yang berkaitan dengan 
persoalan kemasyarakatan, falsafah kenegaraan dan arah tuju kemasyarakatan dan 
ekonomi. 

Seorang Muslim hanya idtuntut untuk menegakkan hukum-hukum yang khusus baginya 
sebagai individu seperti hukum-hukum beribadat, pemakanan, minuman, pakaian dan yang 
berkaitan dengan perkahwinan, perceraian, rujuk, 'iddah, pewarisan dan lain-lain dari 
unfdang-undang peribadi. Jika perkara-perkara ini menjadi sukar baginya iaitu dia tidak 
mampu untuk menegakkan agamanya dalam perkara-perkara berkenaan, wajiblah ke 
atasnya untuk berhijrah ke bumi Allah yang lain yang amat luas jika dia berkemampuan. 

2. Jika seorang Muslim tidak bermuamalah dengan akad yang fasid (rosak) ini, antaranya ialah 
akad riba, di negara masyarakat buakn Muslim, kan menyebabkan iltizamnya kepada agama 
sebagai satu sebab kelemahan dari segi ekonomi dan kerugian dari segi harta. Sedangkan 
Islam sepatutnya menguatkan seorang Msulim bukan melemahkannya. Islam menambah 
bagi seorang Muslim dan tidak mengurangkan. Contoh yang demikian itu ialah hadits yang 
bermaksud ” Islam itu tinggi dan tiada yang lebih tinggi darinya”. Apabila seorang Muslim tidak 
bermuamalah dengan akad-akad ini yang dipersetujui bersama dengan bukan Muslim, dia 
akan terpaksa memberi apa yang perlu di beri tanpa mendapan imbalan. Dia melaksanakan 
undang-undang ini dan akad ini dalam keadaan kerugian baginya bukan keuntungan. Dia 
sentiasa rugi dan tidak beroleh untung. Dengan ini dia sentiasa dizalimi dalam persoalan 
harta kerana iltizamnya kepada Islam. Sedangkan Islam tidak bertujuan sama sekali untuk 
menzalimi seorang Muslim kerana iltizamnya kepada agama. Pada ketika orang bukan 
Muslim mengambil faedah dari muamalah berkenaan, si Muslim terpaksa meninggalkan 
muamalah berkenaan di negara bukan Islam kepada bukan Muslim sahaja dan dia 
diharamkan dari memanfaatkan muamalah dengan bukan Muslim mengikut akad-akad yang 
ada dan diterimapakai oleh mereka. 

Apa yang dikatakan bahawa mazhab Hanafi hanya mengharuskan muamalah dengan riba dalam 
keadaan seorang Muslim penerima bukan pemberi kerana tiada faedah bagi seorang Muslim 
dalam memberi riba dan mazhab Hanafi tidak mengharuskan bermuamalah dengan akad yang 
fasid (rosak) kecuali dengan dua syarat: 

1 . Hendaklah akad berkenaan mempunyai manfaat bagi seorang Muslim. 

2. Hendaklah di dalam akd berkenaan tiada penipuan dan khianat kepada bukan Muslim. 

Namun di sini, tiada manfaat yang dicapai bagi seorang Muslim. 

Jawaban - Pandangan ini tidak dapat diterima sebagaimana yang ditunjukkan oleh pendapat 
Muhammad b. Al-Hasan Asy-Syaibani dalam kitab As-Sair Al-Kabir dan sifat umum pandangan 
ulama mazhab terdahulu. Jika diperhatikan, walaupun seorang Muslim membayar faedah bank 
tetapi dia juga sebenarnya mendaoat manfaat keraan dengan muamalah itu dia dapat memiliki 
rumah. 

Orang-orang Muslim yang hidup langsung di negara-negara ini telah mempertegaskan melalui 
surat menyurat bahawa ansuran yang perlu dibayar kepada bank seimbal dengan kadar sewa 
yang dibayar kepada penyewa, bahkan kadangkala lebih rendah. Ini bermakna, jika kita 
haramkan muamalah riba dengan bank di sini, kita telah mengharamkan pemilikan rumah bagi 
seorang Muslim dan keluarganya sedangkan ia adalah antara keperluan asasi seorang manusia 
sebagaimana yang dinyatakan oleh fiqaha. Mungkin sahaja berlalu 20 atau 30 tahun atau lebih, 
seorang Muslim itu membayar sewa rumah setiap bulan atau tahun sedangkan dia tidak memiliki 
apa-apa, sedangkan dalam tempoh 20 tahun atau kurang, dia boleh memiliki rumah. 

Kalau pun muamalah ini tidak harus di sisi mazhab Hanafi dan mereka yang bersetuju 
dengannya, ia menjadi harus di sisi semua kerana kadangkala hajat mengambil hukum dharurat 
dalam mengharuskan sesuatu larangan. 

Lebih-lebih lagi, Muslim di sini berfungsi sebagai pemberi makan riba bukan pemakannya, iaitu 
dia yang memberi bukan menerima. Sedangkan asal pengharaman disandarkan kepada 
perbuatan memakan riba sebagaimana yang disebutkan oleh ayat Al-Quran. Adapun memberi 
makan riba diharamkan sebagai penutup pintu kejahatan, sebagaimana diharamkan perbuatan 
mencatit dan menyaksikannya, la termasuk dalam bab pengharaman dari segi wasilah bukan 
pengharaman dari segi tujuan. 

Telah dimaklumi bahawa memakan riba yang diharamkan tidak harus sama sekali. Adapun 
memberi makan riba dengan erti memberi faedah, ia diharuskan jia ada hajat. Para fuqaha telah 
menyebutkan yang sedemikian itu dan telah mengharuskan berhutang dengan riba, jika seluruh 
pintu halal telah tertutup. 

Di antara kaedah-kaedah yang masyhur ialah kaedah ’satu benda yang zatnya itu sendiri 
diharamkan, ia tidak diharuskan kecuali kerana dharurat dan sesuatu yang diharamkan kerana 
untuk menutup pintu kerosakan, boleh diharuskan kerana hajat. Semoga Allah taala memberi 
taufiq. 

Komentar Sebahagian Ahli Majlis Fatwa & Kajian Eropah 

Suratkhabar Asy-Syarq Al-Awsat telah menerbitkan komentar dari dua ahli majlis ini. Teks 
komentar mereka ialah: 

Segala puji bagi Allah. Selawat dan salam ke atas nabi Muhammad dan ke atas keluarga, para 
sahabatnya dan sesiapa yang mengikutinya. 

Dua penandatangan di bawah berhasrat untuk menyatakan perbezaan pendapat mengenai 
keputusan yang berkaitan dengan jual beli rumah melalui pinjaman berriba dari bank yang 

diputuskan oleh kebanyakan ahli-ahli majlis. Dua penandatangan di bawah ingin mentsabitkan 
perbezaan pandangan mereka seperti berikut: 

Pertama : Berkaitan Keputusan yang Diambil 

Dua ahli majlis yang bertandatangan di bawah berbeza pendapat atas dasar jual beli rumah 
melalui pinjaman berriba dari bank atau lain-lain adalah haram di sisi syara’ dan hujah-hujah 
yang dibawa untuk mengharuskannya tidak kuat atas dasar-dasar berikut: 

1 . Keadaan ini tidak sesuai dengan pendapat mazhab Hanafi kerana yang mengharuskan 
muamalah riba di sisi mereka ialah apabila seorang Muslim itu dia yang menerima riba dan 
muamalah berlaku dengan orang bukan Muslim di DarAI-Harb secara suka sama suka, 
sebagaimana yang diperkuatkan oleh ulama Hanafi seperti Kamal b. Al-Hammam dalam 
kitab Fath Al-Qadir6ar\ Ibn 'Abidin dalam kitab Rad Al-Mukhtar. Kedua syarat yang 
dinyatakan tadi tidak dipenuhi kerana negara-negara Eropah bukan Dar Al-Harb dan Muslim 
dalam situas itu sebagai pemberi riba bukan penerima. Oleh itu, 'illah (sebab hukum) yang 
menjadi sandaran keputusan itu berbeza, walaupun jka syarat yang kedua tadi cuba 
diluaskan kepada penerima dan pemberi sekaligus. 

Tambahan lagi, dalil-dalil yang dipegang oleh mazhab Hanafi dalam masalah ini tidak boleh 
menjadi hujah. Di sini tidak dapat dinyatakan secara meluas pandangan para ulama 
mengenai dalil-dalil berkenaan. Cukuplah apa yang dinyatakan oleh sebahagian ulama 
mazhab Hanafi. 

Adapun pendapat yang mengatakan bahawa mazhab Hanafi membahagikan daerah kepada 
dua, bukan tiga, iaitu samada sebuah daerah itu dikategorikan sebagai Darul Islam atau 
Darul Harbi, ia tidak menjejas pendapat kami akan ketidakharusan muamalah ini kerana 
mazhab Hanafi juga berpendapat bahawa Darul Ku t r (negara bukan Islam) boleh menjadi 
Darul Aman (negara yang menjalin hubungan keamanan) dan mungkin tidak. Jika daerah 
berkenaan merupakan Darul Aman, tidak halal muamalah ini di dalamnya 21 . 

2. Sebab kedua mengapa muamalah riba ini tidak harus ialah tidak berlakunya dharurat dari 
muamalah riba berkenaan, samada ke atas individu atau masyarakat kerana ia tidak 
memenuhi syarat dharurat yang telah diakui, iaitu: 

a. Hendaklah dharurat itu sesuatu realiti, bukan sesuatu yang dinanti. Dharurat itu samada 
telah berlaku atau kuat andaian akan wujudnya bahaya yang benar ke atas agama, jiwa, 
akal, keturunan dan harta. 

b. Hendaklah ia sesuatu yang benar-benar akan menimpa diri sehingga seorang manusia itu 
berasa takut akan kemusnahan dirinya atau hilang anggota tubuhnya, atau hilang manfaat 
anngota berkenaan, jika ia tidak melakukan perkara yang dilarang itu. 

c. Orang yang menghadapi dharurat itu tidak mendapati jalan lain kecuali apa yang 
dilarang 22 . 

Keadaan masyarakat Muslim pendatang hari ini, di mana-mana negara Eropap tidak sampai 
ke tahap sedemikian (dharurat) bahkan tidak juga hampir kepada sedemikian (dharurat). 
Tambahan lagi kedapatan banyak rumah-rumah di negara-negare ini yang dapat 



21 Kita teleh melihat sebelum ini bahawa mereka menganggap negara berstatus Dar Al-Muwadaah (negara 
yang berada dalam gencatan senajat) sama seeperti Dar Al-Harb dalam hukum. 

22 Kedua pengkritik ini menumpu kepada aspek dharurat. Sedangkan majlis menumpukan fatwanya pada 
aspek hajat yang mengambil hukum dharurat. Apa yang dinyatakan oleh kedua pihak ini tidak berfaedah 
bagi dakwaan mereka. 

menghilangkan dharurat berkenaan. 

3. Berdasarkan pengalaman kami tinggal di Eropah, kami tidak berpendapat wujdunya hajat 
yang penting yang mengambil hukum dharurat sehingga para pendatang Muslim perlu 
melibatkan diri dalam muamalah riba ini, apatah lagi mengambil pinjaman berriba bagi 
mempunyai tempat tinggal yang sesuai dari segi keluasan dan kedudukannya sebagaimana 
yang diputuskan oleh majlis. 

4. Kami berpendapat bahawa kelemahan ekonomi para pendatang Muslim yang dinyatakan 
oleh keputusan majlis bukan kerana tidak bermuamalah dengan muamalah riba ini tetapi 
disebabkan oleh perpecahan dan kerana tidak menggunakan harta mereka sebaiknya, 
sebaliknya ia diletakkan di institusi-institusi riba yang hanya menambah kekuatan dan 
manipulasi atas kekuatan dan manipulasi yang telah sedia ada. 

5. Keputusan majlis tidak menyebut akan hukum mengenai jual beli bukan rumah melalui 
pinjaman berriba. Ini akan menyebabkan ramai individu-individu dari masyarakat pendatang 
Muslim lebih berani dan condong untuk bermuamalah dengan riba yang nyata di Eropah 
kerana bersandar dengan fatwa ini. 

Kedua : Pendapat Kami Mengenai Fatwa Ini 

Dua pihak yang menandatangani perbezaan pendapat ini berpendapat bahawa pembelian rumah 
melalui pinjaman berriba di Eropah tidak sampai ke tahap dharurat dan tidak didorong oleh hajat 
yang mengambil hukum dharurat. Mereka berpendapat bahawa cara ini adalah haram di sisi 
syara’. Tidah boleh menggunakannya kecuali jika seseorang itu tidak ada rumah untuk dia 
tinggal, walau pun melalui cara menyewa yang munasabah. Dia juga tidak mempunyai harta 
untuk membeli rumah atau tidak mendapati sesiapa yang boleh memberi pinjaman (tanpa riba) 
atau dia tidak mendapati jalan lain yang syar’ii yang membantunya untuk membeli rumah seperti 
kaedah jual beli murabahah yang memberi penambahan ke atas harga sebagai imbalan ke atas 
tambahan tempoh pembayaran. Hendaklah pula rumah yang dibeli (melalui pinjaman riba atas 
dasar dharurat, pent.) tidak melebihi dari kadar yang diperlukan, seperti rumah yang mempunyai 
jumlah bilik dan kemudahan yang melebihi dari yang diperlukan atau ia mempunyai kriteria- 
kriteria yang tinggi yang menuntut jumlah yang melebihi dari hajat. 

Selawat dan salam ke atas nabi Muhammad, ahli keluarganya dan sekalian para sahabatnya. 
Segala puji bagi Allah, Tuhan sekalian alam. 

Dr. Muhammad Al-Barazi, Denmark. 

Dr. Suhaib Hasan Abdul Ghaffar, London. 

Sanggahan Kami Terhadap Komentar 

Kami telah menyanggah komentar ini di akhbar Asy-Syarq Al-Awsat sendiri. Akhbar aberkenaan 
telah menerbitkannya di bawah tajuk "Sheikh Al-Qaradhawi : Penentuan Hajat Orang Ramai 
Bukan Di Tangan Seorang Faqih (Ahli Fiqh) sahaja”. 

Akhbar berkenaan melaporkan: 

Sheikh Dr. Yusuf Al-Qaradhawi, Ketua Majlis Fatwa & Kajian Eropah, telah menafikan bahawa 
keputusan majlis berkenaan keharusan membeli rumah-rumah melalui pinjaman berriba di 
negara-negara bukan Islam tentumpu kepada pandangan mazhab Hanafi. Majlis berkenaan tidak 
tertumpu hanya pada mazhab Hanafi tetapi menyebutnya sebagai penguat dan penyokong. Dalil 
yang menjadi tumpuan majlis berkenaan ialah ’hajat’ yang mengambil hukum dharurat di sisi 
golongan minoriti Muslim di negara bukan Islam. 

Sheikh Dr. Yusuf Al-Qaradhawi telah berkata kepada Asy-Syarq Al-Awsat:- 

Sesungguhnya Majlis Fatwa dan Kajian Eropah telah mengeluarkan ketetapannya mengenai 
pembelian rumah setelah dikemukakan kepadanya beberapa kajian dari sebahagian ahli-ahlinya 
dan dibentangkan kepada mereka. Isu berkenaan telah dibincangkan secara terbuka dan setiap 
ahli telah memberi sumbangan perspektif dalam suasana yang penuh kebebasan, tanpa kira 
samada dia bersetuju atau tidak. Majlis ini kemudian mengambil ketetapan mengikut pandangan 
majoriti, sebagaimana yang termaktub dalam perlembagaannya. la adalah ketetapan majoriti 
yang ramai.” 

Banyak majlis-majlis telah berjalan mengikut aturan ini iaitu membuat ketetapan berdasarkan 
majoriti. Sebahagian darinya tidak menyatakan mengenai mereka yang bercanggah sama sekali 
sebagaimana yang berlaku dalam Majlis Fiqh Islam Antarabangsa yang duduk di bawah 
pertubuhan Muktamar Islam. Sebahagian pula membenarkan ahli yang berkeberatan atau 
berbeza pandangan untuk menyatakan keberatan dan perbezaan pandangannya di dalam 
persidangan, sebagaimana yang berlaku dalam Majlis Fiqh Islam yang berada di bawah Rabitah 
Al-Alam Al-lslami yang berpusat di Mekah tetapi ketetapan dikeluarkan atas nama semua. Inilah 
juga yang berlaku di Majlis Fatwa dan Kajian Eropah iaitu ahli menyatakan keberatannya jika dia 
mahu. Bahkan ini juga yang berlaku di pelbagai pelbagai institusi antarabangsa di timur dan bara, 
di majlis menteri-menteri, majlis perwakilan rakyat, majlis fatwa, badan kajian dan lain-lain Kita 
tidak melihat dalam mana-mana majlis fiqh di dunia Islam mana-mana ahli yang berbeza 
pendapat keluar dengan pendapatnya dan mengedarkannya di akhbar-akhbar, memburuk-buruk 
sahabat-sahabatnya yang tidak kurang ilmu dan wara’, kalau pun tidak melebihi darinya. 

Adapun mengenai penjelasan yang dikeluarkan oleh tiga 23 orang dari ahli Majlis Fatwa dan 
Kajian Eropah yang menyatakan perbezaan pendapat mereka terhadap ketetapan majlis 
mengenai keharusan pembelian rumah melalui pinjaman-pinjaman berriba di negara-negara 
bukan Islam, Sheikh Al-Qaradhawi berkata ”lni bukan tingkah laku yang baik sama sekali dalam 
kerja berjamaah dan berorganisasi. Apa yang menyedihkan ialah ahli yang mencetus pernyataan 
yang pelik ini dengan diperhatikan oleh orang-orang lain, tidak amanah dalam kritikan dan 
perbezaan pendapat yang dinamakan sebagai ilmiah kerana ini menyatakan sesuatu yang bukan 
tidak terlintas dalam pemikiran majlis ini. Bahkan kesemuanya telah dinyatakan secara jelas, 
dibincangkan dan disanggah. Kritikannya itu pula penuh dengan kesilapan. Lahaula wala 
quwwata illa billah. Beliau menumpu pada mazhab Hanafi sedangkan majlis tidak hanya 
menumpu pada mazhab FHanafi tetapi ia menyebutnya hanya sebagai penguat dan penyokong. 
Sebahagian ahli telah meminta agar dibuang istidlal dengan mazhab Hanafi kerana takut akan 
disalahguna oleh sebahagian pihak. 

Dalil yang menjadi tumpuan majlis ini ialah ’hajat’ yang mengambil hukum dharurat dan kami 
maksudkan ialah hajat kelompok minoriti Muslim di negara-negara mereka berhijrah untuk 
memiliki rumah. Penentuan hajat ini pula bukanlah di tangan seorang alim dalam fiqh semata- 
mata. la bukan masalah agama. Bahkan ia perlu dirujuk kepada para pakar dan mereka yang arif 
mengenai masalah orang ramai. Bahkan ia perlu dirujuk kepada orang ramai sendiri.” 

Bukan menjadi hak seorang alim untuk mendakwa bahawa ia lebih tahu akan hajat keperluan 
manusia dari teman-temannya yang lain, bahkan mendakwah dia lebih tahu akan hajat keperluan 
orang ramai dari orang ramai itu sendiri. Seorang alim yang benar adalah seorang yang tawaduk 
dan menghormati pandangan-pandangan orang lain, khususnya pandangan dari sahabat dan 
teman-temannya, sebagaimana juga dia menghormati agama mereka dan rasa takut mereka 
kepada Tuhan. Seorang yang memudahkan bagi orang ramai tidak bermakna lebih rendah 
pegangan agama dan sifat waraknya dibandingkan orang yang berpandangan ketat. 

Pernyataan Persekutuan Ulama Syariah di Amerika 



23 Sebenarnya jumlahnya hanyalah dua orang, sebagaimana yang kita lihat pada tandatangan keduanya. 

Ini diperkuatkan lagi oleh pernyataan yang dikeluarkan oleh persidangan ulama syariah di 
Amerika Utara yang berlaku pada 10-13 Syaban 1 420 bersamaan dengan 19-22 November 
1999. Teks pernyataannya ialah: 

Para peserta persidangan yang dianjurkan telah dibentangkan mengenai masalah yang dihadapi 
oleh penduduk di Amerika untuk memperolehi rumah-rumah tempat tinggal berdasarkan amalan 
yang sedang berlaku iaitu melalui sewa atau pemilikan melalui pinjaman bercagaran. Mereka 
telah merumuskan seperti berikut: 

Pertama 

Persidangan ini berpesan kepada umat Islam yang menetap di negara-negara Barat dan institusi- 
institusi pelaburan di negara-negara Islam agar; 

a. Berusaha untuk menawarkan alternatif-alternatif Islam bagi menghuraikan masalah 
pembiayaan rumah dengan mewujudkan jumlah institusi kewangan Islam dan koperasi 
rumah (yang diharapkan untuk menjaga keperluan golongan berpendapatan terhad) yang 
mencukupi agar dapat terkeluar dari suasana rukhsah dan dharurat kepada suasana asal 
dan bebas dari dharurat. 

b. Berusaha untuk menyokong dan menguatkan institusi-institusi Islam yang baru muncul dalam 
usaha melaksanakan hukum-hukum fiqh muamalah Islam bagi membolehkannya untuk 
mewujudkan alternatif-alternatif tadi. 

c. Mempelajari kontrak-kontrak yang sedang berlaku sekarang di bank-bank ini untuk 
membiayai pembelian rumah agar dapat mencapai kepada satu bentuk yang tidak 
bercanggah dengan hukum-hukum syariat Islam dan berusaha untuk meyakinkan bank-bank 
untuk beramal dengannnya. 

Kedua 

a. Tempat tinggal adalah salah satu dari hajat asasi yang perlu dipenuhi, samada melalui sewa 
atau pemilikan. 

b. Penyewaan rumah bagi seorang Muslim yang menetap di Amerika tidak terlepas dari banyak 
kesulitan antaranya ialah berkaitan dengan saiz keluarga dan pilihan tempat yang sesuai 
untuk tempat tinggal atau manipulas tuan-tuan rumah ke atas para penyewa. 

c. Jalan yang ada sekarang ini bagi memiliki rumah ialah melalui kemudahan-kemudahan bank 
(pinjaman bercagaran) dengan melangsaikan harga kepada si penjual dan si pembeli 
membayar secara ansuran yang pada asalnya ialah amalan riba. Tidak harus bagi seorang 
Muslim menggunakannya jika ada alternatif yang dapat memenuhi keperluannya sejajar 
dengan syariat seperti berkontrak dengan sebuah syarikat mendahulukan pembiayaan atas 
dasar jual beli bertangguh atau murabahah atau perkongsian atau lain-lain. 

d. Jika seorang Muslim berhasrat untuk membeli rumah melalui melalui kemudahan bank dan 
tiada alternatif lain di sisi syara’, majoriti peserta muktamar ini berpendaoat bahawa harus 
memiliki tempat tinggal melalui kemudahan bank (mortgage) disebabkan hajat yang 
mengambil hukum dharurat. la hendaklah memenuhi dua syarat: seorang Muslim itu berada 
di luar negara Islam dan tindakan itu memenuhi hajat bagi penduduk Muslim di negara bukan 
Islam secara umum, bagi menolak mafsadah (kebinasaan) dari segi sosial, ekonomi, akhlaq 
dan agama serta bagi memenuhi maslahat yang dapat memelihara agama dan identiti Islam. 
Rumah yang dibeli hendaklah terhad bagi tujuan tempat tinggal yang diperlukan sahaja dan 
bukan untuk tujuan perniagaan atau pelaburan. 

Ada pihak yang berpendapat penggunaan kemudahan bank seperti ini adalah dilarang, walau 
pun jika ia memenuhi syarat hajat yang mengambil hukum dharurat. Memadai pula hanya 
dengan menyewa sebagai alternatif bagi memiliki rumah dengan berpegang kepada pandangan 
fiqh yang mengharamkan riba’ di dalam dan di luiar negara Islam - bahawa riba itu tidak 
diharuskan kecuali atas dasar dharurat di sisi syara’ dan bukan atas dasar hajat sekalipunj jika 
hajat itu bersifat umum, tanpa benar-benar melihat akan kelebihan khusus yang diketahui akan 
terlepas dari si penyewa. 

Berdasarkan penjelasan yang dikemukakan oleh para pakar berkaitan kontrak-kontrak yang 
diamalkan hari ini bagi pembelian rumah telah nyata bahawa sebahagian dari kontrak-kontrak ini 
amat mirip dengan akad jual beli bertempoh dan bercagar. Kaedah yang dipakai di sini ialah 
’Yang menjadi pegangan dalam masalah akad ialah maqasid (tujuan-tujuan) dan ma'ani (erti 
sesutu perkara) bukan lafaz-lafaz (perkataan) dan mabani (rupa bentuk)’, maka pemurnian 
kontrak ini boleh dilakukan dengan mengubah istilah-istilah yang digunakan di dalamnya. 

Semua para peserta telah memppertegaskan akan haramnya pinjaman mengandungi faedah 
bank kerana ia termasuk dalam riba yang diharamkan. Pendapat akan harusnya memiliki tempat 
tinggal melalui bank dengan syarat-syarat yang dinyatakan tadi adalah hanya sebagai hukum 
pengecualian, disebabkan dharurat yang terbatas pada kadar yang diperlukan atau hajat yang 
mengambil hukum dharurat. Adapun hukum asal kekal sebagai haram. 

Persoalan Dan Jawaban 

Sebahagian saudara-saudara kita telah bertanya "Adakah tidak boleh menggunakan muamalah 
secara murabahah yang dioperasikan oleh institusi-institusi kewangan Islam sebagai alternatif 
kepada pembelian rumah melalui bank?” 

Jawaban bagi soalan ini ialah tidak terdapat institusi Islam di negara Barat yang mengoperasikan 
sistem murabahah dan lain-lain. 

Dari sudut lain, kami dapati bahawa murabahah, sebagaimana yang dioperasikan di bank-bank 
Islam, tidak menyelesaikan masalah pemilikan rumah di negara Barat hari ini kerana muamalah 
secara murabahah menuntut di awal-awalnya, pembayaran sekitar 30% dari nilai rumah yang 
hendak dibeli kerana bank-bank Islam tidak menagguhkan tempaoh pembayaran harga rumah 
lebih dari lima tahun sedangkan bank-bank Barat yang biasa menagguhkan tempoh pembayaran 
sehingga sekitar 30 tahun. Ini menyenangkan orangbiasa untuk membuat pembayaran kerana 
tempoh yang panjang dan jumlah pembayaran yang sedikit. 

Kajian Dr. Nazih Hammad 

Saudara kita Dr. Nazih Hammad, seorang pengkaji yang berilmu dan mulia, telah membuat satu 
kajian ringkas dan bernilai sekitar hukum bermuamalah dengan riba di Dar Al-Harb atau di luar 
negara Islam. Di dalamnya dia telah mentarjihkan hukum tidak harus dan telaha menolak dalil- 
dalil pegangan mazhab Hanafi yang mengharuskannya. 

Saya menghormati pandangannya. Adalah menjadi hak seorang yang berilmu, bahkan menjadi 
kewajibannya, untuk mengambil pandangan yang memuaskan akalnya dan berpegang dengan 
dalil yang dipandang sahih. Tiada sesiapa pun berhak untuk memaksa beliau agar berpaling dari 
pendapatnya kepada pendapat orang lain. 

Apa yang dapat dipuji Dr. Nazih dalam kajiannya ialah ia berusaha untuk menggarap kesemua 
dalil-dalil mazhab Hanafi lalu menyanggah setiap satu dari dalil berkenaan. Beliau hampir telah 
menggarap semua dalil-dali itu dan tidak melakukan seperti kebanyakan orang lain yang hanya 
bersandar kepada satu hujah sahaja iaitu masalih mursalah (pertimbangan maslahat). Apabila 
mereka dapat melemahkan hujah yang satu ini sahaja, mereka menggurkan keseluruhan 
pandangan mazhab ini. 

Saya katakan dia hampir menggarap semua dalil-dalil kerana dia tidak membawa dalil yang 
dinyatakan oleh Imam Muhammad b. Al-Hasan dalam kitab As-Sair Al- Kabir iaitu riwayat yang 
berkaitan dengan kes Bani Nadhir. 

Apa yang dapat saya rumuskan dari kajian saudara saya Dr. Nazih ialah dua perkara: 

Pertama : Dia mengambil secara harfiyah (apa yang tersurat, secara literal) dari mazhab Hanafi 
semata-mata dan tidak mengambil maksud (apa yang tersirat) atau semangat dari mazhab 
berkenaan. Ini tertonjol dalam pertimbangannya bahawa mazhab Hanafi mengharuskan 
pengambilan faedah bank, dan bukan pemberiannya. 

Jika kita dituntut untuk memahami nas-nas syariat berdasarkan maqasid (tujuan-tujuan)nya dan 
tidak berhenti setakat pada makna zahirnya, bagaimana boleh kita hanya berhenti setakat pada 
erti zahir teks-teks para fuqaha’ dan tidak menyelami maksud-makusd serta semangatnya? 

Berdasarkan pembacaan saya terhadap apa yang ditulis oleh Dr. Hammad dan pertemuan saya 
dengannya, saya tahu dia bukanlah seorang yang berpegang dengan mazhab Zahiriah moden, 
bukan pula dari kalangan golongan literalis dan bukan pula dari kalangan yang sempit fikiran 
Bahkan dia mempunyai pelbagai kajian baru yang baik yang condong kepada memudahkan dan 
kesederhanaan, walau pun ianya tidak dpopular dan disukai seperti kajian beliau mengenai surat 
jaminan (security paper). 

Apakah kaitan dengan persoalan seorang yang literalis dan sempit fikiran? 

Maksud di sebalik pandangan mazhab Hanafi ialah mengembangkan harta seorang Muslim dan 
memeliharanya, serta tidak membiarkan orang lain memanupulasi dan mengambil manfaat di 
belakangnya, sedangkan dia tidak mendapat apa-apa faedah langsung. Dalam isu kita sekarang 
ini, seorang Muslim itu mendapat keuntungan dan faedah, walau pun dia membayar faedah 
bank. 

Kita juga telah menerangkan sebelum ini dalam komentar kita terhadap fatwa Sheikh Az-Zarqa 
bahawa apa yang dia nukil dari mazhab Hanafi dalam perkara berkenaan tidak diteriam di sisi 
ulama mazhab Hanafi yang awal. 

Satu perkara lagi ialah Dr. Nazih telah mentafsirkan erti Darul Harbi bukan dengan apa yang 
ditafsirkan oleh mazhab Hanafi. Di sisi mazhab Hanafi, Darul Harbi bermaksud daerah yang 
bukan negara Islam yang meliputi Darul 'Ahd (daerah yang mengikat perjanjian keamanan) dan 
Darul Muwada'ah (daerah yang mempunyai perjanjian gencatan senjata) kerana pembahagian 
daerah di sisi mazhab Hanafi adalah dua sahaja. 

Kedua, Dr Nazih telah menidakkan hajat individu-individu Muslim dan hajat masyarakat Muslim di 
negara Barat, yang mana dia telah tinggal di sana sejak beberapa tahun dahulu, untuk memiliki 
tempat-tempat tinggal bagi mereka dan keluarga mereka dan terlepas dari kekuasaan golongan 
yang mampu mengahalu mereka (dari rumah yang disewa) pada bila-bila masa, khususnya jika 
ramai ahli keluarganya. 

Mungkin ini kerana beliau tinggal di Kanada yang mana masyarakat di sini lebih berkeupayaan 
dari masyarakat lain. Kebanyakan dari hajat keperluan mereka pula telah terpenuhi serta 
kemudahan bantuan sosial lebih besar dan luas. Lalu dia membina pendapat bahawa semua 
minoriti Muslim di Barat dan di dunia berada dalam situasi yang kesenangan dan kelapangan 
yang sama. 

Ramai para ulama fiqh hari ini menetapkan kaedah-kaedah fiqh yang amat penting seperti 
kaedah ’dharurat mengharuskan larangan’, ’hajat mengambil hukum dharurat, secara khusus 
atau umum’, 'kesulitan mendatangkan kemudahan’, ’jika kedaan menjadi sempit, ia akan 

membawa keluasan’, ’fatwa berubah dengaan perubahan tempat, masa, adat dan keadaan’ dan 
lain-lain. Namun, mereka tetap susah untuk mengaplikasikan kaedah-kaedah ini pada realiti. 
Walau bagaimana pun, pada persepsi saya saudara Dr. Nazih bukan dari kalangan mereka yang 
seperti ini. 

Penyelesaian Yang Dicadangkan Oleh Dr. Abdul Sattar Abu Ghuddah 

Dr. Abdul Sattar Abu Ghuddah, seorang yang dianggap sebagai salah seorang fuqaha yang 
terkemuka dalam bidang muamalah di zaman kita hari ini, telah membentangkan satu kertas 
kerja yang bernilai di muktamar ulama syariah di Amerika (November 1999). Dalam kertas 
berkenaan, beliau telah mengemukakan beberapa penyelesaian bagi masalah ini yang 
dimenggambarkan kefahaman fiqh yang teliti dan pandangan yang dalam terhadap syariah dan 
realiti sekaligus. Beliau berkata: 

Kesemua penyelesaian yang dicadangkan adalah berdasarkan pertimbangan bahawa isu pokok 
ialah pembelian bertangguh.... Yang demikian itu adalah kerana objek muamalah iaitu rumah, 
menjadi sempurna penerimaannya setelah melunaskan harga. Bukan tujuan utama untuk 
mengambil pinjaman berriba. Muamalah berkenaan menjadi haram kerana adanya pinjaman 
berriba (bukan kerana bentuk muamalah itu sendiri adalah haram, pent.). 

Secara zahir, di sana sebenarnya terdapat dua muamalah yang berbeza antara satu dengan 
yang lain, iaitu: 

1 . Muamalah jual beli bertangguh yang berlaku antara seorang pembeli Muslim dengan penjuan 
bukan Muslim(pemilik asal rumah berkenaan). Ini adalah jual beli yang dibenarkan syara’. 

2. Muamalah penerimaan wang dari bank untuk membayar harga kepada si penjual serta 
pembayaran ansuran hutang antara pembeli Muslim dan bank. Ini adalah operasi pinjaman 
berfaedah, la adalah satu muamalah yang haram. 

Cara yang syar’ii yang mana muamalah menjadi sah ialah adanya muamalah dari satu pihak iaitu 
si pembeli dan satu pihak lain iaitu penjual bukan Muslim atau bank beririba, jika dia mempunyai 
hak dalam menyempurnakan jual beli secara langsung atau melalui syarikat yang bernaung di 

bawahnya hasil dari jual beli itu ialah si penjual mendapat hak harga yang tertangguh melalui 

hutang berkenaan dan di dalam penangguhan terdapat penambahan ke atas harga. Para fuqaha 
telah menetapkan bahawa tempoh penangguhan mempunyai bahagian dalam penentuan harga. 

Saya akan kemukakan beberapa cadangan penyelesaian yang berdasarkan atas asas 
penggabungan antara muamalah jual beli dan muamalah pembiayaan dari bank. Ini memerlukan 
perbincangan dibataskan pada penelitian terhadap kontrak-kontrak yang digunakan bagi 
muamalah ini. la adalah kontrak-kontrak yang rumit sehigga menjadi tidak jela sdari segi bentuk 
dan kandungannya, la memerlukan pemerhatian bersama dari pihak pengamal (practicioner), 
pakar undang-undang dan pakar syariat. 

Penyelesaian yang dicadangkan ini, jika tidak sesuai dengan realiti muamalah, mungkin dapat 
dicadangkan kepada para penjual rumah-rumah yang bukan Muslim. Mungkin mereka akan 
menerimanya sebagai satu alternatif, setelah segala urusan yang diperlukan oleh peneylesaian 
ini disempurnakan dan setelah menghilangkan segala anasir dan syarat-syarat yang tidak sesuai 
bagi penyelesaian yang dicadangkan. Ini memerlukan usaha dari institusi-institusi yang 
berkenaan berserta dengan kerjasama dari kalangan umat Islam yang ingin memperolehi tempat 
tinggal. Kesemua ini agar dapat memuaskan pihak-pihak yang terbabit dengan penyelesaian- 
penyelesaian ini yang mana si penjual buakn Muslim mendapat apa yang menjadi haknya dan 
pada waktu yang sama memenuhi segala syarat-syarat yang menenengkan hati seorang Muslim. 

Jalan untuk menjadikan penyelesaian-penyelesaian ini sejajar dengan syariat ialah dengan 
membaiki proses muamalah dari aspek kedua iaitu mendapatkan aliran wang bagi membayar 

harga barang dengan tunai kepada penjual dan ansurannya ke atas pembeli pula. Adapun aspek 
pertama, tidak ragu-ragu lagi bahawa ia adalah jualan bertangguh. la tidak berbeza sekiranya 
seorang Muslim membeli rumah kemudian membayar harganya secara tunai, jika dia mampu. 
Masalah sebenar terletak pada aspek kedua (aspek pembiayaan). 

Jika kita dapat mengubah proses berkenaan melalui ikatan-ikatan yang mengiktanya kepada satu 
bentuk muamalah syar’ii antara pembelian dan pembayaran harga, iaitu dengan menjadikan 
pembayaran harga pembelian rumah kepada bank merupakan tindakan menunaikan komitmen 
bukan menunaikan hutang berriba atau dengan kata lain pembayaran bank kepada adalah atas 
dasar ia sebagai wakil penerima bagi pihak penjual rumah, atau rakan kongsinya atau pihak yang 
membeli hutang dari si penjual rumah. Perincian bagi segala yang dinyatakan tadi adalah seperti 
berikut: 

Pembelian Bertempoh Berserta Penjualan Hutang Antara Penjual Bukan Muslim Dan Bank 

Cadangan ini yang dikemukakan untuk kajian dan perbincangan ialah untuk melihat sejauh mana 
pembelian rumah-rumah dari bank berriba boleh dikeluarkan kepada muamalah jual beli 
bertangguh. Perkara ini telah dinyatakan dalam penerangan yang disediakan mengenai topik ini 
dan terkandung dalam perkara 1 1 dari kertas kerja. 

Dengan mengambil kira akan penglihatan pihak-pihak bukan Muslim dan aspek-aspek yang tidak 
sejajar dengan Islam dalam muamalah berriba ini, maka hendaklah dikaji adakah ia merupakan 
pembelian rumah secara bertangguh? Pada masa yang sama wujud persetujuan dua pihak, 
antara penjual bukan Muslim dnegan bank berriba untuk menjual hutang bagi penjual kepada 
bank dengan harga yang lebih rendah dari kadar sebenarnya ertinya si penjual bukan Muslim 
memindahkan seluruh harga penjualan rumah yang merupakan haknya ke atas pembeli Muslim 
kepada bank dengan kadar yang lebih rendah. Ertinya si penjual bukan Muslim memindahkan 
seluruh harga jualan rumah ke atas si pembeli Muslim dengan diskaun. (Dengan ini, pembeli 
Muslim melunaskan harga pembelian rumah secara bertangguh kepada bank bukan kepada 
penjual rumah bukan berkenaan, pent.) 

Telah diketahui bahawa jual beli rumah menuntut diskaun pada harga bagi pihak bank. Oleh itu, 
wujud di sana dua muamalah. Yang pertama ialah pembelian bertangguh antara si pembeli dan 
penjual. Ini adalah harus. Adapun muamalah yang kelain ialah diskaun terhadap hutang dan 
invois. la menjadi komitmen pihak bukan Muslim dan bank berriba tanpa apa-apa kaitan secara 
langsung dengan si pembeli Muslim. Si pembeli Muslim bukan salah satu pihak dalam muamalah 
berkenaani. Adapun kedudukannya sebagai pihak yang berkaitan tidak langsung bagi muamalah 
berkenaan, ia termasuk dalam perkara-perkara zari'ah (keburukan) yang tidak dapat dihalang 
kerana kesulitan untuk menghalang semua zari'ah (keburukan). Para fuqaha dan ulama Usul 
telah menetapkan bahawa di sana terdapat zari'ah (keburukan) yang tidak disyriatkan untuk 
dihalang kerana sebab kesulitan. 

Natijah Dari Cadangan Ini 

• Menanggapi muamalah ini sebagai pembelian bertangguh. 

• Tiada pertanggungjawaban secara langsung terhadap transaksi bukan Muslim yang 
mempunyai kaitan dengan muamalahnya bersama seorang Muslim. 

Dalam hal ini, mensifatkan perbuatan pembeli membayar kepada bank secara bulanan sebagai 
pembayaran kepada harga jualan bukan pelunasan hutang bukan satu perkara yang ganjil. 
Gambaran berkenaan wujud atas dua pertimbangan berikut: 

Pertama ialah objek muamalah ini ialah penerimaan aset (tempat tinggal). Pertimbangan kedua 
ialah hubungan yang termetrai antara penjual bukan Muslim dengan bank bagi menyempurnakan 

muamalah. Hubungan ini pula terbit dari bentuk disamping memastikan sampainya bayaran 
terhadap harga rumah secara penuh kepada si penjual: 

a. Pemilik asli rumah bersetuju untuk menjual rumah kepada si Muslim secara ansuran. 

b. Persetujuan yang berjamin antara si penjual dan bank untuk menyegerakan pembayaran 
ansuran itu dan menjadikan urusan ini sebagai penjualan hutang si pembeli kepada penjual 
kepada bank. 

Ini menuntut kepada diskaun bagi hutang, sebagaimana yang berlaku dalam diskaun terhadap 
invois atau cagaran. Kalau pun invois atau cagaran tidak wujud, sesungguhnya komitmen yang 
telah diperkuatkan dengan jaminan antara si penjual dan pembeli sama kuatnya dengan invois 
dan cagaran. Dengan itu si penjual mengalihkan pembayaran si pembeli kepada pihak bank. 

Yang tinggal sekarang ini ialah masalah cagaran bagi rumah untuk mengukuhkan hutang yang 
terbit dari muamalah ini. Jika muamalah ini dianggap sebagai penjualan bertangguh (berserta 
apenjualan hutang dari penjual rumah kepada bank), tiada masalah apa-apa bagi cagaran ini 
kerana ia bertujuan untuk memperkuatkankat muamalah yang sah. Cagaran di sini mengambil 
hukum muamalah yang melibatkan cagaran (pergadaian). Maka persoalan penerusan cagaran 
setelah bank membeli hutang dari penjual rumah jatuh dalam pesoalan perjanjian dengan orang 
bukan Muslim. Maka hukumny amengikut hukum berkenaan kerana hutang yang sah yang 
diperkuatkan dengan cagaran, jika pihak yang mendapat faedah dari cagaran itu menjual (tidak 
semestinya sesuai dengan syariat), tidak pihak yang telah membuat komitmen untuk 
membatalkan cagaran itu kerana cagaran itu hanya terbatal dengan melangsaikan hutang atau 
apabila si pemberi hutang menghalalkan hutangnya. Ini adalah antara aplikasi kaedah syara’ 
yang berbunyi ’boleh dimaafkan sesuatu perkara atas dasar ia telah sedia wujud tetapi ia tidak 
dapat diharuskan atas dasar ia baru hendak diwujudkan’. 

Berbeza jika cagaran itu dibuat untuk menjamin hutang si pembeli Muslim kepada bank. Dalam 
hal ini, cagaran tidak harus kerana ia mengikut hukum haramnya hutang berriba. Keharusannya 
kekal dalam situasi dharurat sahaja. Jika diperhatikan dengan teliti, cagaran berkenaan 
merupakan transaksi sampingan dan bukan sebagai transaksi utama yang diharamkan. 

Muamalah Pembelian Bertangguh, Manakala Penjual Dan Bank Menjadi Rakan Kongsi 
Penjualan Rumah 

Cadangan yang dibentangkan untuk kajian dan perbincangan ini juga untuk melihat kemungkinan 
mewujudkan jalan keluar pembelian rumah-rumah dari bank berriba. Bentuk muamalah yang 
dicadangkan ialah kontrak yang melibatkan secara langsung si penjual bukan Muslim yang mana 
si penjual bukan Muslim itu melakukan persetujuan yang bercagar dengan bank untuk berkongsi 
bagi menyempurnakan jual beli. 

Dalam hal ini, si penjual dan bank dengan menandatangani kontrak jual beli. Kedua belah pihak 
kemudian membahagi keuntungan hasil penjualan rumah itu mengikut kadar yang dipersetujui 
bersama yang dibuat berasaskan muamalah riba’ yang diterapkan antara mereka berdua tanpa 
penglihatan langsung si pembeli Muslim. 

Adapun kedudukan si pembeli Muslim sebagai pihak yang tidak secara langsung dalam 
muamalah berriba ini, ia adalah satu zari'ah (keburukan) yang tidak wajib dihalang. Aspek-aspek 
syariah yang lain yang berkaitan dengan muamalah ini telah diperkatakan dalam cadangan 
penyelesaian yang pertama. 

Muamalah Penjualan Bertangguh, Manakala Bank Berfungsi Sebagai Wakil Penjual 
Walaupun Secara Berjamin 

Cadangan ini juga dikemukakan sebagai bahan kajian dan perbincangan, la adalah satu 
cadangan jalan keluar atas asas muamalah penjualan bertangguh. Yang terlibat secara langsung 
ialah pihak bank selaku wakil bagi si penjual, ia adalah perwakilan bercagar berdasarkan prinsip 
muamalah bersama dan kebiasaan umum. 

Amalan ini bolehlah dilihat sebagai satu muamalah yang mengandungi penjualan bertangguh 
antara si penjual bukan Muslim dan si pembeli Muslim. Melalui konsep perwakilan bercagar 
antara pihak bank dan si penjual bukan Muslim, natijah keuntungan dari penjualan rumah 
dikongsi bersama oleh kedua pihak ini. 

Adapun aspek-aspek syariah yang lain telah pun diperkatakan dalam perbicaraan mengenai 
cadangan penyelesaian yang pertama. 

Semoga Allah taala memberi ganjaran kepaad Dr. Abu Ghuddah. Beliau telah mengemukakan 
cadangan-cadangan penyelesaian untuk saudara-saudaranya para ulama yang mempunyai 
keprihatinan dalam isu ini dan pakar dalam bidang ini membincangkan membincangkannya. 
Moga-moga mereka dapat menerima cadangan-cadangan ini atau sebahagian darinya atau 
menambah beberapa syarat-syarat yang dapat mengubah bentuk muamalah yang dilarang 
kepada yang diharuskan. 

